
TAKSISTAS JONAS 


Kai išlipęs iš lėktuvo azijietis priėjo prie pasų kontro- 
lės langelio, sėdinti už jo jauna moteris melsva uniforma 
atrodė baisiausiai nustebusi. Galėjai suprasti, kad svečiai 
iš Azijos nėra itin dažni šioje šalyje. 

Azijietis šyptelėjęs ištiesė savo pasą. Melsvą uniformą 
vilkinti moteris paėmė jį ir ėmė visaip vartyti. Tikriausiai 
susidūrė su kokiais keblumais, nes kažkam skubiai pa- 
skambino. Pakalbėjusi tarė: 

— Pone Halai, prašome šiek tiek palaukti. 

Netrukus priėjo du pasienio apsaugos pareigūnai. 
Vienas iš jų —- milžinas, kurio ūgis greičiausiai siekė du 
metrus. Jų, savaime suprantama, melsvos uniformos šone 
buvo prisegta po pistoletą. 

Jiedu iš pradžių nužvelgė azijietį, ką tik pavadintą 
ponu Halu. Halas buvo malonus, tvarkingai apsirengęs 
vos keturiasdešimt peržengęs džentelmenas. Jo veidas ra- 
mus ir inteligentiškas, manieros elegantiškos. 

— Your boarding pass, please', - paprašė plačiapetis pa- 
reigūnas. Tačiau Halas tenutaisė nieko nesuprantančią 
miną. Viena vertus, nebuvo lengva suprasti plačiapečio 


' Parodykite savo lėktuvo bilietą (angl.). 

keistai tariamus angliškus žodžius, bet dar keisčiau atro- 
dė reikalavimas parodyti lėktuvo bilietą prie pasų kont- 
rolės langelio. Be to, keista buvo, kad parodyti lėktuvo 
bilietą reikėjo tik jam vieninteliam, nes į visus kitus, įva- 
žiuojančius į šalį, žiūrėta gana atsainiai. 

— Boarding pass, boarding pass, - spaudė kitas vyras, 
tiesdamas ranką Halui. Tada Halas mandagiu, bet tvir- 
tu tonu atsakė, kad lėktuvo bilietą jau atidavęs oro lini- 
jų darbuotojams, prieš lipdamas į lėktuvą Amsterdame, 
todėl ne visai suprantantis, kodėl jie dabar jo reikalaują. 
Po šių jo žodžių abu vyrai, rodės, gerokai sutriko. Tik- 
riausiai todėl, kad dėl prastos anglų kalbos nelabai su- 
prato, ką jiems kalbėjo Halas. Tuo metu už pasų kont- 
rolės langelio sėdinti moteris Halui paaiškino: 

— Žinoma, jums viza nereikalinga. Tokiu atveju jūs 
privalote išvykti iš šios šalies per penkiolika dienų. O 
mes, savo ruožtu, galime leisti jums įvažiuoti į šalį tik 
turėdami įrodymą, kad per penkiolika dienų išvažiuosite 
iš jos. Todėl tenorime patikrinti jūsų grįžimo į Amster- 
damą bilietą. 

Išklausęs Halas gūžtelėjo pečiais ir pasakė: 

— Bet aš negrįšiu į Amsterdamą, važiuosiu į kitą šalį, 
todėl ir nenusipirkau bilieto į abi puses. Jūs juk nesiruo- 
šiate uždrausti įvažiuoti į šalį vien todėl, kad nenusipir- 
kau bilieto į abi puses? 

Uniformuotoji moteris Halo žodžius išvertė dviem 
vyrams, o šie, ją išklausę, ėmė rimtai tartis. Baigę kai ką 
nurodė uniformą vilkinčiai moteriai. Ji Halo paklausė: 

— Kada planuojate išvykti iš šios šalies? 

— Labai greitai. Galbūt net šiandien. 

Moteris neatrodė tuo tikinti, bet Halo žodžius išvertė 
pažodžiui. Du vyrai vėl kažką nurodė moteriai, o ji, vers- 
dama tuos žodžius, paklausė Halo: 

— O kur vyksite toliau? 

— Į Užupio respubliką. 

- Halo atsakymas buvo tuoj pat persakytas, ir du vyrai 
vėl ėmė aiškintis tarpusavyje. Užtruko ilgokai, pagaliau 
jiedu kažką nusprendė, nes vėl davė nurodymą moteriai. 
Paskui išėjo. 

Melsvą uniformą vilkinti moteris užpildė kažkokį do- 
kumentą ir liepė Halui jį pasirašyti. Halas pasirašė. Tik 
tada ji pase uždėjo įvažiavimo į šalį antspaudą. 

— Jei per keturiasdešimt aštuonias valandas nepalik- 
site šios šalies, jūs privalote nuvykti į Užsienio reikalų 
ministeriją, pas asmenį, atsakingą už užsieniečius, ir pra- 
nešti apie save. Čia Užsienio reikalų ministerijos adre- 
sas, — tarė moteris, kartu su pasu ištiesdama kažkokį 
dokumentą. Halui jau benueinant nuo pasų kontrolės 
langelio, lyg netikėtai ką prisiminusi, ji dar pasidomė- 
jo: — Sakėte, kad vykstate į Užupio respubliką? 

Halas patvirtino. Tuomet moteris pasiteiravo: 

— O kur tai yra? 

Jis pažvelgė dvejojančiu veidu. 


Kai Halas, užsukęs į valiutos keityklą, išėjo iš oro uosto 
pastato, lauke snigo, oras buvo šaltas ir drėgnas. Netikėtos 


JE Pi 


žvarbos persmelktas, tučtuojau apsisiautė ant rankos ka- 
bantį paltą. Nors jis buvo brangus ir geros kokybės, bet aiš- 
kiai per plonas, kad padėtų iškęsti šios šalies žiemos šalčius. 
Halas, greičiausiai, net nenutuokė, kokios čia žiemos. 

Aikštė priešais pastatą buvo nyki ir skurdi, kaip prieš 
geležinkelio stotis vidutinio dydžio miestuose. Ten kelei- 
vių laukė išsirikiavę apie dešimt geltonų taksi automobi- 
lių, o tolėliau stovėjo mėlynas autobusas išjungtu varik- 
liu. Visa aikštė buvo apledijusi, už jos plytėjo beržynėlis. 
Halas, galvodamas, kad turbūt pirmą kartą gyvenime 
mato tokį skurdų tarptautinį oro uostą, jautėsi lyg maišu 
trenktas. 

'— Kur keliaujate? - paklausė prisiartindamas prie Halo 
visiškai žilas, bet atrodantis ne vyresnis nei keturiasde- 
šimt penkerių taksistas. Jo anglų kalbą buvo įmanoma 
suprasti. 

— Į Užupį, - atsakė Halas. 

— Užupį? - pakartojo taksistas, tarsi pirmą kartą išgir- 
dęs šį vietovardį. 

— Į Užupio respubliką. 

— Užupio respubliką? — perklausė taksistas dar labiau 
nesuprasdamas. 

Halas išsitraukė atvirlaiškį ir, duodamas jį taksistui, 
pasakė: 

— Čia yra adresas. Man atrodo, toli neturėtų būti, nes 
ant šio laiškelio yra Vilniaus pašto antspaudas. 

Taksistas išsiėmė iš kišenės akinius ir ilgai apžiūrinėjo 
Halo atvirlaiškį. Paskui su juo rankoje nuėjo pas atokiau 

stoviniuojančius kolegas. Taksistai, laukdami keleivių ir 
trypčiodami iš šalčio, ėmė apžiūrinėti atviruką ir kažką 
burbuliuoti kartkartėmis paskersakiuodami Halo pusėn. 
Halas, nebegalėdamas ištverti tikro speigo, ant apledėju- 
sios žemės pasidėjęs kelioninį krepšį, pasistatė palto apy- 
kaklę, išsitraukęs apsimovė pirštines. Ir vėl apsidairė. 

Dėl vis nesibaigiančio sniego ir vakaro žaros atrodė, 
kad migloje boluojantys beržai kyla į orą. Miestas tikriau- 
siai buvo už beržynėlio, nes mėlynas autobusas, sulaukęs 
paskutinio keleivio, pervažiavo aikštę ir pasuko ton pu- 
sėn. Galbūt dėl snygio atrodė, kad autobusas irgi po tru- 
putį, po truputį kyla į orą. Autobusui nuvažiavus, aikštė 
priešais oro uosto pastatą visiškai ištuštėjo ir nurimo. 

O tada... 

— Jorgita! — pašaukė kažkas. Bet tas balsas buvo toks 
liūdnas, kad Halas nustebęs atsisuko atgal. 

Ten stovėjo be galo sunerimusi jauna, graži, šviesia- 
plaukė moteris. Ji turbūt buvo ką tik išėjusi iš oro uosto 
pastato. Jos link skubėjo plačiapetis, maždaug penkias- 
dešimt penkerių metų ūkininkas, glėbyje nešantis di- 
džiulę žąsį. Tai jis ką tik liūdnu balsu šaukė „Jorgita!“, o 
Jorgita ir buvo ši graži, jauna moteris. Tokios elegantiš- 
kos moters susitikimas su šiuo juokingu ūkininku buvo 
toks dramatiškas, lyg scena iš spektaklio. Be perstojo 
snigo. 

— OK! Lets go!? — tarė grįžęs taksistas, grąžindamas 


* Gerai! Važiuojam! (angl). 

Halui atvirlaiškį. Atidaręs automobilio bagažinę, įdėjo 
Halo krepšį. Bet Halas lyg apdujęs tebežiūrėjo į Jorgitos 
ir ūkininko susitikimą. Pribėgęs ūkininkas, matyt, verkė 
iš susijaudinimo, Jorgita tebebuvo tokia pat susirūpinusi. 
Dabar tai labiau panėšėjo į tėvynę praradusios, iš tolimos 
tremties grįžusios princesės ir netikėtai ūkininku tapusio 
senųjų rūmų liokajaus susitikimą. 

— Prašom, — pasakė taksistas. Halas, dar kartą pažvel- 
gęs į Jorgitą, sėdo į taksi. 

Lauke buvo klaikiai šalta, automobilis irgi nauju- 
mu nespindėjo, todėl variklis neužsivedė. Keletą kartų 
pabandęs, taksistas atsidarė dureles ir, kaire koja pasi- 
spirdamas į sušalusią žemę, pradėjo stumti automobilį. 
Pavažiavus keletą metrų galiausiai variklis suburzgė. 
Vairuotojas kaipmat koją įtraukė vidun, uždarė dureles 
ir ėmė važiuoti. 

Pirmas vaizdas, praslinkęs pro langą, buvo keleivių 
laukiantys taksistai. Pravažiuodamas Halas lyg žado ne- 
tekęs iš mašinos vidaus žiūrėjo į tuos aukštus, plačiape- 
čius vyrus, susigūžusius nuo šalčio ir kaukšinčius batais. 

Paskui pro mašinos langą praslinko Jorgita ir ūki- 
ninkas su žąsimi. Jorgita stovėjo vis dar tokia pat susi- 
krimtusi, o ūkininkas, žąsį padėjęs ant žemės, tvarkė jos 
bagažą. Lyg pakerėtas nenupasakojamo jos grožio, Halas 
dar kartą atsisuko ir pažvelgė į Jorgitą. Atrodė, kad tuo 
metu ir Jorgita žiūrėjo į jį. Bet jis nebuvo tuo tikras. Jos 
siluetas beregint išnyko iš akiračio. Automobilis pasuko 
beržynėlio link. 

Važiuodamas pro beržynėlį taksistas įjungė radiją. 
Pasklido kažkokia programa lietuvių kalba, jos Halas vi- 
siškai nesuprato. Greičiausiai tai buvo žinios. 

Toliau ėmė kilti priemiesčio vaizdai. Į akis krito tai šen, 
tai ten stūksantys tamsūs daugiabučiai ir pilki, į gamyklas 
panašūs pastatai. Sningant ir temstant jie irgi atrodė pa- 
kylėti virš žemės. Halas, nors ir vylėsi tuoj tuoj pasieksiąs 
tikslą, tarsi dėl kažko sunerimęs žvelgė pro langą. 

Apie penkiolika minučių važiavęs automobilis stai- 
ga pradėjo dvejoti. Ir tuoj pat pasuko į pagrindinį kelią. 
Tame kelyje nebuvo daug mašinų, tad sniegas buvo neiš- 
važinėtas. Abiejose kelio pusėse plytėjo didžiuliai sniegu 
apkloti laukai, o už jų dunksojo milžiniški daugiabučiai. 

Kai automobilis kažkodėl sustojo, Halas nesusigaudė 
kodėl. Visiškai pasitikintis taksisto veidas išvažiuojant iš 
oro uosto irgi buvo pasikeitęs. Jis, lyg netikėtai pasiklydęs 
žmogus, dairėsi tai kairėn, tai dešinėn, nagrinėjo kiekvie- 
ną nuorodą ant kelio. Nors, reikia pasakyti, kelias nebu- 
vo toks sudėtingas, kad jame būtų galima pasiklysti. 

— Gal dar kartą parodytumėte adresą, — galiausiai 
paprašė taksistas, sustojęs tuščiame priemiesčio kelio vi- 
duryje. Halas iš kišenės dar kartą išsitraukė atvirlaiškį 
ir padavė vairuotojui. Tasai dar kartą išsiėmė akinius, 
juos užsidėjęs vėl ilgokai apžiūrinėjo atvirlaiškį, o ma- 
šina stovėjo vidurkelyje. Nusiėmęs akinius, įsikišo juos 
atgal į kišenę ir vėl pajudėjo. Dairėsi tai vienon, tai kiton 
pusėn, nagrinėdamas kiekvieną nuorodą, lyg vildamasis, 
kad tuoj tuoj kažkur čia išdygs Halo tikslas. Halas į tokį 

jo elgesį žiūrėjo kaip į absurdą. Nejaugi širuose nykiuose 
priemiesčiuose bandoma ieškoti Užupio respublikos? Kol 
vairuotojas dairėsi, skaitiklis be perstojo sukosi. 

— Šiek tiek palaukite. 

Taksistas vėl sustabdė mašiną viduryje kelio ir užtrau- 
kė rankinį stabdį. Tada išlipo iš automobilio ir nuėjo per 
snieguotą lauką netoliese matytų pigių daugiabučių link. 
Atrodė, jis rimtai nusprendė iš Halo, kaip užsieniečio, iš- 
vilioti pinigų. 

Kitapus lauko, priešais daugiabutį, stovėjo trys vieti- 
niai gyventojai. Priėjęs vairuotojas juos užkalbino. Auto- 
mobilio viduje vienui vienas paliktas Halas, lyg įtardamas 
taksisto kėslus, šyptelėjo: „Nagi, pažiūrėsim, kiek tu čia 
iš manęs nori išvilioti.“ Iš įjungto radijo imtuvo vis liejosi 
nesuprantami žodžiai, taksi skaitiklis spragsėdamas taip 
pat sukosi. Laikrodis virš skaitiklio rodė keturias valan- 
das ir keturiasdešimt septynias minutes. Netikėtai prisi- 
minęs, Halas nusisegė rankinį laikrodį ir nusistatė laiką. 
Garsiai nusikosėjo. Tik tada pajuto, kad ir mašinos viduje 
labai šalta bei drėgna. Mašina, matyt, labai sena, todėl ir 
šildymo sistema netinkama. 

O tada... Plačiapetis, kokių penkiasdešimt penkerių 
vyras klampojo per sniegus ant pečių užsivertęs didelį, 
seną sieninį laikrodį. Tas vyras sudriskusiais drabužiais 
atrodė toks pavargęs, lyg būtų atėjęs iš neįsivaizduoja- 
mos tolybės vis nešdamas tą sunkią naštą. Jo siluetas, vos 
brendantis per pusnynus, keistai priminė karsto nešėją. 
Halas spoksojo į tą vyrą kaip smalsus vaikas. 

Tuo metu taksi vairuotojas grįžo į automobilį. Jis pra- 
silenkė su sieninį laikrodį nešančiu vyru. Atrodė, jis nei 
nepastebėjo jo, priešais einančio. Sieninį laikrodį nešantis 
žmogus irgi, atrodė, nematė taksi vairuotojo. Jiedu nepa- 
žvelgę vienas kitam į akis tylomis nuėjo savo keliais. 

— Sorry", — tarė į taksi įsėdęs vairuotojas. Ir vėl pa- 
judėjo. Tuo metu iš priešingos pusės artėjo kitas taksi 
automobilis. Halo taksi vairuotojas, lyg apsidžiaugęs, 
kad viskas išsisprendė, vėl sustabdė automobilį, užtrau- 
kė rankinį stabdį ir atidaręs langelį pamojavo ranka. 
Iš priešingos pusės važiavęs taksi prisiartinęs susto- 
jo šalimais. Pro atsidariusį langelį išlindo labai jauno, 
greičiausiai kokių dvidešimt penkerių metų, vairuoto- 
jo veidas. Abu pradėjo kažką aptarinėti Halui visiškai 
nesuprantama kalba. Halo taksi vairuotojas į aną pusę 
ištiesė Halo atvirlaiškį, jaunasis vairuotojas ilgokai jį ap- 
žiūrinėjo, paskui net išlipo iš savo mašinos. Tada ir Halo 
taksi vairuotojas išlipo. Sustoję prie mašinų jiedu vėl 
kažką plepėjo. Jaunasis vairuotojas bekalbėdamas iš ki- 
šenės išsitraukė mobilųjį telefoną ir ėmė kažkam skam- 
binti. Rodėsi, jųdviejų pokalbis niekada nesibaigs. O 
taksi skaitiklis tuo metu vis sukosi. Taksi viduje sėdintis 
ir kantriai laukiantis Halas lyg snūsteldamas knaptelėjo. 
Turbūt vis dar nebuvo pripratęs prie laiko skirtumo. No- 
rėdamas išvaikyti miegus, ėmė kairėn dešinėn sukioti 


galvą ir plačiai nusižiovavo. 
3 Atsiprašau (a72g/.). 

— OKT- pasakė taksi vairuotojas, po kurio laiko lipda- 
mas į automobilį. 

Lauke buvo visiškai sutemę. Halas, pasisukęs į vairuo- 
tojo nugarą, praradęs kantrybę galiausiai tarė: 

— Man atrodo, jau užtektinai prisižaidėte. Ar ne? Tad 
dabar gal jau galime važiuoti? 

Taksi vairuotojas buvo aiškiai priblokštas Halo žo- 
džių. Tačiau praleido juos negirdom. Skubiai apsukęs 
mašiną, pajudėjo iš vietos. Už lango vėl slinko niūrūs ir 
nykūs vaizdai, Halas dabar į juos žiūrėjo visiškai abejin- 
gai. Lauke jau buvo visiška naktis. 

Ir toliau mašina ilgai važiavo per tamsą. Vieną kartą 
buvo sustoję prie geležinkelio pervažos. Turėjo praleisti 
juodą krovininį traukinį. Kol važiavo juodas krovininis 
traukinys, kuris, rodėsi, niekada nesibaigs, Halas sėdėjo 
ant užpakalinės automobilio sėdynės ir miegojo. 

Kai Halas nustebęs pakėlė galvą, taksi riedėjo per ap- 
šviestą miesto centrą. Nors tai buvo miesto centras, bet 
viskas aplinkui buvo užversta sniegu, gatvėse nebuvo ma- 
tyti nė gyvos dūšios. 

Halo taksi suko ratą aikštėje priešais senovinį baltą 
pastatą, apšviestą prožektorių. Halas paklausė, kas čia 
per pastatas. Vairuotojas stačiokiškai atrėžė, kad tai rotu- 
šė. Jis tikriausiai buvo nepatenkintas, kad nebegalėjo dar 
šiek tiek „pažaisti“. 

Apsukęs ratą aikštėje, taksi automobilis tamsiu siauru 
skersgatviu po kiek laiko užvažiavo ant tilto. Prieš tiltą 


šmėkštelėjusioje kelio nuorodoje buvo matyti užrašas: 

„Oro uostas 6 km.“ Reikia suprasti, kad sukiojantis be- 
veik valandą nuvažiuoti vos šeši kilometrai. 

Galiausiai, pervažiavęs tiltą, automobilis sustojo. Tik- 
riausiai pasiekė tikslą. Vairuotojas išlipęs iš automobilio 
atidarė bagažinę, kad išimtų Halo krepšį. Halas irgi išli- 
po iš automobilio. 

Tai buvo kažkokia vieta, kur blankiai švietė gatvės ži- 
bintai, tačiau nebuvo matyti nė dvasios. Žibintų šviesoje 
be perstojo snigo. 

— Aštuoniasdešimt penki litai. Bet užteks ir šešias- 
dešimties. Juk bevažiuodamas buvau pasiklydęs, — tarė 
taksistas, pastatęs Halo krepšį ant sniegu užversto ša- 
ligatvio. Halas tik dairėsi lyg amo netekęs. Vairuotojas 
bandė toliau teisintis: - Bet netyčia. Tiesą sakant, aš esu 
universiteto dėstytojas, o taksi vairuotoju dirbu tik no- 
rėdamas prisidurti prie atlyginimo. Todėl gerai nežinau 
kelių. 

Tai, kad jis nežino kelių, greičiausiai buvo grynas me- 
las, bet kad jis yra universiteto dėstytojas, panėšėjo į tiesą. 
Nes kaip taksi vairuotojas per gerai kalbėjo angliškai. 

— Bet juk čia ne Užupis, — pasakė Halas prislėgtu balsu. 

Vairuotojas, rodydamas į šalimais stovintį seną trijų 
aukštų pastatą, šaltai atsakė: 

— Ne, ne, be jokios abejonės, čia Užupis. 

Pažvelgus į tą pusę buvo matyti, kad ant vairuotojo 
rodyto pastato sienos blyksi mažos neoninės raidės: „Už- 
upio“ viešbutis (Ho:e/ Užupis). Halas pliaukštelėjo sau per 
kaktą iš nusivylimo: 

— O ne! Aš juk sakiau važiuoti ne į „Užupio“ viešbutį, 
o į Užupio respubliką. 

Išgirdęs Halo žodžius vairuotojas sutriko ir nežinojo, 
kur dėtis. Bet Halas, matyt, tučtuojau persigalvojo, nes 
iš piniginės išsitraukęs šimto litų kupiūrą davė ją vairuo- 
tojui tardamas: j 

— Nesvarbu. Ar šiaip, ar taip, jau sutemę, tad nieko 
tokio: naktį pernakvosiu čia viešbutyje, o rytoj važiuosiu 
toliau. 

Tada jau vairuotojas aprimo. Pradėjo raustis po pini- 
ginę, norėdamas atiduoti grąžą. 

— Ačiū, nereikia. Grąžą pasilikite sau, kaip arbatpi- 
nigius už nuostabų žaidimą, — tarė Halas mostelėdamas 
ranka, lyg viskas būtų nusibodėę. 

Vairuotojas iš pradžių negalėjo patikėti savo ausimis. 
Bet tuoj pat nušvitęs pasakė: 

— O! Dėkoju, širdingai dėkoju. Jūs be galo malonus. 
Jūs tikras džentelmenas, - kalbėjo lankstydamasis Halui. 

Halo veidas buvo labai nepatenkintas. 

— Jei važiuosite į Užupio respubliką, galėsiu jus nu- 
vežti rytoj ryte. Iki pietų neturiu paskaitų, — vairuotojas 
išsitraukė vizitinę kortelę ir ištiesė Halui: - Mano vardas 
Jonas. Ar galėčiau paklausti, kuo jūs vardu? 

— Halas. 

— Pone Halai! Nuo šiol jūs būsite geriausias mano 
draugas, — taip pasakęs sėdo į automobilį. Ir pajudėjo iš 
vietos, lyg nuo kažko sprukdamas. 

Net ir taksi nuvažiavus, Halas dar ilgą laiką stovėjo 

visiškai tuščios gatvės viduryje ir dairėsi. Nesiliovė snigti 

ir buvo tamsu, tad niekas nekrito į akis. Tačiau jis vis tiek 

dar kurį laiką žvalgėsi aplinkui, lyg apdujęs stovėdamas 

sniegynuose. Galiausiai pasiėmė kelioninį krepšį ir pravė- 
. v » 6 .)v ve (E 

rė „Užupio“ viešbučio duris. 


ŽMONĖS IŠ „UŽUPIO“ VIEŠBUČIO 


„Užupio viešbutis — tipiškas senoviškas europietiš- 
kas pastatas, kurio apatiniame aukšte — baras, o antrame 
ir trečiame — svečių kambariai. 

Atidaręs duris ir įėjęs į vidų, Halas pateko į tamsią, 
apsiblaususią salę. Po ją sklido savotiškas, panašus į sop- 
raną, bet aiškiai ne soprano balsas. Halas, patrauktas dai- 
nos, susidomėjęs apžiūrėjo aplinką. 

Apsidairius buvo matyti, kad salė pilna žmonių, o virš 
jų tvyro tirštas cigarečių dūmų rūkas. Halas, beveik ne- 
matęs žmonių visą kelią ir netikėtai atsidūręs jų apsupty- 
je, sutriko. 

Gilumoje, ant scenos, išdžiūvęs vyras grojo viduram- 
žišku muzikos instrumentu ir dainavo. Salės viduryje ke- 
lios poros lėtai sukosi pagal muzikos ritmą. 

Tačiau, esan tokiam žmonių susibūrimui, čia buvo 
gana tylu, girdėjosi tik muzika. Užmetus akį galėjo pasi- 
rodyti, kad vyksta solinės muzikos koncertas. Bet geriau 
įsižiūrėjus buvo aišku, kad tai ne koncertas. Dauguma 

žmonių melancholiškai, abejingai apžiūrinėjo šokančiuo- 
sius, tyliai gėrė ar rūkė. Halas apsuko ratą aplink savotiš- 
kai keistą salę ir, pamatęs tuščią staliuką, prisėdo. 

Tik jam prisėdus, aplinkiniai visi kaip vienas sužiuro į 
ji. Lyg iš dangaus nukritęs azijietis, nešinas didžiuliu ke- 
lioniniu krepšiu, balta apsnigta galva ir pečiais, negalėjo 
nepatraukti dėmesio. Ypač susidomėję Halą apžiūrinėjo 
penketas svečių, sėdinčių prie gretimo staliuko ir kažką 
gurkšnojančių. Viena moteris, kokių trisdešimt penkerių, 
vos pamačiusi Halą negalėjo paslėpti nuostabos. Ji buvo 
baltaveidė, didelėmis akimis. Itin juodi plaukai dar la- 
biau ryškino veido baltumą. 

Priėjo padavėjas. Pirmiausia Halas užsisakė kambarį. 
Laimei, buvo tuščių. Tada paprašė stikliuko „Palangos“ 
trauktinės. | 

Tai irgi įvyko atsitiktinai. Halui apžiūrinėjant gre- 
timus staliukus ir galvojant, ką čia užsisakius, raudon- 
barzdis pečiuitas vyras, vienas iš to penketo, lyg svei- 
kindamasis mostelėjo savo stikliuką su raudonu gėrimu 
Halo pusėn ir aukštai iškėlė nykštį. Halui krito į akį 
jo, lengvai apgirtusio, gestas, juokaujanti mina, todėl 
paklausė padavėjo: 

— Kas tai? 

— „Palanga“. 

— Tada ir man stikliuką „Palangos“. 

Halui užsisakius „Palangos“, penketas prie gretimo 
staliuko garsiai nusikvatojo ir ėmė kažką apkalbinėti, 
o raudonbarzdis vyras sudėjo apskritimą iš nykščio su 

smilium ir patenkintas linktelėjo. Halas, šyptelėjęs rau- 
donbarzdžiui, irgi linktelėjo galvą. Jis manė, kad „Palan- 
ga — tai kažkoks vynas. 

Žmonės prie gretimo staliuko vis dar nieko nesakė 
Halui. Jie tikriausiai nebuvo tokie atviri, kad lengvai 
galėtų užkalbinti nepažįstamą užsienietį. Tačiau buvo 
matyti, kad jie labai juo susidomėję. Retkarčiais žvilgčio- 
dami Halo pusėn, kažką vis šnibždėjosi. Iš jų visų ypač 
krito į akis baltaveidė moteris didelėmis akimis, kuri Ia- 
bai nustebo tik pamačiusi Halą. Ji kitaip negu visi — labai 
ramiai — rūkė ir netarė nė žodžio. Bet iš to, kaip kartkar- 
tėmis vis pažvelgdavo į Halą, buvo matyti, kad, be jokios 
abejonės, ji pastebėjo jį. 

Netrukus atėjo padavėjas, nešinas Halo kambario rak- 
tais ir stikliuku „Palangos“. Paklausė, ar nereikia krepšio 
užnešti į kambarį. Halas pasakė, kad nebūtina. Sulig tais 
žodžiais viena ranka įsikibo į krepšio rankeną, lyg jame 
būtų buvę kokie labai svarbūs ir brangūs daiktai. Pamatęs 
padavėjas apsisuko tarstelėdamas: „Kaip jums patogiau.“ 
Halas jį sustabdė paklausęs: 

— Atleiskite, bet kodėl šis viešbutis pavadintas būtent 
„Užupio“ vardu? 

Turbūt nustebintas Halo klausimo, padavėjas tik gūž- 
telėjo pečiais ir nieko negalėjo atsakyti. Halas dar kartą 
paklausė: 

— Kada pastatytas šis viešbutis? 

Padavėjas vėl trūktelėjęs pečius atsakė: 

— Aš nieko nežinau. Paklausiu savininko. 

Nuėjęs prie baro, ėmė kažką kalbėtis su storoku vi- 
dutinio amžiaus vyru, stovinčiu ten. Kalbėdamas vieną 
ar du kartus pirštu parodė į Halą, į jį žvilgčiodamas vi- 
dutinio amžiaus vyras kažką atsakinėjo padavėjui. Iš to 
buvo galima suprasti, kad tas pusamžis vyras tikriausiai 
ir bus viešbučio savininkas. Po minutės kitos padavėjas 
vėl priėjo prie Halo. 

— Savininkas irgi nežino, kodėl šis viešbutis pavadin- 
tas „Užupio“ vardu ir kada jis pastatytas. Nes jo savinin- 
kai keitėsi ne vieną ir ne du kartus. Tačiau galima spėti, 
kad šiam pastatui tikrai ne mažiau nei du šimtai metų. 
Istoriniai duomenys rodo, kad šiame pastate buvo apsi- 
stoję kavalerijos generolai, kai Napoleonas keliavo per šį 
miestą, siekdamas užimti Rusiją. 

Viena iš moterų, sėdinčių prie gretimo staliuko, 
nugirdusi padavėjo pasakojimą, nusijuokė, lyg būtų iš- 
girdusi kokią nesąmonę. Ji nešiojo juodus plastikinius 
akinius kampuotais rėmeliais ir atrodė vos peržengusi 
trisdešimtį. Galbūt dėl akinių ji atrodė perdėtai protin- 
ga. Kažkuo netgi panėšėjo į gimnazijos matematikos 
mokytoją. Iš jos juoko buvo galima spręsti, kad negalima 
visiškai tikėti tuo, ką pasakoja padavėjas. Todėl Halas 
tiesiog padėkojo jam. Padavėjas suglumintas tarė: „Nėra 
už ką“ ir suskubo pasišalinti. 

Padavėjui dingus iš akiračio, į matematikos mokytoją 
panaši moteris, pasisukusi į Halą, tarė: 

— Visa tai, ką jis dabar pasakojo, grynas melas. Šis 
viešbutis atsirado po Lietuvos nepriklausomybės. Be 

jokio abejonės, čia įsimaišęs ir Rusijos mafijos kapitalas. 
Bet, žinoma, turistams iš Japonijos, tokiems kaip jūs, pa- 
sakojamos panašios istorijos. 

Viską išklausęs Halas linktelėjo galvą lyg pritardamas: 

— Tačiau aš nei japonas, nei turistas. Tiesiog stabtelė- 
jau šioje šalyje, keliaudamas į Užupio respubliką. 

Moteris paklausė lyg negalėdama patikėti tuo, ką iš- 
girdo: 

— Kur, jūs sakėte, keliaujate? 

— Į Užupio respubliką. 

Ji nesusilaikiusi prapliupo kvatotis. Draugams parū- 
po, ko ji taip skaniai juokiasi, tad ji pradėjo pasakoti lie- 
tuviškai. Išgirdę visi garsiai nusikvatojo. Jie taip smagiai 
juokėsi, kad prie kitų staliukų sėdintys irgi atsisuko. Ir 
tik vienas vienintelis žmogus — baltaveidė moteris didelė- 
mis akimis — vis taip pat rimtai rūkė cigaretę. 

Netikėtai pajuokų objektu tapęs Halas žiūrėjo nesu- 
sigaudydamas, kas čia dedasi. Todėl juodus plastikinius 
akinius nešiojanti moteris, panaši į mokytoją, jam pa- 
aiškino: 

— Jei ieškote Užupio, tai jis kaip tik čia. Jūs jau esate 
Užupio respublikoje, — taip kalbėdama ji vėl leipo juokais, 
o visi jos draugai, išskyrus baltaveidę moterį didelėmis 
akimis, žiūrėjo į Halą laukdami, kaip jis reaguos, kada 
dar kartą užsikvaknotų. Halas, negalėdamas suprasti to- 
kio nerimto jų elgesio, gūžtelėjo pečiais. 

Tuo metu įsiterpė juodaplaukis juodaakis vyras, ku- 
riam greičiausiai buvo apie trisdešimt: 

— Atleiskite, kad mes taip nemandagiai elgiamės. Bet 
nesupraskite visko tiesmukai. Yra priežastis, kodėl visi 
juokiasi iš jūsų žodžių. 

Geriau įsižiūrėjus į šitaip kalbantį vyrą, greičiausiai 
dėl juodų jo akių, pasirodė, kad jis labai rimtas, o balsas 
labai atsargus. Be to, nebuvo sunku suprasti, ką jis kalba 
angliškai. Juodaakis vyras tęsė: 

— Mūsų miesto gyventojai šią vietovę vadina Užupio 
vardu, kas reiškia „už upės. Galima pasakyti, kad tai la- 
biausiai nutolęs Vilniaus rajonas. O čia gyvenantys netur- 
tingi menininkai juokais sugalvojo pavadinti jį Užupio 
respublika ir paskelbti jos nepriklausomybę. Melagių 
diena buvo paskelbta Nepriklausomybės diena, kasmet 
vyksta daug renginių. Tai tokia žymi šventė, kad Vilniuje 
greičiausiai neatsirastų nė vieno, kuris jos nežinotų. Net 
ir Lietuvos prezidentas dalyvauja tuose renginiuose. Tad 
tiesiog neįmanoma nesijuokti išgirdus, kad jūs keliaujate 
į šią juokais sukurtą respubliką. 

Halas tik apmaudžiai žiūrėjo ir neištarė nė žodžio. 
Moteris juodais plastikiniais akiniais, matydama tokią jo 
veido išraišką, vėl pasileido juoktis. Halas išsižiojo norė- 
damas ją užčiaupti: 

— Vadinasi, yra ir kažkokia netikra Užupio respublika. 
Įdomu, įdomu. Tačiau bėda ta, kad aš keliauju ne į kažko- 
kią juokais sukurtą, o į tikrą Užupio respubliką, - Halas 
iš kišenės išsitraukė atvirlaiškį ir tęsė: — Štai atvirlaiškis, 
atsiųstas iš tikrosios Užupio respublikos. 

Tai buvo atvirukas su nespalvota ežero viduryje 

pastatytos senovinės pilies nuotrauka. Elegantiška ir 
grakšti, atrodė lyg būtų išskaptuota iš marmuro. Virš pa- 
grindinio bokšto plevėsavo kažkokia nežinoma vėliava. 
O už ežero, tolumoje, kilo snieguotos viršukalnės, kaž- 
kuo primenančios Alpes. Žiūrint į apsilaupiusius atviru- 
ko kampus, buvo aišku, kad jis jau labai senas. 

Juodaakis vyras, apžiūrėjęs Halo duotą atvirlaiškį, pa- 
traukė pečiais nežinodamas, kur tai yra. Halas jam pa- 
aiškino: 

— Tai Užupio respublikos prezidentūra. Matote, taip 
ir parašyta. 

Pažvelgus atidžiau, buvo matyti viename kampe ma- 
žomis raidėmis įspaustas užrašas „Užupio respublikos 
prezidentūra“. Juodus plastikinius akinius nešiojanti mo- 
teris, tyrinėdama atvirlaiškį kartu su juodaakiu vyru, ro- 
dės, užmiršo, kad ką tik juokėsi. 

Juodaakis vyras pradėjo kažką aiškinti lietuviškai, 
Halo atvirlaiškį rodydamas savo draugams. Raudonbarz- 
dis vyras ir šalimais jo sėdintis visiškai išdžiūvęs šviesia- 
plaukis vyras palinko virš atvirlaiškio ir labai įdėmiai jį 
nagrinėjo. Tik baltaplaukė moteris didelėmis akimis ne- 
rodė jokio dėmesio ir vis rūkė. 

Gana ilgą laiką atvirlaiškį apžiūrinėjęs raudonbarzdis 
vyras galiausiai pakėlė galvą ir gūžtelėjo pečiais. Kartu su 
juo atvirlaiškį nagrinėjęs liesas šviesiaplaukis vyras irgi 
pakėlė galvą klausdamas: „Trakai?“ Tačiau raudonbarz- 
dis vyras gana tvirtai tai paneigė. Halas, žiūrėdamas į 


juodu, paklausė juodaakio: 

— O kur tie Trakai? 

Raudonbarzdis vyras, nugirdęs Halo klausimą, iškė- 
lė dešinįjį smilių ir grūmodamas juo tarė darkyta anglų 
kalba: 

— Ne Trakai. Tai ne Trakai. 

Girdėdami darkytą jo kalbą, draugai vėl garsiai nusi- 
kvatojo. Juodaakis vyras Halui paaiškino: 

— Yra tokia viduramžių pilis, apie trisdešimt kilometrų 
nuo čia, ta vietovė ir vadinasi Trakai. Bet ji labai skiriasi 
nuo šios pilies. Trakų pilis iš raudonų plytų, o ši - mar- 
murinė. Be to, Lietuvoje visiškai nėra kalnų, o čia matyti 
kalnų grandinė. O svarbiausia, kad skiriasi vėliavos. Čia 
aiškiai matyti, jog tai ne Lietuvos vėliava. 

Halas, lyg labai giliai mąstydamas, apvertė atvirlaiškį 
ir tarė rodydamas į pašto ženklą: 

— Vėliava čia aiškiau matoma. 

Halo rodomame pašto ženkle buvo nupieštas pasi- 
tempęs gražios moters biustas nežinomos vėliavos fone. 
Kad ir kaip būtų keista, pašto ženkle nupiešta moteris 
buvo labai panaši į Jorgitą, visai neseniai Halo sutiktą 
oro uoste. 

Juodaakis vyras, ilgokai apžiūrinėjęs, pašto ženklą pa- 
rodė draugams. Ber ir jo draugai tik kraipė galvą ir gūž- 
čiojo pečiais. Staiga raudonbarzdis vyras labai giliai atsi- 
duso, greičiausiai sužavėtas pašto ženkle nupieštos moters 
grožio. Tai supratę jo draugai vėl garsiai nusikvatojo, ir, 
žvelgdami į raudonbarzdį, regis, ėmė tyčiotis. 

— Ar šiaip, ar taip žiūrėtum, atrodo, kad Užupio 

respublika, į kurią jūs norite patekti, tai ne ta Užupio 
respublika, kurią mes pažįstame, — po kiek laiko rimtai 
ištarė juodaakis vyras rimtomis akimis. Išgirdęs Halas 
sutriko ir susirūpino, lyg netikėtai pasiklydęs žmogus. 
Juodaakis vyras paklausė Halo, vis žiūrėdamas į jo susi- 
rūpinusį veidą: — Bet kodėl jūs keliaujate į tą šalį? Čia ne 
Užupio respublika, čia Lietuva. 

— Sakoma, kad į Užupio respubliką lengviausia pa- 
tekti per Vilnių, Lietuvą. Užtenka sėsti į taksi, ir kirtęs 
sieną kaipmat atsidursi Užupio respublikoje. Čia taip ir 
parašyta, — Halas parodė tekstą ant atvirlaiškio. Juo- 
daakis vyras dar kartą atidžiai apžiūrėjo jį, norėdamas 
perskaityti. Jis irgi atsiduso. Matyt, dėl to, kad tekstas 
parašytas kažkokiomis neįskaitomomis, nepažįstamo- 
mis raidėmis. 

— Jei tik sėdus į taksi kaipmat įmanoma kirsti sieną, 
tada čia. Kitos tokios vietos nėra. Jei taip, tai jūsų ieško- 
ma Užupio respublika čia ir yra, - prakalbo juodus plas- 
tikinius akinius nešiojanti moteris. Atrodė, taip kalbėda- 
ma ji tramdo save, kad vėl nepradėtų garsiai kvatotis. Ber 
pamačiusi rūpesčio raukšles Halo kaktoje juoką iš visų 
jėgų sulaikė. 

Po šių jos žodžių nutrūko Halo ir sėdinčiųjų prie gre- 
timo stalo pokalbis. Priblokštas Halas apspangusiomis 
akimis paėmė stikliuką „Palangos“, padėtą priešais jį. 
Raudonbarzdis vyras prie gretimo staliuko irgi kilstelėjo 
savo stikliuką lyg kviesdamas išgerti kartu. Halas irgi pa- 
kėlė savąjį ir vienu mauku visą išgėrė. 

Jis nesitikėjo: „Palanga“ buvo labai stiprus gėrimas. 
Halas smarkiai susiraukė. Žmonės prie gretimo staliuko 
vėl garsiai nusikvatojo. Patenkintas raudonbarzdis vyras 
ištiesė Halui ranką: 

— Mano vardas Rovėnas. O jūsų? 

Halas prisistatė spausdamas jam ranką. 

— Halai! Sveiki atvykę į Lietuvą! — tarė raudonbarzdis 
Rovėnas. Tada moteris juodais plastikiniais akiniais, vis 
dar tebetvardydama juoką, ištiesė ranką Halui: 

— Aš - Aistė. Welcome to Republic of Užupis!“ 

Halas paspaudė jai ranką. Tada prisistatė juodaakis vy- 
ras Alvydas ir labai liesas šviesiaplaukis vyras, sėdintis prie 
raudonbarzdžio Rovėno, jis - Marius. Galiausiai trumpai 
prisistatė baltaveidė moteris didelėmis akimis, kuriai turė- 
jo būti apie trisdešimt, ištiesdama ranką ir tarstelėdama: 

— Vilma. 

Kai Halas paspaudė ranką kiekvienam iš jų, juodaa- 
kis Alvydas pasiūlė susėsti kartu. Halas nudžiugęs sutiko 
ir persėdo prie jų, nešinas tuščiu stikliuku ir kelioniniu 
krepšiu. | 

— Iš kur atvykote? — paklausė šalia sėdintis Alvydas, 
Halui atsidūrus šalimais. 

— Iš Hano, — atsakė Halas. Visi sėdintys buvo labai 
nustebę. 

— Iš Huno? O, iš taip toli! — burbėjo liesasis Marius, 
lyg kalbėtųsi su savimi. 


* Sveiki atvykę į Užupio respubliką! (a72g/.). 

— Hunas! Tai nuostabi šalis! — pratarė raudonbarz- 
dis Rovėnas. Greičiausiai Hanas lietuviškai vadinamas 
Hunu. 

— Bopa Čiang, — lyg sau pasakė Aistė. Jos minima 
Bopa Čiang tikriausiai buvo pasaulyje garsi Hano kino 
aktorė Čiang Bopa. Jie dar kažką čiauškėjo, tikriausiai 
aptarinėdami, kokia didelė ir nuostabi šalis yra Hanas. 

— Bet man labiau patinka Užupis, - įsiterpė Halas. 

— O kodėl jūs norite į Užupį? — paklausė juodaakis 
Alvydas. 

— Nes aš gimiau jame, aš - Užupio pilietis, - pasakė 
Halas ir susimąstęs iš kišenės išsitraukė šeimos nuotrau- 
ką. Tai buvo nespalvota senovinė nuotrauka: vidutinio 
amžiaus rūstus vyras, vilkintis kostiumą su prisegtu 
medaliu, sėdėjo nejudėdamas, o šalimais jo — elegan- 
tiškai apsirengusi dama. Priešais juos stovėjo maždaug 
šešerių septynerių metų berniukas ir penkerių šešerių 
metų mergaitė. O už vidutinio amžiaus vyro ir damos 
šiek tiek palinkęs stovėjo aukštas vyriškis elegantiškais 
ūsais, kuriam buvo gerokai per trisdešimt. Iš jų drabu- 
žių ir senovinio fono buvo galima pagalvoti, kad tai ko- 
kia XIX amžiaus pabaigos aukštuomenės šeimos nuo- 
trauka. 

— Tai mano tėtis. Jis buvo Užupio respublikos am- 
basadorius Hane. Žinoma, labai seniai. Tačiau kol tėtis 
dirbo ambasadoriumi Hane, mano tėvynė Užupis buvo 
okupuota aplinkinių valstybių. Tėtis nebegalėjo grįžti į 
Užupį ir jam nieko daugiau neliko — tik gyventi Hane 

kaip pabėgėliui. Bet dabar mano tėvynė Užupis atgavo 
nepriklausomybę. Todėl ir bandau ten grįžti. 

Čia netgi juodus plastikinius akinius nešiojanti Aistė 
surimtėjo ir lyg sau burbtelėjo: 

— O gal tikrai yra kažkoks Užupis, apie kurį mes ne- 
girdėję? 

Rovėnas jai atitarė: 

— Na, tiesa, juk pastaruoju metu daug valstybių pa- 
skelbė savo nepriklausomybę. Kaip ir Lietuva. Negali ži- 
noti, gal net ir tikroji Užupio respublika. 

Halas pasakojo toliau, pirštu rodydamas į nuotrauko- 
je esančius žmones: 

— Tai mano mama, mano sesuo, o čia aš. 

— Šis mielas berniukas — jūs? — tarė Aistė stebėdamasi 
ir vis lygindama berniuką iš nuotraukos su Halu. 

Halas tęsė: 

— O čia mano dėdė. Poetas. Nežinau, ar jis dar gyvas... 
Ši mūsų šeimos nuotrauka daryta Užupyje. Iškart po to 
visa mūsų šeima, išskyrus dėdę, iškeliavo į užsienį, į to- 
limąjį Haną. 

Juodaakis Alvydas vertė Halo pasakojimą anglų kal- 
bos gerai nemokantiems Rovėnui ir Mariui. Visko besi- 
klausantis Rovėnas suburbėjo neaiškiai angliškai: 

— Galbūt Vladimiras Šatkovskis ką nors žinotų? 

Alvydas linktelėjo galva, lyg sutiktų su Rovėno žo- 
džiais: 

— Iš tikro! Šiuo klausimu galima kreiptis tik į Vladi- 
mirą Šatkovskį. 

Halas netikėtai prisiminė: 

— O! Kai jūs taip kalbate, atrodo, kad ir mano tėvas 
yra kažką pasakojęs apie Vladimirą Šatkovskį. Ar tik jis 
nebus dramaturgas? 

Alvydas papurtė galvą. Jis, ko gero, buvo ne drama- 
turgas. Čia Halas suskubo pasitaisyti: 

— Ne, ne! Rodos, ne dramaturgas, o Užupio respubli- 
kos valstybinio simfoninio orkestro dirigentas. 

Bet Alvydas ir šį kartą tik papurtė galvą. Greičiausiai 
jis nebuvo ir simfoninio orkestro dirigentas. Halas pradė- 
jo neryžtingai svarstyti: 

— Jei nei dramaturgas, nei dirigentas, galbūt tai tik 
asmuo tuo pačiu vardu? Kiek prisimenu, Šatkovskis, apie 
kurį pasakojo tėvas, buvo šiek tiek šlubas. Dėl vaikystėje 
persirgto poliomielito. 

Alvydas šūktelėjo patvirtindamas: 

— Taip. Vladimiras šlubuoja. Nežinau, ar sirgęs polio- 
mielitu, tačiau atrodo, kad jūs irgi pažįstate jį. Vladimi- 
ras — žymus mokslininkas. Lietuviai tiki, kad nėra to, ko 
jis nežinotų. Reikia jo paklausti. Ar yra tikroji Užupio 
respublika, o jei yra — kur ji. 

Halui taip kalbantis su Alvydu, tolėliau sėdėjęs rau- 
donbarzdis Rovėnas įsiterpė vis tokia pat ne itin puikia 
anglų kalba: 

— Nėra to, ko Vladimiras nežinotų. Tik ne apie viena: 
moteris. 

Kairėje ir dešinėje sėdintys žmonės vėl garsiai nusikva- 
tojo. Halas, nesuprantantis, ko čia visiems taip linksma, 

nusijuokė jiems iš paskos. Tik vienintelė Vilma, nepai- 
sydama šalimais krykštaujančių draugų, sėdėjo vis tokia 
pat susirūpinusi ir iki šiol neištarė nė žodžio. 

— Pabandykite susitikti su Vladimiru, - pasiūlė Halui 
Aistė. Dabar ji jau atrodė kalbanti visiškai rimtai. 

— Ber kaip galėčiau su juo susitikti? Aš juk užsienietis. 

Ir čia liesasis Marius pradėjo kažką kalbėti lietuviškai. 
Išklausiusi Aistė kreipėsi į Halą: 

— Sako, Vladimiras šį vakarą atvyks į vakarėlį pono 
Egio namuose. Ten ir bus galima jį susitikti. 

O Alvydas dar pridėjo: 

— Taip, tiesą sakant, mes irgi susirinkome čia, kad 
vėliau eitume į vakarėlį pas poną Egį. Jei. norite, eime 
su mumis. Ten greičiausiai susitiksite ir patį Vladimirą 
Šatkovskį. 

Tačiau Halas susirūpino: 

— Tai labai toli? 

Raudonbarzdis Rovėnas įsiterpė savąja anglų kalba: 

— Labai arti, labai arti. Penkios minutės pėsčiomis. 

— Juk manęs niekas nekvietė... 

Halui taip dvejojant, Aistė ir Rovėnas beveik vienu 
balsu sušuko: 

— No problem, no problem! 

Tuo metu muzika netikėtai pasikeitė, po salę pas- 
klido triukšmingi lengvo šokio ritmai. Tas apgailė- 
tinas viduramžiškos muzikos koncertas bus baigęsis. 


> Jokio skirtumo, jokio skirtumo! (angl). 

Daugybė žmonių kilo iš savo vietų ir skubėjo į salės 
vidurį šokti. 

Tuo pat metu prasivėrė salės durys ir baltai baltai aps- 
nigtas ketvertas ar penketas žmonių priėjo prie jų, lin- 
guodami į taktą. Žiūrint į apsnigtas jų visų galvas buvo 
aišku, kad lauke vis dar taip pat be perstojo snigo. 

Šis ketvertas ar penketas pasirodė besą Alvydo drau- 
gai; grumdydamiesi aplink stalą, jie entuziastingai spau- 
dė vieni kitiems rankas ir sveikinosi. Rodėsi, kad jie visi 
vieni kitus pažįsta. 

Pats gyviausias iš šio naujo būrio buvo plačiapetis vai- 
kinas dideliais akiniais, dar neperžengęs trisdešimties: jis 
ištiesė platų delną Halui ir garsiai šūktelėjo: 

— Mano vardas Andrejus! 

Halas paspaudė jam ranką: 

— Aš - Halas. 

Bet atrodė, kad dėl garsios muzikos jis vardo nenu- 
girdo. Alvydas kažką garsiai pasakė jam į ausį. Turbūt 
pristatė Halą. 

— O! Halas! Welcome to Lithuania!“ — sušuko pe- 
tingasis Andrejus, sugriebdamas Halo ranką ir stipriai 
ją pakratydamas. Tada išsitraukė mažą buteliuką ir į 
tuščią Halo stikliuką pripylė kažkokio į degtinę pana- 
šaus gėrimo. Iškėlęs savo buteliuką vėl garsiai sušuko: — 
Kampai! 


“ Sveikas atvykęs į Lietuvą! (angl.). 
“Į sveikatą! (jap.). 

Netikėtai apsuptas nepažįstamų žmonių ir sutrikdy- 
tas, Halas pakėlė savo stikliuką ir vienu mauku jį išgėrė 
teištaręs: „Kampai!“ Patenkintas Andrejus patapšnojo 
Halui per petį šaukdamas: 

— Good! Good!š 

O Alvydas vis kažką garsiai rėkė Andrejui į ausį. And- 
rejus klausėsi jo, be perstojo linkčiodamas galva. Galiau- 
siai Andrejus vėl šūktelėjo Halui: 

— Amigo! Mano drauge iš Huno! Eime pas poną Egį. 

— Dabar? - paklausė Halas nesusigaudydamas. 

— Žinoma. Už beprotišką naktį! - šaukė Andrejus. Ir 
pridūrė pasisukęs į draugus: — Lets go!" 

Bematant visi Alvydo draugai pakilo iš savo vietų. 
Halas irgi atsistojo. Nepamiršęs pasiimti kelioninio krep- 
šio, išėjo laukan jiems įkandin. 


VAKARĖLIS PONO EGIO NAMUOSE 


„Užupio“ viešbutį palikę Andrejus ir jo draugai 
traukė sutemusiomis gatvėmis, gyvai apie kažką postrin- 
gaudami. Tuo metu jau buvo liovęsi snigti, tačiau tvyrojo 
toks tirštas rūkas, kad nebuvo įmanoma nieko įžiūrėti 
net už keleto žingsnių. Be to, kaip ir daugelyje senovinių 
miestų, gatvės buvo susipynusios tarpusavyje lyg kokiame 


* Puiku, puiku! (angl.). 
* Keliaujam! (angl). 

labirinte. Kai kuriose gatvėse netgi žibintai nedegė, todėl 
ten buvo visiškai tamsu. Puikiausia vieta pasiklysti pir- 
mą kartą į miestą atvykusiam žmogui. Kad nepamirštų 
kelio į viešbutį, Halas prie kiekvieno posūkio dėmėjosi 
kiekvieną gatvės pavadinimą ir pastatus aplinkui. 

— Gražu, ar ne? — tarė Andrejus, priėjęs prie Halo ir 
apkabinęs jį per pečius. 

Halas nelabai suprato, ką gražaus jis turėtų matyti, 
tačiau atsakė: 

— Be galo gražu. 

Andrejus, baisiai patenkintas, ėmė kažką karštai pasa- 
koti. Tačiau suprasti jo anglų kalbą nebuvo labai lengva, 
tad jis ne per daug susivokė, ką tasai norėjo pasakyti. Net 
keletą kartų pakartojo Napoleono vardą, bet Halas taip ir 
nesuprato: lyg Napoleonas gyvenęs šiame mieste, lyg už- 
sikrėtęs kažkokia liga jame. Viena, kas buvo aišku visame 
tame pasakojime — kad UNESCO įtraukusi šio miesto 
senamiestį į Pasaulio paveldo sąrašą. Halas, pritardamas, 
kad jis tikrai to vertas, linktelėjo galva. 

Tuo metu draugai, kirtę aikštę, ėjo priešais kažko- 
kia bažnyčią. Susigūžusi senutė, sėdinti prieš bažnyčios, 
atskubėjo prie Halo ir ėmė kažko maldauti. Halas, pri- 
trenktas iš kažkur pasirodžiusios ir netikėtai kažko pra- 
šančios senutės, visai sumišo. 

— Nekreipkite dėmesio. Ji taip elgiasi tik todėl, kad 
jūs užsienietis, — tarė Aistė, einanti greta. Halas jau susi- 
gaudęs, kas ir kaip, iš kišenės išsitraukė banknotą ir pa- 
davė jį senutei. Bažnyčioje galėjai girdėti aidinčius mišių 

garsus, tad elgeta greičiausiai laukė po mišių išeinančių 
žmonių. 

— Ačiū! Ačiū! — senutė, vis dar tebelaikydama rankose 
banknotą, be galo dėkinga žegnojo Halo veidą, bučiavo 
jam rankas. Tuo metu prie Halo pristojo dar pora elgetų. 
Andrejus, norėdamas juos nuvaikyti, kažką piktai rikte- 
lėjo, tačiau elgetos neatstojo nuo Halo ir maldavo. Halas 
ir jiems davė po banknotą. 

— Elgetoms dalijate po šimtą litų? Jūs arba milijonie- 
rius, arba beprotis, visiškai nesuprantantis gyvenimo, — 
pašaipiai subarė Aistė. 

— Toji senutė man priminė motiną. Mama retkarčiais 
kartodavo Užupio išmintį: duosi išmaldą — pelnysi dan- 
gų, — lyg teisindamasis kalbėjo Halas. 

— Bet kai tik pasklis gandas, kad dalijate po šimtą litų, 
viso Vilniaus elgetos supuls pas jus, - priekaištingu tonu 
perspėjo Alvydas. Baltaveidė Vilma didelėmis akimis be 
žodžių stebėjo kiekvieną Halo judesį. 

Tuo metu netikėtai pasigirdo skardus aliarmas. Pra- 
dėjo veikti šalikelėje stovinčio automobilio signalizacija. 
Ji buvo nustatyta kažkaip keistai — įsijungdavo praeinan- 
čiam žmogui tik prisilietus prie automobilio. Kažkas iš 
bendražygių įpyko ir spyrė į buferį. Automobilis tik dar 
garsiau užkaukė. Visi leipo juokais. 

Ponas Egis buvo pečiuitas malonus maždaug penkias- 
dešimt penkerių metų vyras. Jis džiaugsmingai šūkavo 
sutikdamas įsilinksminusius Andrejaus draugus, sugar- 
mėjusius vidun. Žinoma, Halas nesuprato nė žodžio, ką 

šis kalbėjo. Greičiausiai sakė: „Štai ir sulaukėme savo gir- 
tuoklėlių ar ką panašaus. Tikriausiai taip ir sakė, nes, 
atskirai pasisveikinęs su kiekvienu Andrejaus draugu, 
galiausiai priėjęs prie Halo tarė angliškai: 

— O, kažkoks nepažįstamas girtuoklis! 

Halas šyptelėjęs atšovė: 

— Vos prieš kelias valandas į Vilniaus oro uostą atskri- 
dęs girtuoklis. 

Ponui Egiui, rodos, patiko tokia Halo replika, nes, 
patapšnojęs per pečius, skambiai nusijuokė. Alvydas 
smulkiai papasakojo apie Halą. Ponas Egis linksėjo galvą 
klausydamas jo pasakojimo, o išklausęs tarė: 

— Welcome, welcome, mister Hal!“ Sakau, gerkite į va- 
lias, kol ateis Vladimiras Šarkovskis. Lietuvoje degtinės 
prigaminta užtektinai, kad deramai priimtume svečius iš 
tolimų kraštų, tokius kaip jūs. 

Taip Halui nelauktai, netikėtai teko įsilieti į pono 
Egio vakarėlį. 

Paskui Andrejaus draugus jis nusekė į erdvią salę. O 
ten išvydo kaip tik tuo metu vykstant kažkokią keistą 
nesuprantamą sceną. Trisdešimt keli vyrai ir moterys lyg 
ką stebėdami stovėjo ratu salės viduryje. Nebuvo girdėti 
nei muzikos, nei juoko, kaip įprasta vakarėliuose. Tvyro- 
jo tik slegianti tyla. 

Iš pradžių Halas pamanė atsidūręs rankų lenkimo 
varžybose ar lošimo namuose. Tačiau neatrodė, kad tai 


'0 Sveiki atvykę, pone Halai! (angl.). 

būtų rankų lenkimo varžybos ar lošimo namai. Jei tai 
būtų buvusios rankų lenkimo varžybos, būtų buvę girdė- 
ti palaikantys sirgalių šūksniai; jei tai būtų buvę lošimo 
namai, tirštuose cigarečių dūmuose būtų buvę girdėti 
linksmi ar nusivylę riksmai. 

— Vėl jie savo pradeda, - Alvydas patetiškai burbėjo 
lyg pats sau. Smalsaudamas Halas spraudėsi pro žmonių 
pečius. Bet tučtuojau, pritrenktas netikėto reginio, su- 
stingo išsižiojęs. 

Žiūrovų rato viduryje stovėjo mažiukas staliukas, o 
ant jo buvo padėtas revolveris. Iš abiejų stalo galų vienas 
priešais kitą sėdėjo du susikaupę vyrai, kuriems turėjo 
būti apie trisdešimt penkeri. Žiūrovai, sulaikę kvėpavi- 
mą, laukė. Kažkas panašaus į rusišką ruletę. 

Po kiek laiko kairėje sėdintis vyriškis, griebęs revol- 
verį, iš visų jėgų pasuko kasetę. Ir visiškai rimtai pri- 
glaudė ginklą prie smilkinio. Halas, nebegalėdamas 
toliau matyti to baisaus reginio, užsimerkė. Tuo metu 
spragtelėjo gaidukas ir revolveris nusileido. Laimei, kul- 
ka neiššovė. 

— O! — vienbalsiai sušuko žmonės. Ką tik šovęs vy- 
riškis atsiduso ir padėjo jį ant stalo. Vienu sykiu išlenkė 
padėtą stikliuką degtinės. Tuo metu priešais sėdintis 
vyriškis užmerkęs akis laukė savo eilės, savo laimės. Į 
teisėją panašus žmogus tam vyriškiui padėtą stikliuką 
sklidinai pripylė degtinės. Vyriškis kaipmat atmerkė 
akis, griebė degtinės stikliuką ir kurį laiką žiūrėjo į jį, 
lyg į paskutinį savo gyvenime. Priglaudęs prie lūpų, 

užvertė galvą ir vienu kartu išgėrė. Tarp žiūrovų tvy- 
rojo įtampa. 

Galiausiai paėmė ant staliuko gulintį revolverį. Sti- 
priai pasukęs kasetę, šiek tiek pabrėžtinai prispaudė re- 
volverį prie smilkinio. 

Ir tuo metu viena iš žiūrovių netikėtai pradėjo kiken- 
ti. Revolverį prie smilkinio prispaudęs vyriškis, lyg dau- 
giau nebegalėdamas kentėti, irgi prapliupo kvatoti. Vis 
dar kvatodamas ginklą staiga atsuko į ką tik susijuokusią 
moterį ir spragtelėdamas šovė į ją. Dabar jau visi žiūro- 
vai nebesilaikydami skardžiai juokėsi, o vyras revolveriu 
be atrankos šaudė į visus susirinkusiuosius. Šaudant skli- 
do tik duslus spragsėjimas. Nebuvo nė vieno, kuris būtų 
bent jau apsimetęs, kad griūva sužeistas šūvio. Tik tada 
Halas ramiai nusišypsojo, supratęs, kas čia vyksta. Iš pat 
pradžių revolveryje nebuvo nė vienos kulkos. 

Namo šeimininkas ponas Egis iš ekstremalių svečių 
atėmė revolverį ir užlipo laiptais į antrą aukštą, o jį pa- 
lydėjo triukšmingi muzikos garsai. Įsijungė mirksinčios 
šviesos, ir žmonės ėmė šokti glaustydamiesi vienas prie 
kito. Vakarėlio nuotaika netikėtai visiškai pasikeitė: žmo- 
nės plojo delnais, linksmai šnekučiavosi. 

Tačiau Halas negalėjo įsijausti į tą vakarėlį, tad, ran- 
kose laikydamas stiklą vyno, iš tolimiausio salės kampo 
stebėjo šokančius žmones. Netikėtu azijiečio pasirodymu 
susidomėję keletas žmonių prisiartino ir bandė jį už- 
kalbinti, bet daugelis prastai kalbėjo angliškai, tad su- 
sikalbėti nepavyko. Šioks toks pokalbis su universitete 

kompiuterių architektūrą studijuojančiu jaunuoliu už- 
simezgė, tačiau Halui greit pabodo ilgokai užtrukusi 
liūdna istorija apie programavimo studijas universitete, 
kuriamas programas, kurios gana aukšto lygio, bet Lie- 
tuvoje, ne kaip Hune, kur gyventa Halo, nepripažįstami 
programuotojai. Todėl niekas nesupranta, koks vertin- 
gas žmogus jis yra, tad dabar niekur negali įsidarbinti. 
Dar vienas dalykas, sudominęs Halą, buvo trys jaunos 
merginos, vos perkopusios dvidešimtį, sutūpusios ant so- 
fos priešingame kambario kampe. Tikriausiai jos stebė- 
josi azijiečiu: vis kikendamos ir žvilgčiodamos jo pusėn, 
kažką be perstojo pliauškė tarpusavyje. Visos trys buvo 
vienodai gražios ir labai gyvos, bet atrodė, kad nė viena 
neturėjo drąsos ryžtingai prieiti, užkalbinti ar pasiūlyti 
pašokti. Halui irgi nekilo mintis pačiam prieiti prie jų. 
Jis tiesiog laukė Vladimiro Šatkovskio, kuris jau turėjo 
tuoj tuoj pasirodyti. 

Žmonės, kurie rūpinosi, kad Halas nenuobodžiautų, 
buvo „Užupio“ viešbutyje sutikti Alvydas, Rovėnas, Ais- 
tė, Marius ir didelius akinius nešiojantis Andrejus — jie 
čia jį ir atvedė. Didelius akinius nešiojantis Andrejus kur 
buvęs kur nebuvęs vis šūktelėdavo Halui: „Halai, mano 
mielas drauge iš Huno! Nuostabus vakaras, tiesa?“ Tačiau 
buvo matyti, kaip jis, sukiodamasis po namus, sveikinosi 
su visais ir, spausdamas ranką, panašiai kalbėjo kiekvie- 
nam sutiktajam, tad negalima pasakyti, kad rodė kokį 
ypatingą dėmesį Halui. Raudonbarzdis Rovėnas ir liesas 
šviesiaplaukis Marius retkarčiais pasistengdavo pasiūlyti 

šio bei to užkąsti ar išgerti, bet dėl blogai mokamos ang- 
lų kalbos nebuvo įmanoma pasikalbėti apie ką nors rim- 
čiau. Marius buvo visai pametęs protą trokšdamas suvi- 
lioti gražią kaip lėlę lenkaitę Ramunę, tad po kurio laiko 
atrodė, kad Halą visai pamiršo. O pati Ramunė, tiesą 
sakant, iš pradžių, rodės, buvo susidomėjusi Halu, ban- 
dė pasikalbėti apie Huną, klausinėjo, kokiais reikalais šis 
atvykęs į Lietuvą, ar vedęs, ar vis dar viengungis, vis dė- 
mesingai pažvelgdavo. Tačiau, kai Halas, nepaisydamas 
jos mielų ir malonių veido bruožų, neatsakė į rodomą 
dėmesį, ji galiausiai prisiartino prie kažkokio vyro, ku- 
ris sakėsi esąs kažkokio Vokietijos laikraščio specialusis 
korespondentas, ir ėmė akis svaidyti į jį. Nei anglų, nei 
vokiečių kalbos nemokančiam Mariui teliko tik sukiotis 
prilipus prie Ramunės. Protingoji Aistė buvo labai popu- 
liari. Kartkartėmis prisigretinusi prie Halo prancūziškai 
pasiteiraudavo: Ca va?!', Amousez vous'*. Bet ją beregint 
apsupdavo kažkoks Markas, tvirtai sudėtas gražaus veido 
darbuotojas iš Amerikos, kažkurios Prancūzijos televizi- 
jos prodiuseris Žeromas ir Lietuvos Seimo narys Simonas. 
Todėl ji iškart pamiršdavo, kad Halas apskritai egzistuo- 
ja. Tik vienintelis juodaakis Alvydas palyginti daug laiko 
praleido su Halu. Netgi aprodė pono Egio namus. 

Pono Egio namas, apžiūrinėjamas sekiojant pas- 
kui Alvydą, pasirodė besąs senas, tačiau gana didelis ir 


"' Ar viskas gerai? (pranc.). 


"* Linksminkitės (pranc.). 

prabangus. Namo vidus buvo gana painus, bet kartu ir 
labai antikvarinis. Dėl tamsos nebuvo įmanoma visko 
smulkiai apžiūrėti. Be to, kad nereikėtų šildyti, žiemą 
trečias aukštas buvo visai uždarytas. 

Halas, apžiūrinėdamas namą, pasakė, kad jis labai 
senas. Alvydas atsakė, kad namas pastatytas XVII am- 
žiuje. Halas pridūrė, jog ponas Egis turėtų būti labai tur- 
tingas žmogus. Alvydas tik gūžtelėjo pečiais. Tai turėjo 
reikšti, kad poną Egį nelabai galima pavadinti turtingu 
žmogumi. Halas susidomėjo, kaip ponas Egis sugebėjo 
įsigyti tokį didelį namą, nebūdamas turtuolis. Čia Al- 
vydas lyg didžiausią paslaptį šnibžtelėjo, kad ponas Egis 
šį namą įsigijęs ne todėl, kad jis turtuolis, o todėl, kad 
sugeba pasiimti. Halas nudavė nieko nesupratęs, todėl 
Alvydas turėjo aiškinti smulkiau. Pasak jo, okupacijos 
laikais šis namas buvo okupacinės armijos generolo rezi- 
dencija, o po nepriklausomybės atgavimo ponas Egis pa- 
rodė „nepakartojamus sugebėjimus“ kuo greičiausiai nu- 
savinti namą, likusį be šeimininkų. Klausydamasis Ha- 
las linktelėjo galva. Alvydas tęsė, kad ponas Egis atgavus 
nepriklausomybę iškart sugebėjo prikišti nagus ir prie 
platinimo verslo, versdamas jį nusavinti „Lietuvos laisvės 
laikraštį , bet pastaruoju metu, vis labiau spaudžiant Ru- 
sijos mafijos kapitalą pritraukusioms konkuruojančioms 
įmonėms, jo verslas nebėra toks kaip anksčiau, ir ponas 
Egis turi daug rūpesčių dėl nuolatinių laikraščio nuos- 
tolių. Netikėtai kažką prisiminęs, Halas pasiklausė, kas 


jame gyveno prieš okupaciją, jei šis namas statytas XVIII 

amžiuje. Alvydas atsakė tiksliai nežinąs, tik girdėjęs, kad 
anksčiau čia gyvenusi kažkokia garsi šeima, tačiau, Lie- 
tuvą okupavus komunistams, tai šeimai, turinčiai ilgą 
istoriją, teko gelbėtis bėgant į kažkokią tolimą užsienio 
šalį. 

Malonusis Alvydas nebegalėjo daugiau laiko leisti su 
Halu. Mat kaip tik tuo metu atėjo keli svečiai - Halui jie 
buvo pristatyti kaip Lietuvos teatro aktoriai. Visa savo 
povyza rodydami, kad reikia nedelsiant aptarti kažkokius 
svarbius klausimus, jie nusivedė Alvydą. Pasirodė, Alvy- 
das besąs dramaturgas ir aktorius. Prieš dingdamas iš 
akių kartu su aktoriais, jis dar paprašė Halo nesijaudinti 
ir gerai pasilinksminti, o kai tik pasirodys Vladimiras, jis 
iškart praneš. 

Alvydui išėjus, Halas vėl liko visiškai vienas. Tuo metu 
juo susidomėjo ir priėjo arčiau beveik keturiasdešimtme- 
tis muzikantas Rimas, atvykęs iš Baltarusijos. Nors Lie- 
tuva ir Baltarusija kaimyninės šalys, besidalijančios tuo 
pačiu pasienio ruožu, bet šis taip pat buvo svetimšalis, 
tikriausiai dėl to irgi jautėsi gana vienišas šiame vakarė- 
lyje, todėl priėjęs užkalbino Halą. Jo gyslomis tikriau- 
siai irgi tekėjo šiek tiek azijietiško kraujo, nes jo vešlūs 
plaukai buvo ryškiai juodi, oda tamsiai ruda, palyginti 
su kitais europiečiais, reta barzdelė smailėdama augo že- 
myn - kaip Čingischano portrete. Nors angliškai ir pras- 
tokai kalbėjo, bet to jiems visiškai užteko susišnekėti. Iš 
jo veido išraiškos ir kalbėsenos buvo justi nuoširdumas. 

Halas paklausė, kokią muziką jis dažniausiai grojąs. 


AL 


Šis atsakė, kad dažniausiai — tradicinę baltarusių, ir iš 
kišenės išsitraukęs parodė atviruką, kur buvo matyti ke- 
letas muzikantų su kažkokiais nematytais muzikos ins- 
trumentais rankose. Tai tikriausiai buvo koks nors Bal- 
tarusijos tradicinės muzikos koncertas. Rimas parodė į 
vieną žmogų, kuris rankose laikė muzikos instrumentą, 
panašų į arfą, bet aiškiai buvo matyti, kad tai ne arfa. Čia 
esąs jis. Bet žmogus nuotraukoje buvo gerokai jaunesnis 
už Rimą, atrodė daug patraukliau, todėl negalėjai nesua- 
bejoti, ar tai tikrai jis. 

Halas, apžiūrėjęs atviruką, paklausė Rimo, ar šis at- 
vykęs į Vilnių dalyvauti kokiame nors muzikos koncerte. 
Rimas atsakė, kad ne, tiesiog kiekvieną žiemą, maždaug 
šiuo metu yra įpratęs atvykti į Vilnių. Dar Halas pasitei- 
ravo, ar šis atvykęs į Vilnių aplankyti šeimos, giminaičių, 
artimųjų, o gal šiaip draugų, gyvenančių čia. Rimas, šiek 
tiek padvejojęs, prisipažino Vilniuje turįs vieną draugą, 
kurio namuose visuomet apsistoja čia viešėdamas, bet šį 
kartą jo kelionės tikslas visai kitas. Tada pats paklausė 
Halo, kokiais keliais šis atvykęs į Lietuvą. Halas atsakė, 
kad jis tik kerta Lietuvą bandydamas rasti Užupio res“ 
publiką. Rimas linktelėjo galva, lyg suprasdamas, apie 
ką kalbama. Todėl Halui pasidarė smalsu, ar jis ką žino 
apie Užupio respubliką. Rimas, lyg tai būtų savaime aiš- 
ku, atsakė, kad ir Baltarusijoje yra girdėjęs apie Užupio 
respubliką, kad ji, kaip ir Baltarusija, Ukraina, Lietuva, 
Latvija, Estija ar kitos valstybės, visai neseniai yra paskel- 
busi savo nepriklausomybę. 

— Rimai! Tu tikrai žinai! Gal gali plačiau papasakoti apie 
Užupio respubliką? — susijaudinęs Halas bėrė žodžius. 

Rimas, nesuprasdamas Halo jaudulio, žvelgė į jį ir 
ėmė pasakoti: 

— Seniau Užupio respublika buvo didelė šalis su sena 
istorija. Apie tai galima spręsti iš to, kad ne tik Lietuvoje, 
Latvijoje ar Estijoje, bet ir Lenkijoje, Rumunijoje, Balra- 
rusijoje, netgi Ukrainos pietvakariuose — visur randami 
Užupio respublikos archeologiniai radiniai. Žinoma, po 
nepriklausomybės ji, kaip ir Lietuva, tapo mažyte vals- 
tybėle. 

— Rimai! Bet tada kur ji yra? 

Rimas vėl tiesiog klausiamai nužvelgė Halą ir nieko 
neatsakė. Halas tučtuojau ėmė teisintis: 

— Žinoma, tu tikriausiai nieko nesupranti. Tau apgai- 
lėtina ir absurdiška atrodo, kad žmogus, kuris ieškoda- 
mas Užupio respublikos atvyko čia, sakosi nežinąs, kur 
ji yra. Bet... 

Kol Halas teisinosi, Rimas linkčiojo galvą, atseit žinąs, 
ką Halas pasakysiąs, tada panosėj pakartojo Baltarusijoje 
girdėjęs žmones kalbant apie Užupio respubliką, paskui 
sumurmėjo, kad esanti kažkokia keista kalba, vadinama 
užupiečių kalba. Dar pridūrė girdėjęs, kad Užupio respu- 
blika esanti kažkokiame Lietuvos ir Baltarusijos pasienio 
regione. 

O tada... Visą tą laiką kažkur buvusi ir nė karto aky- 
se nesirodžiusi baltaveidė Vilma didelėmis akimis priėjo 
prie Halo. Rimas atrodė labai nustebęs ir nutilo nebaigęs 

pradėto sakinio. Halas norėjo toliau klausytis Rimo pasa- 
kojimo, todėl neatrodė labai patenkintas Vilmos pasiro- 
dymu. Tačiau Vilma labai familiariai, lyg būtų pažinojusi 
Halą nuo vaikystės ar dar seniau, pakvietė jį šokti. 

— Vilma! Dabar kaip tik klausiausi savo draugo Rimo 
iš Baltarusijos labai svarbaus pasakojimo. 

Bet jos nebuvo galima perkalbėti. Ji abiem rankomis 
apkabino Halo kaklą ir ištempė jį į šokių aikštelę. Vilmos 
tempiamas Halas pasisukęs pamatė, kaip Rimo veidas 
apsiniaukė. Todėl rankos mostu paprašė jo šiek tiek pa- 
laukti. Ir kartu su Vilma pradėjo šokti tango. Šokdamas 
atsisuko, tačiau Rimo niekur nebesimatė. 

— Kur dingo Rimas? — klausinėjo Halas, po šokio 
ėmęs ieškoti jo visoje salėje. 

— Pamirškit jį. Kur nors yra, - Vilma sugriebė Halo 
ranką ir, ištempusi iš salės, nusivedė į tamsų ilgą kori- 
dorių. Ten buvo vienas suoliukas, ant kurio pasodinusi 
Halą atnešė dvi taures šampano. — Jūs gerai šokate, — 
kalbėjo Vilma visa savo povyza ir balsu rodydama, kad 
dar nepraėjo susijaudinimas po šokio. Halas tik gūžtelėjo 
pečiais. 

Kitame koridoriaus gale viena porelė bučiavosi: regis, 
tai buvo graži kaip lėlytė lenkaitė Ramunė ir specialusis 
korespondentas iš Vokietijos. 

— Netikėkite Vladimiru Šatkovskiu, — staiga pasakė 
Vilma. Halas, priblokštas šių netikėtų žodžių, nesuge- 
bėjo nieko atsakyti. Vilma pakartojo: — Nesusitikite su 
Vladimiru Šatkovskiu. 

Patylėjęs Halas paklausė: 

— Kodėl gi? 

— Nes... Nes jis niekina užsieniečius. Jis šovinistas. 

— Tačiau ši priežastis atrodo per menka, — Halui taip 
pasakius, Vilma šiek tiek suglumo ir nežinojo, kaip čia 
geriau paaiškinti. Patylėjusi vėl tarė: 

— Jis būtinai pakenkia užsieniečiams. 

— Kaip? — Halo toliau spaudžiama Vilma prarado kal- 
bos dovaną, paskui bandė nevykusiai aiškinti: 

— Šito, žinoma, aš irgi iki galo nežinau. Tiesiog esu 
girdėjusi gandų. Anksčiau kažkoks užsienietis irgi bandė 
su juo susitikti ir galiausiai nusižudė. 

Halas gūžtelėjo pečiais. Vilma tikriausiai neturėjo ką 
daugiau pridurti, todėl užsičiaupė. 

— Jūsų pasakojimas kažkoks miglotas. Jame nematau 
jokios priežasties, kodėl neturėčiau susitikti su Vladimi- 
ru. Juk nesiruošiu su juo pradėti jokio rimto verslo; vie- 
nintelis dalykas, kurį noriu sužinoti: ar jis yra ką girdėjęs 
apie Užupio respubliką. 

Vilma isterišku balsu paklausė: 

— Jūs tikrai ketinate keliauti į Užupio respubliką? 

— Žinoma. Ten mano tėvynė. 

Vilma, pažiūrėjusi liūdnomis susirūpinusiomis aki- 
mis, atsiduso ir tarė: 

— Žinoma, neturiu jokios teisės uždrausti ar peikti 
jūsų pasiryžimo nuvažiuoti į Užupio respubliką. Tai jūsų 
tėvynė. Tačiau Vladimiro klausti apie Užupio respubliką 


negalima. 

Halas spoksojo į Vilmą vartydamas akis. Vilma tęsė: 

— Žinoma, jūs vėl paklausite: ir kodėl gi negalima Vla- 
dimiro teirautis apie Užupio respubliką? Ir aš vėl atsaky- 
siu, kad Vladimiras yra didelis šovinistas ir niekina užsie- 
niečius. Jūs vėl pasakysite, kad tai per menka priežastis. 
Ir aš vėl atsakysiu, kad kažkoks užsienietis anksčiau jau 
yra klausęs Vladimiro apie Užupio respubliką, o vėliau 
nusižudė. Galų gale kas išeina? Jūs nesugebate manimi 
pasitikėti, — jos veidas buvo labai liūdnas. Halas žiūrėjo į 
Vilmą nepasitikėdamas ir dvejodamas. Vilma kalbėjo su- 
griebusi jo ranką: — O, nelaimingasis svetimšali! Apie šią 
šalį jūs nieko nežinote. Nėra nė vieno žmogaus, kuris no- 
rėtų jums nuoširdžiai padėti. Bet nebijokite, — patylėjo ir 
tęsė: — Rytoj jūs ateisite pas mane. Ieškodamas pagalbos. 
Užsukite, kai tik galėsite. Visuomet padėsiu. Apsaugosiu 
jus. Tik dėl jūsų būsiu jūsų draugė. Tokia artima kaip 
žmona, geriausia draugė. 

Halas kantriai išklausęs tarė: 

— O kodėl jūs norite man padėti? 

Vilma pagalvojusi, ką reikėtų atsakyti, pratarė: 

— Nes... Nes jūs skiriatės nuo kitų žmonių. Jūs tyras. 
Toks kaip visi, kurie keliauja į Užupio respubliką. 

Halas, nustebintas tokių jos žodžių, pasakė: 

— Ar tai turėtų reikšti, kad esate sutikusi ir kitą žmo- 
gų, keliavusį į Užupio respubliką, ne tik mane? 

Tačiau Vilma nieko neatsakė, tik paėmė jo ranką ir 
priglaudė prie savo skruosto. Didžiulės jos akys pritvinko 
ašarų. 

O tada... Iš kažkur pasigirdo graudžiai iškilminga pia- 
nino sonata. Halas nustebęs pakėlė galvą: 

— Iš kur sklinda ši muzika? 

Jis ėmė žvalgytis į visas puses. Tačiau Vilma žiūrėjo 
nieko nematydama ir negirdėdama. 

Halas pakilo iš vietos pakerėtas muzikos garsų. Ir iš- 
kart nuskubėjo salės pusėn. Vilma, palikta viena, liūdnu 
kaltinančiu žvilgsniu nulydėjo Halą. 

Žmonės salėje kalbėjosi mažomis grupelėmis ar šoko 
pagal muzikos ritmą. Pianinu skambinančio žmogaus 
nesimatė. Nebuvo ir pianino. Halas apėjo visą salę ir vėl 
išėjo į koridorių. 

Koridoriuje vis dar sėdėjo į liūdesį panirusi Vilma, 
šiek tiek toliau atsirėmę į sieną aistringai bučiavosi len- 
kairė Ramunė ir korespondentas iš Vokietijos. Pianino 
garsai tebesklido. Halas nekantriai pravėrė vienas duris. 
Ten turbūt buvo virtuvė. 

Virtuvėje keletas vyrų ir moterų sėdėjo ratu ir rūkė 
marihuaną. Vienas, greičiausiai apsvaigęs nuo marihua- 
nos, kairėn dešinėn purtė galvą. Kampe sėdinti porelė 
meiliai žvelgė vienas kitam į akis. Vyro ranka glostė juo- 
da kojine aptemprą moters šlaunį. Halas skersai per vir- 
tuvę išėjo į verandą. 

Verandoje trys keturi vyrai ir moterys rūkė. Tarp jų 
matėsi ir raudonbarzdis Rovėnas. Lauke snigo. 

— Ei! Mano drauge iš Huno! - šūktelėjo Rovėnas kaž- 
kaip iškilmingai keldamas ranką. Bet tuo metu pianino 


garsai pasigirdo dar aiškiau. 

— Nuostabus vakaras, ar ne? — kalbėjo didžiulius aki- 
nius nešiojantis Andrejus. Halas neturėjo laiko su jais 
kalbėtis. Pianino sonata darėsi vis jausmingesnė ir iškil- 
mingesnė. 

— Iš kur, po galais, sklinda ši muzika? — klausė Halas. 
Tačiau Rovėnas atrodė nesuprantąs, ką šis kalba angliš- 
kai. Halas iškišo galvą iš verandos ir pažvelgė į viršutinį 
aukštą. Pasirodo, pianino garsai sklido iš viršutinio aukš- 
to, tiesiai virš verandos. Įminęs pianino garsų paslaptį jis 
skubiai išėjo. 

Perėjęs virtuvę, koridorių, vėl grįžo į salę. Žmonės vis 
dar šoko ar šnekučiavosi. Jis paskubom ėmė lipti viršun 
salės viduryje esančiais laiptais. Ant laiptų tupinčios trys 
gražios, gyvos dvidešimtmetės pradėjo kikenti pamačiu- 
sios netikėtai išdygusį Halą. 

Antrame aukšte irgi buvo ilgas koridorius. Beeinant 
juo, muzikos garsai, lyg artėdami prie kulminacijos, da- 
rėsi vis iškilmingesni ir jausmingesni. Halas nekantrau- 
damas paskubino žingsnius. Galiausiai pasiekė svetainę, 
iš kurios ir sklido pianino muzika. 

Tai buvo gana plati erdvė, tikriausiai skirta priimti sve-- 
čiams. Viena svetainės siena buvo didelis langas, pro kurį 
aiškiai matėsi nakties vaizdai, krintantis sniegas. Kitoje 
svetainės pusėje stovėjo fortepijonas — juo labai graži ele- 
gantiška moteris ir skambino. Halas, pažvelgęs į ją, nega- 
lėjo nekrūptelėti iš nustebimo. Ji buvo visai neseniai oro 
uoste matyta Jorgita. O už Jorgitos stovintis maždaug pen- 
kiasdešimties metų vyras rankoje laikė vyno taurę. 

Neilgtrukus Jorgita baigė groti. Liūdesio pilnomis 
akimis įsistebeilijusi į priekį sustingo. 

— Bravo! — plodamas sušuko už Jorgitos stovintis maž- 
daug penkiasdešimties metų vyras, vyno taurę padėjęs 
ant fortepijono. Jorgita tebežvelgė sustingusi liūdesio pil- 
nomis akimis, lyg prarastos praeities besiilgintis žmogus. 
Penkiasdešimtmetis vyras pradėjo bučiuoti jai skruostus 
ir kaklą. Bet Jorgita vis dar nejudėjo iš vietos. Nė vienas, 
rodės, dar nebuvo pastebėjęs Halo, stovinčio svetainės 
prieangyje. 

Tuo metu už Halo nugaros šūktelėjo Alvydas: 

— Halai! Vladimiras atvyko! 

Halas stovėjo tarsi pakerėtas, nenuleisdamas akių nuo 
Jorgitos. 

— Dabar jau galėsi sužinoti, kur yra Užupio respub- 
lika, — kalbėjo Alvydas, purtydamas Halą už peties. 
Jorgita, išgirdusi Alvydo žodžius, nustebusi atsisuko ton 
pusėn. Ją žiūrinčio Halo ir jos akys susitiko. Penkiasde- 
šimtmetis vyras nepastebėjo nei Halo, nei Alvydo pasiro- 
dymo ir tebebučiavo Jorgitai paausius. Jorgita, lyg, visiš- 
kai jo nejausdama, pilnomis liūdesio akimis tebežvelgė į 
Halą. 

— Vladimiras tavęs laukia. Eime, — ragino Alvydas, 
pagriebęs Halo ranką ir traukdamas jį. Net ir tempiamas 
Alvydo, Halas vis gręžėsi atgal į Jorgitą. 

— Ar žinai, kas ta ką tik skambėjusi melodija? 

Alvydas atrodė nesupratęs, ko klausia Halas. Tikriau- 


siai todėl tepasakė: 

— Anas vyras — Danijos oro linijų prezidentas. Pono 
Egio draugas. 

Halas pyktelėjęs paprieštaravo: 

— Ne, ne tai, ta melodija, kurią ką tik grojo Jorgita. Tai 
buvo Užupio respublikos himnas. 


SIDABRAPLAUKIS VLADIMIRAS 


Kambarys, į kurį paskui Alvydą įėjo Halas, buvo di- 
delis, panašus į biblioteką. Visos sienos apstatytos knygų 
lentynomis, o lentynos kimšte prikimštos senų knygų. 
Dešinėje sienoje langai, o tarp jų, prie maždaug dviejų 
metrų pločio sienos stovėjo didžiulė, iš balto marmuro 
iškalta skulptūra. Ji vaizdavo dviem rankomis pasirėmusį 
vyrą skausmo perkreiptu veidu. 

Kambario viduryje stovėjo keturkampis stalas, o prie 
jo sėdėjo kažkuo nepatenkintas maždaug šešiasdešimties 
metų sidabraplaukis vyras. Tai greičiausiai ir buvo Vla- 
dimiras Šatkovskis. Šalimais jo žemai nunarinusi galvą: 
sėdėjo girta moteris, kuriai turėjo būti apie trisdešimt 
penkerius metus. Vladimiras, matyt, rodė savo nepasi- 
tenkinimą šalimais sėdinčia girta moterimi. 

— HiV? — aiškiu balsu trumpai pasisveikino sidabra- 
plaukis Vladimiras, spausdamas Halui ranką. Jis atrodė 


? Labas. (zngl.). 

ne pagal metus judrus. Veidas sveikai švytėjo, akys ži- 
bėjo. Šypsantis matėsi, kad jo dantys balti it dramblio 
kaulas, o dantenos raudonos kaip koralas. 

Halui pasisveikinus su Vladimiru, šalimais sėdinti 
girta moteris pakėlė nunarintą galvą ir ištiesė ranką: 

— Sveiki! Aš Sofi. 

Halas ir jai paspaudė ranką. Spausdamas pamatė, 
kad ji gana išvargusi, turint omeny, kad jai tebuvo kokie 
trisdešimt penkeri. Kadaise gražuolė — dabar gerokai su- 
senusi dėl alkoholio ir cigarečių, pamėlę paakiai — kaip 
ligonės, dantys — smarkiai pajuodę. 

— Sofi anksčiau buvo garsi Prancūzijos balerina, — pa- 
sakė Alvydas, Halui spaudžiant ranką Sofi. Sidabraplau- 
kis Vladimiras tik nužvelgė Sofi paniekos pilnomis aki- 
mis, bet netarė nė žodžio. 

— Apie jus nemažai girdėjau iš Alvydo. Ir kad atvykote 
iš Huno, ir kad ieškote Užupio respublikos, ir netgi tai, 
kad iš tėvo esate girdėjęs apie šlubą Šarkovskį. Bet kas 
jūsų tėvas? — trumpais aiškiais sakiniais pradėjo kalbą 
Vladimiras, kai tik Halas prisitraukęs kėdę atsisėdo. Jo 
anglų kalba buvo gana artikuliuota ir puikiai supranta- 
ma. Halas pasakė savo tėvo vardą. Vladimiras gūžtelėjo 
pečiais: — Keista, niekada nesu tokio girdėjęs. Greičiau- 
siai jūsų tėvo pažįstamas Šatkovskis -— tai ne aš, o kažkoks 
kitas žmogus. Juk pasaulyje greičiausiai yra dar daugybė 
šlubų Šarkovskių, aš ne vienintelis. 

— Veikiausiai taip ir bus. Arba aš kažką ne taip būsiu 
išgirdęs... — kalbėjo Halas. 

Tada Alvydas liepė parodyti ir Vladimirui „Užupio“ 
viešbučio bare matytą nuotrauką. Kai Halas ištraukė, 
Alvydas padavė ją Vladimirui. Šis paėmęs pradėjo nuo- 
dugniai tyrinėti. Halas jam paaiškino: 

— Viduryje sėdintis žmogus — mano tėvas. 

Tačiau Vladimiras neatrodė ką nors atpažįstąs, tik pa- 
sitikslino: 

- Jis iki šiol gyvas? 

— Prieš dvidešimt metų paliko šį pasaulį. 

Vladimiras, dar kartą gūžtelėjęs pečiais, vėl paklausė: 

— Ojei būtų gyvas, kiek metų dabar jam būtų? 

Halas suskaičiavo: 

— Jei tėvas dar būtų gyvas, šiemet jam būtų sukakę 
septyniasdešimt septyneri. 

Vladimiras, viską supratęs, išskėtė delnus ir pakėlė 
juos viršun. 

— Vadinasi, jis už mane vyresnis maždaug dvylika 
metų, neįmanoma, kad būčiau draugavęs su žmogumi, 
šitiek vyresniu. Be jokios abejonės, jūsų tėvo pažįstamas 
Šarkovskis tai ne aš, o kažkoks kitas žmogus. Net jei jis ir 
buvo šlubis, kaip ir aš, - Vladimiras nusijuokė parodyda- 
mas akinančio baltumo dantis ir raudonas dantenas. 

Susirūpinęs Halas ištraukė keletą kitų nuotraukų. 

Kaip ir reikėjo tikėtis, tos nuotraukos buvo šeimos 
nuotraukos, panašios į ankstesnę. Įdomesnė detalė — vie- 
noje iš jų šviesiaplaukė mergaitė sėdėjo prie fortepijono ir 
skambino. Tačiau tos nuotraukos fonas buvo identiškas 


kambariui, kuriame Jorgita ką tik skambino fortepijonu. 

Siena už fortepijono — platus langas, pro kurį aiškiai ma- 
tėsi naktiniai vaizdai, krintantis sniegas. Be to, nuotrau- 
koje matoma mergaitė buvo be galo panaši į Jorgitą. Bet 
nei Vladimiras, nei Alvydas nemanė tą nuotrauką esant 
kuo nors svarbią. Atrodo, net ir pats Halas nesuprato, 
kad šios nuotraukos fonas identiškas kambariui, kuriame 
Jorgita ką tik skambino fortepijonu. 

Buvo dar viena keista nuotrauka, kurioje matyti kam- 
barys, panašus į biblioteką, o jos viduryje, prie didžiulio 
stalo ratu susėdę kalbėjosi keletas žmonių. Visos sienos 
apstatytos knygų lentynomis, o lentynos kimšte prikimš- 
tos senų knygų. Dešiniojoje nuotraukos pusėje langai. 
Šviesa šioje nuotraukoje sklido iš dešinės pusės. O tarp 
langų, prie siauros sienos stovėjo marmurinė skulptūra. 
Tai buvo dviem rankomis pasirėmusio vyro biustas skaus- 
mo perkreiptu veidu. Taigi nuotraukoje matomas vaizdas 
beveik idealiai sutapo su kambariu, kuriame Halas ką tik 
susitiko su Vladimiru. Nė vienas iš nuotrauką apžiūrinė- 
jančių žmonių nesuprato to. Nė pats Halas. Vladimiras 
paėmė dar vieną nuotrauką. 

— Šis asmuo — mano tėvas. Jis buvo Užupio respubli- 
kos ambasadorius Hane. Šalia stovintis vyras — mano 
dėdė. Poetas. Aukštas berniukas priešais juodu — tai aš, 
o maža šviesiaplaukė mergaitė šalia manęs — mano pus- 
seserė, — rodė Halas į žmones Vladimiro laikomoje nuo- 
traukoje. Ji tikriausiai fotografuota vasarą kurorte, nes 
antroje eilėje stovintys suaugę vyrai mūvėjo baltas kelnes 
ir vilkėjo marškinius trumpomis rankovėmis, priekyje 

stovintis aukštas berniukas mūvėjo trumpikes ir dėvėjo 
šiaudinę skrybėlę, o maža šviesiaplaukė mergaitė vilkėjo 
suknelę. — Ši nuotrauka daryta kažkurią vasarą, kai mūsų 
šeima važiavo ilsėtis į vilą Gruzijoje. Tuo metu daugelis 
Užupio respublikos piliečių keliaudavo į tolimus kraštus 
vasaros atostogų, — pasakojo Halas. Tačiau Vladimirui 
žiūrėti nuotraukas staiga nusibodo. 

— Aš nesuprantu tik vieno... - prakalbo Alvydas, šalia 
Vladimiro žiūrintis nuotraukas. — Kodėl tavo pusseserė 
šviesiaplaukė europietė? Juk ir tu, ir tavo tėvas, ir tavo 
dėdė — visi jūs juodaplaukiai azijiečiai. 

Halas linktelėjo galvą, pritardamas Alvydui, ir tarė: 

— Ilgai reikėtų aiškinti. 

Suirzęs Vladimiras netikėtai nutraukė Halą: 

— Ir kas iš to? Ir ką tuo norite pasakyti? Ar kur nors 
šiose nuotraukose yra įrodymas, kad Užupio respublika 
egzistuoja? 

Halas neturėjo ką atsakyti Vladimirui, todėl kurį lai- 
ką tylėjo. Paskui prisiminęs iš kelioninio krepšio išsitrau- 
kė mažytę dėžutę. 

— Mano manymu, tai galėtų būti puikiausias įrody-- 
mas, — sulig šiais žodžiais Halas atidarė dėžutę. Ten gulė- 
jo medalis. - Tai Užupio respublikos prezidento įteiktas 
medalis mano tėvui. Čia taip ir parašyta, aiškių aiškiau- 
siai. „Užupio respublikos prezidentas“. 

Alvydas perėmė dėžutę iš Halo ir parodė ją Vladimi- 
rui. Šis, ją ciniškai apžiūrėjo. Halas jam toliau nekantriai 
išvedžiojo: 

— Šį medalį galite pamatyti ir nuotraukose. Jis kabo 
mano tėvui ant krūtinės, dešinėje pusėje. 

Bet Vladimiras, net nesiklausęs Halo postringavimų, 
kaip ir pasityčiojo iš jo: 

— Medalis nuotraukoje, labai pagirtina, — pašoko iš 
vietos, nuklibinkščiavo prie knygų lentynos ir atsinešė iš 
jos ištrauktą enciklopediją: — Taigi! Paieškokite čia. Ar 
toje knygoje dar nėra straipsnio apie valstybę tokiu pava- 
dinimu. 

Padėjo knygą priešais Halą. Halas buvo taip priblokš- 
tas, kad nedrįso jos nė atversti. Alvydas griebė ir pradėjo 
ją vartyti. Vladimiras pergalingu tonu tęsė: 

— Žinoma, po kokių dešimties metų naujame leidime 
galėtų atsirasti naujas straipsnis. Jei, pavyzdžiui, tu įkur- 
tum Užupio respubliką. 

Halas neturėjo ką atsakyti, o Alvydas, vis ieškodamas 
tos Užupio respublikos, uoliai vertė Vladimiro atneštos 
knygos lapus. 

— Ką reiškia Užupis? — negailestingai puolė Vladimi- 
ras. — Viskas paprasta. Už upės. Tai ne valstybės pavadi- 
nimas. 

Halas atsiduso iš nevilties. Ir tada... Šalia Vladimiro 
sėdėjusi ir visą laiką nunarinusi galvą girta moteris staiga 
ją pakėlė ir vos apversdama liežuvį sušvepleno: 

— Jei pasakysite „užupis“ Prancūzijoje, visi supras, kad 
tai yra 04 je piss, tai yra vieta, kur šlapinuosi. Taigi tai 


tualetas. 

Vladimiras tučtuojau pliaukštelėjo jai per skruostą. Ir 
riktelėjo: 

— Ar neužsičiaupsi? 

Tikriausiai trenkta labai stipriai, nes moteris nugriu- 
vo nuo kėdės ir nusirito ant grindų. Vladimiras nužvelgė 
ant grindų nusiritusią ir tebekretančią moterį ir dar kartą 
suriko: 

— Girta prancūzų kekšė! 

Ant grindų nusiritusi ir tebekretanti moteris pagulė- 
jusi tuoj griebėsi už stalo ir atsikėlusi vėl atsisėdo į savo 
vietą. Ir vėl nurimo nunarinusi galvą. Kurį laiką tvyro- 
jo nejauki tyla. Vladimiras tuoj pat vėl ėmė dėstyti savo 
gyvu balsu, lyg nieko nebūtų nutikę: 

— Vieno tikrai negaliu suprasti. Iš kur atsiranda tokių 
užsieniečių kaip tu, kurie atvyksta į šią tolimą šalį tikėda- 
mi, kad yra kažkokia valstybė, vadinama Užupiu. Ir kaip 
jums į galvą šauna tokios mintys? 

Halas niūriai žiūrėjo ir netarė nė žodžio. Vladimiras 
toliau tyčiojosi iš Halo: 

— Na, iš kitos pusės žiūrint, aname Vilnelės krante, 
Užupio mikrorajone gyvena nemažai girtuoklių, netu- 
rinčių ką veikti, kurie per Melagio dieną juokais paskelbė 
netgi Užupio nepriklausomybę. Tai tikriausiai ir užvedė 
tokių naivių užsieniečių kaip tu vaizduotę. Jei labai rei- 
kia, rytoj pabandyk susitikti su tais žmonėmis. 

Visko klausęsis Alvydas, ko gero, apgailestaudamas 
dėl padėties, kurioje atsidūrė Halas, nerimastingu balsu 


dar paklausė: 

— Rusijoje yra daug autonominių respublikų, gal tarp 
jų bus ir Užupio? 

Vladimiras pašiepiamai tarė: 

— Tada reikėtų važiuoti į Rusiją ir apieškoti visą Si- 
birą. 

Alvydas nepasidavė: 

— Ar tikrai nėra jokių istorinių duomenų apie tikrąją 
Užupio valstybę? 

Vladimiras nesutrikęs atsakė: 

— Gal kada ir bus. Jei koks nors genijus archeologas 
rastų Negyvosios jūros rankraščių apie Užupio respubli- 
ką, — po šių žodžių Vladimiras garsiai nusijuokė, regis, 
be galo patenkintas savo sąmoju. Jo juokas buvo labai 
linksmas. 

Halas pradėjo vieną po kitos tvarkyti ištrauktas nuo- 
traukas ir medalį. Vladimiras burbėjo lyg sau: — Tikrai 
negaliu suprasti. Kodėl užsieniečiai, tokie kaip tu, atva- 
žiuoja į šią šalį ieškoti Užupio respublikos. 

Halas pakėlė galvą ir, žiūrėdamas tiesiai į Vladimirą, 
paklausė: 

— Tai reiškia, kad buvo ir daugiau žmonių, ieškojusių 
Užupio respublikos, ne tik aš? 

— Buvo. Prieš keletą metų. Jis irgi buvo azijietis, pana- 
šus į tave. Nežinau, ar iš Kazachstano, ar iš Uzbekistano. 
O gal ne, gal kaip ir tu — atvykęs iš Huno. 

— O kaip jam baigėsi? - paklausė Alvydas. 

— Mirė. Keletą dienų klaidžiojo po Vilnių ieškodamas 
Užupio respublikos ir galiausiai nusišovė. 

Alvydą sudomino šie Vladimiro žodžiai ir jis pasi- 
teiravo: 

— Kodėl jis nusižudė? 

— O šito tai nežinau, — Vladimirui taip atsakius stojo 
sunki tyla. 

Ir tada... Nuaidėjo ausų būgnelius veriantis šūvis. Bai- 
siai nustebę, žmonės pakėlė galvas. 

— Kai tik susirenka, tuoj kas nors ir atsitinka. Įdomu, 
kas šį kartą šovė? — taip rėkdamas Vladimiras pašoko iš 
vietos ir išbėgo lauk. Buvo matyti, kad jis smarkiai šlu- 
buoja. Alvydas išskubėjo paskui, Halas greitosiomis su- 
sidėjo ant stalo buvusius daiktus: nuotraukas ir medalį. 
Tik vienintelė girta Sofi vis dar tebesėdėjo nunarinusi 
galvą. 

Įėjęs į salę Halas pamatė šūvio išgąsdintus žmones, 
besibūriuojančius ir smarkiai besiginčijančius; juos per- 
žvelgęs pastebėjo ir vieną, negailestingai kritikuojantį 
Vladimirą. Po kiek laiko iš antro aukšto pasirodė namo 
šeimininko pono Egio figūra. 

Ponas Egis, lyg norėdamas nuraminti svečius, leidosi 
laiptais žemyn plačiai šypsodamasis, pirštą įkišęs į revol- 
verio gaiduko žiedą ir aukštai jį iškėlęs. Macyt, dėl to jo 
judesiai buvo nenatūralūs, o jis pats daug garsiai kalbė- 
jo. Vladimiras kažką šaukė žiūrėdamas į jį. Greičiausiai 
tai buvo žodžiai „Kas per velniava?“ ar „Kas ką nušovė?“ 
Ponas Egis ėjo plačiai gestikuliuodamas ir kažką kalbė- 
damas. Ką gali žinoti, jis galėjo sakyti, kad pats iššovęs 
per klaidą. Tačiau Vladimiras atrodė netikįs pono Egio 

pasiteisinimais ir toliau rėkė. Ponas Egis, sutrikęs, kad 
niekas juo netiki, vis bandė aiškintis. 

— Ką jie kalba? — Halas paklausė šalia stovinčio Alvydo. 

— Sako, tiesiog nuspaudęs gaiduką, nes manęs, kad 
šovinių nėra, — išvertė jam Alvydas. 

O tada... Juodą apsiaustą vilkinti Jorgita leidosi laip- 
tais žemyn, įsikabinusi į parankę kažkokiai moteriai. Visi 
buvę salėje staiga nutilo. Net ir namų šeimininkas užsi- 
čiaupė nusprendęs, kad nebeišsisuks. 

Jorgitai nusileidus žemyn, žmonės prasiskyrė duoda- 
mi kelią. Ji ėjo tarp jų išbalusi, lydima žvilgsnių. Halas 
stovėdamas kažkur viduryje apžiūrinėjo ją. Tačiau Jorgi- 
ta, praeidama pro Halą, kažkodėl staiga pakėlė galvą ir 
pažvelgė į jį. Paskui kaipmat išėjo laukan. 

Jorgitai dingus, namų šeimininkas ponas Egis atsisu- 
kęs į žmones kažką garsiai pasakė. Veikiausiai jis norėjo 
paskelbti, kad dabar visi neramumai baigėsi ir galima to- 
liau linksmintis. Po jo žodžių pasigirdo kažkokia linksma, 
bet kartu siaubą kelianti muzika, o ponas Egis skubiai už- 
bėgo į antrą aukštą, vis dar nešdamasis revolverį. Tačiau 
vakarėlyje jau tvyrojo prislėgta nuotaika. Nors grojo tran- 
ki, linksma muzika, nebuvo nė vieno šokančio. Žmonės 
būriavosi mažomis grupelėmis ir kažką šnibždėjosi. 

— Nuostabus vakaras! Ar ne? - pasakė didelius akinius 
nešiojantis Andrejus, prisiartinęs prie Halo. Halas, užuot 
atsakęs, gūžtelėjo pečiais. — Nekreipk dėmesio. Taip at- 
sitinka kasmet. Dėl to vakarėliai pono Egio namuose tik 


dar įdomesni. 

Halas šyptelėjo. Andrejus beregint dingo tarp žmonių. 

Regis, Andrejus buvo teisus. Žmonės atrodė pamiršę 
ką tik buvusius neramumus, jie jau pradėjo šokti, juoktis 
ir garsiai kalbėtis. Netrukus į gydytoją panašus senyvas 
vyriškis užlipo į antrą aukštą nešinas greitosios medicinos 
pagalbos krepšiu, tik neatrodė, kad kas į tai būtų kreipęs 
dėmesį. 

Nežinia, ką tuo metu manydamas, Halas sparčiai 
žengė prie laiptų ir ėmė lipti viršun. Užėjo į kambarį, 
kur visai neseniai Jorgita skambino fortepijonu. Ryškiai 
švietė visos lempos, bet kambaryje jau nieko nebebuvo. 
Ant fortepijono klavišų ir ant kilimo šen bei ten matėsi 
kraujas. 

Ir tada... Pro pusiau pravertas duris už fortepijono at- 
sklido garsai iš gretimo kambario. Halas atsargiai nutipe- 
no į tą pusę. Pasislėpęs už durų žvilgtelėjo vidun. 

Tai buvo kambarys, panašus į miegamąjį. Pirma, 
kas patraukė žvilgsnį tame kambaryje, buvo plačiape- 
tis vyras, pavadintas Danijos oro linijų prezidentu. Jis, 
nusivilkęs viršutinius drabužius — turbūt buvo peršau- 
tas, — sėdėjo ant sofos, o ką tik greitosios medicinos 
pagalbos krepšį atsinešęs senyvas gydytojas tvarstė jam 
žaizdą. Ant sofos ranktūrio, ten, kur jie sėdėjo, buvo bet 
kaip numesti balti marškiniai su kruvinomis dėmėmis. 
Pono Egio žmona jiems padėjo, o ponas Egis nerasdamas 
sau vietos vaikštinėjo po kambarį. Rankoje laikė kažką, 
susuktą į baltą rankšluostį, tai tikriausiai buvo tas pats 
revolveris. 

— Ai! - trumpai sudejavo plačiapetis pacientas surau- 
kęs veidą. Todėl gydytojas jam kažką pasakė nesupran- 
tama kalba. Atrodė, kad paciento žaizda nėra tokia gili, 
kaip atrodė. 

Po kiek laiko pacientas pasisuko į poną Egį ir kažką 
jam pasakė. Ponas Egis iš kišenės paskubomis išsitraukė 
cigarečių pakelį ir vieną cigaretę įkišo jam į burną. Sku- 
biai suradęs žiebtuvėlį, pridegė cigaretę. Rankoje laikytą 
į baltą rankšluostį susuktą revolverį teko padėti ant stalo: 
ji pamačiusi pono Egio žmona piktai subarė vyrą. Turbūt 
priekaištavo, kam iki šiol jo neatsikratęs ir vis dar laikąs 
rankose. Tikriausiai taip ir sakė, nes ponas Egis linktelėjo 
galvą - atseit viską suprato — ir skubiai išėjo iš kambario, 
nešinas revolveriu. Šią sceną paslapčiomis stebėjęs Halas 
tuoj pat pasislėpė už durų. 

Išėjęs ponas Egis pasuko į vieną kambario, kuriame 
buvo fortepijonas, kampą, prie sraigtinių laiptų, ir grei- 
tosiomis ėmė kopti viršun. Tuoj ir pradingo. Greičiausiai 
ten, palėpėje, buvo kokia nors slėptuvė. Šiek tiek padve- 
jojęs Halas apsisprendė, irgi nuskubėjo prie laiptų ir ėmė 
jais lipti. 

Kambarys, kuriame atsidūrė Halas sekdamas ponu 
Egiu, matyt, kadaise buvo skirtas mokytis vaikams, o 
dabar jame saugomi įvairūs seni daiktai. Kai Halas ati- 
darė duris ir žengė į kambarį, ponas Egis vyniojo kilimą 
ir ruošėsi atkelti medines grindis. Tikriausiai ten norėjo 
paslėpti ginklą. Išgasdintas daromų durų garso, pakėlė 


galvą ir sušuko: 

— Čia eiti negalima. 

Tačiau Halas kuo ramiausiai tarė: 

— Šitą daiktą parduokite man. 

Bet ponas Egis atrodė nesupratęs Halo žodžių. Matyt, 
todėl dar kartą pasakė: 

— Išeikite. Čia eiti negalima. 

Nieko neatsakęs, Halas priėjo prie kambario viduryje 
stovinčio vaikiško stalelio, atsisėdo ant jo ir, išsitraukęs 
čekių knygelę, įrašė sumą ir pasirašė. Tada išplėšė lapelį 
ir ištiesė jį ponui Egiui: 

— Štai! Tą revolverį parduokite man. 

— O kur jūs jį dėsite? — paklausė ponas Egis įtariai 
nužvelgdamas Halą. 

— Tiesiog noriu turėti prisiminimui. Prisiminti va- 
karėlį jūsų namuose, — pasakė Halas. Pono Egio veidas 
bylojo, kad jis netiki. Išsitraukęs skaitymo akinius, juos 
užsidėjo ir ėmė tyrinėti Halo čekį. 

Iš pono Egio veido galėjai suprasti, kad jis niekaip ne- 
gali patikėti įrašyta suma. Todėl atrodė, kad dar ir dar 
kartą tikrina. Galiausiai pravėrė burną: 

— Na, jei taip norite, negaliu atsakyti. Geriau pagal- 
vojus, tai visai nieko daikčiukas atminimui, — pasakė ir 
padavė balto rankšluosčio ritinėlį. Halas beveik stverte 
stvėrė jį iš rankų ir įsigrūdo į kišenę. 

— Tačiau ničniekam negalima pasakoti, kad šį daiktą 
pirkote iš manęs. Ar galite tai pažadėti? — pasakė ponas 
Egis nerimo pilnu balsu, žvelgdamas susirūpinusiomis 
akimis. 

— Pažadu. 

Tik tada pono Egio veidas nurimo. Suskubęs iš stal- 
čiaus sienoje ištraukė mažytę dėžutę su kulkomis ir per- 
davė ją Halui, tarstelėjęs kažkaip atsainiai: 

— Šitą irgi atiduosiu. Man juk daugiau nebereikės. 

— Dėkoju. Tačiau jūsų namas tikrai nepakartojamas. 
Nuo kada gyvenate čia? — paklausė Halas, paėmęs dėžu- 
tę ir įsikišęs ją į kišenę. Ponas Egis, pritrenktas netikėto 
klausimo, pažiūrėjo nesusigaudydamas, tada atsiklausė: 

— Hm... O kodėl šituo domitės? 

Halas, nežinodamas, ką atsakyti, kiek susimąstė. Pas- 
kui lyg sau burbtelėjo: 

— Hm... Tiesiog pajutau, kad kažkada jau esu buvęs 
šiuose namuose. 

Ponas Egis tarė gūžtelėjęs pečiais: 

— Ką čia gali žinoti, gal ir esate buvęs. 

Halas irgi gūžtelėjo pečiais ir tarė tiesdamas ranką: 

— Dėkoju už linksmą vakarą. 

Ponas Egis suėmė ištiestą Halo ranką, paspaudė ją ir 
pasakė: 

— Man didelė garbė, kad šiuose namuose apsilankė 
toks garbingas svečias kaip jūs. 

Taip atsisveikinęs Halas išėjo iš kambario. 

— Jūs tikrai manote, kad šis namas nepakartojamas? — 
paklausė ponas Egis, leisdamasis sraigtiniais laiptais pas- 
kui Halą. 

— Nejaugi šitoks namas nėra nepakartojamas? — atsi- 


sukęs Halas atsakė klausimu į klausimą. 

Ponas Egis, nežinodamas, kaip geriau reaguoti, pritarė: 

— Na taip. Šitoks namas tikrai yra nepakartojamas. 
Tačiau dabartinėmis žiemomis, tiesą pasakius, nėra taip 
paprasta išspręsti šildymo problemą. Šioje šalyje naftos 
kainos nežmoniškos. 

— Bet anksčiau šį namą šildydavo ne nafta, — netyčia 
išsprūdo Halui. Jis tą pačią sekundę atsisuko, lyg būtų 
intuityviai pajutęs, kad pasakė kažką netinkama. Laimei, 
plačiapetis ponas Egis, besileidžiantis sraigtiniais laiptais 
paskui Halą, atrodė nesupratęs paskutinių žodžių. Todėl 
Halas pasitaisė: — Bet ką gali žinoti, galbūt anksčiau šį 
namą šildydavo ne nafta. 

Plačiapetis ponas Egis tik dabar suprato, ką Halas kal- 
ba, ir sutiko su juo: 

— Veikiausiai taip. Juk anksčiau naftos nebuvo. 

Nulipęs sraigtiniais laiptais ir vėl atsidūręs kambaryje su 
fortepijonu, ponas Egis ištiesė Halui ranką ir pakartojo: 

— Man didelė garbė, kad šiuose namuose apsilankė 
toks garbingas svečias kaip jūs. 

Halas nusileido į apatinį aukštą. Salėje skambėjo 
linksma muzika, žmonės sukosi pašėlusio šokio sukūryje: 
Jie buvo pamiršę, kas ką tik nutiko. 

Halas apsuko aplink salę ieškodamas Rimo. Bet jo ne- 
simatė. Paeiliui perėjo koridorių, virtuvę ir balkoną, bet 
ir ten jo nebuvo. Tikriausiai jau bus išėjęs. Susiradęs savo 


kelioninį krepšį, pasiėmė jį ir išėjo iš pono Egio namų. 


NAKTINIŲ GATVIŲ PAKELEIVIAI 


Lauke snigo, oras buvo vis toks pat šaltas ir drėgnas. 
Halas giliai atsikosėjo ir patraukė tamsiais skersgatviais. 
Tačiau netrukus pasiklydo ir ėmė klaidžioti. Skersgatviai 
buvo keistai susipynę tarpusavyje, o ir dėl visur tvyran- 
čios tamsos bet kam, pirmą kartą atvykusiam į šį miestą, 
nebūtų lengva atsekti, kur jau buvo eita. Be viso to, ne- 
buvo ir žmonių, kurių būtų galima pasiklausti kelio. Gili 
naktis, be perstojo snigo, tikriausiai todėl gatvėse žmonių 
nesimatė. 

Halas klydinėjo ieškodamas, kur eiti, bandė grįžti jau 
eitu keliu atgal, stoviniavo dvejodamas, kur gatvė dalijosi 
į keletą atšakų. Jau norėjo sukti už kažkurio kampo, bet 
netikėtai išgąsdintas ėmė trauktis atatupstas. Ten stovėjo 
išsiblaškęs dviejų metrų ūgio pusamžis vyriškis, su ku- 
riuo Halas vos nesusidūrė. Tačiau tas vyriškis stovėjo nė 
nekrustelėdamas, lyg kokia bronzinė statula, pastatyta 
kampe, ir tiesiog žvelgė į Halą be žodžių. 

Halas įkišo pirštą į kišenėje buvusio revolverio gaidu- 
ko žiedą ir pažvelgė į priešininką. Laimei, jis neatrodė 
nusiteikęs priešiškai. Veide nesimatė noro pulti. Be to, jis 
atrodė jau per senas, kad galėtų ką nors užpulti, buvo be 
galo pavargęs. Skruostai įdubę, pečiai sustingę. Atrodė 
panašus į bedarbį ar žmogų, okupacijos metais ilgą laiką 
praleidusį Sibiro tremtyje. Jis tik abejingai žiūrėjo į Halą 
be jokios išraiškos veide ir nejudėjo. 

Tik kai įsitikino, kad ką tik sutiktas žmogus nesiruošia 

jo pulti, Halas ištraukė pirštą iš pistoleto gaiduko žiedo 
ir pasakė: 

— Sveiki! 

"Tačiau sutiktasis tik žiūrėjo į Halą abejingomis akimis 
ir neištarė nė žodžio. Jį persmelkė mintis, ar tik nebus 
sutikęs vaiduoklio. Be to, rodės, kad jis jau ilgą laiką ten 
taip stovėjo, nes galva ir pečiai buvo baltai apsnigti. 

— Pasiklydau. Gal žinote, kaip nueiti iki „Užupio“ 
viešbučio? — garsiai pasiklausė Halas, gniauždamas su- 
sikaupusį siaubą ir iš visų jėgų stengdamasis šypsotis. 
Sutiktasis ir šį kartą nepasakė nė žodžio. Pamanęs, kad 
geriausia būtų kuo greičiau pasitraukti nuo šio žmo- 
gaus, Halas ištarė: —- Nieko tokio. Jūs vis tiek nesupran- 
tate anglų kalbos. Žinoma, tai ne jūsų trūkumas, kad 
nemokate angliškai. Tiesiog nesate gimęs Anglijoje, ar 
Amerikoje. 

Taip pasakęs, Halas kuo greičiausiai dingo iš tos vie- 
tos ir puolė į pirmą pasitaikiusią gatvę. Be jokio tikslo 
skaičiuodamas žingsnius sumurmėjo sau. 

— Velnias! Na ir sninga. 

O tada... Halui už nugaros pasigirdo kažkieno bal- 
sas. | 

— Ar tu kartais ne Halas? Halas, tiesa? 

Išgirdus šį balsą, Halo kūnas nuėjo pagaugais. Tai ne- 
buvo nei anglų, nei lietuvių kalba, o užupiečių. 

Halas atsisuko. Bet ten, gatvių kampe, vis taip pat 
vienui vienas stypsojo tas pats vyras, daugiau nieko. Ne- 
sitikėjo, kad tas vyras, kuris stovėjo nė nekrustelėdamas, 

būtų galėjęs pasakyti šiuos žodžius. Ir vis dėlto Halas 
sušuko: 

— Ar tai jūs kalbėjote? 

Halo tarti žodžiai nuskambėjo ne užupietiškai, o ang- 
liškai. Halas dar kartą pabandė kalbėti užupietiškai, bet 
lūpos buvo užrakintos. Tuomet vėl iš tamsos tas pats bal- 
sas prabilo vėl užupietiškai: 

— Halai! Tu? Tu grįžai? Ar ne? 
pusę ir nė nekrustelėjo. Todėl visiškai nesitikėjo, kad 
kalbėjęs žmogus buvo tas vyriškis. Ir vis dėlto Halas dar 
kartą sušuko jam: 

— Iš kur mane pažįstate? 

Ir šį kartą Halo žodžiai nuskambėjo angliškai. Regis, 
Halas galėjo suprasti užupiečių kalbą, bet buvo visiškai 
užmiršęs ja kalbėti. 

— Mano vardas Urbonas. Aš žinojau, kad grįši, — vėl 
prakalbo balsas iš tamsos. Tačiau aname kampe stypsan- 
tis žmogus nė nepajudėjo. Vėl nusmelkė mintis, kad tas 
vyriškis pilvakalbis, ir ką tik girdėtas balsas yra jo. 

— Urbonai! — sušuko Halas, virpėdamas iš džiaugsmo 
ir nuostabos. | 

O tada... Iš skersgatvio gilumos atvažiavo patrulinė 
policijos mašina, įsijungusi švyturėlius. Vyriškis skubiai 
pasislėpė skersgatvyje. Halas šaukė jam: 

— Palauk! Šiek tiek palauk! 

Bet sutiktasis jau buvo dingęs tamsoje. 

— Urbonai! Urbonai! 

Halui murmant sau ir apgailestaujančiomis akimis 
ieškant dingusiojo tamsoje, privažiavo patrulinė policijos 
mašina. Pravažiuodama pro Halą šiek tiek padvejojo, lyg 
norėdama sustoti. Iš tikrųjų keistai atrodė vidury skers- 
gatvio visiškai apsnigtas užsienietis, nešantis kelioninį 
krepšį. Vis dėlto nesustojo. Nors Halo siluetas ir atrodė 
šiek tiek neįprastai, bet nebuvo reikalo stabdyti mašiną ir 
pradėti apklausą. Bet lyg ką negera įtardama sumažino 
greitį ir slinkte praslinko pro Halą. Ta vieta buvo netoli 
Lietuvos respublikos prezidentūros, ir atrodė, kad polici- 
ninkai čia ypač atsargūs. 

Net ir pravažiavus policijos mašinai, Halas tebestovė- 
jo toje pačioje vietoje. Mąstė, ar Urbonas grįš. Nežinojo, 
ar kartą dingęs Urbonas dar pasirodys. Apdujusio Halo, 
stovinčio skersgatvio kampe sningant, siluetas nelabai 
skyrėsi nuo visai neseniai ten pat stovėjusio Urbono. 

Nežinia, kiek jis stirksojo tame šaltyje, kur galima ir 
suledėti, bet galiausiai iš skersgatvio pasirodė žmogaus 
figūra. Halas sušuko iš džiaugsmo: 

— Urbonai! 

Tačiau iš ten ateinantis žmogus netarė nė žodžio. Jis 
pėdino be galo lėtai, vos vilkdamas koją už kojos, lyg eiti 
būtų buvę be galo sunku. Daugiau nebegalintis laukti 
Halas nubėgo prie jo. Bet tai nebuvo Urbonas. Šis žmo- 
gus buvo užsivertęs didžiulį sieninį laikrodį. Tai dėl jo 
ėjo taip sunkiai. 

Halas taip ir sustojo — pritrenktas ir baisiausiai nusivy- 
lęs. Žmogus, užsivertęs sieninį laikrodį, regis, nė nematė 


) 68 ( 


Halo, nes ėjo tylėdamas. Didžiulį sieninį laikrodį tem- 
pianti jo figūra atrodė keistai, lyg būtų nešęs karstą. 

Prasliūkinus sieninį laikrodį nešančiam vyriškiui, 
Halas vėl pradėjo kilnoti savo sunkias kojas. Reikėjo 
ieškoti kelio į viešbutį. Tik per tą laiką visiškai pametė 
kryptį. Klaidžiodamas po keistai susiraizgiusias gatves, 
po truputį tolo nuo viešbučio. Be to, ilgą laiką praleidus 
didžiausiame šaltyje, sąmonė ėmė jauktis. 

Besiblaškydamas tamsiomis gatvėmis, netikėtai suti- 
ko Rimą. Jis turbūt traukė namo iš pono Egio. Halas, be 
galo nudžiugęs, sušuko: 

— Rimai! 

Tačiau Rimas, išvydęs Halą, visiškai neapsidžiaugė. 
Buvo dėl kažko smarkiai užpykęs ant jo. 

— Rimai! Aš pasiklydau. Man reikia grįžti į „Užupio“ 
viešbutį, tik niekaip negaliu rasti kelio, - skundėsi Halas, 
balsas maldavo, o akys prašė pagalbos. 

Rimas lyg nenoromis išlemeno: 

— Jei nori nueiti į „Užupio“ viešbutį, tai eini ne į tą 
pusę. Reikia eiti priešinga kryptimi, — jo veidas rodė, kad 
neketina daugiau būti malonus Halui. 

Halas sugriebė Rimą už rankos ir ėmė melsti: 

— Rimai, nepalik manęs! Prašau! Aš čia tuoj susting- 
siu iš šalčio. Šitose ledinėse gatvėse klaidžioju jau kokią 
valandą. Prašau. 

Rimas žiūrėjo į jį niekinamai šaltu žvilgsniu. Halas 
tęsė: 


— Gal įvyko koks negerumas, tu ne tą apie mane 

pagalvojai. Matau iš pikto tavo veido. Nežinau, gal su- 
pykai dėl to, kad išėjau vienas iš vakarėlio, nė neatsisvei- 
kinęs? Jei tik dėl to, tai paprasčiausias nesusipratimas. Aš 
visur tavęs ieškojau prieš išeidamas. Bet tavęs niekur ne- 
simatė. Todėl išėjau vienas. 

Rimas spoksojo į jį vis tokiomis pačiomis akimis, ne- 
atrodė, kad pyktis būtų nors kiek atlėgęs. O netrukus lyg 
iš niekur nieko paklausė: 

— Pasakyk tiesiai šviesiai. Kas tave sieja su ta moteri- 
mi? Permiegojai, ar ne? 

Pritrenktas tokio netikėto klausimo, Halas aiktelėjo: 

— Su kuo)? 

— Su kuria šokai. Su Vilma. 

— Kas mane sieja su Vilma? Niekas! Ar su ja miego- 
jau? Ne! 

Rimas, lyg tikėdamas, lyg ne, klausėsi Halo. Halas 
tęsė: 

— Gryniausias nesusipratimas. Pirmą kartą atvykau 
į šią šalį gal prieš kokias septynias valandas. Norėjau 
nukeliauti į Užupio respubliką. Tačiau, savo nelaimei, 
sutikau kažkokį suktą taksistą. Jis, kad išviliotų kuo 
daugiau pinigų, gal kokią valandą suko ratus po mies- 
tą. Taip pavežiojęs, išmetė priešais „Užupio“ viešbutį ir 
paliko ten. Vilmą pirmą kartą sutikau „Užupio“ viešbu- 
čio bare. Net ne vieną, o kartu su jos draugais: Alvydu, 
Rovėnu, Mariumi ir Aiste. Tai jie mane ir atsivedė į va- 
karėlį pas poną Egį. Tad nėra net ko klausti, kas sieja 
mane su Vilma. 

Rimo abejonės šiek tiek prasisklaidė, nes jis paantrino: 

— Ir Minske taksi vairuotojai mėgsta traukti pinigus 
iš užsieniečių. 

Halas vėl melste meldė Rimo: 

— Prašau, pirmiausia gal gali mane nuvesti į kokią šiltą 
vietą? Čia tikrai mirsiu iš šalčio. 

Rimas sutiko: 

— Ko gero, teks nuvesti. Bet su viena sąlyga. 

Išgirdęs šiuos žodžius, Halas, tarsi būtų sutikęs Išga- 
nytoją, priglaudė galvą prie jo peties ir pasakė: 

— Sutinku su visomis sąlygomis. Kad tik kuo greičiau 
iš šitos šaltybės. 

Tačiau Rimas ryžtingai įsakė: 

— Pirmiausia pažadėk. Kad nekiši rankų prie Vilmos. 

Halas aiškiai linktelėjo galva: 

— Žinoma, pažadu. Būk ramus, nekišiu rankų prie jos. 

Tada Rimas nusiramino: 

— Prieš einant į „Užupio“ viešbutį, pirmiausia reikia 
atitirpdyti kūną. Tvirtai laikykis manęs. 

Rimas suėmė Halą. Ir patraukė abudu naktinėmis 
gatvėmis per nesiliaujantį sniegą. 

— Duok šen savo krepšį. Aš jį panešiu, — pasiūlė Rimas. 

Halas, iki tol rėmęsis į Rimo petį, staiga visas įsitempė 
ir pakėlęs galvą paprieštaravo: 

— Šito tai ne. Ne toks jis ir sunkus, — pasakė ir lyg 
teisindamasis pridūrė: — Žinoma, šiame krepšyje nėra 
nieko, ką būtų galima įkainoti pinigais. Bet negaliu jo 
niekam duoti. Jame visas mano tėvo palikimas. 

Rimas klausėsi nieko nesakydamas. Halas pasakojo 
toliau: 

— Sakau: palikimas, bet tai tik nereikšmingi daiktai. 
Tėvo vilkėtas ambasadoriaus smokingas, skrybėlė, batai... 
Maždaug tokie. Bet tu nesuprasi, kiek jie man brangūs. 
Juose saugomi visi mūsų šeimos prisiminimai apie Už- 
upio respubliką. Ar supranti mane? 

Rimas vis dar tylėdamas klausėsi. Po kiek laiko Halas 
pridūrė: 

— Turiu prisipažinti, kad šiame krepšyje yra ir mano 
tėvo pelenai. Prieš palikdamas šį pasaulį, tėvas paliko tes- 
tamentą. Jame paprašė pelenus būtinai palaidoti tėvynės 
žemėje. Todėl negaliu šio krepšio niekam duoti. Dabar 
supranti? 

Tačiau Rimas, neištaręs nė žodžio, įrempė Halą į mažą 
kavinę ties gatvės kampu. Prilaikomas Rimo, įžengdamas 
jis pamatė mažą ženklą: „Mano kavinė“. 

Ten Rimas rado vietą ir užsakė Halui karštos sriubos, 
o sau pasiėmė stikliuką degtinės. 

Halas ėmė godžiai srėbti atnešą karštą sriubą. Rimas at- 
rodė nė nemanąs gerti priešais pastatytos degtinės ir tik iš- 
siblaškęs stebėjo valgantį Halą. Pasrėbęs karštimo, šiek tiek 
apšilęs ir susivokęs Halas staigiai pakėlė galvą ir pasakė: 

— Rimai, šiąnakt mane išgelbėjai. Nuoširdžiai dėkoju. 

Bekalbant jam iš nosies nutįso ilgas snarglys. Rimas, 
ištraukęs servetėlę, padavė ją Halui: 

— Jei tik neturi nedorų ketinimų Vilmos atžvilgiu, 
tu — mano draugas. 


) 72 ( 


Halas tuoj puolė prieštarauti: 

— Man atrodo, tu kažką ne taip supratai, aš Vilmai 
ničnieko nejaučiu. 

Bet, kažką išskaitęs iš Rimo akių, paskubom pridėjo: 

— Žinoma, Vilma labai graži moteris. Baltaveidė, di- 
delėmis akimis, tai tiesa, joje slypi kažkoks paslaptingas 
grožis. 

Rimo veide akimirką blykstelėjo laiminga šypsena. 
Tačiau atrodė, kad jo abejonės dėl Halo vis dar neišsi- 
sklaidė. Halas postringavo toliau: 

— Vilma, be jokios abejonės, graži, bet ji man ne dau- 
kaip į moterį. Be to, čia atvykau keliauti į Užupio respub- 
liką, o ne vilioti moterų. 

Rimas, regis nusiraminęs, šyptelėdamas pritarė: 

— Tiesa. Vilmoje slypi kažkoks paslaptingas grožis. 
Todėl jau dešimt metų myliu ją pats vienas. Taip sakant, 
meilė be atsako. 

Rimas paėmė priešais stovintį degtinės stikliuką ir 
vienu mauku visą išgėrė. 

— Vos prieš dešimt metų ir Lietuva, ir Baltarusija buvo 
Sovietų Sąjungos kolonijos. Tuo metu Minsko tradicinės 
muzikos orkestras kartais atvažiuodavo gastrolių ir į Vil- 
nių. Man buvo vos trisdešimt metų, o Vilmai septynio- 
lika. Baltaveidė, didelėmis akimis, panaši į angelą. Nuo 
to laiko kasmet žiemą atvažiuoju į Vilnių. Pirmą kartą 
ją sutikau kaip tik tokią žiemą. Bet iki šiol dar nė karto 


nesu užkalbinęs. Tik stebiu iš tolo. 

— Cha! Tu tarsi gyvasis Dantė, — pritarė Halas, o 
akys jau merkėsi. Atrodė, jis visai nesidomi Rimo meilės 
istorija. Išvargęs po ilgų vaikštynių naktinėmis gatvė- 
mis, vis dar neprisitaikęs prie laiko skirtumo, sunkiai 
kovojo su miegu. Vis dėlto pamėgino keletą kartų kils- 
telėti galvą ir net šio to paklausė: — Jei taip myli Vilmą, 
kodėl iki šiol jos nevedei? Negali žinoti, gal ir jai tavęs 
reikia. 

Rimas lyg ir atsakė. Tačiau Halas beveik nieko nesu- 
prato. Rimui kažką smarkiai aiškinant, užsigulė ant stalo 
ir užmigo. 

Net ir Halui užmigus, Rimas vis pasakojo savo meilės 
istoriją, užsisakė ir išgėrė dar keletą stikliukų degtinės. 
Kai Halas nustebęs pabudo, už peties purtomas Rimo, 
buvo jau praėję nežinia, kiek laiko. 

— Man atrodo, tau reikia eiti miegoti. Jau būsi visiškai 
atitirpęs, tad eime į viešbutį. Aš tave parvesiu, — kalbėjo 
Rimas. Halas pasigriebė kelioninį krepšį ir pašoko iš vie- 
tos. Norėjo sumokėti ir už savo sriubą, ir už Rimo gertą 
degtinę, bet Rimas jau buvo už viską sumokėjęs. Halas 
dar kartą padėkojo Rimui už viską ir pažadėjo, kad kitą 
kartą vaišins jis. 

Jiedu išėjo iš „Mano kavinės“. Ir vėl traukė naktinė- 
mis gatvėmis vis taip pat sningant. Halui per tą laiką jau 
atšilusiam ir šiek tiek migtelėjusiam, eiti pasidarė gerokai 
lengviau, o šiek tiek apgirtęs Rimas kliuvinėjo. 

Prieš išsiskirdamas su Rimu prie „Užupio“ viešbu- 


čio, Halas dar paklausė, ar negalėtų susitikti rytoj. Jis 

vis tikėjosi, kad Rimas galįs žinoti ką nors svarbaus apie 
Užupio respubliką. 

Rimas nieko aiškaus neatsakė į Halo pasiūlymą susi- 
tikti rytoj — tenutaisė dviprasmišką veidą. Halas dar kar- 
tą nuoširdžiai pasiūlė: 

— Rimai! Man skaudu su tavimi tiesiog šitaip išsiskirti. 
O gal padarome taip? Jei tu rytoj, aštuntą valandą, vėl atei- 
tum į viešbutį ir mes kartu papusryčiautume, ką manai? 

Rimas vis žiūrėjo kažkaip dviprasmiškai ir tylėjo. 

— Jei aštuntą valandą per anksti, galime ir devintą. 
Ne, netgi dešimtą, jokio skirtumo. Lauksiu tavęs. 

Rimas tebežvelgė taip pat. Todėl Halas pakartojo: 

— Jei tau tingisi vėl daužtis iki čia, aš pats galiu susi- 
siekti su tavim. Ar nepasakytum, kur gyvena draugas iš 
Baltarusijos, pas kurį esi apsistojęs? Galėčiau nuvykti ten. 

Tik tada Rimas prakalbo: 

— Man regis, bus sunkoka. Draugas nelabai nori, kad 
aš atsivesčiau kokių nors žmonių. Jei tik galėsiu, pasi- 
stengsiu pats ateiti. Tačiau pažadėti negaliu. 

— Negali pažadėti? Kodėl gi? 

- Jei tik neprasidės pūga, gali tekti rytoj sėsti į autobu- 
są ir važiuoti į Kišiniovą. 

— Kišiniovą? 

— Aha, Moldovos sostinę Kišiniovą. Tokiu oru kelionė 
iki Kišiniovo, užsukant į Varšuvą, truks kokias keturias 
dienas. 

Halas tik žiūrėjo gailiom akim, bet žodžio nepratarė. 


Rimas ėmė teisintis: 

— Turiu jaunesnį brolį, kuris vedė moterį iš Moldovos 
ir dabar gyvena Kišiniove. Neseniai sulaukiau žinios, kad 
brolis susirgo vėžiu ir guli ligoninėje. Prieš mirtį reikėtų 
nors kartą susitikti su broliu. Be to, su broliene Donata 
reikia aprarti, ką darysime su našlaičiais liksiančiais tri- 
mis sūnėnais. 

— Nejaugi? Tikrai kalbi apie mirtį? Esu girdėjęs, kad 
šiais laikais įmanoma išgydyti ir vėžį, — pasakė Halas. 
Rimas, sakytum, nieko nejausdamas, svarstė: 

— Jau turbūt pavėluota. Na, žinoma, iškart nemirs... 

Halas giliai atsiduso. Ir atsargiai pasiteiravo: 

— O, tarkime, jei rytoj prasidėtų pūga ir tu negalėtum 
išvažiuoti, dar liktum kelias dienas Vilniuje, ar negalė- 
tum viešbučio registracijoje palikti žinutės, jei manęs ten 
nebūtų? Kad grįžęs į viešbutį galėčiau ją gauti. Na ir aš, 
savo ruožtu, palikčiau žinutę tau. 

Rimas linktelėjo galva. Ir nuėjo gatve, kuria buvo at- 
ėjęs. Halas ilgai žvelgė jam pavymui, paskui nusisuko. 

Tuo metu gėles pardavinėjanti mergaitė prisiartino prie 
jo ir be žodžių ištiesė vieną rožę. Maždaug trylikos ketu- 
riolikos šviesiaplaukė protingomis akimis. Atrodė, ji laukė 
prie šio viešbučio durų iki tokio vėlaus laiko, kad galėtų 
parduoti kokią gėlę iš baro išeinantiems girtuokliams. 

— Tau nešalta? — paklausė Halas mergaitės. Mergaitė, 
matyt, nesuprato angliškai, nes be žodžių ištiesė vieną rožę. 

— Šitoje šalyje tikrai šalta. Užupyje taip nebuvo. Net ir 
žiemą ten maloniai šilta, - kalbėjo Halas knisdamasis po 
kišenes, kad sumokėtų už gėlę. 

— Trys litai, - pasakė mergaitė. 

Rožė tikriausiai kainavo tris litus'*. Halas iš kišenės išsi- 
traukė dviejų šimtų litų banknotą, padavė jai ir paklausė: 
— Gal esi ką nors girdėjusi apie Užupio respubliką? 

Mergaitė sutriko, ji turbūt neturėjo grąžos. 

— Na, žinoma, jei net suaugę nežino, iš kur tokiai ma- 
žai mergaitei kaip tu žinoti. Grąžos nereikia, tiesiog imk. 

Tačiau ji kažką pasakė lietuviškai, tarsi būtų supratu- 
si, ką Halas kalba angliškai. 

— Sakau, kad grąžos nereikia. Imk, ir viskas, - rankos 
mostu Halas parodė mergaitei, kuri nežinojo, kaip elgtis 
gavus dviejų šimtų litų banknotą. Veidelis rodė, kad ji 
negali tuo patikėti. 

— Viskas gerai. Imk, ir tiek, — pasakė Halas dar kar- 
tą mostelėdamas ranka. Tik tada mergaitė galbūt suprato 
Halo žodžius. Bet neatrodė labai apsidžiaugusi netikėtai 
atsiradusiais dideliais pinigais. Priešingai, atrodė nusivylusi 
ir kažką kalbėjo lietuviškai. Halas pamanė, kad mergaitė 
jam dėkoja, todėl pasiteisino: —- Nėra ko dėkoti. Vis tiek 
nuvažiavus į Užupio respubliką iš šios šalies pinigų nebus 
jokios naudos. Be to, man nepatinka, kad čia taip šalta. 

Nesupratusi, ką Halas aiškina angliškai, mergaitė dar 
kartą kažką pasakė. Halas, ją taip ir palikęs, įėjo į viešbu- 
tį. Ir pakilo tiesiai į savo kambarį. 

Kambaryje Halas pirmiausiai gana ilgai nejudėdamas 
sėdėjo ant lovos. Taip bandė aršildyti sušalusį kūną. Tik 


4 Mergaitė kalbėjo lietuviškai, kalba, kurios Halas nesupranta. 

po ilgoko laiko, kūnui kiek atšilus, iš kelioninio krepšio 
ištraukė keletą daiktų ir padėjo ant staliuko galvūgalyje. 
Tai buvo įrėminta portretinė nuotrauka, medalis ir į juo- 
dą audeklą suvyniota dėžutė. Toje į juodą audeklą suvy- 
niotoje dėžutėje greičiausiai buvo tėvo pelenai. 

Ivarkingai viską išdėliojęs, ant dėžutės uždėjo iš gėles 
pardavinėjančios mergaitės pirktą raudoną rožę. Galiau- 
siai iš kišenės išsitraukė revolverį ir padėjo šalia portreti- 
nės nuotraukos. 

Labai rūpestingai sutvarkęs daiktus, dar valandėlę 
žvelgė į juos. Paskui nusirengė ir atsigulė į lovą. Užmerkė 
akis - kaip bandantis užmigti žmogus. Bet greitai pašoko 
ir atsisėdo. Griebė šalia-portretinės nuotraukos padėtą re- 
volverį. Paglostęs pabučiavo revolverio rankeną. Tarsi vėl 
būtų radęs seniai prarastą daiktą. 


MINISTRAS PIRMININKAS TOMAS 


Halui pabudus buvo keturios ryto. Išmiegojo gal šiek 
tiek daugiau nei tris valandas. Taip anksti atsikėlė tikriau- 
siai dėl to, kad nebuvo prisitaikęs prie laiko skirtumo. 
Bandė dar nors kiek pamiegoti, bet miegas nebeėmė. 
Pabudęs atitraukė užuolaidą ir pažiūrėjo pro langą. Po 
truputį snyguriavo, bet pūgos nesimatė. Jei tiek ir toliau 
tesnigs, Rimas kitą rytą tikriausiai sės į Kišiniovan va- 
žiuojantį autobusą. Halas nuobodžiai lūkuriavo aušros, 

tai guldamas į lovą ir vartydamasis joje, tai abejingai 
spygsodamas pro langą. 

Rodė aštuonias, bet lauke buvo vis dar tamsu. Ir vis 
tiek Halas nusileido iki viešbučio registratūros ir paklau- 
sė, ar niekas jo neieškojo. Registratūroje sėdintis vyras 
apsimiegojusiomis akimis atsakė, kad neieškojo. Halas 
paprašė pranešti tiesiai į kambarį, jei kas nors jo teirau- 
tųsi. Registratūroje sėdintis vyras pasakė supratęs. Halas 
vėl pakilo į savo kambarį. 

Jau devynios valandos, bet lauke tebebuvo vis dar 
tamsu. Halas dar kartą nusileido į registratūrą ir paklau- 
sė, ar niekas jo neieškojęs. Registratūroje sėdintis vyras 
vis dar užmiegotomis akimis atsakė, kad niekas jo neieš- 
kojęs. Halas vėl pakilo į savo kambarį. 

Tik apie dešimtą lauke pradėjo šiek tiek švisti. Halas 
galiausiai pasiėmė kelioninį krepšį ir nusileido žemyn. 
Registratūroje sėdintis vyras vėl taip pat atsakė, kad nie- 
kas Halo neieškojęs. Halas paprašė vieno lapelio užra- 


šams ir jame parašė: 


Mielas mano drauge Rimai, 
Jei šiandien vis dėlto neišvyktum į Kišiniovą važiuojančių 
autobusu ir dar keletą dienų pasiliktum Vilniuje, būčiau be 
galo dėkingas, kad parašytum adresą, kur esi apsistojęs. Tik 
radęs laiko, užsuksiu į šį viešbutį patikrinti Tavo atsakymo. 
10 val. 2 min. 
Tavo draugas Halas 


P. S. Vilma tikrai be galo graži ir paslaptinga moteris. 


) 79 ( 


Halas, palikęs raštelį registratūroje sėdinčiam vyrui, išėjo 


pro viešbučio duris. 


Ryte miestas buvo dar niūresnis. Dauguma pastatų buvo 
gerokai pasenę ir tamsūs, nemažai jų atrodė senokai ap- 
leisti ir lyg tuoj griūsiantys. Tiek šaligatviai, tiek gatvės 
slidūs it čiuožyklos, šen bei ten, nuvalius gatves, stūksojo 
purvino sniego kalnai. 

Ir tą dieną buvo apsiniaukę, be to, aplink tvyrojo toks 
tirštas rūkas, kad net už dešimties metrų nebuvo gali- 
ma nieko įžiūrėti. Praeiviai dusliai kosėdami išnirdavo 
iš rūko ir taip pat dusliai kosėdami vėl dingdavo rūke. 
Greičiausiai dėl šalto ir drėgno klimato visi iki vieno ken- 
tėjo nuo plaučių uždegimo. Ir pars Halas, tikriausiai su- 
sirgęs plaučių uždegimu, net pats to nepastebėdamas ėmė 
taip pat dusliai kosėti. 

Taip dusliai kosėdamas ir klaidžiodamas miglotomis 
gatvėmis be jokio tikslo, net pačiam sau netikėtai atsidū- 
rė netoli balto pastato, kurį vakar taksi vairuotojas buvo 
pavadinęs rotuše. Ten, prie pat gatvės, Halas pastebėjo 
vieną restoraną ir užsuko į jį. Greičiausiai nusprendė, 
kad daugiau nebeiškęs to iki kaulų smelkiančio šalto ir 
drėgno oro. 

Pravėręs restorano duris ir įėjęs vidun, pamatė jauną 
skustaplaukį padavėją, segintį auskarą; jis stropiai šluostė 
stiklines. Halas pasisveikino tardamas HH7/, tačiau padavė- 
jas nieko neatsakė. Greičiausiai jis buvo iš tų žmonių, ku- 


rie iš esmės jaučia priešiškumą kiekvienam užsieniečiui. 

— Žiema šioje šalyje tikrai nepakartojama, — užkalbino 
Halas, norėdamas prasklaidyti nejaukią atmosferą. Bet 
kalbėdamas negalėjo nuslopinti kosulio ir dusliai nusiko- 
sėjo. Skustaplaukis padavėjas tik prunkštelėjo pažvelgęs į 
Halą, bet nieko nepasakė. Halas išsirinko vietą prie lan- 
go, iš kur geriausiai matėsi visa gatvė, ir užsisakė karštos 
sriubos. Turbūt buvo dar ankstyvas metas, nes restorane, 
be Halo, nebuvo nė vieno žmogaus. 

Už lango vėl ėmė snyguriuoti. Šaligatviu atsargiai 
žingsniavo susigūžę praeiviai, gatvėmis, keldami triukš- 
mą, ledu važiavo automobiliai su grandinėmis ant ratų. 
Kitoje gatvės pusėje rūkuose skendėjo kažkoks pastatas, 
panašus į bažnyčią, blankiai matėsi tik kupolinio stogo 
kontūrai, primenantys karūną. 

Skustaplaukis padavėjas atnešė karštos sriubos. Po šal- 
tį klaidžiojęs Halas godžiai puolė prie jos. Šiandien kak- 
toje jam jau buvo įsirėžusios pirmos nuovargio žymės. 

Išvargusiu veidu srėbdamas sriubą, Halas vienu metu 
netikėtai pakėlė galvą ir pažiūrėjo pro langą. Kaip tik tuo 
metu privažiavo ir priešais langą sustojo rėžianti akį pra- 
bangi raudona sportinė mašina. Išvydęs brangią sportinę 
mašiną, kuri visai nederėjo prie šio miesto, Halas kaip vai- 
kas susidomėjęs spoksojo pro langą. Jis negalėjo suturėti 
nuostabos: iš vairuotojo pusės išlipo akinius nuo saulės už- 
sidėjusi Jorgita. Kitapus lango, gal už kokių keturių penkių 
metrų pasirodė be galo graži ir elegantiška jos figūra. 

Išlipusi Jorgita iškart, pastačiusi apykaklę, paslėpė vei- 
dą, — veikiausiai, kad nekristų žmonėms į akis, — ir ėmė 

skubiai eiti per gatvę. Perėjusi ją, įžengė į kitoje pusėje 
blankiai matomą bažnyčią. Halas, įsitikinęs, kad ji įėjo 
bažnyčios vidun, padėjo šaukštą ir servetėle nusišluostė 
lūpas. Paskubomis atsiskaitė. Vis žvilgčiodamas į bažny- 
čią priešais. 

— Šiandien sekmadienis? — mokėdamas už sriubą pa- 
klausė skustaplaukio. Jis tarstelėjo: Vo. Halas atsiskaitęs 
paliko penkių litų monetą arbatpinigių ir, pasigriebęs ke- 
lioninį krepšį, išskubėjo iš restorano. Išėjęs iš jo perėjo 
gatvę, perėjęs gatvę pasuko link bažnyčios, į kurią ką tik 
buvo įėjusi Jorgita. 

Iš arti pamatė, kad bažnyčia buvo restauruojama, to- 
dėl iš visų apjuosta geležine tvora. Ir vis dėlto pro pa- 
grindines duris vidun traukė į juodas skaras įsisupusios 
senutės, tikriausiai melstis. Halas įėjo bažnyčios vidun. 

Vidus buvo gana erdvus ir prabangiai įrengtas, ko 
negalėjai pasakyti iš išorės. Vidaus restauracija, matyt, 
neseniai baigta, nes visur buvo labai švaru ir tvarkinga. 
Labiausiai į akis krito bažnyčios priekyje esantys šven- 
tieji paveikslai. Nuostabiausiomis spalvomis tapyti, ma- 
tomi tarp auksiniais lapais puoštų prabangių marmuro 
kolonų, jie labai kontrastavo su niūria miesto atmosfera 
ir netgi skleidė kažkokią savotišką didybę. 

Halas, pritrenktas tos prabangos ir didingumo, iš lėto 
apžiūrinėjo bažnyčios vidų. Nors buvo ne sekmadienis, 
besimeldžiančių žmonių ne per daugiausia, tačiau Jorgitą 
pamatė ne iškart. Halas sunerimo neradęs jos, todėl, pa- 
miršęs atsargumą, ėmė skubiai vaikštinėti po bažnyčią. 

Besisukiodamas galiausiai Jorgitą išvydo kitoje pusėje, 
sėdinčią vienui vieną ir besimeldžiančią. 

Bet radęs negalėjo imti ir lyg niekur nieko prieiti. Ji 
kančios pilnu veidu taip karštai meldėsi, kad Halui nė 
minties nekilo trukdyti ją tokią valandą. Be to, besimel- 
džiantis siluetas buvo toks gražus, kad niekas nebūtų iš- 
drįsęs prisiartinti. Todėl Halas tik iš tolo stebėjo ir laukė, 
kol ji baigs maldą. 

Neatrodė, kad Jorgitos malda bus trumpa. Halas pa- 
dėjo ant žemės rankoje laikytą kelioninį krepšį ir pradėjo 
dairytis po bažnyčią. Apžiūrėjęs bažnyčios freskas, vitra- 
žus, kupolinį stogą, vėl akimis grįžo prie Jorgitos. 

Tačiau atsitiko tai, ko nesitikėjo. Jis tik akimirką nusi- 
suko — ir Jorgitos vieta jau buvo tuščia. Nustebęs apmetė 
akimis visą bažnyčią. Ir tada pamatė ją, skubiai išeinan- 
čią. Sugriebęs kelioninį krepšį, ėmė bėgti paskui. Bet Jor- 
gitos siluetas jau buvo išnykęs už bažnyčios durų. 

Halas bėgo prie durų, pro kurias ką tik išėjo Jor- 
gita. Didžiuliu krepšiu nešinas azijietis, lekiantis per 
bažnyčią, tikriausiai atrodė gana neįprastai, nes keletas 
besimeldžiančių žmonių pakėlė galvas ir žvelgė jam pa- 
vymui. | 

Kol Halas išėjo laukan, Jorgita jau buvo spėjusi pereiti 
gatvę ir lipo į savo raudoną sportinę mašiną. Halas ban- 
dė šaukti „Jorgita!“, tačiau jos mašina, greit pajudėjusi iš 
vietos, apsuko ratą aikštėje priešais rotušę ir išnyko rūke. 
Prieš bažnyčios laiptus stovinčiam Halui teliko apgailes- 


taujant žiūrėti į išnykstantį automobilį. 

Be galo nusivylęs, pastovėjo keletą minučių ir be tiks- 
lo patraukė pirmyn. Savo paties nuostabai, pasuko į kaž- 
kokį siaurą skersgatvį. Juo bežingsniuojant akyse išdygo 
užrašas „Mano kavinė“. Geriau įsižiūrėjęs suprato, kad 
tai ta pati kavinė, į kurią praeitą naktį buvo užsukę su 
Rimu pasišildyti. 

Halas įėjo į „Mano kavinę“. Tikėjosi, gal netyčia čia 
sutiks Rimą. Tačiau buvo dar ankstyvas metas, ir ka- 
vinėje nebuvo nė vieno kliento. Tik maloni, vos dvide- 
šimt metų peržengusi darbuotoja, kuri nuobodžiaudama 
laukė už baro, o dabar plačiai šypsodamasi pasveikino 
Halą. 

Halas, dusliai kosėdamas, nuėjo į tą pačią vietą, kur 
vakar vakare buvo sėdėję su Rimu, ir prisėdo. Pažvelgus 
pro langą, vienintelis reginys buvo aukšta cementinė sie- 
na. Apdaila vietomis atšokusi, todėl matėsi plikos cemen- 
tinės plytos, sudėtos sluoksniais. Cementinių plytų sienos 
fone vis snigo. 

Malonioji darbuotoja priėjo ir labai sunkiai angliškai 
paklausė, ko jis norėtų. Halas užsisakė „Palangos“. Po 
minutės kitos darbuotoja atnešė stikliuką „Palangos“, o 
Halas pasiteiravo jos vardo. Bet ji tikriausiai nesuprato 
tų paprastų angliškų žodžių, todėl pakartojo: „Palanga! 
Palanga!“ Paskui, matyt, sumojo, ko buvo klausta, nes 
iškart atsakė: „Zoja! Zoja!“ Jos vardas turbūt buvo Zoja. 
Tada Halas pasakė: 

— Zoja! Vakar vakare, labai vėlai, aš čia buvau atėjęs, 
ar pameni? 

Zoja linktelėjo galva ir plačiai nusišypsojo. Tačiau 
Halas nebuvo tikras, kad ji suprato, ko klausta angliškai. 
Vis tiek klausinėjo toliau: 

— O ar pameni mano draugą, su kuriuo buvau atėjęs 
vakar? 

Zoja tarsi kokia mechaninė lėlė vis linkčiojo galva ir 
plačiai šypsojosi. Halas, į ją žiūrėdamas, nusivylė ir užsi- 
čiaupė nutaręs daugiau nieko nesakyti. Tuomet Zoja, lyg 
mechaninė lėlė, netikėtai prabilo: | 

— Rimas! Baltarusija! 

Halas šūktelėjo nustebęs: 

— Ar pažįsti Rimą? Ar pažįsti mano draugą iš Balta- 
rusijos, Rimą? 

Zoja vėl, tarsi mechaninė lėlė, linktelėjo galva ir pla- 
čiai nusišypsojo. Halas žvelgė į ją susijaudinęs ir kartu 
dėkingas, paskui paklausė: 

— Zoja! Ar Rimas dažnai čia užsuka? 

— Kartais. 

— O iš kur žinai jo vardą? 

— Jis juk muzikantas. 

Halas linktelėjo galvą ir paprašė: 

— Jei jis dar kartą čia užsuks, ar galėtum jam perduoti 
kai ką nuo manęs? „Halas prašo Rimo. Užsuk į „Užupio“ 
viešbutį ir palik ten raštelį.“ Tik tiek. 

Zoja sutiko ir plačiai nusišypsojusi nuėjo prie baro. 
Halas pusiau dvejodamas, pusiau pasitikėdamas žvelgė 
jai į nugarą. Paėmęs „Palangos“ stikliuką, vienu mauku 
išgėrė. Tada atsistojo ir pasiėmė kelioninį krepšį. 

— Zoja! Jei Rimas čia užsuktų, būtinai perduok jam 
mano žodžius: „Iš Huno atvykęs Halas prašo Rimo, savo 
draugo iš Baltarusijos. Užsuk į „Užupio“ viešbutį ir palik 
ten raštelį“ Tik tiek. 

Atsiskaitęs už gėrimą, išėjo. Zoja plačiai šypsojosi ir 
linksėjo galvą. Halas jai paliko dešimt litų arbatpinigių ir 
išėjo iš „Mano kavinės“. 

Išėjęs ėmė lėtai pėdinti siaura gatvele. Nenuėjęs nė 
penkiasdešimties metrų, pamatė mažoje aikštėje įsikūru- 
sią prekyvietę ir ten užsuko. 

Apėjo varganai įrengtą turgavietę ir, radęs kepurių bei 
šalikų palapinę, įėjo vidun. Ten išsirinko didžiulę žieminę 
rusiško kailio kepurę ir storą šaliką. Manė, kad norint iškęs- 
ti šią šaltą bei drėgną žiemą prireiks ir kepurės, ir šaliko. 

Didžiulę kepurę užsidėjęs ir storą šaliką apsivyniojęs 
Halas pats sau atrodė labai juokingai, todėl droviai nusi- 
juokė. Tačiau stambi pardavėja nesijuokė. Ji labai rimtu 
veidu nužvelgė Halą ir tarė: 

— Oridžinal! 

Negalėjai atskirti, kokia kalba šie žodžiai ištarti: ar lie- 
tuviškai, ar rusiškai, ar lenkiškai, ar kaip nors kitaip, gal-. 
būt netgi užupietiškai. Todėl Halas paklausė stambiosios 
pardavėjos, kokia kalba ji pasakė oridžinal. Ji nesuprato, 
ką Halas kalba angliškai, ir tekartojo: Oridžina!! Oridži- 
nal!.. Halas sumokėjo už kepurę ir šaliką. Stambioji par- 
davėja beieškodama grąžos vis žvelgė į didžiulę kepurę 
užsidėjusį ir storą šaliką apsivyniojusį Halą ir vis kartojo: 
Oridžinal!.. 

Už Halo nugaros kažkoks pažįstamas balsas šūktelėjo: 

— Oridžinal! 

Atsisukęs pamatė šlubčiojant sidabraplaukį Vladimi- 
rą, vediną dviem didžiuliais juodais šunimis. Priekyje 
jo bėgantys šunys atrodė panašūs į dobermanus, ant jų 
snukių baisiai blykčiojo antsnukiai iš storos geležinės 
vielos. Vladimiras tikriausiai su tais šunimis buvo išėjęs 
pasivaikščioti. 

— Yra tokia lietuviška patarlė: „Žmogus puošia kepurę, 
o kepurė - žmogų. Patarlė neklydo. Tik užsidėjai kepu- 
rę ir iškart tapai puošniu buržujumi, — kalbėjo sidabra- 
plaukis Vladimiras, spausdamas ranką Halui. Bet Halas 
negalėjo taip pat nerūpestingai atsakyti Vladimirui. Mat 
tuo metu juodi Vladimiro šunys kažko intensyviai ieško- 
jo apie Halo kojas. Šunys apuostinėjo jo nešamą kelioni- 
nį krepšį, snukiais lindo į kelnių klešnes, lyg norėdami 
jas sudraskyti. Laimei, jie buvo su antsnukiais, nes kitaip 
tikriausiai būtų tuoj pat puolę Halą ir sudraskę. 

— Na kaip, radai Užupio respubliką? — paklausė Vla- 
dimiras. Halas nieko neatsakė, tik pyktelėjo: 

— Jūs tikrai mielas. Atsivedėte savo baisius šunis, jie 
manė apsupo ir neleidžia nė krustelėti. 

Vladimiras iškart pritrumpino pavadėlius ir kažką 
riktelėjo šunims. Šie kaipmat grįžo pas šeimininką ir pa- 
klusniai klestelėjo ant apledėjusio grindinio. 

— Nėra ko jaudintis. Jų antsnukiai ganėtinai tvirti, — 
kalbėjo Vladimiras. 

Tačiau Halas piktai suburbėjo: 

— Užupio respublikoje yra tokia patarlė: „Visi šunų šei- 
mininkai tiki, kad jų šunys nepavojingi, o visi vyrai tiki, 
kad jų žmonos ištikimos.“ 

Vladimiro lūpų kampučiai nervingai truktelėjo. Žo- 
džiai buvo ištarti netyčia, bet pataikė į skaudžią vietą. 
Vladimiras, iš visų jėgų stengdamasis apsimesti neišgir- 
dęs Halo žodžių, tepasakė: 

— Tave vis dar matant Lietuvoje, reikia suprasti, kad 
Užupio respublikos taip ir neradai. Iki kada ruošiesi kla- 
joti ieškodamas neegzistuojančios respublikos? 

Halas vėl smarkiai įniršo. Tačiau po sekundės kitos 
susitvardė ir gana ramiai ištarė: 

— Mano tėvas yra pasakojęs nemažai visko apie Užu- 
pio respubliką. Vienas iš jų — pasakojimas apie šlubį 
Šatkovskį. Netikėjau, kad toks yra. Nes nebuvau jo su- 
tikęs. Dabar jau aišku. Šlubas ponas Šarkovskis tikrai 
yra. Noriu pasakyti, kad kai kurie dalykai egzistuoja, ar 
aš tikėčiau jais, ar ne. Taip pat ir mano tėvynė Užupio 
respublika. 

Vladimiras skaniai nusikvatojo parodydamas baltus it 
dramblio kaulas dantis ir raudonas it koralas dantenas. | 

— Tikra nelaimė, kad mane sutikote. Net jei ir suti- 
kote, būtų buvę geriau, jei mano pavardė būtų ne Šat- 
kovskis... Net jei mano pavardė ir būtų Šatkovskis, būtų 
geriau, jei nebūčiau šlubas... Juk tada negalėtumėte rasti, 
kaip logiškai pagrįsti Užupio respublikos egzistavimą, ir 
toks šaunus džentelmenas kaip jūs neklajotų po šią šaltą 
šalį, ieškodamas neegzistuojančių dalykų. 

Iš taip kalbančio sidabraplaukio Vladimiro sklido 
klasta. Halas visai prarado kantrybę. 

— Atrodo, žmonės prisimena skirtingai. Mano tėvas 
prisimena šlubuojantį poną Šatkovskį, bet jūs, regis, ne- 
prisimenate mano tėvo. Panašiai aš aiškiai prisimenu 
Užupio respubliką. Tačiau jūs ir dauguma kitų žmonių 
nieko apie ją neprisimenate. Ar tik nebus taip, kad žmo- 
nės tampa skirtingi dėl skirtingų prisiminimų? 

Halui taip išdėjus, Vladimiras gana šaltai atrėžė: 

— Puiku. Jei taip nori, nuvesiu į Užupio respubliką. 
Netgi padėsiu susitikti su Užupio respublikos prezidentu. 

Tačiau Halas žiūrėjo į Vladimirą negalėdamas patikė- 
ti savo akimis. Vladimiras tarė Halui: 

— Jei nenori, nesiruošiu būtinai ten vesti. Net jei aš 
tavęs ten nenuvesčiau, atsirastų koks nors paslaugus Vil- 
niaus miestelėnas, kuris parodytų kelią iki ten. 

— Ką tuo norite pasakyti? 

— Eik paskui mane ir suprasi, — taip pasakė ir ėmė 
klibinkščiuoti vedinas dviem šunimis. Halo veidas bylo- 
jo, kad jis negali patikėti ką tik išgirstais žodžiais, tačiau 
nusekė iš paskos. | 

Gal penkias minutes paėjus šlaitu žemyn, pasirodė 
neplati upė. Ne, ne upė, ją labiau tiktų vadinti upeliu. 
Priėjus prie jos krantų, Vladimiras prabilo: 

— Matai? Čia upė. Vilnelės upė, — taip kalbėdamas 
parodė į priešingą upės krantą ir tęsė: — Kitapus upės ir 
yra Užupis. Lietuviškai Užupis reiškia „už upės“. 

Halas netarė nė žodžio, tik klausė, kas buvo sakoma. 

— Pažiūrėk ten. Ten yra ir pasienio ženklas. 

Pažiūrėjus, kur jis rodė, buvo matyti užrašas: „Nuo čia 
prasideda Užupio respublika.“ Halas be žodžių šyptelėjo. 

— Na, dabar gal įeikime ir į Užupio respubliką? Sek 
paskui, — taip pasakęs Vladimiras ėmė eiti tiltu. Halas 
irgi perėjo tiltą. 

Perėjus tiltą pasirodė „Užupio“ kavinė. Priešais kavinę 
Vladimiras pasakė: 

— Čia kartu ir Užupio respublikos vyriausybės rūmai. 
Užeik. Supažindinsiu su svarbiais žmonėmis, — po šių žo- 
džių Vladimiras užėjo į kavinę vedinas dviem šunimis. 
Halas nusekė iš paskos. 

Kavinės vidus buvo padalytas į kelias mažas sales, tad 
susigaudyti buvo šiek tiek sunku. Juodais šunimis vedi- 
nas Vladimiras klibinkščiuodamas vaikštinėjo po jas. 
Dauguma jų buvo tuščios, kai kuriose sėdėjo žmonės, 
geriantys nuo pat ryto. Jie kone visi pažinojo Vladimirą, 
stojosi iš vietos ir tiesė rankas. Vladimiras pabrėžtinais 
judesiais sveikinosi su kiekvienu. Ir vis žvalgėsi po salę, 
lyg kažko ieškodamas. 

Išnaršęs kiekvieną salę, galiausiai vienoje iš jų garsiai 
sušuko, lyg būtų radęs, ko ieškojęs: 

— O, štai ir jo ekscelencija ministras pirmininkas. 

Kitoje tos salės pusėje miegojo kažkoks vyras, galvą 
padėjęs ant stalo. Vladimiras perklibinkščiavo skersai 
salę, atsisėdo priešais miegantį vyrą ir sušuko: 

— "Tomai, kelkis! Pas tave atvyko svečias iš tolimo 
krašto! 

Tik tada vyriškis pakėlė galvą. Jis atrodė maždaug 
keturiasdešimt penkerių metų, tačiau veidas buvo taip 
apžėlęs juoda barzda, kad tiksliai nuspėti amžių buvo 
neįmanoma. Budintoją atpažino tik užsidėjęs akinius, 
kuriuos iki šiol buvo nusiėmęs, tada džiaugsmingai ties- 
damas ranką sušuko: 

— Vladimirai! 

— Prezidentas šiandien nepasirodė? — kalbėjo Vladimi- 
ras be galo susidomėjęs, spausdamas ranką ką tik Tomu 
pavadintam vyriškiui. 

— Prezidentas išvykęs į Rygą. Užtruks keletą dienų. 

Ir abu ėmė kažką aptarinėti lietuviškai. Atrodo, Vla- 
dimiras aiškino Halo vizito priežastį. Juodabarzdis To- 
mas klausydamasis vis linkčiojo galva. Galiausiai Tomas 
pakilo iš savo vietos ir perdėtai mandagiais judesiais ištie- 
sė ranką Halui tardamas: 

— Sveiki atvykę! Aš — Tomas Čepaitis. Užupio res- 
publikos ministras pirmininkas ir užsienio reikalų mi- 
nistras. 

Jo elgesys atrodė kvailas, tačiau Halas, nuslopinęs juo- 
ką, paspaudė ranką: 

— Aš — Halas. 

— Halas? 

— Taip, Halas. 

— Sveikinu atvykus į Užupio respubliką, pone Halai. 
Užupis — nepriklausoma valstybė. 

Tomas išsitraukė juokingai didelę vizitinę kortelę ir 
ištiesė ją Halui. Vizitinės kortelės viršuje buvo įspaustas 

žmogaus delno su skyle ženklas, kas tikriausiai buvo ne- 
tikrosios Užupio respublikos vėliava. Apačioje parašyta: 
„Užupio respublikos ministras pirmininkas Tomas Če- 
paitis.“ Tai pamatęs Halas pats nesitikėdamas garsiai 
nusikvatojo. Tiek save Užupio respublikos ministru pir- 
mininku vadinantis juodabarzdis, tiek jo didžiulė vizi- 
tinė kortelė buvo tokie juokingi, kad daugiau tvardytis 
nebegalėjo. 

Kol Halas kvatojo, juodabarzdis Tomas patenkintas 
ėmė porinti: 

— Užupio respublikoje kiekvienas turi teisę juoktis. 
Nes kiekvienas turi teisę būti laimingas. Žinoma, kie- 
kvienas turi ir teisę būti nelaimingas. Prašom sėsti, — taip 
pasakęs parodė Halui vietą. Halas prisėdo. 

Jam prisėdus juodabarzdis Tomas iš palto kišenės išsi- 
traukė mažą nešiojamą buteliuką. Ir, į degtinės stikliuką 
pildamas alkoholį, tarė: 

— Tai jums, pone Halai. 

Tačiau Halas atsisakė. Tuomet prakalbo Vladimiras: 

— Atsisakai degtinės? Degtinė — pagrindinis šios šalies 
žmonių patiekalas. Degtinės atsisakantis žmogus negali 
gyventi Užupyje. 

Juodabarzdis Tomas pridėjo: 

— Taip, taip. Visi Užupio piliečiai yra laimingi tik su 
degtine. 

Tada Halas paklausė Tomo: 

— Tačiau, jūsų ekscelencija ministre pirmininke, kodėl 
nekalbate užupietiškai? 

Netikėto klausimo užkluptas Tomas aiškiai suglumo. 
Todėl pabandė nusukti kalbą: 

— Jei kalbėčiau užupietiškai, jūs manęs tikriausiai ne- 
suprastumėte... 

— Suprasti suprasčiau. Kalbėti nemoku, bet išgirdęs 
suprantu. 

Čia įsiterpė Vladimiras: 

— O pasaulyje yra ir užupiečių kalba? 

— Taip, yra, — taip kalbėdamas Halas prisiminė praeitą 
naktį girdėtus Urbono žodžius: - Sw2 ra, Hal? Žinote, ką 
tai reiškia? 

Išgirdę abu vyrai tik pažvelgė vienas į kitą ir nieko 
neatsakė. 

— Užupiečių kalba tai reiškia „Halai, tai tu?“ O ką 
tuomet reiškia Či merinan Urbonas. Či-a urė swari ča- 
maira? 

Abu vyrai vis dar nesugebėjo nieko atsakyti. 

— O tai reiškia: „Mano vardas Urbonas. Žinojau, kad 
grįši. 

Tuomet Vladimiras pažiūrėjo vis tokiomis pat klas- 
tingomis akimis ir garsiai juokdamasis tarė: 

— Tu tikrai vertas tapti Užupio piliečiu, jei kaipmat 
sugebi sukurti tokį melą. Sugebėti sukurti užupiečių kal- 
bą gali tikrai genialus melagis. 

O Tomas, be galo džiaugsmingai šypsodamasis, pos- 
tringavo: 

— Tai ir yra Užupio respublikos įkūrimo principas. Jei 
tik sugebi žmones padaryti laimingus, net ir melas bus 

didžiausia dorybė. Valstybės įkūrimo dieną pasirinkome 
Melagių dieną būtent todėl, kad laikomės šio principo. 

Nors Halui ir nepatiko toks nerimtas abiejų vyriškių 
elgesys, tačiau to neparodė. 

— Jūsų ekscelencija ministre pirmininke, norėčiau pa- 
klausti dar vieno. Kas ir kada įkūrė šią jūsų respubliką? — 
paklausė Halas. 

Tomas atsakė: 

— Įkūrėme mes, susirinkę prieš ketverius metus, Ro- 
mas Lileikis ir ministrai. Ponas Lileikis dabar šios šalies 
prezidentas. 

— Tuomet kokiu teisėtumu remdamiesi įkūrėte šią 
valstybę? 

Tomas žiūrėjo kaip ožys į naujus vartus. Todėl Halas 
pridėjo: 

— Ar žinote, kad Užupio respublika buvo didelė šalis 
su sena istorija? Ar žinote, kad ne tik Lietuvoje, Latvijo- 
je ar Estijoje, bet ir Lenkijoje, Rumunijoje, Baltarusijoje, 
netgi Ukrainos pietvakariuose — visur randama Užupio 
respublikos archeologinių radinių? 

Vladimiras suplojo delnais plačiai šypsodamasis. To- 
mas, keletą kartų mirktelėjęs, pritarė: 

— Žinoma, kad žinau. Kadaise Užupis buvo didelė 
valstybė, apėmusi visą Europą ir visą Rusiją, netgi Kiniją. 

Tai išgirdęs Vladimiras dar kartą suplojo plačiai šyp- 
sodamasis. 

Halas gal kokį pusvalandį kalbėjosi su Tomu. Tačiau 
rimtai pasišnekėti taip ir nepavyko. Tiek Tomas, tiek 

Vladimiras visus Halo žodžius priimdavo kaip paprastus 
juokelius. Galiausiai Halas paspaudė ranką Tomui atsi- 
sveikindamas ir ištarė: 

— Nuoširdžiai dėkoju už priėmimą, jūsų ekscelencija 
ministre pirmininke. 

O į Vladimirą kreipėsi kiek pašaipiai: 

— Linkiu surasti prarastus prisiminimus. 

Ir atsiskyręs nuo jųdviejų išėjo iš „Užupio“ kavinės. 

Nuo „Užupio“ kavinės iki „Užupio“ viešbučio nebuvo 
labai toli. Todėl Halas snieguotu keliu nuėjo „Užupio“ 
viešbučio link. Tikėjosi, kad per tą laiką į viešbutį galėjo 
būti užsukęs Rimas ir palikęs atsakymą į žinutę. Tačiau 
registratūroje sėdintis žmogus pasakė, kad niekas Halo 
neieškojęs ir jokių žinučių nesą. 


VILMOS MEILĖ 


Iš „Užupio“ viešbučio išėjęs Halas perėjo tiltą. Ir 
ėmė skubiai žingsniuoti kažkur, be jokio tikslo. Taip kurį 
laiką ėjęs atsidūrė prieš kažkokį didžiulį pastatą, panašų 
į valdymo įstaigą. Ir staiga netikėtai prisiminė vakar po- 
piet oro uoste pasų kontrolės posto darbuotojos pasaky- 
tus žodžius, kad jei per keturiasdešimt aštuonias valan- 
das neišvyks iš Lietuvos, turės nueiti į Užsienio reikalų 
ministeriją pas atsakingą už užsieniečius darbuotoją, ir 
pranešti apie tai. Todėl išsitraukė vakar oro uoste gautą 

raštelį ir pasitikrino adresą. Gal tai tebuvo artsitiktinu- 
mas, bet Halas dabar ir stovėjo prieš tą pastatą. Pravėręs 
didžiules duris įėjo vidun. 

Įžengus į pastatą, atsivėrė plati fojė su laiptais. Tačiau 
fojė žmonių nebuvo daug. Daugelis jų kažkur skubėda- 
vo ir dingdavo. Tad nebuvo aišku, į ką reikėtų kreiptis. 
Besidairydamas pastebėjo vieną uniformą vilkintį vyrą 
ir priėjęs prie jo pasiteiravo, kur reikėtų eiti norint ras- 
ti Užsienio reikalų ministerijos darbuotoją, atsakingą už 
užsieniečius. 

Uniformą vilkintis vyras atrodė sutrikęs ir stengėsi 
kuo aiškiau, lėtai paaiškinti lietuviškai, kad Halas geriau 
suprastų. Žinoma, Halas nesuprato nė žodžio. Todėl dar 
kartą lėtai ir aiškiai pasakė: 

— Norėčiau susitikti su Užsienio reikalų ministerijos 
darbuotoju, atsakingu už užsieniečius. 

Uniformą vilkintis vyriškis vėl ėmė kažką arsidėjęs 
aiškinti. Jis suprato, ko Halas klausė angliškai, tačiau ne- 
sugebėjo atsakyti anglų kalba. Todėl Halas pabandė to 
paties paklausti prancūziškai ir vokiškai. Tačiau rezulta- 
tas buvo toks pat. Uniformą vilkintis vyras vis taip pat 
atsidėjęs aiškino lietuviškai. Halas parodė, kad nuvargo, 
ir užsičiaupė. 

Uniformą vilkintis vyriškis atrodė taip pat nuvargęs. 
Supratęs, kad Halas nieko nesupras, kad ir kaip aiškin- 
tum, galiausiai atsinešė lapelį popieriaus ir didelėmis rai- 
dėmis užrašė skaičių 3. Ir pirštu parodė į laiptų viršų. Tik 
tada Halas linktelėjo galva. 

Halui linktelėjus galva, uniformą vilkintis vyriškis be 
galo patenkintu veidu ėmė kažką tarškėti ir ant lapelio 
parašė 339. Tikriausiai tai reiškė 339 kabinetą trečiame 
aukšte. Halas patenkintas nusišypsojo ir uniformą vilkin- 
čiam vyriškiui ištiesė ranką. Uniformą vilkintis vyriškis, 
irgi labai patenkintas, griebė ir paspaudė Halui ranką. Ir 
vis kažką tarškėjo. 

Halui lipant laiptais, laiptų apačioje, fojė stovintis 
uniformą vilkintis vyriškis žvelgė iš apačios ir, rodyda- 
mas įvairiausius judesius, vis kažką tarškėjo. Matyt, ban- 
dė paaiškinti, kaip surasti 339 kabinetą. 

Trečiame aukšte atsidūręs Halas pažvelgė kairėn ir 
dešinėn. Nusprendė eiti kairiuoju koridoriumi. 

Koridorius buvo tamsus ir siauras. Grindys buvo iš- 
muštos medžiu, tad kiekvienas jo žingsnis garsiai aidėjo. 
Norint neskleisti garsų, neliko nieko kito, kaip tik eiti 
atsargiai, nepriminant kulno. 

Pastatas buvo labai senas, todėl tokiu painiu vidumi. 
Siauri tamsūs koridoriai keistai pynėsi tarpusavyje, kai 
kuriose vietose lubos buvo tokios žemos, kad norint per- 
eiti tekdavo susilenkti. Pastato išplanavimas toks netaisy- 
klingas veikiausiai todėl, kad buvo statoma keletą amžių, 
vis pristatant ir plečiant. Todėl Halas kaipmat suprato, 
kad rasti 339 kabinetą nebus taip lengva, kaip atrodė iš 
pat pradžių. Vienoje rankoje laikydamas didžiulį kelio- 
ninį krepšį, kitoje — ką tik fojė gautą raštelį, pėdino per 
koridorių dairydamasis tai kairėn, tai dešinėn ir kaipmat 
pasiklydo. Norėjo grįžti ten, iš kur buvo atėjęs, bet ir tai 

nebuvo paprasta. Atrodė, kad buvo uždarytas labirinte. 
Be to, nebuvo galima paklausti ir pro šalį einančių žmo- 
nių. Mat tuo metu koridoriumi niekas nėjo. 

Tamsiu koridoriumi klajojantis Halas viename kampe 
pastebėjo medinį suoliuką, priėjo prie jo ir prisėdo. Atro- 
dė baisiai išvargęs. 

Prisėdęs ant suoliuko ir ilsėdamasis, iš kito tamsaus 
koridoriaus galo išgirdo kažką arkaukšint. Netrukus pa- 
sirodė rimtas plačiapetis vyras, energingai einantis į tą 
pusę. Halas pamanė paklausti jo, tačiau apsigalvojo. Tas 
vyriškis jam rodėsi per daug nepajudinamas, be to, Halas 
norėjo dar šiek tiek pailginti tą ramią poilsio minutę ant 
medinio suoliuko. Vyriškis, atėjęs iki pat ten, kur sėdėjo 
Halas, pasuko į kairėn vedantį koridorių ir nutolo. 

Ro kiek laiko priėjo be galo nusiminusi didžiulę žąsį 
nešanti sutuoktinių pora. Jie atrodė, lyg būtų ką tik iš 
kaimo atvykę ūkininkai. 

Ūkininko žmona pribėgo prie Halo ir kažką pasakė. 
Galbūt ir jie, kaip Halas, buvo pasiklydę beklaidžioda- 
mi tamsiais koridoriais. Tačiau Halas nesuprato jų nė 
žodžio. 

— Atleiskite. Aš nesuprantu lietuviškai. 

Halas taip pasakė, o ūkininko žmona nutaisė tuoj 
tuoj pravirksiantį veidą ir vėl ėmė kažkuo skųstis. Halas 
pasiklausė pasiklausė, pažiūrėjo niekuo negalinčiu padėti 
žvilgsniu ir vėl pakartojo: 

— Atsiprašau. Niekuo negaliu padėti. 

Tada ūkininkas sustabdė žmoną ir kažką jai pasakė. 

Turbūt ūkininko žmona tik tada tesuprato, kad Halas — 
užsienietis. Ūkininkų pora atrodė be galo nusivylę ir vėl 
dingo koridoriaus tamsoje. 

Dingus ūkininkų porai, be galo išvargęs Halas gal- 
va atsirėmė į sieną. Ir užmerkė akis. Bet prisiminė Jor- 
gitos fortepijono sonatą, girdėtą vakar vakarėlyje pono 
Egio namuose. Ėmė mojuoti rankomis, lyg pritardamas 
tai iškilmingai, bet kartu liūdnai melodijai. Ir lyg nega- 
lėdamas atsispirti muzikos sukeltiems jausmams pakėlė į 
sieną atremtą galvą. Dar kurį laiką užmerktomis akimis 
bandė pagauti ausyse skambančią melodiją. Paskui drąsiai 
atsispirdamas pašoko iš vietos. Stvėrė ant žemės padėtą 
kelioninį krepšį ir tvirtai nužingsniavo koridoriumi. Visai 
netrukus pastebėjo duris, ant kurių buvo parašyta 339. 

Nedvejodamas pasibeldė. Skardus moteriškas balsas 
kažką pasakė lietuviškai. Greičiausiai pakvietė užeiti. 
Halas pravėrė duris. 

Kambarys, į kurį įėjo, buvo labai paprastas kabinetas, 
kuriame nieko nebuvo, tik vienui vienas stalas. Bet pro 
priešingoje sienoje esantį langą sklido tokia ryški natū- 
rali šviesa, kad tiek laiko tamsiais koridoriais klajojusį 
Halą iškart apakino. Tame šviesiame kabinete sėdėjo 
vienintelė moteris, kuriai buvo apie trisdešimt, nuobo- 
džiaujanti ir tinginiaujanti, tačiau Halui pravėrus duris 
ir įėjus vidun ji baisiai nustebo ir pašoko iš vietos. Vil- 
kėjo į suknelę panašų ryškiaspalvį drabužį. Tokia plona 
apranga, tinkanti vasaros atostogoms, šaltą žiemą atrodė 


beveik nerealiai. 

— Ar čia už užsieniečius atsakingo Užsienio reikalų 
ministerijos darbuotojo kabinetas? — paklausė Halas. 

Moteris, visa savo laikysena ir balsu pabrėždama, kad 
ji labai džiaugiasi, atsakė: 

— Jes! 

Halas, negalėdamas patikėti savo akimis, nužvelgė 
kabineto vidų. Kad ir ką sakytum, kaip atsakingo už už- 
sieniečius Užsienio reikalų ministerijos darbuotojo kabi- 
netas jis atrodė per varganai. 

— Sėskitės! Sėskitės! — negalėjo nusiraminti moteris, 
atnešusi kėdę. Halas, šiek tiek sutrikdytas perdėto pa- 
slaugumo, atsisėdo ant kėdės. O moteris tuo metu kalbė- 
jo: - Žinojau, kad ateisite pas mane. Todėl laukiau. 

Ir tada Halui dingtelėjo, kad priešais stovinti moteris 
yra vakar vakare sutikta Vilma. 

— Tai jūs! Čia dirbate? — pralemeno Halas, nudžiu- 
gęs irgi nė kiek ne mažiau. Vilma buvo labai sujaudinta, 
kad Halas ją atpažino. Prisitraukė savo kėdę prie Halo ir 
atsisėdo tiesiai priešais jį. Kėdė buvo taip arti, kad jų ke- 
liai beveik susilietė. Nuo jos sklido kažkokių paslaptingų 
kvepalų aromatas. 

— Kur miegojote praeitą naktį? — paklausė Vilma. 

— „Užupio“ viešbutyje, — atsakė Halas. 

— Ar pavalgėte? 

Užuot atsakęs, Halas gūžtelėjo pečiais. Toks jo elgesys 
turbūt kėlė gailestį, nes Vilmos akyse ėmė kauptis aša- 
ros. Halas, norėdamas išsisukti iš šios nejaukios padėties, 
puolė aiškinti, ko atvykęs: 

— Pirmiausia norėčiau užpildyti prašymą dėl leidimo 
pratęsti buvimą šalyje. Taip vakar liepė oro uosto pasų 
kontrolės poste. Neturiu vizos, todėl privalau pranešti 
apie save atsakingam už užsieniečius Užsienio reikalų 
ministerijos darbuotojui, jei per keturiasdešimt aštuonias 
valandas neišvyksiu iš šios šalies. 

Halas išsitraukė oro uosto pasų kontrolės poste gautus 
dokumentus. Vilma, paėmusi juos, pasakė: 

— Žinau. Vakar vakare grįžusi po darbo Inga pasakojo 
apie jus. Todėl ir žinojau, kad ateisite manęs ieškoti. 

— O kas ta Inga? 

— Inga — mano jaunesnioji sesuo, dirbanti oro uos- 
to pasų kontrolės skyriuje. Ji pasakojo, kad labai gražus 
džentelmenas iš Azijos be vizos įvažiavo į šalį. Sakė, kad 
jis ieškąs Užupio respublikos. Todėl vakar vakare ir nu- 
ėjau į „Užupio“ viešbutį. Tikėjausi jus sutikti. Ir sutikau. 

Halas nusijuokė. Geriau įsižiūrėjęs pamatė, kad va- 
kardienos popietę oro uosto pasų kontrolės poste matyta 
moteris melsva uniforma šiek tiek priminė Vilmą. Vilma 
užsisvajojusi kalbėjo toliau: 

— Pažinau jus iškart, kai tik įžengėte į „Užupio“ vieš- 
burį. Visas apsnigtas, su kelioniniu krepšiu rankoje, atro- 
dėte kaip iš pasakos. A! Ta nuostabi veido išraiška... 

Halui buvo nejauku klausytis, jis norėjo pakeisti 
temą: 

— O sunku pratęsti buvimą šalyje? 

Pamąsčiusi Vilma ėmė dėstyti: 

— Pratęsti nėra jau taip lengva, kaip galėtų atrodyti. 

Reikia turėti kokią svarią priežastį. Na, koks nors gamtos 
kataklizmas... Jei ne, tada reikia būti vedus lietuvę... 

Halas išvertė akis. Vilma, tikriausiai norėdama nura- 
minti Halą, savo keliais liesdama jo kelius pridūrė: 

— Nieko nebijokite. Kaip nors viską sutvarkysiu. Ti- 
kėkite manimi. 

Halą šie žodžiai kiek paguodė. 

— Ir dar vienas dalykas: norėjau dar šio bei to paklausti 
apie Užupio respubliką. Man atrodė, kad atsakingas už 
užsieniečius Užsienio reikalų ministerijos darbuotojas tu- 
rėtų ką nors apie tai Žinoti. 

Tuo metu pasigirdo beldimas į duris. Vilma nustebusi 
pašoko iš vietos. Taisydamasi suknelę kažką pasakė. Tik- 
riausiai tai buvo „Prašom“. 

Atsidarė durys ir pro jas įėjo neseniai koridoriuje sutik- 
ta ūkininkų pora, nešina žąsimi. Įžengę vidun, kažkokiais 
baisiai nelaimingais veidais pažėrė virtinę žodžių, lyg kaž- 
kuo skųsdamiesi. Vilmą jie sunervino ir ji kažką piktai 
atrėžė. Bet šie, nekreipdami dėmesio, toliau bėrė savo. Vil- 
ma irgi nenusileido. Gana ryžtingai nusiteikusi, garsiais 
šūksniais stengėsi abu atvykėlius išstumti pro duris. 

O tada... Ūkininko žmona Vilmai ištiesė rankose lai- 
komą žąsį ir paprašė: 

— Mūsų duktė Judita pabėgo iš namų. O jai tik trylika 
metų. Atiduosime jums šią žąsį, tik būkite gera, suraskite 
Juditą. 

Šių žodžių Halui, keista, versti nereikėjo. Kad ir kaip 
buvo netikėta, ūkininko žmona kalbėjo užupietiškai. 

Nežinia, ar Vilma suprato, ar ne, ko buvo prašyta, nes 
stačiokiškai išstūmė ūkininkę už durų. Ir užrakino jas. 

Ir užrakinus vis dar girdėjosi triukšmingas baladoji- 
masis bei maldaujami ūkininkų balsai. Tai truko neil- 
gai. Greitai tie balsai kartu su batų kaukšėjimu į medines 
grindis nutolo tamsiu koridoriumi. Ir visiškai nurimo. 
Pasigirdo nuvargęs Vilmos balsas: 

— Tikrai sunku dėl visokių ūkininkų, praradusių duk- 
teris. Jie kažkodėl mano, kad jei duos žąsį, tai surasime 
jų dukteris. 

Halas bandė ją nuraminti: 

— Juk turėtų būti kokia nors įstaiga, ieškanti iš namų 
pabėgusių vaikų... 

Po šių Halo žodžių staiga atgijusi Vilma vėl atsisėdo 
priešais jį. 

— Ar ne? Visais ūkininkų klausimais reikia kreiptis į 
atsakingą už ūkininkus Žemės ūkio ministerijos darbuo- 
toją. Žemės ūkio ministerijos už ūkininkus atsakingo as- 
mens kabinetas yra kaip tik viršutiniame aukšte. Tačiau 
mažaraščiai šios šalies ūkininkai mano, kad galima eiti į 
bet kurį kabinetą ir prašyti surasti jų dukteris. Per juos 
net dirbti negaliu. 

Kalbėdama Vilma užsikniaubė Halui ant kelių ir ėmė 
verkti, lyg norėdama parodyti, koks sunkus ir varginantis 
jos darbas. Nežinodamas, ką daryti, Halas pasuko galvą 
ir ėmė spoksoti pro langą. Už lango snyguriavo. 

— Ak, Vilma, — pravėrė burną patapšnojęs jai per pe- 
čius. Vilma, tarsi laukdama, ką pasakys Halas, nė nesu- 

krutėjo. —- Kalba, kuria ką tik kalbėjo ūkininkė... Ar tai 
tik nebuvo užupiečių kalba? 

Šie Halo žodžiai Vilmą staiga atvėsino ir ji, taisyda- 
masi plaukus, pasiteiravo: 

— Užupiečių kalba? Yra ir tokia kalba? Ne, tai buvo 
rusų kalba, kurią iki šiol vartoja neišsilavinę kaimiečiai. 

Halas lyg apdujęs žvelgdamas į Vilmą paprieštaravo: 

— Bet tai aiškiai buvo ne rusų kalba. 

Ji pradėjo paskubomis teisintis: 

— Na, gal ne rusų kalba, kokia nors lietuvių kalbos 
tarmė... Taip, taip, Lietuvoje yra ūkininkų, kalbančių 
kažkokiomis keistomis tarmėmis. 

Halas nieko nepasakė. 

O tada... Iš kažkur pasigirdo didingas vyriškas balsas: 

— Panele Vilma! 

Pašaukta Vilma baisiai nustebo ir pašoko iš vietos. 

— Jis mane kviečia. 

Tiek paskubomis tepaaiškinusi, griebė ant stalo pa- 
dėtus Halo dokumentus. Žiūrėdama į ant sienos kabantį 
veidrodį pasitaisė drabužius, pasidažė lūpas. Galiausiai 
atsisegė viršutinę sagą, kad geriau matytųsi krūtinė. 

Pasiruošusi atsistojo šalia savo kabineto vidinių durų. 
Ten dar kartą pasitaisė viršutinius drabužius ir, galiausiai 
pravėrusi duris, įėjo vidun. Dabar Halui paaiškėjo, kad 
Vilmos kabinetas tebuvo už užsieniečius atsakingo Užsie- 
nio reikalų ministerijos darbuotojo sekretorės kabinetas. 
Ji tikriausiai buvo ne pats atsakingasis už užsieniečius as- 
muo, o tik jo sekretorė. 

Vilmai dingus, Halas nejaukiai pažiūrėjo pro langą. 
Ten jau snigo didžiulėmis snaigėmis. Halas nuliūdęs žiū- 
rėjo į krintantį sniegą. 

Vėl pasirodžiusi Vilma tarė: 

— Jis pageidauja susitikti su jumis. Prašom čia. 

— Kas toks? 

— Už užsieniečius atsakingas Užsienio reikalų minis- 
terijos darbuotojas. 

Halas atsistojo. Ir, kaip buvo įpratęs, paėmė kelioni- 
nį krepšį. Vilma, draugiškai taisydama Halo drabužius, 
greitai ir tyliai sušnabždėjo: 

— Nereikia daug kalbėti. Dėl problemų šeimoje jis dabar 
šiek tiek nervingas. Tikėkite manimi. Viskas bus gerai. 

Atsakingasis asmuo buvo koridoriuje Halo matytasis 
plačiapetis, rūstus vyras. Halui įėjus į jo kabinetą paskui 
Vilmą, šis pakilo iš savo vietos, kažkaip nenatūraliai iš- 
tiesė ranką ir lietuvių kalba, kurios Halas nesuprato, iš- 
kilmingai pasisveikino. Vilma stengėsi išversti tą ilgą kal- 
bą. Halas, klausydamasis Vilmos vertimo, linkčiojo galva 
ir trumpai angliškai atsakė. Šį kartą Vilma viršininkui 
išvertė Halo žodžius. Viršininkas irgi linktelėjo galva. Jei 
jau viršininkui reikėjo išversti net ir paprasčiausią pasi- 
sveikinimą, pasidarė aišku, kad jis visai nesupranta ang- 
lų kalbos. Negalėjai patikėti, kad toks žmogus užima už 
užsieniečius atsakingo asmens postą Užsienio reikalų mi- 
nisterijoje. 

Apsikeitus pasisveikinimo frazėmis, viršininkas ranka 
parodė kėdę ir kažką pasakė. Greičiausiai pakvietė sėstis. 

Vilma išvertė net ir šiuos žodžius. Halas tarė ačiū ir atsi- 
sėdo. Vilma nepraleido nė šių žodžių ir kaipmat išvertė. 

Kai Halas atsisėdęs apžiūrėjo kabinetą, pasirodė, kad 
viršininko kabinetas nedaug kuo skyrėsi nuo Vilmos. Tik 
viršininko darbo stalas šiek tiek didesnis ir prieš jį stovėjo 
dvi kėdės. 

— Viršininkas yra ponas Beltranas. Jis nė žodžio ne- 
supranta angliškai. Todėl jums vertėjausiu. Viršininkas 
ką tik pasakė, kad iš visos širdies sveikina poną Halą 
atvykus į šią šalį, — kalbėjo Vilma. Jos kalbėjimo tonas 
šiek tiek pasikeitė, pasidarė oficialus. Bet ji sėdėjo šali- 
mais Halo. 

— Aš irgi savo ruožtu norėčiau padėkoti už šį susitiki- 
mą, — pasakė Halas. 

Vilma išvertė. Vertimo besiklausančio viršininko vei- 
das buvo labai patenkintas, jis linktelėjo galvą ir kažką 
pasakė lietuviškai. Vilma vėl išvertė: 

— Viršininkas klausia, ar jums patinka ši šalis, ar netu- 
rite kokių nepatogumų. 

Halas atsakė, kad šalis labai nuostabi, jokių nepatogu- 
mų neturįs, o Vilma kaipmat šiuos žodžius išvertė. Vir- 
šininkas atrodė dar labiau patenkintas. Ber jis netikėtai 
pasakė: 

— Taip pat norėčiau pasveikinti nusprendus vesti mano 
sekretorę panelę Vilmą Šlepikaitę. 

Halas kuo puikiausiai suprato šiuos viršininko žo- 
džius: jis visai netikėtai prabilo užupietiškai. Tik baisiai 


nustebo, tačiau net nesusimąstė, kad būtų kažką ne taip 

nugirdęs. O Vilma tuo metu Halui vertė viršininko žo- 
džius į anglų kalbą: 

— Taip pat norėčiau išdrįsti padėkoti, kad pasitikite 
mano sekretore panele Vilma Šlepikaite. Ji ne tik gerai 
kalba angliškai, bet yra ir puiki vertėja. 

Halas nustebo išgirdęs ir šį keistą Vilmos vertimą. Ta- 
čiau neišsidavė. Pamanė galėjęs blogai nugirsti viršininko 
žodžius, o galbūt Vilma dabar vaidina kokį spektaklį, 
kad Halas galėtų prasitęsti buvimą šalyje. Vilma jau buvo 
sakiusi, kad jei ne koks gamtos kataklizmas ar vedybos su 
lietuve, prasitęsti buvimą šalyje nebus taip paprasta. To- 
dėl neišsidavęs atsakė į ką tik Vilmos išverstus žodžius: 

— Aš irgi norėčiau pripažinti, kad panelė Vilma yra 
puiki vertėja. 

Vilma kažką išvertė į lietuvių kalbą, o viršininkas pa- 
tenkintas nužiūrėjo priešais sėdinčius vyrą ir moterį. 

— Tikrai puikiai vienas kitam tinkate. Kur ir kada su- 
sitikote? 

Viršininkas vėl prabilo užupietiškai. Išgirdęs šiuos žo- 
džius Halas suglumo, bet laukė Vilmos vertimo. Vilma 
pradėjo: 

— Jūs tikrai nuostabus jaunuolis. Kuo galėčiau padėti? 

Halas negalėjo apsispręsti, ar atsakyti į viršininko žo- 
džius, ar į Vilmos vertimą. Nusprendė atsakyti taip, kad 
atitiktų Vilmos vertimą. Juk Vilma vis tiek išvers taip, 
kaip jai reikia. 

— Visų pirma norėčiau prasitęsti buvimą šalyje. Be 
to, norėčiau paklausti, gal ką nors žinote apie Užupio 

respubliką. Manau, ką nors tikrai žinosite. Juk kalbate 
užupietiškai. 

Jis pamatė, kad Vilma baisiai nustebo išgirdusi pasku- 
tinius Halo žodžius. Greičiausiai todėl, versdama į lietu- 
vių kalbą, sugriebė Halo ranką. Nebuvo lengva suprasti 
kodėl. Atrodė, kad Halas jaučiasi nejaukiai dėl tokio el- 
gesio. Iš priešais sėdinčio viršininko akių galėjai suprasti, 
kad jam tai atrodo labai natūralu. 

— Pirmą kartą susitikote „Užupio“ viešbučio bare? Aš 
irgi ten pirmą kartą sutikau savo žmoną Zitą. Be to, irgi 
stengiuosi niekada nepraleisti vakarėlių pono Egio na- 
muose. Ten visada susirenka labai įdomių žmonių. Ta- 
čiau vakar vakare negalėjau nueiti. Namie turime šiokių 
tokių keblumų, - viršininkas vėl prakalbo užupietiškai. 

Vilma taip išvertė jo žodžius: 

— Užupio respublika? Kodėl jūs ieškote tos šalies šio- 
je šalyje? Net negalvokite apie jokias kitas valstybes šioje 
šalyje. Argi tai ne graži šalis? Be to, čia daug gražių mo- 
terų. Gyvenimas neilgas. Nešvaistykite gyvenimo veltui 
ieškodamas nesamo. 

Halas buvo visiškai pribaigtas. Daugiau nebuvo pras- 
mės kalbėtis su viršininku, kai Vilma viską verčia taip, 
kaip jai norisi. Tačiau vis dėlto pasakė: 

— Tik viena man keista šioje šalyje. Kodėl vos tik jūsų 
šalies žmonėms užsimeni apie Užupio respubliką, visi iš 
visų jėgų stengiasi įtikinti, kad jos nėra? Yra netgi tokių, 
kurie sukūrė netikrą Užupio respubliką, pasivadino tai 
prezidentu, tai ministru pirmininku ir visa tai pavertė 

kažkokia klounada. Matant tokį elgesį, man kyla tik vie- 
nintelė mintis, kad šios šalies žmonės turi kažkokį kom- 
pleksą dėl Užupio respublikos. 

Halui taip kalbant, Vilmai, atrodė, buvo šiek tiek ne- 
jauku. Tačiau ji iškart puolė kažką versti į lietuvių kalbą. 
Viršininkas, išklausęs be galo ilgo Vilmos vertimo, prabilo: 

— Dėkoju už jūsų rūpestį. Tačiau mūsų namų rūpes- 
čiai niekis. Mano žmona Zita nusprendė užsispirti ir ap- 
sunkinti man gyvenimą, bet tokios problemos... Argi yra 
šeimų be tokių problemų? Geriau pasakykite, kada jūs 
ruošiatės vesti? 

Vilma išvertė: 

— Manau, kad yra priežasčių, kodėl iš galvos niekaip 
negalite išmesti Užupio respublikos. Bet, trumpai pasa- 
kius, netikiu, kad yra tokia šalis. Jei išmesite iš galvos 
tas fantazijas apie neegzistuojančius dalykus ir nuspręsite 
įsikurti šioje šalyje, mūsų vyriausybė išmokės šiokią tokią 
pašalpą. Žinoma, pinigai nedideli, tačiau vis dėlto būtų 
šiokia tokia pagalba gyvenant. 

Halui ėmė svaigti galva. Jis viena ranka susigriebė už 
kaktos ir nulenkė galvą. Vilma pabaksnojo jam į šoną. 
Tai tikriausiai buvo raginimas ką nors pasakyti. Todėl 
nebesusilaikęs ištarė: 

— Ir dar vienas tikrai keistas dalykas: iš kur jūs mokate 
užupiečių kalbą? Kas jos išmokė? Greičiausiai tėvai. O 
jūsų tėvai savo ruožtu ją išmoko iš savo tėvų. Užupiečių 
kalba teigiate, kad Užupis neegzistuoja? Aiškiai užslėptas 


didžiulis melas. 

Vilma iškart surimtėjo. Kai Halas baigė, kažką išvertė 
į lietuvių kalbą. Išklausęs ją viršininkas linktelėjo galva 
ir pasakė: 

— Puiku, puiku. Dar kartą iš visos širdies noriu pa- 
sveikinti vedybų proga. Dabar liko vienintelis dalykas, 
kurį turėčiau padaryti šitai gražiai porai: išduoti leidimą 
tuoktis užsieniečiui. 

Taip kalbėdamas viršininkas iš dokumentų segtuvo 
ištraukė vieną popierių, jį pasirašė ir uždėjo antspaudą. 
Jam pasirašinėjant ir dedant antspaudą, Vilma nepails- 
dama vertė: 

— Norėčiau baigti šį ginčą apie Užupio respubliką. 
Kalba, kuria kalbu, yra ne užupiečių kalba, o šios šalies 
šiaurės rytų regione, pasienyje, plačiai vartojama tarmė. 
Na, o vienintelis man likęs darbas yra pasirašyti ir už- 
antspauduoti leidimo pratęsti buvimą dokumentus. 

Viršininkas, palaukęs, kol Vilma baigs versti, ištiesė 
jai dokumentus. Ir, pakilęs iš savo vietos, ištiesė ranką 
atsisveikindamas. Halas irgi pakilo iš savo vietos. Vir- 
šininkas didžiule ranka sugriebė Halo ranką, stipriai ją 
papurtė ir sušnibždėjo: 

— Panelės Vilmos klubai platūs, ji pagimdys daug vai- 
kų. Juk yra tokia patarlė. Jei vesi moterį plačiais klubais, 
gausi karalystę, — taip kalbėdamas valiūkiškai mirktelėjo 
viena akimi. 

Vilma klausydamasi nuraudo ir nusijuokė. Tačiau iš- 
vertė: 


— Buvimas šalyje pratęstas, tad galite daugiau nebe- 


) 110 ( 


sijaudinti. Visos šios šalies moterys gražios, bet griebkite 
tą, kuri arčiausiai. Juk yra tokia patarlė. Jei mylėsite mo- 
terį, kuri šalia, gausite karalystę. 

Halas nepamiršo pasiimti kelioninio krepšio. Ir pa- 
skui Vilmą išėjo iš viršininko kabineto. 

Išėjęs atrodė labai nuliūdęs ir netarė nė žodžio. Vilma 
neturėjo kur dėtis iš džiaugsmo: 

— Nuo šio vakaro gyvenkite mūsų namuose. Dabar 
ne daug kuo skiriamės nuo sutuoktinių, — čiauškėdama 
Vilma padavė lapelį su užrašytu namų adresu. Halas pri- 
blokštas paėmė tą lapelį ir įsidėjo į kišenę. —- Gyvename 
penkiese: tėtis, mama, Inga, jos vaikinas Kornelijus ir aš. 
Turime tris kambarius, tad nebus jokių problemų. Tėtis 
su mama gyvena viename kambaryje, Inga su Korneliju- 
mi kitame, o mes galėsime gyventi trečiajame. 

Halas nutaisė nieko nesuprantantį veidą. O Vilma 
kalbėjo toliau: 

— Lietuvoje įprasta, kad dukra gyvena tėvų namuose 
su savo vaikinu. Dėl nieko nesijaudinkite, tiesiog ateikite 
į namus, gerai? 

Halas netarė nė žodžio, išėjo iš Vilmos kabineto ir 
sustojo tamsiame koridoriuje. Vilma tebetarškėjo eidama 
jam iš paskos: 

— Norėčiau eiti kartu su jumis, bet dabar negaliu. Dar 
daug laiko iki darbo pabaigos. Galėsiu išeiti tik šeštą va- 
landą. Štai mano vizitinė kortelė. Čia yra ir darbovietės, 
ir namų, ir mobiliojo telefono numeriai. Paskambinkite 


apie šeštą. Nuvyksiu ten, kur tuo metu būsite. 

Halas vizitinę kortelę paėmė be žodžių ir įsidėjo į ki- 
šenę. 

Vilma palydėjo iki išėjimo durų. Tačiau išeiti negalė- 
jo. Į suknelę panašus drabužis buvo toks plonas, kad taip 
apsirengusi lauke būtų kaipmat sušalusi. 

— Lauksiu jūsų, — liūdnai pasakė prieš išsiskirdama. 
Vienoje rankoje kelioninį krepšį laikantis Halas išėjo į 


sniegu užverstas gatves. 


„MANO KAVINĖJE“ 


Išsiskyręs su Vilma Halas vėl be jokio tikslo aklai 
nudrožė sningančiomis gatvėmis. Taip bemaklinėjant, 
tolumoje pasirodė Rusijos stačiatikių cerkvė. Dėl nesiliau- 
jančio sniego kupolinis cerkvės pastatas atrodė lyg pleve- 
nantis ore ir skleidė kažkokį mistišką grožį. To grožio pa- 
kerėtas, Halas snieguotu lauku patraukė cerkvės link. 

Atsidūręs priešais cerkvę, vėl nustebo gatvėje išvydęs 
pastatytą raudoną sportinę mašiną. Pamanė, kad čia tas 
pats prie rotušės esančiame restorane rytą matytas Jorgi- 
tos automobilis. Neatrodė, kad šiame šaltame varganame 
mieste tokie prabangūs automobiliai būtų labai jau daž- 
ni. Ir jei jis buvo Jorgitos, tai tikėtina, kad ir ji pati bus 
kur netoliese. 

Halas, negalėdamas paleisti iš galvos minties, kad Jor- 
gita yra čia kur nors netoli, geidulingomis akimis dairėsi 

aplinkui. Tačiau, be Rusijos stačiatikių cerkvės, čia dau- 
giau nieko nebuvo, kur ji būtų galėjusi nueiti. Automo- 
bilis ramiai stovėjo tiesiai priešais įėjimą. Halas užėjo į 
cerkvę. 

Rusijos stačiatikių cerkvės vidus buvo gerokai sudė- 
tingesnis ir painesnis nei katalikų bažnyčios. Už kiekvie- 
no kampo buvo maldoms skirtos mažos koplytėlės, gal- 
va sukosi nuo daugybės ant kiekvienos sienos kabančių 
šventųjų paveikslų. Be to, visur stovėjo įvairiausių formų 
ir spalvų mažyčių šventųjų figūrėlių. Dėl to cerkvės vidus 
priminė gėlėmis, paveikslais, amuletais išpuoštą šamano 
būstą. Katalikų bažnyčioje buvo juntama didybė, o cerk- 
vė atrodė kažkuo žavinga ir naivi. Ir šiaip šviesi, graži. 

Cerkvėje buvo nemažai besimeldžiančių žmonių. Dau- 
guma — gerokai pagyvenusios moterėlės, tikriausiai rusų 
kilmės Lietuvos gyventojos. Katalikų bažnyčioje žmonės 
meldėsi atsisėdę vienoje vietoje, o čia visi vaikščiojo nuo 
vieno šventojo paveikslo, kabančio ant sienos, prie kito, 
nuo vienos mažytės šventojo figūrėlės, stovinčios kampe, 
prie kitos ir vaikščiodami meldėsi tai klūpėdami, tai sto- 
vėdami. Žmonės lyg piligrimai lėtai žingsniavo po cerk- 
vę. Ir vis dėlto cerkvėje buvo labai tylu. 

Tik įėjęs Halas buvo priblokštas jos painumo ir neti- 
kėto vaizdo, todėl nedrąsiai viską stebėjo. Net jeigu Jor- 
gita dabar ir būtų čia, šiose painiose erdvėse surasti ją 
neatrodė labai lengva. Be to, kaip jau buvo patyręs ryte, 
katalikų bažnyčioje prie rotušės, ji stengiasi išvengti ap- 
linkinių dėmesio, todėl sukasi gana vikriai. 

Nieko kito neliko, kaip apeiti visą cerkvę. Halas, tvir- 
tai suėmęs savo kelioninį krepšį, ėmė plačiai žingsniuoti. 
Sukiodamas galvą tai kairėn, tai dešinėn, atidžiai žvalgėsi 
po visus cerkvės kampelius. 

Toks jo elgesys bet kam turėjo pasirodyti gana keistas. 
Jis ne tik kad nebuvo panašus į atėjusį pasimelsti žmogų, 
tačiau nė kiek nepriminė ir turisto. Kelios senutės ne- 
mandagų azijietį lydėjo nepatenkintais žvilgsniais. Ha- 
las nekreipė nė menkiausio dėmesio ir toliau apžiūrinėjo 
cerkvę. 

Jau buvo apėjęs ją visą, tik Jorgitos niekur nesimatė. 
Halą apėmė neviltis. Jei ryte žmogus meldėsi katalikų 
bažnyčioje, greičiausiai nekils noras vėliau užsukti ir į Ru- 
sijos stačiatikių cerkvę. Užplūdo bejėgiškumo jausmas. 

Neilgtrukus jis pasuko į duris. Juk per tą laiką Jorgita 
galėjo išeiti iš cerkvės. Lauke pamatė, kad raudonas spor- 
tinis automobilis stovi vis ten pat verčiamas sniego. Halas 
ramesnis grįžo į cerkvę. Ir dar kartą pradėjo tyrinėti jos 
vidų. 

Ir vėl tas pats. Jorgita dingusi kaip į vandenį. Išvargęs 
Halas klestelėjo ant medinės kėdės. Priešais jį kabėjo po- 
pieriaus lapas, kuriame buvo nupieštas kažkokio Rusijos 
stačiatikių cerkvės vyresniojo didelėmis raiškiomis aki- 
mis ir ryškiai raudona barzda portretas. Halas, abejingai 
pažvelgęs į juokingai nupieštą nenatūralų portretą, galbūt 
norėdamas pasimelsti, o gal tiesiog pasiilsėti, abiejomis 
alkūnėmis pasirėmė į kelius ir visu kūnu palinko prie- 
kin. Rymojo nė nekrusteldamas. Tasai vyresnysis vešlia 

barzda ir didelėmis raiškiomis akimis iš portreto, regis, 
žvelgė tiesiai į priešais jį palinkusį Halą. 

Po kokių trijų minučių Halas vėl atsitiesė. Atsitiesęs 
kitoje cerkvės pusėje, priešais kažkokio šventojo portretą 
išvydo skubiai besižegnojančią Jorgirą. Šviesius plaukus 
buvo paslėpusi po juoda skara, tačiau susirūpinusi balta 
kakta, akys, smaili nosis rodė, kad tai, be abejonės, Jor- 
gita. Halas pašoko iš vietos. Stvėrė savo šalimais padėtą 
kelioninį krepšį. 

Bet po sekundės kitos ji jau buvo dingusi. Halas 
skubiai perbėgo per cerkvę ten, kur ji ką tik buvo. Ten 
meldėsi tik stora senutė, parklupusi ant kelių, o Jorgitos 
nebesimatė. Halas dairėsi. Tuo metu į akis krito kitame 
kampe skubiai besižegnojanti ir vėl išnykstanti Jorgitos 
figūra. Ji žegnojosi tiksliais ir greitais rankų judesiais, pri- 
menančiais grūdus lesančią vištą. Halas vėl nubėgo ten, 
kur ką tik pradingo Jorgita. 

Pasuko už kampo, o ten ją jau rado. Sudėjusi rankas, 
meldėsi priešais kabantį ant sienos šventojo paveikslą. Jor- 
gita dabar buvo tiesiai priešais Halą ir visiškai nejudėjo. 

— Jorgita! — negarsiai pašaukė Halas. 

Ji, pridėjusi smilių prie lūpų, šnibžtelėjo: „ššš“. Vėl 
palinko priešais šventojo paveikslą ir ėmė nuoširdžiai 
melstis. Halas išsiblaškęs stovėjo šalia ir žiūrėjo į besimel- 
džiančią jos figūrą. 

Gana ilgai ji meldėsi, o baigusi persižegnojo. Beeida- 
ma prie kito šventojo paveikslo vos girdimai paskubomis 


sušnibždėjo: 

— Meldžiuosi už jus. Prašau, kad laimingai pasiektu- 
mėte Užupio respubliką. 

— Dėkui. 

— Mano vyras mirė irgi beieškodamas Užupio respu- 
blikos, — pakuždomis sakė Jorgita laikydama smilkalą 
priešais šventojo paveikslą. 

Halas buvo toks pritrenktas, kad nesugebėjo nieko 
atsakyti. 

— Sako, tai buvusi savižudybė, bet aš tuo netikiu. Be 
jokios abejonės, jį kažkas nužudė, — jos veidu perbėgo 
liūdesio šešėlis. Susitvardžiusi ji persižegnojo. 

— Papasakokite, ką žinote apie Užupio respubliką, — 
paprašė Halas. 

Tačiau Jorgita jau meldėsi ir nieko neatsakė. Baigusi 
pakuždėjo: 

— Dabar negalima. Šiandien vakare, devintą valandą. 
Susitiksime „Mano kavinėje“. 

— „Mano kavinėje ? 

— A! Tikrai. Jūs juk nežinote, kur ta „Mano kavinė“. 

— Vakar ten buvome užsukę su draugu iš Baltarusijos, 
Rimu, šiandien irgi netyčia ten užėjau, tik nebežinau, ar 
vėl galėsiu ją rasti. 

Jorgita pagalvojo. Tikriausiai mąstė, kaip čia geriau 
paaiškinti. 

— Ar turite popieriaus ir parkerį? Užrašysiu adresą. 

Halas greitosiomis ištraukė užrašų knygutę su par- 
keriu ir padavė Jorgitai. Jorgita, į kairę ranką paėmusi 
parkerį, į dešinę - užrašų knygutę, lyg bijodama, kad kas 

nors pamatys, vis dairydamasi kairėn ir dešinėn skubiai 
užrašė adresą. Ji buvo kairiarankė. 

Baigusi rašyti stebėdamasi pavartė parkerį ir pasakė: 

— Ber juk tai labai senas „Monblanc“ firmos modelis. 

— Taip, mano tėvo palikimas. 

— Mano vyras irgi turėjo lygiai tokį pat parkerį. Mano 
šešuro palikimas, — pasakė Jorgita, grąžindama parkerį 
ir užrašų knygutę Halui. — Čia adresas. Ne taip toli nuo 
pono Egio namų, kur vakar vyko vakarėlis. O dabar eiki- 
te. Susitinkame šiandien, devintą valandą vakaro. 

Halas linktelėjo galva. Ir pakėlė ant žemės padėtą ke- 
lioninį krepšį. 


Išsiskyręs su Jorgita, patraukė tiesiai į „Užupio“ viešbu- 
tį. Iki devynių dar buvo nemažai laiko, todėl norėjo pa- 
tikrinti, ar Rimas nebus palikęs kokios žinutės. Tačiau 
Rimo žinutės nebuvo, ten gulėjo tik paties Halo rytą pa- 
liktas laiškutis. 

Halas paėmė lapelį popieriaus ir, priėjęs prie vieno sa- 
lėje stovinčio staliuko, atsisėdo. Buvo dar ankstyvas me- 
tas, todėl čia žmonių beveik nebuvo. Prisėdęs ėmė rašyti 
dar vieną laišką, kurį norėjo palikti Rimui. 


Mano brangus drauge Rimai, 
Pamatęs ryte savo paliktą laiškutį tebegulint ir neradęs Ta- 
vojo, manau, kad tikriausiai dabar jau sėdi į Kišiniovą va- 
žiuojančiame autobuse. Vakar naktį snigo, bet tai vargiai 
pavadintum pūga. 

Jei jau sėdi tame Kišiniovo autobuse, mano laiško grei- 
čiausiai niekada ir neperskaitysi. (Na, žinoma, visai gali 
būti, kad kitąmet, maždaug šiuo metu, vėl atvykęs į Vil- 
nių susitikti su panele Vilma užsuksi į „Užupio“ viešbutį 
ir galbūt kas nors netyčia Tau perduos šią žinutę. Tačiau 
nemanau, kad aš tiek ilgai prabūsiu Vilniuje. Man reikia 
kuo greičiau išvažiuoti iš Lietuvos ir pasiekti savo tėvynę — 
Užupio respubliką.) 

Yra keletas priežasčių, kodėl rašau šį raštelį, netgi žinoda- 
mas, kad gali jo niekada neperskaityti. Pirma, vis nepraran- 
du vilties, kad galbūt dar esi Vilniuje. Antra, viliuosi, kad 
jei vis dar esi Vilniuje, galėsi bent kartą su manimi susitikti. 

Bet viltys viltimis, o visai gali būti, kad dabar jau sėdi 
autobuse ir važiuoji į Kišiniovą savo keliu, be perstojo snin- 
gant. Net jei ir taip, rašau šį laišką, norėdamas tave patikin- 
ti, kad laikausi vakar duoto žodžio ir laikysiuosi jo ateityje, 
todėl norėčiau, kad vėliau nekiltų jokių nesusipratimų. 

Greičiausiai paklausi, kodėl staiga šitaip prabilau. Tie- 
siog šiandien po pietų vėl buvau susitikęs su panele Vilma ir 
netikėtai sau pačiam gavau leidimą tuoktis su ja. Sužinojęs 
šį faktą, aišku, manysi, kad pamyniau Tavo pasitikėjimą, 
todėl vėl iškils visokių nesusipratimų. Sužinojus šią istoriją, 
visi tie nesusipratimai bus nereikalingi. 

Šiandien po pietų buvau nuėjęs į Užsienio reikalų mi- 
nisteriją pas darbuotoją, atsakingą už užsieniečius, nes man 
reikia prasitęsti buvimą šalyje, jei per keturiasdešimt aštuo- 
nias valandas iš jos neišvyksiu. Visai nelauktai ten sutikau 
panelę Vilmą. Pasirodo, ji ten dirba. 

Tačiau sužinojau, kad nesant svarbių aplinkybių, tokių 
kaip gamtos kataklizmas ar vedybos su lietuve, nėra taip 
lengva prasitęsti buvimą šalyje. Todėl panelė Vilma gavo tą 
leidimą tuoktis, tiesiog norėdama man padėti. Manau, tai 
tereiškia, kokia geraširdiška ir tauri yra panelė Vilma, pa- 
dedanti tokiam užsieniečiui kaip aš, kuris daugiau neturi 
kuo pasikliauti. 

Viliuosi, Tu irgi žinai, kad leidimas tuoktis ir sutuok- 
tuvių liudijimas — tai du visiškai skirtingi dalykai. Tai, 
kad gavau leidimą tuoktis su panele Vilma, juk tereiškia, 
jog galiu tuoktis su ja, o ne tai, kad ruošiuosi tuoktis. Ar 
ne? O tiesą pasakius, neturiu nė minties vesti panelę Vilmą. 
Todėl norėčiau, kad neturėtum nė menkiausio įtarimo šiuo 
klausimu. 

Baigdamas norėčiau pasakyti, kad norėčiau daugiau 
išgirsti apie Užupio respubliką, kaip vakar jau buvai pa- 
sakojęs vakarėlyje pas poną Egį. Jei vis dar būtum Vilniuje, 
tikrai būčiau dėkingas galėdamas daugiau sužinoti apie tai. 
Na, o jei netgi vis dar būdamas Vilniuje neturėtum laiko 
susitikti su manimi, būtų gerai, kad parašytum viską, ką 
žinai apie Užupio respubliką. 

18 val. 28 min. 

Tavo ištikimas draugas Halas 


Baigęs laišką dar kartą perskaitė, ką parašęs. Tada perlen- 
kė per pusę ir atidavė registratūroje sėdinčiam vyrui. Ir 
išėjo iš „Užupio“ viešbučio. 

Lauke jau temo. Nors buvo dar daug laiko iki devintos 

valandos, bet skubėjo. Baiminosi, kad vėl gali pasiklysti 
ir ilgai klaidžioti. 

Halui atėjus į „Mano kavinę“, darbuotojai jau buvo 
pasikeitę. Vietoj ryte matytos mielosios Zojos dabar barą 
aptarnavo aukštas šviesiaplaukis vaikinas. 

Halas atsisėdo ten, kur vakar naktį sėdėjo su Rimu. 
Tuo metu priėjo šviesiaplaukis vaikinas ir paklausė, ką 
užsisakytų. Halas jo paklausė, kur Zoja. Šviesiaplaukis 
vaikinas atsakė, kad Zojos darbo laikas baigęsis ir ji išėjusi 
namo. Halas dar paklausė, gal buvo užsukęs muzikantas 
iš Baltarusijos Rimas. Šviesiaplaukis vaikinas gūžtelėjęs 
pečiais atsakė Rimo nepažįstąs. Halas, šiek tiek nusivylęs, 
užsisakė stikliuką „Palangos“. Ir, pasukęs galvą, pažvelgė 
pro langą. Iš Halo sėdimos vietos besimatanti plytų siena 
su atšokusiu cementu skendėjo tamsoje, o tamsoje sken- 
dinčios plytų sienos fone be perstojo snigo. 

Tuo metu į kavinę įėjo elegantiškai atrodanti maž- 
daug dvidešimt penkerių metų moteris su aukštu, gal du 
metrus siekiančiu irgi maždaug dvidešimt penkerių metų 
vyru. Pora, įėjusi į kavinę, nusivilko paltus ir nuo galvos 
purtėsi sniegą. Moteris, purtydama sniegą, pastebėjo ki- 
tame gale vieną sėdintį Halą ir plačiai šypsodamasi prie 
jo priėjo: 

— Sveiki, misteri Halai! - sakydama ištiesė ranką. 

Halas su ja pasisveikino. Tačiau matėsi, kad visiškai 
neįsivaizduoja, kas ji. 

— Aš Inga. 


— Inga? 

— Vilmos jaunesnioji sesuo, Inga. 

Jis tik tada atpažino, kad ši moteris buvo ta pati, kuri 
vakar vilkėdama melsvą uniformą oro uosto pasų kontro- 
lės poste tikrino Halo pasą. Apsivilkusi paprastus drabu- 
žius ji atrodė visiškai kitas žmogus. 

— A, jūs tas žmogus, kuris vakar oro uoste norėjo 
mane ištremti dėl to, kad neturiu vizos, — lengvai pajuo- 
kavo Halas. 

— Ištremti... Jei būčiau taip padariusi, Vilma būtų be 
galo nuliūdusi, — panašiai atsakė Inga ir pristatė kartu at- 
ėjusį aukštą jauną vyrą: — Tai Kornelijus, mano vaikinas. 

Aukštasis Kornelijus ištiesė ranką sakydamas 7, 
Halas, taip pat atsakydamas H//, paspaudė jam ranką. 
Kornelijus buvo ne tik labai aukštas, jo rankos irgi buvo 
didelės. Be to, veidas kažkuo priminė azijietį. 

— Norėčiau šiek tiek pasikalbėti, ar galima prisėsti? — 
prakalbo Inga. Halas neatrodė labai laimingas dėl to, kad 
teks sėdėti kartu su jais, tačiau iš Ingos veido matėsi, kad 
ji turi pasakyti kažką svarbaus, todėl sutiko. Jiedu atsisė- 
do priešais Halą. 

— Ką tik po darbo namo grįžusi sesuo pasakojo, kad 
nuo šiandien gyvensite kartu su mumis. Ar tai tiesa? 

Halas tiesiog gūžtelėjo pečiais, tačiau nieko nepasakė. 
Inga atrodė šiek tiek susirūpinusi ir tęsė: 

— Žinoma, niekas mūsų šeimoje neturi teisės uždraus- 
ti jums gyventi mūsų namuose. Šioje šalyje duktė turi tei- 
sę į namus parsivesti savo vaikiną ir kartu su juo gyventi. 
Tiktai yra viena problema. 

Halas klausėsi nieko nesakydamas. Inga kalbėjo 
toliau: 

— Prašau nesuprasti manęs neteisingai, išklausykite iki 
galo. Tai, kad toks džentelmenas kaip jūs tampate mūsų 
šeimos nariu, mums visiems didelė garbė. Bet problema 
yra ta, kad mano tėvų namai yra per maži gyventi šešiese. 
Tai tik mažas okupacijos laikais rusų pastatytas butukas. 
Nors turime tris kambarius, tačiau tas, kuriame gyvena 
Vilma, mažas kaip degtukų dėžutė, šildymo galima saky- 
ti nėra, tad nemanau, kad jis tiktų gyventi tokiam džen- 
telmenui kaip jūs. 

Išklausęs Halas atsakė: 

— Nemanau, kad turėtumėte dėl to jaudintis. Aš net 
nemanau vesti panelės Vilmos. 

Halui taip prakalbus, Inga be galo suglumo: 

— O, Dieve! Atrodo, jūs netinkamai supratote mano 
žodžius. Tikriausiai pamanėte, esą aš prieštarauju, kad 
gyventumėte su mumis. Taip nėra, aš tikrai nepriešta- 
rauju. Net neturiu tokios teisės. Tiesiog norėjau iš anksto 
papasakoti, kaip mes gyvename, kad nenusiviltumėte. 
Ir prašau jūsų: nepykite dėl mano žodžių, nereikia taip 
drastiškai kalbėti, kad nevesite panelės Vilmos. Jei nori- 
te, galime pasikeisti kambariais. Su Vilma galite gyventi 
tame kambaryje, kur dabar gyvename mes su Korneliju- 
mi. Mūsų kambarys mažokas, tačiau bent jau šildymas 
gerai veikia. 

Halas galiausiai pasakė: 


— Prašau ir jūsų nesuprasti manęs netinkamai. Panelės 

Vilmos neketinu vesti tikrai ne todėl, kad jūsų tėvų butas 
mažas ar šaltas. Žinoma, panelė Vilma labai geranorišką, 
nuostabaus grožio moteris, todėl bet kas, ją vedęs, bus 
laimingas. Tačiau aš negaliu vesti panelės Vilmos. Man 
reikės galbūt net rytoj išvykti iš šios šalies. Ir dar vienas 
dalykas: vakar naktį kaip tik šitoje vietoje daviau žodį 
savo draugui iš Baltarusijos, Rimui, kuris panelę Vilmą 
myli šimtą kartų, ne, milijoną kartų labiau nei aš. Daviau 
žodį, kad nevesiu panelės Vilmos. 

Tada Inga nieko nesuprasdama paklausė: 

— Tad kodėl nuėjote į tą Užsienio reikalų ministeriją ir 
net gavote leidimą tuoktis? Jei tuoktis net nemanote. 

— Ber tai yra ne tie dokumentai, kurių aš norėjau. 
Nuėjau pas Užsienio reikalų ministerijos už užsieniečius 
atsakingą asmenį tenorėdamas vieno — prasitęsti buvimą 
šalyje. Juk vakar taip pati man sakėte. Jei per keturias- 
dešimt aštuonias valandas neišvažiuočiau iš šios šalies, 
reikia pranešti apie save Užsienio reikalų ministerijai, už 
užsieniečius atsakingam darbuotojui. Žinoma, dar ne- 
praėjo keturiasdešimt aštuonios valandos, tačiau manau, 
kad tikimybė, jog liksiu čia daugiau nei keturiasdešimt 
aštuonias valandas, yra labai didelė, todėl norėjau prasi- 
tęsti buvimą iš anksto. 

Inga klausėsi. Halas kalbėjo toliau: 

— Tačiau panelė Vilma pasakė, esą nėra lengva pra- 
sitęsti buvimą šalyje. Išskyrus gamtos karaklizmus ar tą 
atvejį, jei vesčiau lietuvę. Ir atrodo, dėl to, kad galėčiau 
pratęsti buvimą šalyje, ir gavau leidimą tuoktis. 

Išklausiusi Inga sušuko: „O, Dieve!“ Paskui ėmė kal- 
bėti: 

— Tam, kad galėtumėte prasitęsti buvimą šalyje, rei- 
kia vesti lietuvę? Kokia nesąmonė! Dovanokite dėl tokio 
sesers elgesio. Ir supraskite: jokių piktų ketinimų ji ne- 
turėjo, — Inga nutilo labai nuliūdusi. Po kiek laiko vėl 
prabilo: — Ir anksčiau yra panašiai buvę. Vilma įsimylėjo 
kažkokį svetimšalį, kuris sakėsi atvykęs į Lietuvą ieško- 
ti Užupio respublikos. Džentelmeną, visiškai tokį patį 
kaip jūs. Tačiau tai meilei nebuvo lemta išsipildyti. Mei- 
lė be atsako. 

Visa tai klausęs Halas nustebęs sušuko: 

— O kas atsitiko tam užsieniečiui? 

Inga nieko neatsakė, sėdėjo be galo susirūpinusi. Pa- 
skui vėl pasakojo: 

— Negalėjau patikėti savo akimis, kai vakar jus pirmą 
kartą pamačiau oro uoste. Esate labai panašus į tą džen- 
telmeną, kurį anksčiau buvo įsimylėjusi Vilma. O be to, 
irgi sakėtės ieškąs Užupio respublikos. Todėl vakar vaka- 
re, po darbo grįžusi namo, viską papasakojau Vilmai. 

Halas nesiruošė klausytis Ingos ir nutraukė ją: 

— Tačiau kas atsitiko tam užsieniečiui? 

Inga atsakė: 

— Tas sesers mylimasis mirė. Įėjo į kažkokį apleistą 
Vilniaus butą ir nusišovė. 

— O kodėl taip padarė? 

— Šito nežinau. 

Abu pašnekovai nutilo. 

Tuo metu šalimais sėdintis Kornelijus, matyt, dau- 
giau nebegalėjo kentėti nuobodulio, nes ėmė vaidinti, 
kad mėto kamuolį į krepšį. Iš pradžių tik vos vos, bet 
paskui vis daugyn, jau lingavo kairėn dešinėn, tarsi va- 
rytųsi kamuolį. 

— Kornelijau! - neapsikentusi sušuko Inga, žiūrėdama 
į jį. Tada jis nustojo. Atsisukusi į Halą, atsiprašė jo: — At- 
leiskite. Kornelijus nė žodžio nesupranta angliškai. Todėl 
nuobodžiauja. Supraskite. 

— Nieko tokio. Juk jauni negali nustygti vietoje, — pa- 
sakė Halas. 

Inga karčiai nusišypsojo: 

— Dėkui, kad suprantate. Tiesą pasakius, Kornelijus 
yra krepšinio žaidėjas. Šioje šalyje daug aukštų žmonių, 
todėl sakoma, kad mes geriausi krepšininkai. Nemažai 
sportininkų dabar žaidžia užsienio profesionalų koman- 
dose. Na, ir daugelis krepšinio žaidėjų gerai uždirba. 
Kornelijus nėra aukščiausios klasės žaidėjas, bet namo 
parneša gan nemažas sumas. Todėl mano tėvai manimi 
labai didžiuojasi. 

Halas sutiko su tuo: | 

— Manau, visi tėvai didžiuotųsi turėdami tokią dukte- 
rį kaip jūs. Jauna, graži, protinga. 

Inga susigėdusi nuraudo ir tarė: 

— Šiame pasaulyje daug jaunų, gražių, protingų dukte- 
rų. Tėvai manimi didžiuojasi todėl, kad Kornelijus daug 
uždirba, - pasakė Inga ir liūdnai tęsė: — Iš tiesų Korneli- 
jus šiek tiek silpnaprotis. Pečiai platūs, tačiau elgiasi kaip 

vaikas. Nes vaikystėje neišmoko kalbos. Jo tėvas Urbonas 
mokė kažkokios keistos kalbos. Na, ir Kornelijus augo ne- 
mokėdamas nei lietuviškai, nei rusiškai, nei lenkiškai. To- 
dėl nieko dorai ir neišmoko. Išskyrus, žinoma, krepšinį. 

Halas baisiai nustebo: 

— Ar ta kalba, kurios jo tėvas Urbonas mokė Korneli- 
jų, tik nebus užupiečių kalba? 

Išgirdęs apie Užupį Kornelijus pasisuko Halo pusėn. 
Inga nepastebėjo, kaip jis į tai reagavo, ir ramiai atsakė: 

— Šito nežinau. Jo tėvas buvo poetas ir, dėl kažkokių 
politinių priežasčių ilgai išbuvęs Sibiro lageriuose, visai 
neseniai grįžo namo. 

Halas nejučiom atsiduso. Atidžiau pažvelgęs paste- 
bėjo, kad Kornelijus buvo panašus į vakar naktį sutiktą 
Urboną. Halas nenustygdamas paprašė: 

— Norėčiau susitikti su Kornelijaus tėvu Urbonu, kur 
ji galima rasti? 

Inga pažiūrėjo į Halą, lyg nesuprasdama, ko jis nori, 
ir, atsisukusi į Kornelijų, kažko paklausė lietuviškai. Kor- 
nelijus kažką atsakė, tada Inga dar kartą kažko paklausė, 
Kornelijus dar kartą kažką atsakė, Inga vėl kažko paklau- 
sė, o Kornelijus vėl kažką atsakė. Taip pasikalbėjusi, ga- 
liausiai angliškai persakė Halui: 

— Sako, kad Urbono niekur nerasite. Jis tikriausiai jau 
seniai miręs Sibiro lageriuose. 

Halas negalėjo patikėti savo ausimis: 

— Ber ar ką tik nesakėte, kad Urbonas visai neseniai 


grįžo namo iš Sibiro? 


) 126 ( 


— Taip. Būtent taip ir pasakiau. Kitaip ir negalėjau 
pasakyti, nes kartais atsiranda žmonių, mačiusių Urbo- 
ną. Stovintį kažkokiame tamsiame užkampyje sningant. 
Tačiau nėra jokių tikrų įrodymų, kad jis būtų grįžęs. Juk 
jei būtų grįžęs, turbūt būtų susiradęs sūnų Kornelijų. 

Halo akyse suspindo ašara. Į jį pažvelgusi Inga pasiju- 
to nepatogiai ir negalėdama nusiraminti ištarė: 

— Atrodo, būsiu be reikalo išsižiojusi. 

Taip pasakiusi, akimis davė ženklą šalia sėdinčiam 
Kornelijui. Tai, matyt, reiškė „stokimės“. Aukštasis Kor- 
nelijus kaipmat atsistojo ir ištiesė ranką Halui atsisvei- 
kindamas. Halas, viena ranka šluostydamas ašaras, pa- 
spaudė jam ranką. Kornelijus buvo ne tik labai aukštas, 
jo rankos irgi buvo didelės. Kad ir kaip žiūrėtum, jo vei- 
das kažkuo priminė azijietį. Jiedu nuėjo. 


JORGITOS VYRAS 


Buvo jau devynios, bet Jorgita nepasirodė. Vietoj 
jos „Mano kavinės“ duris pravėrė ir tarpduryje sustojo 
plačiapetis, maždaug penkiasdešimt penkerių metų ūki- 
ninkas, glėbyje laikantis didžiulę žąsį. Tai buvo tas pats 
vakar oro uoste matytas ūkininkas. 

Ūkininkas greitai nužvelgė „Mano kavinę“ ir, radęs 
Halą, priėjo. Tikriausiai bus atnešęs žinutę nuo Jorgitos. 

Prie Halo priėjęs ūkininkas, dairydamasis aplinkui, 


) 127 ( 


kažką greitai susakė. Halas negalėjo suprasti, ar jis kalbėjo 
lietuviškai, ar rusiškai, ar lenkiškai. O labiausiai netikėta 
buvo tai, kad ūkininkas keletą kartų ištarė Jorgitos vardą. 
Turbūt klausė, ar jis laukiąs Jorgitos. Todėl, Halui link- 
telėjus galva, padavė kažkokį raštelį ir vėl kažką pasakė. 
Nelaukęs Halo atsakymo, staiga pradingo. Jo elgesys tikrai 
turėjo patraukti žmonių dėmesį, bet, kad ir kaip būtų keis- 
ta, niekas iš sėdinčių kavinėje juo per daug nesusidomėjo. 

Jam dingus, Halas išlankstė raštelį ir perskaitė. Raštas 
pažįstamas. Buvo aišku, kad rašyta Jorgitos. 

„Dabar pat ateikite šiuo adresu.“ 

O apačioje užrašytas adresas ir nupieštas žemėlapis. 
Halas paskubomis užsivilko paltą, užsidėjo kepurę, atsi- 
skaitė už gėrimus ir, pasiėmęs kelioninį krepšį, išėjo lau- 
kan. Buvo baisiai šalta. 

Iš „Mano kavinės“ išėjęs Halas tamsiu slidžiu keliuku 
ėmė leistis žemyn. Pasukęs kairėn nuėjo apie du šimtus 
metrų. Sustojęs po gatvės žibintu išsitraukė žemėlapį ir 
pasitikrino. Vėl pasuko kairėn. Nuo ten kelias buvo siau- 
ras ir tamsus. Tuo keliuku nuėjęs dar apie du šimtus met- 
rų apsidairė į šalis. Tuo metu iš tamsos išniro Jorgita. 

— Ša! Nieko nesakykite, tiesiog sekite paskui. Gali kas 
nors pamatyti, — taip įspėjusi pasuko už kampo. Halas, 
nesugebėjęs nė pasisveikinti, nusekė paskui. 

Jorgita, tamsiu skersgatviu nuėjusi apie dvidešimt 
metrų, sustojo snieguotame kvadrato formos kieme, kurį 
iš visų pusių supo senas keturių aukštų pastatas. Sustojusi 
kiemo viduryje tyliai sušnibždėjo: 

— Pasakojama, kad prieš karą šiame rajone gyveno 
daug žydų. Tačiau karo metu juos visus išvarė. 

Kalbėdama įėjo į visiškai tamsią laiptinę. Halas nuse- 
kė paskui. 

Pastato vidus, apšviestas tik vienos blankiai šviečian- 
čios elektros lemputės, buvo pasenęs ir apskuręs lyg ap- 
leistas sandėlis. Priekyje buvo vienos durys, dešinėje ma- 
tėsi laiptai. 

— Lipkite čia, — šnibždėjo Jorgita lipdama laiptais. Ha- 
las irgi ėmė lipti paskui ją. Tikriausiai taip atrodė tipiniai 
Vilniaus senamiesčio daugiabučiai namai. 

Aukščiau užlipus buvo tik dar klaikiau. Buvo vietų, 
kur, nutrupėjus tinkui, matėsi plikos sienų plytos, griū- 
vančios sienos laikėsi paremtos basliais. Net ir pastato 
viduje iš kažkur pūtė šaltas vėjas. Ir šiame sename name 
tikriausiai gyveno žmonės, nes kiekviename aukšte, pra- 
einant pro butų duris, girdėjosi televizoriaus garsai ar na- 
miškių pokalbiai. 

Iki ketvirto aukšto užlipusi Jorgita galiausiai sustojo. 
Halas nustėręs žvelgė aplinkui. Jorgita pasakė: 

— Labai senas namas, tiesa? Tačiau šiame rajone yra 
patys brangiausi Vilniaus butai, nuoma irgi pati didžiau- 
sia. Kyla kasmet. Todėl kalbama, kad ne tik universitetų 
dėstytojai, bet net ir prezidentūroje dirbantys aukščiausio 
rango valdininkai nebeišgali čia gyventi. Ir vieta patogi, 
ir palyginti geras šildymas. 

Ranka perbraukusi per sieną ištraukė vieną plytą. 
Išėmė ten paslėptą raktą. Prieš atidarydama buto duris 

sutrepsėjo ant patiesto kilimėlio nuo batų nupurtydama 
sniegą. Tik tada atidarė duris: 

— Užeikite, — pasakė įėjusi vidun. Sutrepsėjo ant dar 
vieno kilimėlio, patiesto buto prieangyje, ir vėl nupurtė 
sniegą. 

Halas, kaip Jorgita, patrepsėjo ant kilimėlio, patiesto 
prieš duris, nupurtydamas sniegą nuo batų. Įėjęs pro 
duris, patrynė kojas į kilimėlį, patiestą prieangyje, nu- 
valydamas sniegą nuo batų. Ir apsidairė apžvelgdamas 
butą. 

Viduje buvo labai tamsu. Todėl nebuvo įmanoma įžiū- 
rėti apstatymo, bet rodėsi, kad ten gana erdvu. Medžiu 
klotos plačios svetainės viduryje stovėjo didžiulis stalas, 
kitoje svetainės pusėje matėsi įrengtas didžiulis židinys. 
Ugnis nedegė. 

— Susitarėme susitikti „Mano kavinėje“, tačiau, kad ir 
kiek galvojau, tai atrodė per daug pavojinga, todėl atsive- 
džiau čia. Be to, norėjau parodyti vyro palikimą, susijusį 
su Užupio respublika. Nežinau, gal jums tai padės ieš- 
kant jos. 

Taip kalbėdama Jorgita laukė, kol Halas nusivilks pal- 
tą ir nusiims kepurę. Halo paltą ir kepurę Jorgita iškart 
paėmė ir trumpai dingo tamsoje. Tuo metu Halas dusliai 
kosėdamas vaikštinėjo po tamsią svetainę. 

— Atrodo, peršalote. Sėskitės čia, - pasakė vėl iš tamsos 
išnirusi Jorgita. Halas atsisėdo ant kėdės, stovinčios prie- 
šais didžiulį stalą svetainės viduryje. Tik atsisėdus, Jor- 
gita, stalą uždengusi staltiese ir ant jos padėjusi didžiulę 

sriubos lėkštę su šaukštu, tarė: — Šiek tiek palaukite, tuoj 
atnešiu karštos sriubos. 

Pasakiusi vėl dingo tamsoje. Po kiek laiko pasirodė 
rankose laikydama puodą su sriuba. 

— Štai! Užvalgius karštos sriubos, kosulys šiek tiek pra- 
eis, — kalbėjo Jorgita, į Halo lėkštę pildama dar garuojan- 
tį skystimą. 

— Dėkui. 

Halas, nukamuotas alkio, ėmė godžiai srėbti sriubą. 
Jorgita, atsistojusi šalimais, žiūrėjo, kaip jis valgo. Halas 
šliurpė lyg pamišęs, bet staiga pakėlė galvą ir prakalbo: 

— Tikra tiesa, tokią skanią sriubą valgau pirmą kartą 
gyvenime. Kas tai per valgis? 

— Žuvies ir daržovių sriuba. Vienas iš tradicinių Užu- 
pio valgių. Lietuviai nemoka jos išvirti. 

— Tačiau atrodo, kad iš sriubos sklinda jazminų aro- 
matas. Ar įdėjote ir gėlių? 

Halui taip pasakius, Jorgita skaniai nusikvatojo, lyg 
būtų išgirdusi kokį pokštą. Jos juokas buvo skaidrus ir 
gražus. 

— Gėlių į sriubą? Tokio recepto dar nesu girdėjusi. Tai 
ne gėlių, o grybų aromatas. Į sriubą įdėjau keleto rūšių 
grybų, jie malšina kosulį, - taip kalbėdama į Halo lėkštę 
dar įpylė sriubos. O iš ant stalo stovinčio pinto krepšelio 
išėmė didžiulį duonos kepalą ir papjaustė Halui. Nežinia, 
ar dėl sriubos, bet Halo kosulys liovėsi. 

— Keista. Regis, ir anksčiau esu ragavęs tokios jazmi- 
nais dvelkiančios sriubos. Nors negaliu prisiminti, nei 

kur, nei kada, — pasakė Halas ir vėl ėmė šliurpti. Valgė 
Jorgitos papjaustytos duonos, dažydamas ją į sriubą. Jor- 
gita patenkinta žiūrėjo, kaip Halas valgo. 

Valgydamas Halas staiga pakėlė galvą ir įsistebeilijo 
į priešais esančią sieną. Iš pradžių nesugebėjo taip toli 
įžiūrėti, tačiau, akims apsipratus su tamsa, ant sienos virš 
židinio pamatė kabančią vėliavą. 

— Kas tai? Ar tik ne Užupio respublikos vėliava? - pa- 
klausė lyg apsvaigęs žiūrėdamas į ją. 

Jorgita ramiai nusišypsojusi tarė: 

— Tiesa, tai vienas daiktas iš mano vyro palikimo. 

Halas tarsi pakvaišęs prisiartino prie sienos. Susijaudi- 
nęs pažvelgė į vėliavą. 

— Jei atpažįstate respublikos vėliavą, vadinasi, be jo- 
kios abejonės, esate užupietis, — tarsi sau kalbėjo Jorgita, 
paskendusi prisiminimuose. — Tik pažvelgus į šią vėliavą 
iš karto iškyla viena scena. Tuo metu man buvo ne dau- 
giau kaip kokie ketveri penkeri metai, todėl gerai neži- 
nau, kas buvo atsitikę. Daugybė žmonių išėjo į gatves 
mojuodami tokiomis vėliavomis ir kažką sveikino. Kai 
dabar galvoju, atrodo, kad tuo metu vyko kažkoks maši- 
nų paradas. Kažkoks asmuo mojavo rankomis, ant galvos 
užsidėjęs laurų vainiką, o mašina, kurioje jis sėdėjo, lėtai 
važiavo. Galiausiai sustojo, o iš jos išlipęs žmogus priėjo 
prie manęs. Aš, iš nugaros stumtelėta suaugusiųjų ran- 
kų, ištiesiau jam rankoje laikytą gėlių puokštę. Žmonės 
plojo, tas asmuo pabučiavo man į skruostą, ir, nuo pe- 
čių nusisiautęs didžiulę vėliavą, apgaubė ja mano pečius. 

Tačiau kad žinotumėte, kaip badėsi jo smakras, kai mane 
bučiavo. Aš vos sulaikiau ašaras. 

Tai išgirdęs Halas prabilo: 

— Man atrodo, žinau apie tą įvykį. Greičiausiai tai 
buvo tada, kai Užupio respublikos maratono bėgikas 
grįžo iš olimpiados, laimėjęs aukso medalį. Aš irgi gerai 
prisimenu, kaip išėjęs į gatves mojavau vėliava. 

Halui taip pasakius, Jorgita be galo susijaudino: 

— Atrodo, kad abu dalyvavome tame pačiame isto- 
riniame įvykyje. Jūs džiaugėtės, o aš liejau ašaras, kai 
skruostą subadė barzda. 

Halas, tarsi atgijus tai dienai, nebesiklausė, ką kalba 
Jorgita, pats nenustygdamas vietoje norėjo kalbėti: 

— Tikrai buvo nuostabu. Tą dieną mašinų paradas tę- 
sėsi iki pat prezidento rūmų, o aš tuo metu stovėjau prie- 
šais tiltą į prezidentūrą. Kartu su draugais. 

Halas iš kišenės išsitraukė vieną atvirlaiškį, norėda- 
mas konkrečiai parodyti vietą, kur stovėjo tą dieną. Tai 
buvo nespalvota nuotrauka su senovinės pilies atvaizdu, 
ant jos varpinės bokšto plevėsavo tokia pati vėliava, kaip 
ir kabanti virš Jorgitos židinio. Už nuostabios pilies, kuri 
atrodė lyg pastatyta iš marmuro, tolumoje kyšojo snie- 
guotos kalnų viršūnės, primenančios Alpes. Tai buvo tas 
pats atvirukas, kurį vakar oro uoste buvo rodęs taksistui 
Jonui, o vėliau - „Užupio“ bare sėdintiems Alvydui ir ki- 
tiems žmonėms. 

— Tą dieną stovėjau štai čia. Ten bestovint mūsų did- 


vyris pravažiavo tiesiai priešais mane ir užvažiavo ant šio 

tilto. Į priėmimą pas jo ekscelenciją prezidentą. Jei jūs — 
ta mergaitė, kuri tą dieną sportininkui įteikė gėlių, tai, 
be jokios abejonės, būsite stovėjusi priekiniame preziden- 
tūros kieme. Maždaug čia, — kalbėjo Halas duodamas 
Jorgirai atvirlaiškį ir rodydamas pirštu. Jorgita, iš Halo jį 
paėmusi, žiūrėjo, lyg būtų žadą praradusi. Galiausiai, ne- 
galėdama suvaldyti užplūdusių jausmų, prispaudė atvir- 
laiškį prie krūtinės ir užmerkė akis. Atrodė, tarsi netikė- 
tai būtų užplūdę ilgą laiką pamiršti prisiminimai. Tik 
po kokių trijų minučių galiausiai atitraukė nuo krūtinės 
prispaustą atviruką ir, žvelgdama į jį, lyg sau pasakė: 

— Tikrai. Mano tėvas išvyko perėjęs šitą tiltą. Kažką 
įsakęs pavaldiniams sėdo ant žirgo. Jo ekscelencija pre- 
zidentas ir daugybė žmonių mojavo rankomis jam ir jo 
bendrakeleiviams, jojantiems per tiltą. 

Taip kalbančios Jorgitos akys pritvinko ašarų. Tada 
praėjo Halo susijaudinimas, jis laukė, ką toliau pasakys 
Jorgita. O ji, rodydama į vieną iš rėmelių, stovinčių ant 
židinio, pasakojo: 

— Štai mano tėvas. Užupio respublikos generolas. 

Nuotraukoje buvo visu ūgiu nufotografuotas genero- 
las su medaliu ant krūtinės. Užupio respublikos vėliavos 
fone tvirtai stovintis maždaug keturiasdešimt penkerių 
metų vyras buvo nepakartojamas gražuolis. Ant jo ant- 
pečių spindėjo dvi žvaigždės. 

— Jorgita, geriau įsižiūrėjus, jūs labai panaši į savo 
tėvą, — pasakė Halas. 

Jorgita melancholiškai nusišypsojusi tarė: 


) 134 ( 


— Bet nedaug prisimenu apie savo tėvą. Jis labai seniai 
žuvo mūšio lauke. Vienintelis dalykas, kurį prisimenu, 
tai, kaip jis jojo per tiltą priešais prezidentūrą. Perjojęs tą 
tiltą daugiau niekada nebegrįžo. 

— O ne... - šiek tiek sumišęs ištarė Halas. 

Jorgita, nugalėjusi sielvartą, vėl prakalbo skaidriu 
skambiu balsu: 

— O čia mano ir vyresniojo pusbrolio nuotrauka vai- 
kystėje. 

Ji parodė į ne didesnę už. cigarečių dėžutę nuotrau- 
ką mažyčiame rėmelyje. Toje nuotraukoje buvo matyti 
susikibę rankomis mažytė šviesiaplaukė mergaitė, kuriai 
buvo ne daugiau nei ketveri penkeri metai, ir ne pagal 
metus išstybęs maždaug keturiolikos penkiolikos metų 
berniukas. Mergaitė nuotraukoje vilkėjo suknelę ir dė- 
vėjo baltą vasarinę fetrinę skrybėlaitę, o ne pagal metus 
išstybęs berniukas mūvėjo trumpikes ir rankose laikė 
plačiakraštę šiaudinę skrybėlę, tad tikriausiai buvo fo- 
tografuota kokiame nors vasaros kurorte. Mergaitė nuo- 
traukoje buvo susiraukusi dėl į akis plieskiančių saulės 
spindulių, o berniukas stovėjo tiesiai žvelgdamas be jo- 
kios išraiškos, už rankos laikydamas mergaitę. Bet pri- 
minė azijietį. 

— Juokinga, ar ne? Sako, kad ši nuotrauka daryta Gru- 
zijoje, Juodosios jūros pakrantėje. Tiesą sakant, net nepri- 
simenu, kad ten būtume važiavę. 

Halas, nenuleisdamas akių nuo nuotraukos, pasakė: 

— Tačiau jūsų pusbrolis atrodo kaip azijietis. 

— Taip. Jei tai būtų kokia kita šalis, mes, žinoma, ne- 
būtume buvę pusbrolis ir pusseserė. Tačiau Užupyje mes, 
be jokios abejonės, giminės, nes mano tėvas ir pusbrolio 
tėvas buvo artimi draugai, lyg broliai. Draugų, artimų 
lyg broliai, vaikai Užupyje buvo laikomi pusbroliais ir 
pusseserėmis. Ne tik žodžiais, mes iš tiesų buvome lyg 
pusbrolis ir pusseserė, — Jorgita pirštu rodė į berniuką ir 
mergaitę nuotraukoje ir pasakojo toliau: - Užupio mer- 
ginos dažnai tekėdavo už vyresniųjų pusbrolių, buvo lai- 
koma, kad laimingiausios nuotakos tos, kurias į žmonas 
paima vyresnieji pusbroliai, visuomenėje jas labai gerbė. 
Nuotaka, neturinti vyresniojo pusbrolio ar netgi turinti, 
tačiau tekanti už kito vyro, buvo laikoma nelaiminga. O 
tos merginos, kurios netgi turėdamos vyresnįjį pusbrolį, 
negalėdavo už jo ištekėti, dažnai nutekėdavo už kokio 
našlio su dviem trimis vaikais. Buvo laikoma, kad ji jau 
kartą išsiskyrusi. Tačiau šis ilgakojis berniukas grįžo iš to- 
limos šalies už tūkstančio mylių ir vesdamas savo pussese- 
rę įrodė tą ypatingą pusbrolių ir pusseserių ryšį. 

Prie šių žodžių Jorgita liūdnai tarsi sau pridūrė: 

— Bet dėl šito pusbrolio man iki šiol skauda širdį. 

Halas palaukė, kol ji užgniaužė skausmą ir vėl atgavu- 
si skardų balsą garsiai pasakė: 

— A, o čia juk mudviejų su pusbroliu vestuvinė nuo- 
trauka. 

Mostelėjo į trečiuose rėmeliuose esančią nuotrauką. 
Ten stovėjo vestuvinę suknelę vilkinti ir plačiai besišyp- 
santi Jorgita ir į jos sutuoktinį panašus vyras. Nuotraukoje 

matomas vyras buvo be galo panašus į Halą. Bet Halas to 
panašumo nė nepastebėjo. 

— Judu su vyru labai gražūs, — pripažino Halas. 

— Dėkoju. Tuomet buvome tikrai laimingi. Tik ta laimė 
ilgai netruko, — lyg sapnuodama kalbėjo Jorgita. Paskui 
parodė į ketvirtą nuotrauką: — O čia mano vyro šeimos 
nuotrauka. 

Ji rodė į senovinę nespalvotą nuotrauką: rūstus vidu- 
tinio amžiaus vyras, vilkintis kostiumą su prisegtu me- 
daliu, sėdėjo nejudėdamas, o šalimais jo — elegantiškai 
apsirengusi dama. Priešais juos stovėjo maždaug šešerių 
septynerių metų berniukas ir penkerių šešerių metų mer- 
gaitė. O už vidutinio amžiaus vyro ir damos šiek tiek pa- 
linkęs stovėjo aukštas vyriškis vešliais ūsais, kuriam buvo 
gerokai per trisdešimt. Dėl jų aprangos ir senovinio tono 
galėjai pamanyti, kad tai XIX amžiaus pabaigos kažku- 
rios aukštuomenės šeimos nuotrauka. Ta nuotrauka buvo 
visiškai tokia pat kaip vakar Alvydui ir Vladimirui ro- 
dytoji. Tačiau net pats Halas to nematė. Jorgita pradėjo 
pasakoti apie kiekvieną nuotraukoje matomą žmogų: 

— Štai šis asmuo mano šešuras, išsiųstas į tolimą šalį 
kaip Užupio respublikos ambasadorius. Ši ponia — mano 
anyta, ši graži mergaitė — mano moša, o šis aukštas ber- 
niukas - mano vyresnysis pusbrolis, vėliau tapsiantis vyru. 
Tikrai mielas, tiesa? O šis vyras gražiais ūsais — mano vyro 
dėdė, Užupio respublikos liaudies poetas Urbonas. 

Halas šūktelėjo nustebęs: 

— Šį asmenį pavadinote Urbonu? 

Tačiau Jorgita nesuprato, kodėl Halas taip nustebo, 
ir tęsė: 

— Tikrai laiminga šeima, tiesa? Tačiau galų gale ji ne- 
buvo tokia laiminga. Ši šeima išvyko į tolimą užsienio 
šalį. Užupio respublikos ambasadoriaus šeima. Begyven- 
dama tolimoje užsienio šalyje prarado savo tėvynę. Todėl 
nebegalėdama grįžti namo gyveno tremtyje. 

— O ne! 

— Tačiau, atrodo, negalėjo pakelti nostalgijos. Galiau- 
siai šešuras nusišovė. 

— O, Viešpatie! 

— Sako, kad užupiečiai genetiškai lengvai pasiduoda 
nostalgijai. Yra žmonių, laikančių tai regiono liga. Sako- 
ma, kad ji atsiradusi dėl kraujomaišos, kai pusbroliai veda 
pusseseres. Aš irgi, tik mirus vyrui, norėdama pamiršti 
liūdesį, buvau išvykusi į užsienį. Už jūros, į Daniją. Bet 
negalėjau pakelti tėvynės ilgesio. Todėl vakar ir grįžau. 
Į Lietuvą, kuri esanti arčiausiai Užupio respublikos. O 
mano šešuras nebegalėjo pakelti minties, kad daugiau 
niekada nebegalės grįžti į tėvynę. 

Išklausęs Halas pritardamas linktelėjo galvą ir pats 
ėmė pasakoti: 

— Hano, kuriame aš gyvenau, istorijoje irgi yra pana- 
šiai buvę. Net iki šio amžiaus pradžios tai buvo karalystė, 
bet vėliau tapo kolonija. Tuo metu karalius žmogų vardu 
Čiangas nusiuntė į Sankt Peterburge vykusią Tarprauti- 
nę taikos konferenciją. Norėjo visam pasauliui paskelbti, 
koks žiaurus Haną okupavusio Ahabo valdymas. Tačiau 

Čiangas nuo pat pradžių negalėjo įgyvendinti šio plano. 
Dėl Ahabo sudarytų kliūčių jis net negalėjo patekti į 
konferencijos salę. Todėl vienui vienas kasdien protesta- 
vo prie konferencijų salės durų; spaudos konferencijose 
keliems Sankt Peterburgo laikraščiams buvo pasakota 
apie šį vienišą tautos kankinį, tačiau pasaulis ne per daug 
kreipė dėmesį. Vieną dieną jis mirė ant lovos kažkuriame 
varganame Sankt Peterburgo viešbutyje. Taip niekas ir 
neišsiaiškino jo mirties priežasties. 

Susimąstė Jorgita: 

— Ką gali žinoti, gal ir mano vyras mirė taip pat. 

Užsidengė rankomis veidą ir atsiduso. Halas ėmė tei- 
sintis: 

— Atrodo, pasakiau, ko nederėjo. 

Iš Jorgitos veido buvo matyti, kad ji stengiasi už- 
gniaužti jausmus. Papurčiusi galvą pasakė: 

— Atleiskite. Nežinau, kas man šiandien. Galbūt tai 
džiaugsmas, kad po ilgo laiko sutikau tėvynainį. 

Taip pasakiusi tęsė pasakojimą apie žmones nuotrau- 
koje: 

— O ši puiki ponia po vyro savižudybės baigė savo 
dienas kažkurioje svetimos šalies psichiatrijos ligoninėje. 
Svetimoje šalyje našlaitė likusi ta graži mergaitė susirgo 
tuberkulioze ir šešiolikos metų mirė. Ir tik vienintelis 
žmogus, tik šis berniukas, išgirdęs apie Užupio respubli- 
kos nepriklausomybę, grįžo ir susituokė su manimi. 

Halas paklausė rodydamas į Jorgitos vyro dėdę gra- 


žiais ūsais: 

— O kas atsitiko šitam ponui? 

Atsidūsėjusi Jorgita papasakojo: 

— Jis negalėjo išvykti kartu su brolio šeima. Likęs Užu- 
pyje rašė nuostabiausias eiles, todėl buvo vadinamas liau- 
dies poetu. Tačiau netrukus prarado tėvynę, o tada rašė 
daug eilėraščių pasipriešinimo tema. Dėl to buvo ištremtas 
į Sibirą. Nuo to laiko niekas nieko apie jį nėra girdėjęs. 

Halas pagalvojęs paklausė: 

— Ar jis kartais neturi sūnaus, vardu Kornelijus? 

— Šito gerai nežinau. Jį vadino kazanova, tad tikriau- 
siai sūnų turi ne vieną. Netgi tada, kai jau buvo ištrem- 
tas, jo garbintojos dar ilgą laiką, pagimdžiusios vaikus, 
teigdavo, kad jie nuo Urbono. Kiek čia tiesos, niekas tiks- 
liai nežino. 

Halas nusijuokė. Jorgita tęsė: 

— O! Turiu dar kai ką parodyti. Savo vyro palikimą. 

Ji atidarė sekciją, stovinčią šalia židinio, ir ištraukė 
plokščią dėžutę. Kad geriau matytųsi, uždegė stalinę 
lempą. 

— Šitai vyro tėvas, mano šešuras, gavo iš paties Užupio 
respublikos prezidento, — Jorgita parodė atidarytoje dėžu- 
tėje gulintį medalį. 

— Labai gražus, — pasidžiaugė Halas. Jis buvo visiškai 
toks pat kaip tas, kurį vakar Halas rodė Vladimirui. Ta- 
čiau Halas to visiškai nematė. 

Halas smalsiai žiūrėjo į dėžutėje gulintį medalį. Paste- 
bėjęs mažytę nuotrauką dėžutės kamputyje, pasidomėjo: 

— Kas tai per nuotrauka? 

Joje buvo matyti šviesiaplaukė mergaitė, grojanti for- 
tepijonu. Visiškai tokią pat Halas vakar rodė Vladimirui. 
Tik šioje fortepijonu grojanti mergaitė buvo ne viena, prie 
jos pasilenkusi stovėjo patenkinta, labai šiltai besišypsanti 
ponia. Moteris buvo visiškai tokia pat, kaip matyta prieš 
tai Jorgitos vyro šeimos nuotraukoje. 

— Vis galvojau, kur šita nuotrauka, pasirodo, ji čia! — 
sušuko Jorgita nežinodama, kur dėtis iš laimės galiau- 
siai radus seniai ieškotą daiktą. Halas žiūrėjo kažko ne- 
suprasdamas. Jorgita tęsė: — Ačiū, kad suradote ją. Čia 
nuotrauka, kai mokiausi skambinti fortepijonu. Šita po- 
nia — mano teta, vėliau tapsianti mano anyta. Ji mane ir 
mokė skambinti. 

Akimis netikėdamas Halas galiausiai išlemeno: 

— Keista. Ši svetainė, kurioje jūs grojate fortepijonu, 
man atrodo kažkur matyta. Kur ji yra? 

Jorgita vis tuo pačiu skaidriu gražiu balsu nusijuokusi 
tarė: 

— Na, žinoma, ši svetainė — tai ta pati svetainė pono 
Egio namuose, kur vakar skambinau fortepijonu. 

Halas pasijuto priblokštas. Jorgita žiūrėdama į jį tęsė: 

— Taip, taip. Tie namai, kur buvote vakar, kadaise pri- 
klausė mano pusbroliui. 

Halas linktelėjo galva, lyg galiausiai viskas būtų aišku. 

— Alvydas pasakojo apie tai vakar. Prieš okupaciją 
pono Egio namuose gyvenusi kažkokia žymi šeima. Tai 
jūsų vyras ir bus iš tos šeimos! 

Jorgita iš sekcijos išėmė revolverį ir skaudžiai pasišaipė: 

— Taip. O tai irgi garbingas tos šeimos palikimas. Šis 
ginklas išsaugojo paskutinio tos šeimos palikuonio garbę. 
Jis rastas mano vyro mirties vietoje. Policija teigia, kad 
vyras juo nusišovęs. Bet aš tuo netikiu. 

Ji paskendo skausme ir nebetarė nė žodžio. Halas la- 
bai nuliūdo ir taip pat netarė nė žodžio. Tarp jųdviejų 
stojo mirtina tyla. 

Po kokių trijų minučių, matyt, norėdama išsklaidyti 
tą niūrią nuotaiką, Jorgita linksmai nusijuokė ir prisidėjo 
revolverį prie smilkinio. Viską darė kaire ranka, kažkaip 
juokingai ir nerangiai. Halas nustebo: 

— Jūs, pasirodo, kairiarankė. 

Jorgita nuleido ginklą, ją apleido jėgos. 

— Norėjote priminti man Užupio posakį? Kairiarankė 
moteris anksti pradeda našlauti. Taip, aš — kairiarankė. 
Todėl anksti tapau našle. 

Halas susikrimto, kad vėl leptelėjo. Pradėjo teisintis: 

— Ir mano mama buvo kairiarankė. 

O Jorgitai staiga dingtelėjo sumanymas — iš sekcijos 
išsitraukė mažytį eilėraščių rinkinį ir pasiteiravo: 

— Mokate užupietiškai? 

— Ne. Suprasti suprantu, tačiau kalbėti nemoku. Tur- 
būt labai ilgai būsiu nekalbėjęs. 

— Kaip čia yra, kad kalbate kaip mano vyras? Tada 
paklausykite. Eilėraštis pavadinimu „Poetai kolonijo- 
se (ŽIRIAISĮ A|RI)“. 

Jorgita, kaire ranka pavarčiusi puslapius, susirado rei- 
kiamą eilėraštį. Ir ėmė skaityti užupietiškai. 

Kolonijose visi poetai yra kairiai. 

Savo kaire jie valgo 

Savo kaire jie geria 

Savo kaire jie myli 

Savo kaire jie masturbuojasi. 

- Žinoma, laikrodžius jos nešioja ant dešinės. 


Kairių meilė nėra tobula meilė. 

Todėl visos poetų kairių 

Dukterys yra nebylės. 

Jos dainuoja nebylias dainas 

Jos ašaroja be balso. 

— Žinoma, laikrodžius jos nešioja ant dešinės. 


Nebylių meilė nėra tobula meilė. 

Todėl visų nebylių dukterų 

Sutuoktiniai yra akli. 

Jie šnabžda tamsos eterin 

Jie miega tamsos užantyje. 

— Žinoma, laikrodžius jos nešioja ant dešinės. 


Kolonijose visi poetai įra kairiai. 

Kaire jie rašo eilėraščius 

Kaire jie augina savo nebyles dukteris 

Kaire jie sveikina aklus savo žentus. 

— Žinoma, laikrodžius jos nešioja ant dešinės. 

Halas, giliai mąstęs, kol Jorgita skaitė eilėraštį, jai bai- 
gus įvertino: 

— Koks liūdnas ir žiaurus eilėraštis. Tėvynę praradusių 
piliečių lemtis irgi tokia pat beviltiška. 

— Tikrai. Šį eilėraštį parašė Užupio respublikos liau- 
dies poetas Urbonas okupacijos metais, gedėdamas dėl 
patekusio į panašią padėtį Ukrainos poeto Jaroslavo mir- 
ties. Jaroslavas buvo nušautas dėl politinių intrigų. 

Halas liūdnai lingavo galva. Jorgita pridūrė: 

— Šis eilėraštis okupacijos metais pravirkdė daug 
ukrainiečių. Ir netgi įžiebė Ukrainos nepriklausomybės 
judėjimą. 

Halas vis lingavo galvą. Buvo vis toks pat liūdnas. 

— Štai tas žmogus, parašęs ukrainiečius virkdžiusį ei- 
lėraštį. 

Jorgita parodė nuotrauką pirmame eilėraščių rinkinio 
puslapyje. Tai buvo azijietis gražiais ūsais, daugiau nei tris- 
dešimties metų. Vien pažvelgęs į jo gundomai besišypsan- 
čius lūpų kampučius, galėjai nutuokti, kad moterys jam 
negalėjo atsispirti. Bet tai buvo tik senos nuotraukos kopi- 
ja, išilgai ėjo įbrėžimas, ir kokybė buvo ne pati geriausia. 

Halas, žiūrėdamas į nuotrauką, lingavo galvą. Buvo 
vis toks pat liūdnas ir netarė nė žodžio. Vėl tarp Halo ir 
Jorgitos stojo slogi tyla. 

Jorgita negalėjo ilgiau pakęsti tos staigiai stojusios slo- 
gios tylos, ramiai priėjo prie lango ir atitraukė užuolai- 
das. Už lango drėbė sniegas. Nebyliai žiūrėdama į lauką, 
kur vis dribo sniegas, staiga atsisukusi pasiūlė: 

— Tiesa, norėjau paleisti muziką. 

Pribėgo prie sekcijos ir ištraukė kažkokią muzikos 
plokštelę. Uždėjo ją ant patefono. Per garsiakalbius pasi- 
girdo treškantys garsai. Jiems nutilus prasidėjo iškilmin- 
gos, bet kartu žadinančios liūdesį muzikos preliudija. 
Halas iš nuostabos pakėlė galvą. 

Pasibaigus liūdnai preliudijai, didingas ir tuo pat 
metu rafinuotas tenoro balsas pradėjo giedoti Užupio 
respublikos himną. Halas sudrebėjo visu kūnu ir, už- 
merkęs akis, sėdėjo įsitempęs, nekrustelėdamas nė vienu 
raumeniu. 

— Žinote, kas tai per melodija? — sušnibždėjo Jorgita. 

Halas nieko neatsakė. Tenoro atliekama daina užliejo 
visą svetainę tarsi didžiulė banga, užtvindanti jūros pa- 
krantę. O kitą akimirką šis balsas tyvuliavo kaip ramus 
ežeras. Pasinaudodamas ta akimirka Halas sušnibždėjo 
Jorgitai į ausį: 

— Čia ta melodija, kurią vakar grojote fortepijonu. 
Mūsų tėvynės himnas. 

Jorgita irgi pakuždomis atsakė: 

— Tikra tiesa, tėvynės himnas. 

Netrukus muzikos garsai vėl užliejo lyg atbėganti ban- 
ga, o Halas, nesugebėdamas suvaldyti užplūdusių jaus- 
mų, staiga apglėbė Jorgirą. Ir lyg pamišęs ėmė bučiuoti ją 
į lūpas. Jorgita abiem rankomis apglėbė Halo kaklą ir irgi 
lyg pamišusi atsakė į bučinį. Iškilminga, bet tuo pačiu 
metu pilna melancholiško ilgesio tenoro atliekama daina 
skambėjo toliau. | 

Staiga Jorgita vos gaudydama kvapą atstūmė Halą: 

— Aš negaliu. Šiame kambaryje, kur dalijomės meile 
su vyru... 

Halas irgi vos atgaudamas kvapą tarė: 

— O, atleiskite. 

Juodu nežinojo, kur dėtis. O tuo metu muzikos garsai 
darėsi vis iškilmingesni ir vis jausmingesni. 

— Nelaimingas tėvynaini! — tarė Jorgita vėl išskėsdama 
rankas ir apsivydama Halui kaklą. - Vyras mane supras. 
Jis žinos, kad jūs — vienišas keliauninkas, ieškantis Už- 
upio respublikos. 

Pasakė vos ne verkiančiu balsu, o Halas karštligiškai 
prasegęs jos marškinius surado akinamai baltas, geidu- 
lingai gražias krūtis. Lyg pamišęs ėmė čiulpti. Jorgita 
staigiai išsitraukusi gražią geidulingą krūtinę, Halui vis 
dar tebekandžiojant, švelniais judesiais glostė jam galvą 
ir tarsi sau murmėjo: 

— Jūs visiškai kaip pusbrolis. Tą vakarą, prieš iškeliau- 
damas ieškoti prarastos tėvynės, jis visiškai taip pat čiul- 
pė man krūtis. 

Iš jos akių pabiro ašaros, o tenoro giedamas Užupio 
respublikos himnas jau mušė paskutinius akordus. 

„POETAI KOLONIJOSE“ 


Kitą rytą, Halui pabudus iš miego, Jorgita lyg nuo šal- 
čio drebantis paukščiukas gulėjo įsikniaubusi jam į glėbį. 
Turbūt jau seniai nemiegojo. O gal ne, visai galėjo būti, 
kad ji nesudėjo nė bluosto laukdama, kol pabus Halas. 

— Dar grįšiu. Radęs mūsų tėvynę, grįšiu ir jus ten nu- 
vesiu, — kalbėjo Halas. 

Jorgita tarė: 

— Kalbate visiškai kaip mano vyras. Jis irgi žadėjo mane 
nusivesti į Užupį. Tačiau taip niekada ir nebegrįžo. 

Halas, tai išgirdęs, atsisėdo. 

— Taip nebus, Jorgita! Negaliu numirti, kol nerasiu 
mūsų didingos tėvynės. 

Tvirtai atsistojo ir ėmė rengtis rinkdamas visur išmė- 
tytus drabužius. 

— Bet kaip ruošiatės rasti mūsų tėvynę? 

— Bus koks nors būdas. Jei niekas kitas nepavyks, ma- 
nau susitikti su Urbonu. 

Jorgita greit atsisėdo, lyg būtų dėl kažko baisiai nu- 
stebusi. Ir ėmė skubiai rengtis. Iš jos veido buvo aiškiai 
matyti, kad ji rimtai dėl kažko susirūpino. 

— Kas atsitiko? Yra kažkas, dėl ko nebūtų galima su- 
sitikti Urbono)? 

— Ne, nieko panašaus, tiesiog sakote, kad susitiksite su 
žmogumi, kurio neįmanoma susitikti. 

Kol kalbėjo, tvarkingai apsirengė. Baigusi rengtis vis 


kalbėjo: 

— Ar bent jau žinote, kas yra Urbonas, kad taip kalba- 
te? Jį jau labai seniai ištrėmė į Sibirą. Girdėjau kalbant, 
kad ten ir mirė. 

— Bet užvakar naktį buvau jį sutikęs. Grįždamas iš 
vakarėlio pono Egio namuose. 

Jorgita isteriškai nusijuokė: 

— Sutikote Urboną. Mirusį Urboną. Mano vyras irgi 
sakėsi jį sutikęs, — Jorgita iš beviltiškumo viena ranka su- 
siėmė už kaktos. Paskui lyg sau tarė: — Na taip, ir Urbo- 
nas buvo labai nelaimingas. Kaip smarkiai turėjo ilgėtis 
tėvynės, kad net po mirties sugrįžo? Grįžti grįžo, tačiau 
tėvynės, kurios ilgėjosi, rasti nesugebėjo... 

— Ką norite tuo pasakyti? — šūktelėjo Halas nebegalė- 
damas daugiau kentėti. 

Tada Jorgita pasuko galvą ir žvelgdama į Halą tvirtai 
atkirto: 

— Ką noriu tuo pasakyti? Noriu pasakyti, kad Urbo- 
nas jau miręs. Jei norite su juo susitikti, šį šaltą rytą toli 
eiti nereikės. Visai gali būti, kad jis dar bus čia, — priėjusi 
prie lango, atitraukė užuolaidas. O atitraukusi tarė: — At- 
eikite, pažvelkite. Vis dar stovi ten. Net nežinodamas, 
kad jau aušta. 

Halas priėjo prie jos. Ir pažvelgė pro langą, ten, kur 
rodė ji. Už lango snigo, buvo vis dar tamsu, o ties vienu 
kampu stovėjo aukštas vyriškis, nekreipdamas dėmesio į 
nesiliaujantį sniegą. Tai buvo tas pats vyras, kurį Halas 
buvo matęs prieš porą dienų. Su dienos šviesa jis po tru- 


putį nyko. 

— Tai ką man dabar daryti? — tarsi savęs paklausė Ha- 
las, vis žiūrėdamas pro langą. 

— Negalite tiesiog neišeiti? — atsargiai paklausė Jorgita. 

— Ne, taip negaliu. Privalau palaidoti tėvo pelenus. 

Jorgita vėl giliai atsidususi turbūt sau tarė: 

— Visi vyrai privalo išeiti, kaip ir mano vyras. Tokia 
jau Užupio vyrų lemtis. 

Halas apsivilko paltą, užsimovė pirštines, užsidėjo 
kepurę ir pasiėmė kelioninį krepšį. Tada atidarė duris. 
Halui išėjus, Jorgita ėmė tyliai raudoti. 

Halas, palikęs Jorgitos butą, ėjo skersai per apsnigtą 
kiemą. Suskambo senas, kažkur netoliese stovinčios baž- 
nyčios varpas. Taip garsiai, kad galėjai apkursti. Varpo iš- 
gąsdinti balandžiai suplasnojo sparnais ir pakilo į dangų. 

Bažnyčia iš tiesų buvo arti. Užteko išeiti iš Jorgitos 
buto ir pasukti už kampo. Ties kampu stovintis Halas 
stengėsi suprasti, iš kur sklinda tas aidus seno varpo gar- 
sas, todėl pakėlęs galvą pažvelgė į varpinę. Virš pilko, 
dangaus fone kyšančio, į karūną panašaus bažnyčios var- 
pinės bokšto skraidė daugybė snaigių, tačiau iš kur sklin- 
da tas nesiliaujantis varpo garsas, nėgalėjai suprasti. 

O tada... Prieš bažnyčią sėdinti susigūžusi ir kažką 
čiaumojanti senutė pastebėjo Halą, pašoko iš vietos ir 
greitai pribėgo. Ji laiminga kažką be perstojo čiauškėjo 
ir žegnojo Halą. Halas atpažino, kad toji senutė — tai ta 
pati elgeta, kurią buvo sutikęs užvakar vakare, kartu su 
Andrejumi ir jo draugais eidamas į vakarėlį pono Egio 
namuose. Halas irgi apsidžiaugęs tarė: 

— Senut! Ir vėl susitinkam! Ar nešalta? 

Senutė visiškai nesuprato, ką Halas sakė angliškai, tik 
pati be paliovos gyvai čiauškėjo. Jos rankose buvo ar ku- 
kurūzai, ar saulėgrąžos, kurias ji iki tol kramtė. Halas 
ištiesė ranką, norėdamas sustabdyti tą nesuprantamą se- 
nutės kalbėjimą: 

— Senut, ką čia valgote? Gal ir mane pavaišintumėt? 

Senutė sustojo žodžio viduryje, nusišypsojo ir davė 
Halui tai, ką laikė rankose. 

Tai buvo kažkas panašaus į kukurūzų grūdus. Bet ne 
kukurūzai. Priminė džiovintus vaisius. Halas apžiūrėjęs 
vieną grūdą įsidėjo į burną ir ėmė kramsnoti. Tai nebuvo 
nei kukurūzų grūdai, nei saulėgrąžos, netgi ir ne džiovin- 
ti vaisiai, o kažkas ypatingo skonio. 

— Skanu. 

Halas paėmė penkis ar šešis grūdus, susibėrė juos į 
burną ir ėmė kramtyti. Paskui dar kartą. Susibėrė gal 
penkiolika grūdų ir visus sutriauškė. Senutė žiūrėjo į jį, 
žiūrėjo ir vėl ėmė kažką čiauškėti. Halas, žinoma, nesu- 
prato nė žodžio. Susižėrė delne likusius grūdus ir grukšė- 
damas išsitraukė piniginę. Jis manė, kad senutė vėl prašo 
išmaldos. 

Tačiau senutė ryžtingai krestelėjo ranką. Šį kartą ji pi- 
nigų neprašė. Halui buvo šiek tiek nelauktas toks tvirtas 
senutės elgesys. Ištraukęs šimto lirų banknorą pasakė jai: 

— Viskas gerai, senut. Paimkite. Pinigai man daugiau 
nebebus reikalingi. 

Taip kalbėdamas ištiesė juos senutei. Ji buvo nepalen- 

kiama. Ir vis kažką čiauškėjo. Atrodė labai rimtai nusitei- 
kusi. Halas nebežinojo, ką sakyti. | 

O tada... Kažkas sušuko Halui už nugaros. 

— Halai! Štai kur tu! Ką čia veiki? 

Halas atsisuko. Už jo stovėjo juodaakis Alvydas. Ha- 
las labai apsidžiaugė: 

— Alvydai! Kaip gerai, kad čia pasirodei. Gal gali iš- 
versti, ką kalba ši senutė? 

Alvydas ėmė kalbėtis su senute. Senutė vis tokiu pačiu 
rimtu veidu kažką pasakojo, o Alvydas klausėsi linkčio- 
damas galvą. Tada Halui išvertė: 

— Ši senutė sako, kad užvakar vakare jau gavusi iš tavęs 
šimtą litų išmaldos, todėl daugiau pinigų nebegalinti pri- 
imti. Ir, tiesą sakant, aną kartą gautas šimtas litų — be galo 
dideli pinigai, todėl už tai ji nori tau suteikti palaiminimą. 

— Palaiminimą? — Halas išpūtė akis. 

Alvydas paaiškino: 

— Na, paprastai kalbant išburs tau ateitį. Šioje šalyje 
tokių būrėjų senučių pilnos pakampės, retkarčiais pasi- 
taiko ir tikrų būrėjų. 

Halas susigėdęs trūktelėjo pečiais. Senutė vėl kažką 
pasakė Alvydui. Jis besiklausydamas prapliupo juoktis ir 
išvertė Halui: 

— "Tu esi šventosios Žanos d Ark senelis, sutiksi savo 
anūkę, kuri išgelbės tėvynę. 

— Ką tai, po galais, reiškia? — paklausė Halas. 

Alvydas, aišku, nežinojo, jis nieko nesuprato. Senutė 
vėl kažką pasakė Alvydui, o šis išvertė: 

— Sako, kad geraširdė žmona augina kregždėes, o kregž- 
dės augina gerus piliečius. 

— Kas tai per absurdas? — paklausė Halas. 

— Aš irgi nežinau. 

Senutė dar kartą peržegnojo Halą ir susirūpinusi dėl 
kažko įspėjo. Halas pasijuto nepatogiai. Šalia stovėjusio 
Alvydo paklausė: 

— Ką ji sako? 

Alvydas irgi suglumęs griebė Halą už rankos ir temp- 
damas tolyn patarė: 

— Nekreipk dėmesio. Einam iš čia. Užsukam kur iš- 
gerti kavos. 

Halas išsiskyrė su senute elgeta ir nusekė paskui Alvy- 
dą. Pėdindamas iš paskos vėl paklausė: 

— Ką ta senutė pasakė? 

— Nekreipk dėmesio, — tarė Alvydas. Piktai žiūrė- 
damas nepatenkintu balsu pridūrė: - Užvakar vakare 
taip švaisteisi pinigais, todėl ir kabinėjasi visokios el- 
getos. 

Halas iškart neatsakė. Paskui pradėjo teisintis: 

— Atleisk, jei pasirodė, kad didžiuojuosi pinigais. Aš 
tiesiog prisiminiau savo motiną. 

Alvydas tik šaltai pažiūrėjo tylomis. 

Halas nudūlino paskui Alvydą į „Mano kavinę“. Jie 
atsisėdo ten pat, kur užvakar naktį sėdėjo su Rimu. Atsi- 
sėdo, tačiau kurį laiką tarp judviejų tvyrojo nejauki tyla. 
Tada Alvydas prisiminęs iš kišenės išsitraukė teatro buk- 
letą su bilietu ir padavė Halui. 

— Jei šiandien vakare turėsi laiko, ateik pažiūrėti spek- 
taklio. Pats parašiau ir tekstą, ir režisavau, vaidiname jau 
kokį mėnesį. Šiandien paskutinis spektaklis. Todėl jei jį 
praleisi, daugiau nebebus progos pamatyti. 

Halas pasimuistęs atsakė: 

— Žinoma, dėkui, tik klausimas, ar suprasiu tekstą? 

Čia Alvydas pakinknojęs galva, šiek tiek apgailestau- 
damas tarė: 

— Na taip, greičiausiai ne. Bet ką gali žinoti, gal ir 
suprasi. 

— Apie ką jis? 

— Tragedija paverstas eilėraštis „Poetai kolonijose“ 

Tai išgirdęs Halas paklausė nustebęs: 

— „Poetai kolonijose“? Ar tik nebus Urbono eilės? 

Alvydas ryžtingai paneigė: 

— Ne. Tai Ukrainos poeto Jaroslavo parašytas eilė- 
raštis. 

Halas pažiūrėjo į Alvydą baltom ir puolė prieštarauti: 

— Ne. Tai okupacijos metais Užupio respublikos liau- 
dies poeto Urbono parašytas eilėraštis, apraudantis į pa- 
našią padėtį patekusio Ukrainos poeto Jaroslavo mirtį. 
Jaroslavas buvo nušautas dėl politinių intrigų. Šis eilėraš- 
tis okupacijos metais pravirkdė daug ukrainiečių, įžiebė 
Ukrainos nepriklausomybės judėjimą. 

Pasiklausęs Alvydas suirzęs atrėžė: 

— Nieko nenušovė. Jaroslavas mirė užpernai, Ukrainai 
atgavus nepriklausomybę. Sėdo prie automobilio vairo, 
išvažiavo į greitkelį ir mašinai užsidegus sudegė. 

Alvydas dabar atrodė nepalenkiamas, o Halas, prara- 
dęs pasitikėjimą savimi, sudvejojo: 

— Ką gali žinoti, gal tu ir teisus. Arba ne, gal tiesiog 
tavo žinomi „Poetai kolonijose“ visai kitas eilėraštis nei 
tas, kurį žinau aš. 

Alvydas susinervinęs jau spaudė jį toliau: 

— Tai, po galais, apie ką tie „Poetai kolonijose“, eilėraš- 
tis, kurį tu žinai? 

Halas išsigando tokio susinervinusio Alvydo ir tik su- 
murmėjo: 

— Urbono eilėraštis, kurį žinau, visi poetai kolonijose 
yra kairiarankiai, jų dukterys nebylės... Ir... 

Tačiau Halas nespėjo baigti. Alvydas be galo jautriai 
sureagavo — nutraukė jį beveik šaukte šaukdamas: 

L Čiagi tas pats, jei sakytum, kad „Hamletas“ yra Ser- 
vanteso kūrinys. Tai Urbono eilėraštis? Tai Jaroslavo eilė- 
raštis! 

Halas tik spoksojo į pašnekovą ir nesipriešino. Buvo 
justi, kad Alvydas savyje negali užgniaužti dar kitų 
jausmų. Greičiausiai taip ir buvo, nes netrukus rikte- 
lėjo: 

2 Ką, po galais, padarei Vilmai? 

Halas ėmė blaškytis: 

— Ką tuo nori pasakyti? Nieko jai nedariau. 

— Nieko nedarei? Tai kodėl ji vakar vakare norėjo nu- 
sižudyti skustuvu persipjaudama gerklę? 

Halas išbalo ir nieko nesugebėjo atsakyti. Alvydas jį 
puolė toliau: 

— Kur buvai vakar vakare? Net keletą kartų buvau nu- 
ėjęs į „Užupio“ viešbutį, bet tavęs ten nebuvo. 

Bet Halas buvo tarsi amą praradęs. Dar ne tuoj pra- 
vėrė burną: 

— Kas atsitiko Vilmai? 

— Laimei, nemirė. Ačiū Dievui, laiku surado... 

Halas lengviau atsikvėpė ir paklausė: 

— Kur ji dabar? 

— Ligoninėje. 

Halas susiraukė, tarsi skaudėtų ir jam, bet be žodžių. 
Po kiek laiko atsargiai išspaudė: 

— Gal man su ja susitikti? 

Alvydas griežtai sustabdė: 

— Jokiu būdu! Jei ten nueisi, tai bus kaip koks įžeidi- 
mas, jokiu būdu! 

Halas ėmė gintis neteisingai apkaltintas: 

— Neturiu nė menkiausio noro ją įžeisti. Aš tiesiog... 

Tačiau nespėjo baigti, ką pradėjęs. Nes tuo metu Al- 
vydas nutraukė jį, beveik išrėkė: 

— Na, žinoma, tau atrodo, kad tai joks įžeidimas, ma- 
nai, kad eini jos guosti. Panašiai, kaip jautiesi aukštesnis 
už kitus, toks patenkintas savimi, švaistydamas šimto litų 
banknotus elgetoms. Bet ar neatrodo, kad moteriai, ku- 
rios širdį sudaužei, tavo pasirodymas bus kaip įžeidimas? 

Žodžiai užstrigo Halui gerklėje, jis negalėjo išsižioti. 
Jautėsi kaltinamas be reikalo. Alvydas toliau puolė: 

— Manai, aš neteisus? 

Halas tarė papurtęs ranką: 

— Ne, ne! Pagalvojęs gali sakyti, kad čia yra racijos. 
Bet... 

Alvydas neleido jam pabaigti: 

— Jei jau taip, tai gal bent jau dabar tesėsi pažadą vesti 
Vilmą? 

Halas, negalėdamas sutikti su šiais kaltinimais, aiš- 
kinosi: 

— Būk geras, išklausyk mane iki galo. Niekada neža- 
dėjau vesti Vilmos. Be to, negaliu su ja tuoktis. Nes... 

Alvydas vėl nutraukė Halą puolęs su klausimu: 

— Tai kodėl nuėjai į Užsienio reikalų ministeriją ir ga- 
vai leidimą tuoktis su Vilma? 

Halas panarino galvą svarstydamas, nuo kur ir kaip 
pradėti. Paskui pakėlė akis ir pravėrė burną: 

— Jei išklausysi mane iki galo, suprasi, kad labai klys- 
ti. Vakar nuėjau pas atsakingą už užsieniečius Užsienio 
reikalų ministerijos darbuotoją ne gauti leidimo tuoktis 
su Vilma, o prasitęsti buvimą šalyje. Žinojau, kad jei čia 
pasiliksiu ilgiau nei keturiasdešimt aštuonias valandas, 
turiu iš anksto prasitęsti buvimą šalyje, nes esu įvažiavęs 
be vizos. O ten visai netikėtai sutikau Vilmą. Ir tada... 

Alvydas vėl petraukė Halą: 

— Visa tai jau seniai žinojau. Perskaičiau šitą. 

Jis iš kišenės išsitraukė lapelį su laišku ir padavė Halui. 
Tai buvo vakar ryte Rimui parašyti raštelis ir laiškas, ku- 
riuos Halas buvo palikęs „Užupio“ viešbučio registratūro- 
je. Paėmęs raštelį ir laišką, Halas buvo išmuštas iš vėžių. 

— Na taip, negerai padariau, kad skaičiau svetimus 

laiškus. Bet šis laiškas išsklaidė mano įtarimus. Todėl ne- 
manau tavęs kaltinti. Tačiau ne apie tai. Kur, po galais, 
buvai vakar vakare? 

Alvydo tonas staiga pasidarė panašus į tardytojo, ap- 
klausiančio įtariamąjį. Halas vis dar pašiurpęs atrėmė: 

— Laimė, kad išsisklaidė tavo įtarimai. Bet nemanau, 
kad turi teisę tardyti, kur buvau vakar vakare. 

Alvydo pyktis virte užvirė. Lyg būtų sveiką protą pra- 
radęs, paleido gerklę: 

— Nori sužinoti, ką tau ką tik pasakė ta elgeta? Ji sakė, 
kad šį vakarą nukeliausi į Užupį. Už upės, anapus. Tik 
apie kokią upę ji kalbėjo? Juk nemanai, kad turėjo ome- 
nyje Vilnelę? — pasakė ir pats sau paprieštaravo: — Na taip, 
ką gali žinoti, gal ir Vilnelę. Netgi Napoleonas, peržen- 
gęs Vilnelę, įgriuvo į tokią viską griaunančią bedugnę, iš 
kurios nebegalėjo išlipti. 

Apsisukęs jis jau, atrodė, pats išsigando ką tik paleistų 
savo žodžių. Halas žodžio neištarė. Alvydas žiūrėjo kaip 
akis ištvilkęs: 

— Atleisk. Nežinau, kas man pasidarė, kodėl šiandien 
toks nervingas. Matyt, vis dar negaliu atsigauti dėl to 
Vilmos poelgio. Atleisk. 

Atsiprašęs skubiai pakilo iš vietos: 

— Spektaklis šiandien vakare, aštuntą valandą, miesto 
teatre. Buklete yra ir žemėlapis. Galėsi ateiti? 

Halas pažadėjo ateisiąs, jei tik galėsiąs. Alvydas, pasa- 
kęs, kad susitiks vakare, paliko Halą vieną ir žengė pro 
„Mano kavinės“ duris. 

Duryse kone kaktomuša sutiko į kavinę bejeinantį 
kostiumuotą maždaug keturiasdešimties metų vyrą. To 
vyro drabužiai buvo be jokių trūkumų, lyg jaunikio, tik- 
riausiai todėl jis atrodė nepriekaištingai gražus viskuo: 
ūgiu, iš veido... Kiekvienas, žiūrėdamas į intelektualią, 
bet kartu kuklią jo šypseną, būtų pamanęs, kad jis užima 
aukštą postą Lietuvos vyriausybėje. 

Alvydas džiaugsmingai paspaudė jam ranką, lyg jie- 
du būtų geri bičiuliai. Tas vyras irgi gana familiariai pa- 
plekšnojo jam per pečius. Sustoję priešais duris pradėjo 
apie kažką kalbėtis. 

Iš šalies žiūrėdamas galėjai spėti, kad Alvydas jau 
senokai gerbia tą gražų vyrą, šis irgi atrodė pasitikintis 
Alvydu. Tai todėl jie, sustoję priešais duris, nesivaržyda- 
mi pradėjo kažką rimtai aptarinėti. Bekalbant tas gražus 
vyras, regėjosi, pasiūlė išgerti puodelį arbatos, tačiau Al- 
vydas, rodydamas į laikrodį, aišku, atsisakė. Todėl jiems 
nieko daugiau neliko, kaip tęsti pokalbį prie durų. 

Deja, jų pokalbis prie durų gerokai prailgo. Galbūt jie 
be galo rimtai ir kažką svarstė. Alvydas net keletą kartų 
rodė į Halo pusę ir kažką sakė, o tas gražus vyras keletą 
kartų dirstelėjęs į Halą visai nemandagiai nusijuokė. Al- 
vydas — iš paskos. Negali žinoti, gal Alvydas pasakojo, 
kad Halas laiko „Poetus kolonijose“ Urbono kūriniu, ir 
iš to tyčiojosi. 

Daugiau nebegalėdamas pakęsti prie durų stovinčių, 
vis rodančių į jį ir besijuokiančių anų elgesio, Halas, no- 

rėdamas išvengti jų žvilgsnio, nusisuko į langą ir pažvel- 
gė laukan. Pro langą matėsi tik siena su atšokusiu tinku ir 
plikomis plytomis bei tos sienos fone be perstojo krintan- 
tis sniegas. Iki valiai prisižiūrėjęs to monotoniško vaizdo, 
vėl pasuko galvą, bet prie durų stovintys vyrai vis dar 
žvilgčiojo į Halą ir kažką kalbėjosi. 

Tuo tarpu priėjo miela, plačiai besišypsanti Zoja ir 
paklausė, ko norėtų užsisakyti. Halas užsisakė stikliu- 
ką „Palangos“. Zoja plačiai nusišypsojo ir nuėjo baro 
link. 

Halas, laukdamas, kol Zoja atneš „Palangos“, pra- 
dėjo vartyti Alvydo duotą bukletą. Jame buvo daug ir 
smulkiai prispausdinta — viskas lietuviškai, todėl Halas 
nesugebėjo perskaityti nė vienos eilutės. Todėl pervertė 
bukletą, ieškodamas nuotraukų. 

Pravertus penkis šešis puslapius, pasirodė Alvydo nuo- 
trauka. Juodus rūbus vilkintis Alvydas rimtu veidu žvel- 
gė į priekį. Halas, įdėmiai apžiūrėjęs jo nuotrauką, pakėlė 
galvą, kad nuotrauką palygintų su gyvu žmogumi. Šis iki 
to laiko vis tebesikalbėjo su tuo gražiu vyru, kuris juokėsi 
jo klausydamasis. 

Pervertė bukletą ieškodamas kitos nuotraukos. Kita- 
me puslapyje iškilmingai šypsojosi garbingas, gal pen- 
kiasdešimties metų vyras. Iš jo išdidžios laikysenos ir 
iškilmingos šypsenos galėjai spręsti, kad tai arba trupės 
režisierius, arba teatro direktorius. 

Halas atvertė dar vieną puslapį. Ten buvo maždaug 
keturiasdešimties metų vyro nuotrauka. Veidas išbalęs, 

plaukai suvelti. Kietai sučiaupusio lūpas to vyro į kame- 
rą įsmeigtas žvilgsnis tvoskė laukinio žvėries įniršiu. Be 
jokios abejonės, jis turėjo atlikti pagrindinį vaidmenį. 
Halas, susidūręs su tuo laukiniu žvilgsniu, nuskleidė 
kitą lapą. 

Kitame puslapyje buvo kokių trisdešimt penkerių 
metų aktorės nuotrauka. Moteris, viena ranka parėmusi 
smakrą, pavargusi ir abejinga žiūrėjo į tolį... Be abejonės, 
tai buvo užvakar vakarėlyje pas poną Egį matyta prancū- 
zų kilmės balerina Sofi. 

Kol Halas tyrinėjo Sofi nuotrauką, Zoja maloniai at- 
nešė stikliuką „Palangos“. Padėjo priešais Halą ir plačiai 
nusišypsojo. Halas ją sulaikė ir paklausė: 

— Zoja, ar kartais per tą laiką čia nebuvo užsukęs 
mano draugas iš Baltarusijos, Rimas? 

Ji vis taip pat šypsodamasi papurtė galvą. Halas nu- 
liūdęs, tarė: 

— Jei Rimas čia dar užsuktų, ar galėtum perduoti 
mano žodžius? „Halas prašo Rimo: užsuk į „Užupio“ 
viešbutį ir palik žinutę.“ 

Zoja klausėsi mirksėdama akimis ir sutikdama plačiai 
nusišypsojo. Palikusi Halą, grįžo prie baro. 

Eidama prie baro turėjo praeiti pro Alvydą ir tą gražų 
vyrą, kurie vis tebestovėjo prie durų kalbėdamiesi. Pro 
šalį einant, gražusis vyras sugriebė Zoją ir ėmė kažko 
klausinėti. Malonioji Zoja tiesiog gūžtelėjo pečiais, tas 
gražus vyras, žvilgtelėjęs Halo pusėn, dar kartą kažko 
paklausė. Mieloji Zoja pasijautė nepatogiai, grįžtelėjo į 

Halą ir kažką pasakė. Visai galėjo būti, kad tas gražus 
vyras dabar klausinėjo, apie ką Zoja ką tik kalbėjosi su 
Halu. Halas nebegalėjo šito pakęsti, vėl nuleido akis į Al- 
vydo bukletą. 

Toliau buklete buvo nuotrauka iš spektaklio scenų: 
didžiulį kelioninį krepšį laikantis maždaug keturiasde- 
šimties metų vyras vienui vienas stovi prie ilgo kelio, besi- 
driekiančio tuščiais laukais. Atrodė, jis laukia autobuso. 

Kilo viena abejonė: kaip įmanoma įgyvendinti tą 
nuotraukoje matomą realų vaizdą teatro scenoje, ne kine? 
Halas tikėjosi paklausti Alvydo, pakėlė akis. Ką tik su 
tuo gražių vyru prie durų stovėjęs ir kalbėjęsis Alvydas 
jau buvo dingęs. Nesimatė ne tik jo, bet ir jo gražiojo 
draugo. Halas peržvelgė visą kavinę, jųdviejų niekur ne- 
simatė. Pakėlė priešais stovėjusį stikliuką „Palangos“ ir 
vienu mauku išvertė. 

Įsitikinęs, kad Alvydas ir tas gražus vyras dingo, Ha- 
las ramiai toliau vartė bukleto lapus. Kitame lape buvo 
nespalvota vyro elegantiškais ūsais nuotrauka, jam tu- 
rėjo būti gerokai per trisdešimt. Tai tikriausiai buvo ei- 
lėraštį „Poetai kolonijose“, kuris ir įkvėpė šį spektaklį, 
parašiusio poeto nuotrauka. Vyras taip gundomai šyp- 
sojosi lūpų kampučiais, kad tikriausiai nė viena moteris 
negalėjo atsispirti, kol jis buvo gyvas. Bet tai buvo tik 
senos nuotraukos kopija, išilgai ėjo įbrėžimas, ir kokybė 
buvo ne pati geriausia. 


kišenę. Atsistojo eiti. 

Prie palikdamas „Mano kavinę“ dar kartą paprašė 
Zojos. Paprašė, jei Rimas užsuktų į šią kavinę, būtinai 
perduoti, kad užeitų į „Užupio“ viešbutį ir paliktų žinutę. 
Zoja, plačiai nusišypsojusi, pažadėjo. 


MERGAITĖ MARIJA, 
GĖLIŲ PARDAVĖJA 


Išėjęs iš „Mano kavinės“, Halas nužingsniavo tiesiai 
į „Užupio“ viešbutį. 

— O, vakar vakare Alvydas keletą kartų jūsų ieškojo, — 
šūktelėjo registratūroje sėdintis jaunas vyras, pamatęs 
Halą. Šis paklausė, ar niekas, be Alvydo, jo neieškojęs. 
Registratūroje sėdintis vyras pasakė, kad ne. 

Halas paprašė voko, ten įdėjo iš Alvydo gautus savo 
paties rašytus raštelį ir laišką ir užklijavo. Ant voko už- 
rašė „Rimui“. Tada tarė voką įreikdamas registratūroje 
sėdinčiam vyrui: 

— Šį laišką būtinai perduokite žmogui, vardu Rimas. 

Registratūroje sėdintis vyras pasakė supratęs ir pasidė- 
jo voką. Halas išėjo iš „Užupio“ viešbučio. 

Tai atsitiko Halui vos išėjus laukan. Prie viešbučio 
durų susigūžusi mergaitė, išvydusi Halą, pašoko iš vie- 
tos. Be galo apsidžiaugusi išdygo priešais jį. Lyg būtų jo 
laukusi. Žvilgtelėjęs jis atpažino, kad ji — ta pati, kurią 
užvakar naktį sutiko šioje vietoje grįždamas į viešbutį. 

— Ką čia veiki? Rytais nebūna žmonių, perkančių gė- 
les... Tik nesakyk, kad miegojai susigūžusi šitame šalty- 
je, - susirūpinęs paklausė Halas, žvelgdamas į mergaitę. 
Tačiau ji, nieko neatsakiusi, iš kišenės išsitraukė pluoš- 
tą banknotų su sauja monetų ir ištiesė Halui. Šis išpūtė 
akis: — Kas tai? 

Mergaitė ėmė kažką iš visos širdies aiškinti. Halas ne- 
suprato nė žodžio. Jis tai ir parodė, o mergaitė, nenutuok- 
dama ką daryti, vėl šnekėjo toliau. Griebėsi visų žinomų, 
išskyrus anglų, kalbų: lietuvių, rusų, lenkų... Tačiau Ha- 
las vis taip pat nieko nesuprato. Mergaitė, nebesumany- 
dama, ko daugiau imtis, burbtelėjo: 

— Čia grąža. 

Pasakyta buvo užupiečių kalba. Halas taip nustebo, 
kad greit pastatė rankose laikytą kelioninį krepšį ant že- 
mės ir pasilenkė priešais mergaitę: 

— Tu moki užupiečių kalbą? 

Žinoma, Halas kalbėjo angliškai. Ir vis dėlto mergaitė 
linktelėjo galva. Ji kalbėjo toliau: 

— Mano senelė sakė, kad už vieną rožę negalima imti 
dviejų šimtų litų, todėl liepė atnešti grąžą. 

Tačiau Halas buvo taip nustebintas mergaitės užupie- 
tiškos kalbos, kad sušuko: 

— Iš kur, po galais, išmokai šią kalbą? 

Bet mergaitė vargu ar suprato, ko Halas klausė ang- 
liškai, nes, nieko neatsakiusi, Halui į delną įspraudė pi- 
nigus. 

— Štai. Imkite. 

Atrodė, jai palengvėjo ir grąžinusi pinigus jau ketino 
pabėgti. Halas sulaikė ją už riešo ir pasakė: 

— Kaip jau sakiau užvakar, tai dovana tau. Negaliu jų 
atsiimti atgal, — taip kalbėdamas rankoje turėtus pinigus 
vėl įspraudė į mergaitės delną. Mergaitė, visiškai pasime- 
tusi, ištarė: 

— Senelė liepė grąžinti. 

Ji buvo gana protingas vaikas, todėl, nors ir nesuprato 
anglų kalbos, bet jis tikėjosi, kad bus įmanoma kiek pa- 
sišnekėti. Halas prašė: 

— Nuvažiavus į Užupio respubliką, man šitų pinigų 
nebereikės. Todėl maldauju: paimk juos. 

Mergaitė, išgirdusi šiuos žodžius, nustebusi paklausė: 

— Užupio respubliką? 

— Taip, Užupio respubliką, - pasakė Halas linktelėda- 
mas galva, bet apgailestaudamas pridūrė: - Tik niekaip 
negaliu jos rasti. 

Mergaitė tarė: 

— Mano senelė žino, kur Užupio respublika. 

Nustebintas šių visiškai netikėtų žodžių, Halas sugrie- 


bė ją už abiejų pečių ir prispyrė: 

—-Ką pasakei? 

— Senelė žino, kur Užupio respublika. 

— Iš kur? 

— Anksčiau ten gyvenusi. 

— Kur dabar tavo senelė? Ar galiu su ja susitikti? 

Šių angliškų žodžių mergaitė nesuprato. Tad atsakė 
savaip: 

— Senelė gyvenusi Užupio respublikoje. 

Halas dar kartą jau lėtai paklausė: 

— Kur dabar gyvena tavo senelė? 

Tik tada mergaitė parodė, kad klausimą maždaug su- 
prato, ir tarė: 

— Adutiškyje. 

— Adutiškyje? 

— Taip, Adutiškyje. 

Halas, mosikuodamas rankomis ir trypdamas kojo- 
mis paprašė: 

— Gali mane nuvesti į Adutiškį? 

Mergaitė išvertė akis ir įsispoksojo į Halą, tačiau nieko 
neatsakė. Halas, pamanęs, kad ji nesuprato, ką jis dabar 
pasakė, dar kartą pakartojo. Mergaitė nesutiko: 

— Negaliu. Labai toli. Man reikia parduoti gėles. 

Halas meldė: 

— Nupirksiu visas gėles, kurias tau reikia parduoti 
šiandien, tik prašau nuvesti mane į Adutiškį. 

Ji nenorėjo nė girdėti, ką kalbėjo Halas: 

— Negaliu. Adutiškis labai toli. Man reikia parduoti gėles. 

Halas, lėtai, piešdamas rankomis, pasakė: 

— Nupirksiu visas tavo gėles. 

Mergaitė užsispyrusi purtė galvą: 

— Negaliu. Vienam žmogui negaliu parduoti daugiau 
nei vieną gėlę. 

Halą be galo nuliūdino toks principas. Tuomet mer- 
gaitė tarė: 

— Bet užrašysiu adresą. Senelės adresą. 

Halas kaipmat nušvito ir sušuko: 

— O! Juk galima ir taip! — iš kišenės ištraukė parkerį 
ir užrašų knygutę. Mergaitė į dešinę ranką paėmė užrašų 
knygutę, į kairę — parkerį ir ėmė aiškiai rašyti. Ji buvo 
kairiarankė. Laimei, rašė gana aiškiai. 

Užrašiusi senelės adresą ir vardą, ėmė smalsiai vartyti 
Halo parkerį. Grąžino jį su užrašų knygute: 

— Mano senelės namuose irgi yra toks pat parkeris. 

Halas, nieko neatsakęs, pažiūrėjo į užrašytą adresą ir 
paklausė: 

— Tavo senelė Jorgita? 

Mergaitė patvirtino. 

— O koks tavo vardas? 

— Marija. 

— Marija. Va koks tavo vardas. 

Mergaitė linktelėjo galva. 

Tuo metu vyras, panašus į viešbučio tarnautoją, išėjo 
pravėręs viešbučio duris. Halas jam šūktelėjo: 

— Atleiskite, kur yra Adutiškis? 

Vyras, valandėlę pagalvojęs, atsakė: 

— Netoli sienos. Palaukite šiek tiek. Atnešiu žemėlapį. 

Ir vėl įėjo į viešbutį. Per tą laiką, kol atnešė žemėlapį, 
Halas mergaitės riešą laikė tvirtai suspaudęs. Regis, bijo- 
jo, kad kitaip ji nuskris lyg mažas paukštelis. 

Po kiek laiko tas vyras grįžo nešinas žemėlapiu. Paro- 
dė, kur yra Adutiškis. Visai netoli Baltarusijos sienos. 

— Nuo čia bus gal koks šimtas kilometrų, - paaiškino 
vyras. Halas jam padėkojo. Vyras, tarstelėjo „Nėra už ką“, 


) 167 ( 


įdavė Halui žemėlapį ir vėl nuėjo į viešbutį. Halas dar 
kartą patikrino, kur yra Adutiškis, ir atsisuko į Mariją. 
Tačiau ji jau buvo kažkur dingusi. O ant šalia stovėju- 
sio kelioninio krepšio buvo paliktas pluoštas banknotų 
ir sauja Monetų. 

— Marija! — šaukė Halas į visas puses. Marijos niekur 
nesimatė. 

Tuo metu priešais Halą sustojo taksi automobilis. Pra- 
žilęs, maždaug keturiasdešimt penkerių metų taksi vai- 
ruotojas iškišo galvą pro automobilio langą ir pasakė: 

— Gal reikia taksi? 

To taksi vairuotojo veidas buvo labai pažįstamas. 

— Puiku, jūs kaip tik laiku atvažiavote, - sušuko Halas. 

Taksi vairuotojas išlipo iš automobilio ir įdėjo Halo 
kelioninį krepšį į bagažinę. Tada paklausė: 

— Kur keliausite? 

— Į Adutiškį. 

— Į Adutiškį? — pasitikslino taksi vairuotojas, lyg pir- 
mą kartą išgirdęs šį vietovardį. 

— Taip, į Adutiškį. 

Halas padavė Marijos užrašytą adresą. Taksi vairuo- 
tojas paėmė Halo adresą ir, iš kišenės išsitraukęs akinius, 
užsidėjo. Tada Halas atpažino, kad šis pražilęs taksi vai- 
ruotojas yra tas pats Jonas, kuris iš oro uosto atvežė į 
„Užupio“ viešbutį pirmą atvykimo į Lietuvą dieną. Tik 
Halas apsimetė nepažįstąs. 

— OK! Lets go! - galiausiai ištarė taksistas, ilgai žiūrėjęs 
į adresą. Ir atsisėdo į vairuotojo vietą. Halas įlipo į taksi. 

Bet per tą laiką, kol automobilis stovėjo, variklis buvo 
užgesęs. Taksistas, pabandęs keletą kartų jį užvesti, atsi- 
darė vairuotojo dureles ir, kaire koja pasispirdamas į suša- 
lusią žemę, pradėjo stumti automobilį. Pavažiavus keletą 
metrų, galiausiai variklis suburzgė. Vairuotojas beregint 
koją įtraukė vidun, uždarė dureles ir pradėjo važiuoti. 
Žiūrėdamas į tokį triūsą, Halas šyptelėjo. 

Automobiliui sukinėjantis priešais „Užupio“ viešbutį, 
Halas žiūrėjo pro langą, dairydamasis tai į kairę, tai į 
dešinę. Tikriausiai ieškojo Marijos. Tačiau jos niekur ne- 
simatė. Už lango, kur nesimatė Marijos, snigo. 

Taksi automobilis, vežantis Halą, pervažiavo mažytį 
tiltą, pro šalį praslinko Rusijos stačiatikių cerkvė, kur va- 
kar dieną buvo sutikęs Jorgitą, tada dar kartą pervažiavo 
didelį tiltą ir atsidūrė miegamuosiuose rajonuose. Tolu- 
moje stūksojo Sovietų Sąjungos laikais statyti nykūs dau- 
giabučių namų kompleksai. Ber dėl nesiliaujančio sniego 
visa tai matėsi labai blankiai. 

Netrukus automobilis visiškai išvažiavo iš miesto ir 
pasuko į kelią per apsnigtą mišką. Apsnigti medžiai snie- 
guotas šakas buvo iškišę į kelią, todėl jis panėšėjo į kažko- 
kį tunelį. Kai kur buvo ir išvirtusių medžių, neišlaikiusių 
sniego svorio. Miške buvo be galo ramu, atrodė, kad ten 
negyvena net paukščiai. 

Išvažiavus iš miško prasidėjo laukai. Dėl nesibaigian- 
čio sniego nebuvo galima įžiūrėti tolumos. Matydamas 
už lango slenkančius apsnigtus arimus, galėjai suprasti, 
kad tai vis dar laukai. 

Kartais pasirodydavo ir mažyčių kaimelių. Nežinia, 
gal tos optinės iliuzijos atsirado dėl drėgno oro, bet at- 
rodė, kad kaimelių namai blankiais kontūrais kybo ore. 
Nebuvo jokio ženklo, kad kaimeliuose būtų gyvenę 
žmonės. 

Retkarčiais pro langą pasirodydavo ir žemos kalvų li- 
nijos. Virš jų iš pilko dangaus be paliovos drėbė sniegą. 

Automobilis be paliovos važiavo tolyn, pralėkdamas 
tai miškus, tai laukus, tai kaimus, tai kalvas. Visą tą laiką 
Halas sėdėjo įsigalvojęs, žvelgė lyg apdujęs ir netarė nė 
žodžio. Pražilęs taksi vairuotojas irgi tik vairavo, bet nie- 
ko nekalbėjo. Vieninteliai garsai, kuriuos girdėjo, buvo 
automobilio triukšmas, variklio garsas, ratų su grandi- 
nėmis garsas, važiuojant snieguotu keliu, nesuprantamas 
seno automobilio mechanizmų garsas, pro kažkur lange 
esančią skylutę švilpiančio vėjo garsas. 

Monotoniškoje tyloje nuvažiavus apie dvi valandas, 
taksi vairuotojas netikėtai mašiną sustabdė viduryje lau- 
kų. Šalikelėje stovėjo kažkas panašaus į autobusų stotelę, 
tačiau nei žmonių, nei jokio kaimo aplinkui nesimatė. 

— Gal dar kartą parodytumėte adresą? — Jonas galiau- 
siai pravėrė burną. 

— Ką? — Halas irgi prabilo. 

— Adresą. 

Halas iš kišenės išsitraukė užrašų knygelę, ir, atvertęs 
puslapį, kur Marija gražiai buvo užrašiusi adresą, pada- 
vė ją taksistui. Vairuotojas užsidėjo išsitrrauktus akinius 
ir, paėmęs Halo atverstą užrašų knygelę, ilgai žiūrėjo. 

Galiausiai nusiėmė akinius, įsidėjo juos į kišenę, o užrašų 
knygelę grąžino Halui. 

— Atvažiavome. 

Halas lyg pritrenktas pažiūrėjo pro automobilio lan- 
gą. Už lango nesimatė nieko, tik apsnigti laukai. 

— Ką pasakėte? Čia juk nieko nėra. 

— Žinoma, kad nieko nėra. Bet atvažiavome, — taip 
pasakęs taksi vairuotojas išlipo iš automobilio, atidarė 
bagažinę ir iškėlė kelioninį krepšį. Halas irgi išlipo iš ma- 
šinos ir staiga ėmė šaukti: 

— Jonai! Vėl bandote mane apgauti? 

Halui taip sušukus, Jonas, traukdamas jo krepšį, stai- 
ga pasuko galvą ir pažvelgė į Halą. Matyt, tik dabar jį 
atpažino. Šiek tiek susigėdo ar sutriko. Halas jį spaudė 
toliau: 

— Ir užvakar taip pat padarėte. Sukiojotės kokią va- 
landą važiuodamas iš oro uosto į „Užupio“ viešbutį. Šian- 
dien bandote tą patį? 

Jonas ėmė teisintis, lyg būtų neteisingai apkaltintas: 

— Atleiskite už tą įvykį. Bet taip dariau netyčia. Aš 
universiteto dėstytojas, dirbdamas taksi vairuotoju tik 
prisiduriu prie atlyginimo, todėl kelių gerai nežinau. 
Tačiau šį kartą viskas kitaip. Tikrai atvažiavome, — taip 
taręs ištraukė kelioninį krepšį ir pastatė ant apsnigtos ša- 
likelės. 

— Jonai! Tikrai negaliu patikėti, kad tu universiteto 
dėstytojas. Nejaugi nori pasakyti, kad Adutiškis yra ši- 
tuose laukuose? — šaukė kantrybės netekęs Halas. 

Jonas pradėjo ginčytis: 

— Pažiūrėkite ten. Jei eisite šiuo keliu, už aštuonių 
kilometrų bus Adutiškis. Bet širuo automobiliu toliau 
važiuoti nebegaliu. Per daug prisnigę. Kaip turėčiau elg- 
tis? — taip kalbėdamas parodė į mažą keliuką, atsišako- 
jantį nuo pagrindinio kelio. Pažvelgus ten, buvo matyti 
baltas, apsnigtas kelias, kuriuo niekas nebuvo nei ėjęs, nei 
važiavęs. O šalia kelio mažytis kelio ženklas su užrašu: 
„Adutiškis 8 km.“ Tačiau kelias buvo taip apsnigtas, kad 
senu Jono automobiliu tikrai nenuvažiuosi. Kelyje, ku- 
riuo niekas nebuvo nei ėjęs, nei važiavęs, buvo tik paukš- 
čių pėdsakų eilutė. Halas stovėjo, lyg būtų pamiršęs, ką 
norėjo pasakyti, tik po kurio laiko paklausė: 

— Ar tikrai eidamas šiuo keliu pasieksiu Adutiškį? 

— Čia juk taip ir parašyta, — atrėžė Jonas, rodydamas 
į kelio ženklą. 

— O kito kelio nėra? 

— Nėra. 

— Nejaugi šiuo keliu galima prieiti žmonių gyvenamą 
kaimą? 

— Žinoma, galima. 

— Tai ką man dabar daryti? 

Jonas, gūžtelėjęs pečiais, tarė: 

— Arba eiti pėsčiomis, arba grįžti į Vilnių. Kito kelio 
nėra. 

Išgirdęs tokį nedraugišką atsakymą, Halas vėl supyko. 
Bet tuoj pat tvardydamasis paklausė: 

— Eiti pėsčiomis? Per šitą sniegą? 

Jonas dar kartą patraukė pečiais, esą, tai ne jo reikalas. 

— Iki čia bus trys šimtai trisdešimt litų. Jei dabar norė- 
tumėte grįžti į Vilnių, galiu parvežti už šešis šimtus. 

Halas, supratęs, kad pyktis nieko nepakeis, bejausmiu 
veidu išsitraukė piniginę, išsiėmė keturis šimto litų bank- 
notus ir padavė Jonui pasišaipydamas: 

— Jonai, jūs toks mielas. 

Jonas nieko neatsakė į šią pastabą, tik, išsitraukęs grą- 
žą, ištiesė Halui. Tačiau Halas susinervino: 

— Pasilikite sau. Tai arbatpinigiai už jūsų nepakenčia- 
mą mielumą. 

Jonas nežinojo, kaip čia jam geriau pasielgti, jautėsi 
lyg ir įsipareigojęs: 

— Dėkoju. Iš visos širdies dėkoju. Jūs geriausias mano 
draugas. Jei sutvarkęs reikalus Adutiškyje norėsite grįžti 
atgal į Vilnių, galiu čia palaukti. Žinoma, tokiu atveju už 
laukimo laiką reikės sumokėti. 

Halas labai šaltai ir trumpai atsisakė: 

— No, thank you! 

Jonas vis linkčiodamas Halui tarškėjo: 

— Jūs tikras džentelmenas. Tikrai nuostabus žmogus. 
Dėkoju. 

Ir, paskubomis įsėdęs į automobilį, nuvažiavo kaip 
nuo kažko sprukdamas. Taksi nuvažiavus, staiga viskas 
nutilo. Halas abejingai stovėjo kelio viduryje tarp tuščių 
laukų, rankoje laikydamas didžiulį kelioninį krepšį. 

Tik po kokių penkių minučių ėmė eiti keliu Adutiš- 
kio pusėn. Kojos vis klimpo į sniegą, tad nebuvo taip jau 

lengva. Klimpo iki kelių, kartais net iki klubų. Todėl 
slinko lėtai, vos vilkdamas koją už kojos. Toks ėjimas at- 
ėmė nemažai jėgų, greitis irgi buvo ne per didžiausias. Be 
to, nebuvo jokios vietelės, kur būtų galima sustoti pail- 
sėti. Ant begalinio apsnigto kelio driekėsi tik paukščių 
pėdsakų eilutės. 

Kone šliaužte šliaužęs gal kokią valandą, galiausiai 
kažkur tolumoje pamatė neryškų žmonių pastatytą pa- 
statą. Ėmė sunkiai klampoti į tą pusę. Priplumpinęs 
arčiau suprato, kad tai buvo autobusų stotelė. Dėl pra- 
ūžusios pūgos viduje irgi buvo nemažai prisnigę, tačiau 
sienos naujos ir stogas, netgi suoliukas pastatytas, tad 
galima šiek tiek pailsėti. Halas ranka nuvalė sniegą nuo 
suoliuko ir atsisėdo. 

O tada... Didžiulį sieninį laikrodį nešinas vyras ėjo 
Halo pusėn tuo pačiu keliu. Halas nustebęs, bet kartu ir 
apsidžiaugęs, sušuko pašokęs iš vietos: 

— Atsiprašau! Kur einate? 

Tačiau sieninį laikrodį nešantis vyriškis atrodė lyg 
nepastebįs priešais stovinčio Halo, nes be žodžių priėjo 
ir taip pat be žodžių ketino praeiti pro autobusų stotelę. 
Halas, užbėgęs už akių, užtvėrė tam vyriškiui kelią. 

— Kur einate? Gal į Adutiškį? 

Tas vyriškis staiga pasuko kairėn ir patraukė kažkur to- 
lumoje stūksančios kalvos pusėn. Halas sušuko pavymui: 

— Kodėl nieko neatsakote? Galbūt jūs kurčias? 

Sieninį laikrodį nešantis vyriškis nekreipė jokio dė- 
mesio į Halo žodžius, tik patraukė per apsnigtus arimus 

tolumoje stūksančios kalvos link. Ten buvo tiek prisnigę, 
kad vyras klimpo iki klubų. Bet vis tiek, nešinas sieniniu 
laikrodžiu, slinko tolyn apsnigtais laukais. Žiūrėk, koją 
pastatysi ne ten, įgriūsi į sniegus ir niekada nebeišsikapa- 
nosi. Halas, susirūpinęs dėl to, sušuko: 

— Grįžkite! Nieko jums nedarysiu. 

Jo parties balsas grįžo aidu, o vyras ėjo kaip ėjęs, mak- 
nojo vis pirmyn per sniegus nė neatsisukdamas. Galiau- 
siai pradėjo lipti į kalvą. 

Halas, supratęs, kad nieko nebepakeis, vėl atsisėdo ant 
suoliuko. Ir vis žvelgė į tą keistą, sunkų sieninį laikrodį 
nešančio žmogaus siluetą. 

Sieninį laikrodį nešantis žmogus galiausiai užlipo ant 
kalvos. Užlipęs iki viršūnės laikrodį pastatė ant žemės. 
Ir, lyg norėdamas jį prisukti, atidarė laikrodžio dureles. 
Tada iš laikrodžio purptelėjo daugybė paukščių. Juodi 
paukščiai šurmulingai ulbėdami kilo į dangų. Sieninį 
laikrodį nešęs žmogus žvelgė į tą daugybę paukščių, ky- 
lančių dangun. Halas, stebėdamas tokį jo elgesį, vienas 
pats nusijuokė kaip išsikraustęs iš proto. Gal tai pasirodė 
įdomu, gal linksma. Gal dėl to, kad viską dengė sniegas, 
Halo juokas grįžo aidu. | 

Kvatodamas lyg išprotėjęs Halas pakėlė kelioninį 
krepšį. Ir vėl ėmė klampoti. 

KREGŽDĖS STALČIUJE 


Paėjęs po ąžuolu pamatė mažą koplytėlę. Joje stovė- 
jo iš medžio išdrožta šventojo skulptūrėlė ir degė žvakė. 
Žvakė tebedegė, vadinasi, kažkas buvo neseniai praėjęs. 
Halas, pakėlęs galvą, apsidairė. Pastebėjo, kad nuo čia 
sniegas buvo kiek apvalytas, ir per snieguotą lauką drie- 
kėsi takelis. Kaimas bus besąs netoliese. 

Halui besiilsint, prie koplytėlės pasirodė berniukas 
mąsliom akim. Rankose laikė kiškį, ėjo su meile spaus- 
damas jį prie skruosto. Berniukui už nugaros bolavo ne- 
aiškūs kaimelio kontūrai. 

Halas apsidžiaugė ir šoko prie berniuko: 

— Vaike! Ar čia Adutiškis? 

Berniukas net išsižiojo iš nuostabos. Kitaip ir negalėjo 
būti pamačius netikėtai iš kažkur išdygusį užsienietį, visą 
apsnigtą, nešiną didžiausiu kelioniniu krepšiu. 

— Neišsigąsk! Būk geras, tik neišsigąsk! — kalbėjo Ha- 
las ir norėdamas padrąsinti vaiką žengė keletą žingsnių 
atatupstas. Tačiau berniukas išsižiojęs tik stebeilijosi į 
Halą. 

— Ieškau Marijos senelės Jorgitos. Marijos senelės Jor- 
gitos. 

Berniukas spygsojo akis išpūtęs ir netarė nė žodžio. 

— Marija. Jorgita. Marijos senelė Jorgita. 

Iš berniuko veido buvo matyti, kad jis nieko nesu- 
pranta. Atrodė, kad susišnekėti nepavyks. Halas maldavo 
beveik šaukte šaukdamas: 

— Būk geras, padėk man. Kur Marijos senelės namas? 
Man reikia grįžti į Užupio respubliką. Ar žinai, kur yra 
Užupio respublika? 

Išgirdęs berniukas staiga ėmė rėkti, metė kiškį į sniego 
pusnį ir pasileido tolumoje boluojančio kaimo link. Pa- 
leistas kiškis baimės pilnomis akimis dėbtelėjo į Halą ir 
nuliuoksėjo lauku. 

— Velnias! Visada taip su tais kaimiečiais, - sumurmė- 
jo Halas nusivylęs. Patrypčiojęs ėmė skubiai žingsniuoti 
ton pusėn, kur nulėkė berniukas. Kokias dvi valandas 
pūškavus per sniegus šaltyje, jėgos išseko, mintys jaukė- 
si. Jau ėmė rodytis, kad tas tolumoje boluojantis kaimas 
kyla į orą. 

Priešais gyvenvietę stovėjo apie penkiolika kaimiečių. 
Tikriausiai jie buvo išėję pasižiūrėti į tą netikėtai pasi- 
rodžiusį keistą užsienietį, apie kurį tikriausiai jau bus 
pranešęs berniukas. Tarp jų buvo ir senukų, ir vidutinio 
amžiaus ūkininkų, ir kaimo moterų, ir kokie penki šeši 
vaikai. Jie smalsiomis akimis sekė iš toli ateinantį nepa- 
žįstamąjį. Paskui šeimininkus išbindzinę šunys puolė ar- 
šiai loti pamatę svetimšalį. 

Pasiekęs kaimą, Halas buvo visiškai nusikamavęs nuo 
šalčio ir alkio. 

— Hello! Ar čia Adutiškis? — paklausė Halas sustojęs 
priešais susirinkusius žmones. O šie prapliupo juoktis. 
Halas, žiūrėdamas į tuos žmones, kurie neatsakę į klausi- 
mą ėmė juoktis ir kažką burbuliuoti tarpusavyje, gąstelė- 
jo, ar tik nebus sutikęs būrį vaiduoklių. 

Tuo metu vienas berniukas ėmė mėgdžioti ką tik 
Halo ištartą Ae/lo! Kaimo gyventojai vėl visi kaip vienas 
nusijuokė. Jiems Halo žodžiai, tariami angliškai, turbūt 
pasirodė baisiai juokingi ir keisti. Halas puse lūpų nusi- 
šypsojo. Skruostai buvo taip sušalę, kad negalėjo tinka- 
mai net šypsotis. 

— Ar čia Adutiškis? — dar kartą paklausė Halas, o kai- 
mo gyventojai dar kartą prapliupo juokais. 

— Ieškau Marijos senelės Jorgitos. Kur jos namas? 

Halui taip paklausus, kaimo gyventojai ėmė tarpusa- 
vyje tarškėti. Ką tik Halo 4e//o/ mėgdžiojęs berniukas da- 
bar kaimo vyresniesiems kartojo: „Jorgita! Jorgira!“ Halas 
irgi linkčiojo galvą pritardamas: „Jorgita! Jorgita!“ Dar ki- 
tas berniukas, pirštu rodydamas į vieną kaimo pusę, ėmė 
kažką aiškinti. Jo kalboje lyg ir girdėjosi žodžiai „Jorgita! 
Jorgita!“, tikriausiai jis norėjo pasakyti, kad Jorgitos na- 
mas yra kažkur anoje pusėje. Halas, rodydamas į tą pusę, 
į kurią buvo nukreipti berniuko pirštai, paklausė: 

— Ar Jorgitos namai ten? 

Tada dar vienas berniukas tarė: OK7 Kai tik tas ber- 
niukas sušuko OK?, kaimo žmonės vėl pasileido juokais. 
Halui pasakius Thank you, berniukas jam taip pat atsakė 
Thank you, o kaimo žmonės vėl nusikvatojo. 

Kaimo gyventojai netikėtai pralinksmėjo. Ypač gyvi 
buvo berniukai. Jie, ženklais parodę Halui eiti iš paskos, 
ėmė žingsniuoti priekyje. Halas paskubom drožė paskui 
juos, o vyresnieji, nenorėdami praleisti retą progą į tai 
paspoksoti, nusekė Halą. 

Kaimas buvo nusitęsęs į tolį palei abi kelio puses. Na- 
mai panašūs vienas į kitą, žemi vienaaukščiai mediniai 
pastatai. Kartais pasitaikydavo gelsvai ruda spalva dažytų 
namų, tačiau dauguma pajuodę. Nuo snieguotos gatvės jie 
buvo atitverti žemomis medinėmis tvoromis, už kurių ma- 
tėsi į gėlyną ar daržą panašūs mažyčiai žemės ploteliai. 

Užsieniečiui su didžiuliu kelioniniu krepšiu traukiant 
kaimo gatvėmis paskui berniukus, žioplių rinkosi vis dau- 
giau, ir dabar juos lydėjo beveik trisdešimt žmonių. Tarp 
jų buvo ir didžiulę žąsį laikantis ūkininkas, ir po juodu 
skėčiu šlubčiojantis senukas. Iš paskos stropiai žirgliojo 
net ir kažkoks ligotas jaunuolis, pasiramsčiuodamas ra- 
mentais. Kaimo gatvėje staiga kilo neregėtas triukšmas. 
Dėl to triukšmo žmonės atitraukinėjo langus dengiančias 
sunkias užuolaidas ir žvilgčiojo pro langus. 

Galų gale berniukai sustojo priešais vieną namą. Ir, 
tarpusavyje besiginčydami, ėmė kažką aiškinti Halui. 
Matyt, tai ir buvo Jorgitos namas. 

— Ar čia? — paklausė Halas. Tada vienas berniukas iš- 
tarė OKT, o atlydėję kaimo žmonės vėl ėmė kvatotis. 

— Jorgita! Jorgita! — šaukė kaimiečiai žiūrėdami į tą 
namą, kurį rodė berniukai. O paskui dar kažką nesu- 
prantama. Tikriausiai sakė, kad atėjo svečių, ir kvietė iš- 
eiti. Vienam iš berniukų netikėtai sušukus Hello, Jorgita! 
Hello! Hlello!, susirinkusieji vėl garsiai nusikvatojo. 

Bet net ir taip šurmuliuojant durys neatsivėrė. Žmo- 
nės vis taip pat kvietė Jorgitą, keletas berniukų, nuėję 
už namo kampo, beldėsi į langus. Nebeiškentusi tokio 

triukšmo šviesiaplaukė senutė pravėrė duris ir, šypsoda- 
masi šviesiai kaip saulė, parodė savo veidą. Tą akimirką 
Halas negalėjo nenustebti. Šioji senutė priminė jaunąją 
Jorgirą iš Vilniaus, su kuria Halas buvo praleidęs pastarą- 
ją naktį, tik po penkiasdešimties metų. 

Senutei pasirodžius, kaimo gyventojai visi kaip vienas 
nutilo. Sulaikę kvėpavimą laukė, kas bus toliau. 

— Laba diena. Ar jūs Marijos senelė Jorgita? — kreipėsi 
Halas į senutę. Tačiau senutė tik šypsojosi tarsi saulė ir 
neištarė nė žodžio. Tikriausiai nesuprato, ko Halas klau- 
sė angliškai. Kaimo gyventojai, žiūrėdami į ją, vėl krito 
iš padų, tarsi to ir tebūtų laukę. Žinoma, kaimiečiams 
buvo labai įdomu, kaip toji senelė Jorgita susišnekės su 
nepažįstamu užsieniečiu. 

Halas kiek galėdamas lėčiau, aiškiai ištarė: 

— Atvykau jūsų kai ko paklausti apie Užupio respubliką. 

Senutė nustebo: 

— Užupio? 

— Taip, Užupio respubliką. 

Senutė visai netikėtai prabilo užupiečių kalba: 

— Vadinasi, suprantate užupiečių kalbą? 

Halas susijaudinęs linktelėjo galva. Senutė pažiūrėjo į 
jį ir vėl, nusišypsojusi kaip saulė, tarė: 

— Užeikite. Čia šalta. 

— Dėkui. 

Halas, patrepsėjęs ant kilimėlio, padėto priešais du- 
ris, nuo batų nupurtė sniegą. Ir įžengė į namą. Susirinkę 
kaimo gyventojai įtartinai žiūrėjo. Negalėjo patikėti, kad 

nepažįstamam svetimšaliui ir Jorgitai vis dėlto pavyko 
susišnekėti. O jie tikėjosi, kad nepavyks. 

Kai Halas žengė vidun, virš jo galvos purptelėjo kaž- 
koks paukščiukas. Tačiau viduje buvo labai tamsu, tad 
negalėjai suprasti, kas tai buvo. Ilgą laiką ėjus per akina- 
mai baltus sniego laukus, akys dar nespėjo priprasti prie 
tamsos, todėl nieko nesimatė. 

— Kelias užverstas, autobusai neturėtų važinėti, kaip 
čia patekote? Nejaugi atbridote nuo pagrindinio kelio? 

Halas, nusiimdamas kepurę, nusivyniodamas šaliką ir 
nusivilkdamas paltą, linktelėjo galva. Viduje buvo labai 
šilta, palyginti su lauku. 

— O Dieve! Taip toli! Užeikite čia. Sėskitės. 

Halas atsisėdo ant kėdės priešais didžiulį stalą. Senu- 
tė, paėmusi Halo kepurę, šaliką ir paltą, dingo tamsoje 
norėdama juos pakabinti. Halas, dusliai kosėdamas, ap- 
žiūrinėjo namo vidų. Bet buvo taip tamsu, kad įžiūrėti, 
kaip pastatytas namas, kokie baldai jame, buvo neįma- 
noma. Aiškiau matėsi tik kitame gale iš gelsvai rudo 
molio drėbta didžiulė krosnis. Tai dėl jos viduje ir buvo 
šilta, beveik nepakenčiamai karšta. Halas ėmė kasytis 
rankas ir kojas, ausis ir nosį. Kūnas panižo atsidūręs 
karštyje po ilgo laiko, praleisto šaltyje. Halas be persto- 
jo kosėjo. 

— O ne! Galėjote ir nušalti ką nors, - pasakė vėl pasiro- 
džiusi senutė, pamačiusi Halą, be paliovos kasantį rankas 
ir kojas. Pravėrusi priebučio duris pašaukė: „Kornelijau! 
Kornelijau!“ Iki tol tarp kaimo žmonių stovėjęs vienas 

berniukas priėjo prie Jorgitos, o šioji jam kažką nurodė. 
Senutės nurodymus gavęs skubiai kažkur išdūmė. Senutė 
vėl grįžo vidun. Jai darant priebučio duris, vėl kažkur pa- 
sigirdo paukščiuko purptelėjimas. 

— Reikia skubiai ko nors imtis. Kitaip tikrai peršalsite. 

Atnešė didžiulį dubenį su šaltu vandeniu. Įpylė karšto 
vandens, kad temperatūra būtų tinkama. Ir išmaišė įbė- 
rusi į druską panašių miltelių. Makaluodama retkarčiais 
įmerkdavo ranką, tarsi matuotų vandens temperatūrą. 
Kornelijumi pavadintas berniukas greitai sulakstė. Ne 
pagal metus išstybęs, jis rankose laikė butelį su raudonu, 
į vyną panašiu skysčiu. 

— Ačiū, Kornelijau, — tarė senutė, imdama butelį iš 
berniuko. 

— Nėra už ką. Daugiau nieko nereikia, Jorgita? — pa- 
klausė berniukas. Halas nustebo išgirdęs berniuką kal- 
bant. Jis irgi kalbėjo užupietiškai. 

— Ne, dabar nieko nereikia. Eik. Ir duris uždaryk, — 
pasakė senutė. Berniukas, gal šiek tiek ir nusivylęs, ati- 
darė priebučio duris ir išėjo laukan. Jam darant duris, 
kažkur pasigirdo paukščiuko purptelėjimas. 

— Tas berniukas irgi kalba užupietiškai! — negalėda- 
mas patikėti sušuko Halas. Tačiau senutė labai susikau- 
pusi pylė ką tik iš berniuko gautą raudoną skystį į butelį. 
Visi namai netikėtai prisipildė rožių aromato. Jorgitos 
pilamas skystis tikriausiai buvo rožių vanduo. 

— Šio berniuko mama Laura anksčiau gyveno anoje sie- 
nos pusėje, Baltarusijoje. Netekėjusi pastojo, todėl bijodama 

tėvo ir vyresnio brolio perbėgo čia. Pagimdė tą berniuką, 
sakė, kad jo tėvas Urbonas. Ir atsiuntė jį pas mane mokytis 
užupiečių kalbos. Ir iš kurių laikų tas Urbonas... — taip kal- 
bėdama Jorgita dar kartą patikrino vandens temperatūrą ir 
paliepė: — Na, viskas baigta. Įmerkite čia kojas ir rankas. Tai 
tradicinis Užupio gydymo būdas, penkioms minutėms pa- 
merkus rankas ir kojas nebereikės baimintis dėl nušalimo. 

Halas, vis kosėdamas, nusiavė batus, nusimovė koji- 
nes ir įmerkė abi kojas. Vanduo buvo drungnas. Sumerkė 
ir abi rankas. Taip padarius, niežulys po truputį liovėsi. 
Ausys ir nosis irgi niežėjo, tai Halas pamerkė ir jas. Per 
tą laiką Jorgita stalą uždengė staltiese ir padėjo didžiulę 
sriubos lėkštę su šaukštu. Paskui dingo tamsoje, o iš jos 
pasirodė rankose laikydama puodą su karšta sriuba. 

— Na, o dabar, nusišluostęs rankas ir kojas, pasrėbkite 
sriubos. 

Atnešė didžiulį rankšluostį. Halas, nusišluostęs ran- 
kas ir kojas, atsisėdo prie stalo. 

— Užvalgius karštos sriubos, kosulys praeis, — čiauškė- 
jo Jorgita, pildama Halui į lėkštę dar garuojančią sriubą. 

— Dėkui. | 

Halas, nukamuotas alkio, ėmė godžiai srėbti. Senutė, 
atsistojusi šalimais, žiūrėjo, kaip jis valgo. Halas šliurpė 
lyg pamišęs, bet staiga pakėlė galvą ir tarė: 

— Tikrai skanu. Kas tai per sriuba? Sklinda jazminų 
aromatas. 

Senutė, rodos, nesuprato nė žodžio, ką Halas kalbėjo 
angliškai. 

— Sriuba — geriausias vaistas nuo kosulio. Valgykite, 
dar yra, - kalbėdama dar kartą Halui įpylė sriubos. Ne- 
žinia, ar dėl jos, bet Halo kosulys liovėsi. 

— Keista. Regis, ir anksčiau esu ragavęs tokios jazmi- 
nais dvelkiančios sriubos. Nors negaliu prisiminti nei 
kur, nei kada, - samprotavo Halas. Atrodė, kad senutė 
nesuprato, ką Halas kalbėjo angliškai, nes nieko neatsa- 
kė, tik iš pinto krepšelio ant stalo išėmė didžiulį duonos 
kepalą ir papjaustė. Halas paėmė vieną riekę, padažęs į 
sriubą valgė ją. Senutė patenkinta glostė jį akimis. 

Tuo metu pasigirdo vaikų kikenimas. Jie, atidarę prie- 
bučio duris, buvo spėję įslinkti vidun. 

— Dariau! Vėjas pučia, daryk duris! — subarė vaikus 
senutė. Jie, baisiai išsigandę, sprukdami trinktelėjo duri- 
mis. Vėl pasigirdo paukščiuko purptelėjimas. 

— Tie kaimo vaikai. Dabar žiema, negali niekur toliau 
nulėkti, nuobodžiauja, - kalbėjo senutė. 

Išbėgę į kiemą vaikai pasakojo, ką matę, kaimo žmo- 
nėms, vis dar besibūriuojantiems priešais namą. Tikriau- 
siai klojo, kad nepažįstamas azijietis dabar valgo sriubą, 
Jorgita į jį žiūri ir panašiai. Tarp tų, kurie klausėsi, buvo 
žinančių, kokios skanios Jorgitos verdamos sriubos. To- 
kie rijo seilę. Kiti labai rimtai kažko klausinėjo. Ne tik 
vaikai, bet ir suaugusieji buvo įkalinti šios žiemos, netu- 
rėjo kuo užsiimti, nuobodžiavo. 

Halui viską suvalgius, senutė Jorgita atnešė puodelį 
karštos arbatos ir pasiteiravo: 

— Jūs irgi Užupio respublikos pilietis? 


) 184 ( 


Halas, linktelėjęs galva, tarė: 

— Taip. Atskridau surasti Užupio respublikos. Tik nie- 
kur negaliu rasti. Todėl atvykau pas jus. 

Vargu ar senutė Jorgita suprato, ką Halas pasakė ang- 
liškai. Bet Halas vis tiek kalbėjo: 

— Marija pasakojo, kad gyvenote Užupio respublikoje. 
Pasakykite, kur ji yra. 

Senutė Jorgita nesuprato Halo žodžių. Tik šypsojosi 
kaip saulė. 

— Kadaise aš irgi mokėjau angliškai. Tačiau kai vyras 
išvyko ieškoti Užupio respublikos, jau beveik penkiasde- 
šimt metų visiškai anglų kalba nešneku, nieko nebesu- 
prantu. Tikriausiai per tą laiką viską pamiršau. 

Halas bandė išklausti: 

— Kas atsitiko jūsų vyrui? 

Senutė nesuprato, ko Halas klausė, ir tik šypsojosi. 

O tada... Tamsioje svetainėje pasigirdo paukščiuko 
purptelėjimas, lyg kas būtų suplazdenęs sparnais. Ha- 
las nustebęs pakėlė galvą. Tamsoje greitai praskrido du 
paukščiukai. 

— Kas tai? — paklausė Halas. Senutė lyg susigėdusi nu- 
sišypsojo ir parodė į krosnies viršų. O ten buvo prilipdyta 
daugybė kregždžių lizdų, ir iš kiekvieno į Halą spygsojo 
bailios akytės. Halas nustebęs pažvelgė į kregždžių lizdus 
ir sušuko: — Čia kartais ne kregždės? 

— Gerdihalui mirus, palikau Vilnių ir atsikėliau čia. 
Tačiau atlėkė kregždės ir ėmė lipdyti lizdus. 

Halas negalėjo patikėti: 

— Tokią šaltą žiemą yra kregždžių, tikrai keista. 

Senutė nieko neatsakė Halui, bet, norėdama kai ką 
parodyti, paėmė jį už rankos ir nuvedė į kirą svetainės 
galą, kur stovėjo mažas vaikiškas staliukas. Tame staliu- 
ke, kiekviename atidarytame stalčiuje, buvo matyti su- 
lipdyti kregždžių lizdai. Kai kurie paukščiukai, pamatę 
Jorgitą, ėmė čiauškėti. 

— O Dieve! - nusistebėjo Halas. 

— Iš pradžių kregždės pradėjo lipdyti lizdus šito sta- 
liuko stalčiuose. Tai Gerdihalo staliukas. Žiūrint į liz- 
dus staliuko stalčiuose, atrodė, kad pats Gerdihalas grįžo 
namo. Jų kasmet daugėjo, o dabar kregždės jau lipdo liz- 
dus visuose namuose. 

Senutė vėl paėmė Halą už rankos ir nuvedė prie sieni- 
nio laikrodžio, pritaisyto prie kitos svetainės sienos. Laik- 
rodis buvo senas, jau kadai kadės sustojęs, net durelių ne- 
bebuvo — ir jo viduje buvo keli kregždžių lizdai. Lizduose 
tupintys paukščiai užmiegotomis akimis stebėjo Halą. 

— Cha! Tikrai įdomu, — pasidžiaugė Halas. 

— Ne tik čia. Ateikite. 

Parodė seną smuiką, gulintį ant lentynos. Smuiko vi- 
duje irgi buvo vienos kregždžių porelės lizdas. Ten tu- 
pinčios kregždės žiūrėjo užmiegotomis akimis ir tyliai 
cypčiojo. 

— Čia pats naujausias lizdas. Gerdihalo smuikas, šitos 
nelabosios ir jį užėmė. 

— Tikrai nuostabu. 

— Kai ateina pavasaris, visą dieną skraido po lauką, 

bet žiemą tupi troboj. Šitos, kaip ir pats Gerdihalas, tuo 
metų laiku pasidaro tikros išdykėlės. Todėl, kai tik ateina 
svečių, namus užtemdau. Tada jos mano, kad jau naktis, 
ir ramiai sau tupi. 

Tai štai kodėl ir langai uždengti storomis užuolaido- 
mis, ir oras tvankus — viskas dėl kregždžių. 

— Iš pradžių vyliausi, kad atėjus rudeniui išskris. Ta- 
čiau ruduo atėjo, o jos kaip čia, taip čia. Viduje visada 
šilta, tad veikiausiai pamiršo, kad metų laikai keičiasi. 
Negaliu pamiršti į krosnį prikišti malkų, kad viduje nuo- 
lat būtų šilta. 

Halas pamatė prie krosnies sukrautas šūsnis malkų. 

— Pirma keletą metų kartu gyveno Žemaitis, nebuvo 
taip sunku. Iki rudens priruošdavo užtektinai kuro. 

Halas, netikėdamas savo ausimi, pasitikslino: 

— Sakėte, Žemaitis? Tik nesakykite, kad kalbate apie 
tą patį legendinį Žemaitį, Užupio respublikos didvyrį. 

Bet senutė juk visiškai nesuprato, ką kalbėjo Halas, 
todėl tęsė pradėtą kalbą: 

— Žemaičiui mirus, man padeda mažasis Kornelijus. 
Tik ir jis, atėjus pavasariui, išvažiuos. Sako, važiuos į Vil- 
nių, taps krepšininku. Labiau jaudinuosi dėl to, kas rū- 
pinsis kregždėmis man mirus. 

Senutės balsas skambėjo liūdnai ir vienišai. Kad ją 
kiek pralinksmintų, Halas priėjo prie sienoje įtaisyto jun- 
giklio ir pasiteiravo: 

— Kiek kregždžių čia auginate? Galima, pažiūrėsiu 


uždegęs šviesą? 

Senutė šypsodamasi kaip saulė linktelėjo galva. Ha- 
las paspaudė elektros mygtuką. Viduje nušvito, o būrys 
kregždžių, triukšmingai suplasnojusių sparnais, čiauškė- 
damos pakilo į viršų. Nuo krosnies, iš stalo stalčių, iš 
sieninio laikrodžio, iš smuiko, iš po stalo vienu metu 
pasipylė galybė kregždžių ir ėmė svaiginamai šaudyti po 
svetainę. 

— Kaip nuostabu! - sušuko Halas. Senutė, matyt, buvo 
patenkinta tuo gyvu kregždžių sparnų plazdenimu, nes 
žiūrėjo šviesiomis kaip saulė akimis ir plačiai šypsojosi. 
Paukščiai tūpė jai ant galvos, ant pečių. 

— Na, vaikeliai, matau jau pietų metas, — tarstelėjo 
senutė kregždėms ir įbėrė lesalo į dubenį prie krosnies. 
Paukščiai visi kaip vienas puolė prie maisto. Kol paukš- 
čiai juodavo prie dubens, senutė šalimais buvusį kibirėlį 
sklidinai pripylė tyro vandens. 

Šviesoje matėsi, kad namai buvo visiškai užimti kregž- 
džių. Kur tik koks plyšelis, visur prilipdyta kregždžių liz- 
dų, po jais ant grindų baltavo paukščių išmatos. Atrodė, 
kad tai buvo ne žmogaus, o kregždžių troba. 

Apžiūrėjus į griuvėsius panašią gryčią, Halui į akis 
krito ant kitos sienos kabantys įstiklinti rėmai. Tuose rė- 
muose buvo vėliava. Ją išvydęs Halas sušuko: 

— Ar ten tik ne Užupio respublikos vėliava? 

Negalėdamas nuleisti akių, it pakerėtas artinosi prie 
sienos, kur ji kabėjo. Toji vėliava buvo visiškai tokia pat, 
kaip ir vakar vakare matytoji jaunosios Jorgitos bute Vil- 
niuje, tačiau Halas žiūrėjo į ją taip susijaudinęs, lyg seniai 

nebūtų matęs nieko panašaus. O senutė pasilenkusi kaž- 
ką šnibždėjo kregždėms. Galbūt aiškino, kad šiandien 
namie yra svečių, ir prašė gražiai elgtis. 


ADUTIŠKIO JORGITA 


— Tai mano vyro palikimas, - pasakė Jorgita, Halui vis 
dar tebežiūrint į vėliavą. 

— Nustebau pamatęs, kad saugote Užupio respublikos 
vėliavą, - kalbėjo Halas. 

— Jei atpažįstate respublikos vėliavą, jūs, be abejonės, 
užupietis. Jūs pirmas tėvynainis, kurį sutinku po Žemai- 
čio mirties, — pasakė Jorgita. Kalbėjo be galo liūdnai ir 
rodėsi vieniša. Kiek laiko patylėjusi, tarsi ką prisiminusi, 
vėl prabilo: - Turiu kai ką parodyti. Sekite paskui. 

Senutė sugriebė Halo ranką ir nusitempė į tamsų ko- 
ridorių. Koridoriaus sienos buvo nulipdytos kregždžių 
lizdais, jos šaudė tai čia, tai ten. Koridoriaus gale pravėrė 
vienas duris. 

Ten pasirodė gana erdvus, tvarkingas kambarys. 
Jame rikiavosi daugybė sekcijų, kuriose matėsi visokiau- 
sių daiktų, nuotraukų. Pro langą sklido dienos šviesa, 
todėl medinės grindys net blizgėjo. Tačiau, kitaip nei 
svetainėje, tame kambaryje buvo taip šalta, kad net nosį 
surietė. 

— Čia tarsi koks mažas muziejus! — pasakė Halas. Ir, 

nežinodamas, nuo ko pradėti apžiūrinėti, tik dairėsi į 
kairę ir į dešinę. Pirma priėjo prie kitame gale stovinčios 
sekcijos, kurioje buvo didžiulė vėliava. Tai irgi buvo Už- 
upio respublikos vėliava, kaip ir įrėmintoji svetainėje. 

— O šitą man atidavė Žemaitis prieš pat mirtį, — kal- 
bėjo Jorgita, stovėdama už netekusio žado ir spoksančio į 
vėliavą Halo. Atidarė sekciją ir ištraukė po vėliava gulėju- 
sią dėžutę. Iš ten išėmė seną atvirlaiškį. 

— Pažiūrėkite, šita vėliava kabėjo ir čia. 

Ji rodė atvirlaiškį su nespalvota viduryje ežero pastaty- 
tos senovinės pilies nuotrauka. Virš pagrindinio elegan- 
tiškos ir grakščios, išskaptuotos iš marmuro pilies bokšto 
plevėsavo Užupio respublikos vėliava, už ežero, tolumoje, 
kilo snieguotos viršukalnės, kažkuo primenančios Alpes. 
Tai buvo visiškai toks pat atvirlaiškis, kurį Halas vakar 
vakare rodė Jorgitai Vilniuje. Dabar jis žiūrėjo į nuotrau- 
ką tarsi pirmąkart. 

— Tikrai graži pilis. 

— Čia Užupio respublikos prezidento rūmai. Seniai, 
labai seniai, kai man buvo tik kokie ketveri penkeri me- 
tai, šitame pilies kieme sveikindama su pergale įteikiau 
gėlių maratono bėgikui Žemaičiui, kuris grįžo laimėjęs 
aukso medalį, - kalbėjo senutė Jorgita, paskendusi prisi- 
minimuose. 

Halas, dar labiau susijaudinęs, paklausė: 

— Buvote sutikusi tą legendinį didvyrį Žemaitį? 

Nežinia, ar Jorgita suprato, ką Halas kalbėjo angliš- 
kai, ar ne, tačiau, vis šypsodamasi kaip saulė, tęsė: 

— Iš nugaros pastumta suaugusiųjų rankų, priėjau prie 
laurų vainiku pasipuošusio Žemaičio ir ištiesiau rankoje 
laikytą gėlių puokštę, o jis, nuo pečių nusisiautęs didžiu- 
lę vėliavą, apgaubė ja mano pečius. Tačiau buvau dar 
maža, tad nesupratau, kaip tai svarbu, ir kaipmat viską 
pamiršau. 

— Kaip nuostabu, sutikote patį Žemaitį. 

— Žemaitis buvo mano tėvo adjutantas. Kartu su juo 
išvyko į karą. Tačiau, tėvui kritus mūšio lauke, mūsų 
tėvynės nebeliko, o Žemaitis tapo ūkininku. Nuo tada 
iki pat mirties rūpinosi manimi, vis vadindavo panele. 
Prieš išleisdamas paskutinį atodūsį grąžino šitą vėliavą, 
kurią jau buvau pamiršusi. Buvo tikrai geras, paprastas 
žmogus... 

Taip pasakiusi persižegnojo. Kaire ranka, lyg būtų 
kairiarankė. 

— Kas ir kam siuntė šį atvirlaiškį? — paklausė Halas, 
žiūrėdamas į užrašą neaiškiomis raidėmis ant kitos atvir- 
laiškio pusės. 

Senutė atsakė tarsi būtų supratusi klausimą: 

—.Jį siuntė Užupio respublikos liaudies poetas Urbo- 
nas savo sūnėnui. Tuo metu sūnėnas gyveno tremtyje, 
kažkur tolimoje šalyje. Čia kvietimas grįžti į tėvynę, kuri 
atgavo nepriklausomybę. 

Atrodė, kad besikalbėdama su Halu senutė po tru- 
putį pradėjo prisiminti anglų kalbą, kurią buvo seniai 
pamiršusi. 

— Laiškas, rašytas paties Urbono ranka, nuostabu, — 

kalbėjo Halas, vartydamas rankose atvirlaiškį ir stebė- 
damasis. 

— Urbono sūnėnas — mano vyras. 

Tarsi netikėtai kažką prisiminusi, senutė pridūrė šyp- 
sodamasi: 

— Tačiau vos trisdešimt dvejų sulaukusios Lauros tauš- 
kalai, kad Kornelijus - Urbono sūnus, visiškai neįtikėtini. 
Ir ne tik ji taip pliauškia. Iki šiol, jei tik netekėjusios mer- 
ginos pagimdo vaiką, skelbiasi, kad jie —- nuo Urbono. 

Halas nusijuokė: 

— Tai Urbonas buvo didis žmogus, ar ne? 

— Na, merginos ir lieka merginos. Tikriausiai kiekvie- 
na ne vieną ir ne du kartus svajojo apie Urbono glėbį, 
skaitydamos „Rytą Julijai“. Net jei vadinosi ir ne Julijo- 
mis. Tačiau ne tos naivios merginos mane labiausiai pik- 
tina. Vis atsiranda žmonių, laikančių Urboną kažkokia 
neegzistuojančia šmėkla ir be menkiausio pagrindo tei- 
giančių, esą jo parašytus eilėraščius parašė jie patys. Yra 
toks rašytojas Rusijoje, kuris pavogė Urbono eiles ir atvi- 
rai išleido jas savo vardu. 

Tai išgirdęs Halas sušuko: 

— Aš irgi esu sutikęs panašių žmonių. Vienas toks 
teigė, kad „Poetus kolonijose“ parašė Ukrainos poetas 
Jaroslavas. 

Jorgita atsiduso: 

— Todėl Urbonas jau seniai buvo taip pasakęs: „Jei no- 
rime susigrąžinti prarastą šalį, turime susigrąžinti praras- 


tas eiles.“ 

Halas itin jautriai tarsi sau tarė: 

— Mano tėvas irgi panašiai kalbėjo. Jis norėjo, kad jo 
kaulai būtų užkasti Užupio respublikoje tam, kad prasi- 
kaltų eilėraščių daigai, - Halo akys paplūdo ašaromis. 
dama nuraminti, giliai iš sekcijos ištraukusi seną eilėraš- 
čių rinkinį tarė: 

— Perskaityti vieną juokingą Urbono eilėraštį? 

Taip kalbėdama kaire ranka pavarčiusi lapus surado 
eilėraštį. Ir pradėjo skaityti: 


Šlubi paštininkai 

Miega laiškų krepšyje 

Akli gydytojai 

Miega pirmosios pagalbos krepšyje 
Kurti čigonai 

Miega smuiko dėkle 

Visi žmonės nešiojasi krepšius 
Kad galėtų miegoti įlindę į juos 


Kažkurioje karalystėje 
Galbūt Japonijos 

Žmonės iki šiol 

Miega įlindę į avimus batus 
Tačiau po revoliucijos 
Mūsų kaime 

Tai uždraudė 

Todėl visi nešiojasi krepšius 

Halas, išklausęs iki šios vietos, daugiau nebegalėda- 
mas tvardytis, plūsdamas ašaromis sukikeno. O senutė, 


skaniai nusikvatojusi, skaitė toliau: 


Vis dar neturėdamas krepšio nusprendžiau 
Miegoti įlindęs į kregždžių stalčių 

Kaip jūs įlindę į puodus 

Nusprendėte miegoti su varlėmis 

Kaip jūsų dukros įlindusios į degtukų dėžutę 
Nusprendė miegoti su degtukais 


Halas nebesitvardydamas juokėsi susiėmęs už pilvo. Net 
nosis pradėjo bėgti. Šniurkščiodamas nosimi tarė: 

"— Urbonas buvo tikrai juokingas žmogus. Močiute, o 
jums teko susitikti Urboną, kol jis dar buvo gyvas? 

Jorgita gūžtelėjo pečiais ir atsakė: 

— Urbono taip ir neteko sutikti, - pagalvojo ir tęsė: — 
Nors nežinau, gal ir teko. Ne, ne, be jokių abejonių, bu- 
vau jį sutikusi. 

Tarsi norėdama įrodyti savo žodžius, parodė į sekcijo- 
je esančią nuotrauką: 

— Ten mano vyro šeimos nuotrauka, joje yra ir Ur- 
bonas. 

Nuotrauka buvo sena, nespalvota. Nuotraukos viduryje 
nejudėdamas sėdėjo rūstus vidutinio amžiaus vyras su me- 
daliu, prisegtu ant krūtinės, šalimais jo — elegantiškai apsi- 
rengusi dama, priešais juos stovėjo maždaug šešerių septy- 
nerių metų berniukas ir penkerių šešerių metų mergaitė, o 

už vidutinio amžiaus vyro ir damos šiek tiek palinkęs sto- 
vėjo aukštas vyriškis vešliais ūsais, kuriam buvo per trisde- 
šimt. Iš jų drabužių ir senovinio fono buvo galima manyti, 
kad tai XIX amžiaus pabaigos kažkurios aukštuomenės 
šeimos nuotrauka. Tačiau ta nuotrauka buvo visiškai tokia 
pat, kaip vakar Jorgitos bute Vilniuje matyta nuotrauka. 
Atrodė, kad net pats Halas to nesuprato, tik įdėmiai apžiū- 
rinėjo kiekvieną asmenį, esantį nuotraukoje. 

— Štai šis asmuo mano šešuras, išsiųstas į tolimą šalį 
kaip Užupio respublikos ambasadorius, bet girdėjau, kad, 
praradęs tėvynę, nusižudė nebegalėdamas pakelti liūde- 
sio, — kalbėjo senutė Jorgita, pirštu rodydama į vidutinio 
amžiaus vyrą. 

— O ne! - apgailestaudamas sudejavo Halas. 

Senutė visiškai ramiu balsu tęsė toliau: 

— Mano tėvas ir šešuras buvo labai artimi draugai. 
Todėl galima sakyti, kad šie du vaikai - mano pusbrolis 
ir pusseserė. Bet šis vyresnis pusbrolis vėliau tapo mano 
vyru. 

Halas, lyg viską suprasdamas, linkčiojo galva ir klau- 
sėsi. Senutė pasakojo toliau, rodydama į aukštą vyrą veš- 
liais ūsais, kuriam buvo per trisdešimt: 

— Šis asmuo ir yra tas garsusis Urbonas. Tuo metu 
labai dažnai žaisdavau su pusbroliu ir pussesere. Be to, 
eidavau pas juos į svečius iš šios ponios mokytis skam- 
binti fortepijonu. Tad žinoma, kad tuo metu būsiu suti- 
kusi ir Urboną. Bet tai buvo jau taip seniai, kad net ir 


nebepamenu. 

Halas pakinknojęs galva, pritarė: 

— Visko pasitaiko. Panašiai kaip tamsa vakarais užkloja 
laukus, taip ir užmarštis uždengia tolimus atsiminimus. 

Jorgita linktelėjo. Atrodė, kalbėdamasi su Halu, po 
truputį pradėjo prisiminti anglų kalbą, kurią buvo visai 
pamiršusi. 

— A, o čia mano sūnus Gerdihalas, — pasakė senutė, 
rodydama į rėmelį, buvusį kitoje sekcijoje. Ten buvo ma- 
tyti jaunas, maždaug dvidešimties metų vyras. Tvirtai 
sučiaupęs lūpas, nepalenkiamas jaunuolis, žvelgiantis tie- 
siai prieš save, kažkuo priminė azijietį. — Kai nebeliko 
vyro, Gerdihalas buvo vienintelė viltis mano gyvenime. 
Tikrai protingas vaikas. Apie užupiečių kalbą net nekal- 
bu, laisvai šnekėjo lietuvių, rusų, lenkų, anglų, vokiečių 
ir prancūzų kalbomis. Rašė straipsnius įvairiausių šalių 
laikraščiams. 

Iš po nuotraukos ištraukė iškarpų albumą ir didžiuo- 
damasi atvertė jį priešais Halą. Halas stebėjosi: 

— Oho, nepaprastas jaunuolis. 

Jorgita, nelabai kreipdama dėmesio į Halo žodžius, 
tęsė: 

— Jis netgi išvertė ir išleido Urbono eiles įvairiausiomis 
kalbomis. 

Ji parodė knygas, sukrautas sekcijos apačioje. Halas 
nustebęs paklausė žiūrėdamas į tas knygas: 

— Visas tas knygas išvertė jūsų sūnus? 

Jorgita, nekreipdama dėmesio į Halo klausimą, tarsi 
sau burbėjo: 

— Tačiau mano vaikelis mirė trisdešimt trejų. 

— O ne! - nė pats nesuvokdamas suriko Halas. 

— Jį nužudė Sankt Peterburge. 

— O ne! - dar kartą sušuko Halas. 

— Žmonės kalba, kad Gerdihalą nužudė, nes jam ne- 
pavyko pasikėsinti į Rusijos imperatorių. 

— O ne! - skausmo pilnu balsu sušuko Halas. 

Tiesą sakant, tai buvo labai senas įvykis, todėl Jorgita, 
pamiršusi liūdesį, tik šypsojosi giedrai kaip saulė. Ir pra- 
bilo, lyg abejotų, ar Halas supranta jos kalbą: 

— Viską suprantate, ką kalbu? 

Halas, ryžtingai linktelėjęs, atsakė: 

— Žinoma. Užupietiškai kalbėti nemoku, tačiau jus 
suprantu. 

Senutė pusiau tikėdama, pusiau abejodama tęsė: 

— O čia mano anūkė Marija. 

Parodė į dar vieną nuotrauką sekcijoje. Tai buvo plačiai 
besišypsančios mergaitės, kurią Halas šiandien ryte buvo 
matęs priešais „Užupio“ viešbutį, nuotrauka. Pažiūrėjęs į 
Marijos nuotrauką, Halas linksmai nusijuokęs tarė: 

— Marija! Šiandien ryte buvau sutikęs Vilniuje. Tikrai 
graži ir protinga mergaitė. 

Neaišku, ar Jorgita suprato, ką kalbėjo Halas, nes tęsė 
pradėtą kalbą: 

— Marija — Gerdihalo ir Julijos duktė. 

Senutė Jorgita iš sekcijos išėmė nuotrauką ir paglos- 
tė mergaitės veidą. Pakėlusi galvą, pasakė žiūrėdama į 


Halą: 

— Gerdihalui mirus, Julija su mažu vaiku rankose 
buvo pabėgusi į tolimąją Kordobą. 

— Kordobą? Ispanijos pietus? 

Jorgita, pritariamai pakinknojusi, tęsė: 

— Pabėgo į tą tolybę, tačiau nė Julija negalėjo pakelti 
nostalgijos. Visi Užupio žmonės tokie. Todėl galiausiai 
nušoko nuo Kordobos tilto, nusižudė. 

— O! - sušuko Halas skausmo pilnu balsu. Tačiau Jor- 
gita negailestingai ramiai žiūrėjo kažkur toli į erdvę. 

— Mirtis nušokus nuo Kordobos tilto... Prisimenu tokį 
eilėraštį, — murmėjo Halas tarsi sau, vis naršydamas po 
atmintį, bandydamas prisiminti eilėraštį, kurį galiausiai 
pradėjo deklamuoti angliškai: 


Jei kada nors kur nors 

Mes vėl susitiktume 

Pasiimkime skėčius laukti lietaus 
Lietaus kaip sidabrinė mėnulio šviesa 
Lietaus kaip žydra pianino sonata 


Tiesą sakant, mes šioje šalyje 
Lietaus sezono 

Neturėjome 

Todėl alyvmedžiai nuvyto 
Paukščiai nebedainavo 


O tavo lūpos sukepė. 

Halui deklamuojant eilėraštį, Jorgita giedromis akimis 
žiūrėjo į jį. Buvo aišku, kad ji supranta, ką Halas dekla- 
muoja angliškai. Halas tęsė: 


Jei kada nors kur nors gal net tolimojoje Kordoboje 
Ar net ant Kordobos tilto vėl susitiktume 
Sulėtinkime žingsnius 

Kad pamatytume drugelio sparnų plazdenimą 

Po tiltu plevenančių drugelių 

Sparnų plazdenimą pamatytume 


Tiesą sakant mes šioje šalyje 
Pavasario saule švytinčios popietės 
Neturėjome 

Žuvys po šaltu ledu nejudėjo 
Pumpurai nesprogo 

O abi tavo rankos visada buvo šaltos. 


Senutės akyse suspindo skaidrios ašaros. 

— Ką gali žinoti, gal ir nelaimingoji Julija, stovėdama 
ant Kordobos tilto, prisiminė šį eilėraštį. Žinote, kieno 
tai eilės? | 

Nustebintas netikėto senutės klausimo Halas tik pa- 
traukė pečiais, tačiau nieko neatsakė. 

— Tai į anglų kalbą išverstos Urbono eilės. 

Halas, be galo sujaudintas, sušuko: 

— Pasirodo, mano mėgstamas eilėraštis „Mirtis nuo 
Kordobos tilto“ parašytas Urbono! 

Tačiau Jorgita, nekreipdama dėmesio į Halą, pasakojo: 

— Julijai mirus, Marija basomis grįžo namo. Ach! Iki 
mirties nepamiršiu to vaizdo, kai mažoji Marija basomis 
grįžo namo. 

Taip kalbėdama nebegalėjo suvaldyti į akis plūstančių 
ašarų. Tačiau vis tiek šypsojosi giedrai kaip saulė. 

O tada... Netikėtas šalto vėjo gūsis privertė Jorgitą at- 
sisukti lango pusėn ir sušukti: 

— Dariau! 

O ten prie plačiai atverto lango prilipę kaimo vaikai, 
kurį laiką spoksoję į vidų, greit atšoko. Jorgita, priėjusi 
prie lango, uždarė jį tardama: 

— Kaimo žmonėms žiemą nėra nei kur nueiti, nei į ką 
pažiūrėti. Jei pas ką atvažiuoja svečių, tai jau pramoga. 

Už taip kalbančios Jorgitos nugaros plačiai driekėsi 
laukas, kur vis be perstojo snigo. 

Prie lango prilipę ir į vidų spoksoję vaikai, skubiai 
nušokę pastebėti Jorgitos, dabar skuodė už namo kam- 
po ir ten susirinkusiems žmonėms pasakojo, ką matę. Jie 
tikriausiai apsakinėjo, kad senelė Jorgita nepažįstamam 
užsieniečiui rodė sekcijoje esančias nuotraukas, aiškino, 
kas ten yra, o užsienietis, linkčiodamas galva, klausėsi 
ir kažką sakė, galiausiai užsienietis pradėjo beveik dai- 
nuodamas kažką deklamuoti, Jorgita paplūdo ašaromis 
ir panašiai. Tarp tų kaimo žmonių, kurie buvo girdėję 
ankstesnį vaikų pasakojimą, buvo ir labai susidomėjusių, 
kurie iškart ėmė kažko klausinėti. Jie tikriausiai niekaip 


negalėjo patikėti, kad Jorgita susišneka su užsieniečiu. 

Kai kuriuos tikriausiai sujaudino Jorgitos liūdesys, nes 
akys paraudo nuo ašarų. 

— Anksčiau ir aš gyvenau mieste. Gerdihalui mirus, 
atvažiavau čia. Čia mano tėvo gimtinė, Žemaitis čia dir- 
bo žemę. 

Ji nugrimzdo į prisiminimus ir vėl pajuto gyvenimo 
beprasmybę. Lyg norėdama užgožti užplūdusius jausmus, 
parodė dar vieną nuotrauką ir pasididžiuodama sušuko: 

— O čiagi mano vyras! 

Nuotraukoje, kurią jį rodė, matėsi vestuvinę suknelę 
vilkinti ir plačiai besišypsanti Jorgita ir jos sutuoktinis. 
Tačiau ta nuotrauka buvo visiškai tokia pat, kaip ma- 
tytoji Jorgitos bute Vilniuje. Bet atrodė, kad Halas to 
nepastebėjo. 

— Jūs be galo graži, o jūsų vyras, pasirodo, irgi gražuo- 
lis, - žavėdamasis kalbėjo Halas. 

Senutė tuos žodžius nuleido negirdom ir tęsė savo: 

— Kartu su tėvu išvyko į užsienį, gyveno tremtyje, 
paskui grįžo atgal ir vedė mane. Niekada gyvenime ne- 
pamiršiu tos dienos, kai vėl susitikau su pusbroliu. 

Dabar Halas daugiau nieko nebesakė, tik ausimis go- 
džiai siurbė žodžius. Senutė pasakojo: 

— Mes susitikome Vilniaus oro uoste. Tą dieną grįžau iš 
Danijos, o ūkininku tapęs Žemaitis atvažiavo manęs pa- 
sitikti. Pasiėmęs didžiausią žąsį, tarsi žąsis krypuodamas 
pats apledijusiu keliu, Žemaitis garsiai pašaukė mane: 
„Jorgita!“ Žinoma, išgirdęs tą kvietimą, tik sapnuose sap- 
nuotas pusbrolis atsisuko ir pamatė mane! Tada kaip tik 

buvo atvažiavęs ieškoti nepriklausomybę atgavusios Už- 
upio respublikos. 

— Tikrai romantiška. 

— Tik jis manęs neatpažino. Juk išsiskyrėme tada, kai 
man buvo dar šešeri, tai kaip atpažinsi tą mergaitę pra- 
ėjus beveik dvidešimčiai metų. 

Halas linkčiojo galvą, o senutė porino: 

— Kitą dieną pusbrolį netikėtai sutikau Rusijos stačia- 
tikių cerkvėje. Šiuolaikinis jaunimas tikriausiai negalėtų 
paslėpti savo jausmų, pultų tiesiai į glėbį. Ber tais laikais 
mes buvome labai drovūs. Pasiūliau susitikti „Mano ka- 
vinėje“. O Žemaičiui liepiau atvesti jį į mano namus. 
Pusbrolis tuo metu dar nežinojo, kad aš — jaunesnioji 
pusseserė, su kuria kadaise buvo išsiskyręs. 

— Ir vėliau tapo jūsų vyru? — nekantraudamas paklau- 
sė Halas. 

Senutė, nuvokusi Halo klausimą, pakinknojo galvą ir 
pasakė: 

— Pusbrolis, palikęs Gerdihalą mano įsčiose, kitą rytą 
išėjo ieškoti Užupio respublikos. Deja, daugiau nebegrįžo. 

Halas klausėsi šios graudžios istorijos, liūdnai žiūrėjo 
ir atsargiai paklausė: 

— Ar nekaltinate jo? 

Nežinia, ar senutė suprato, ko klausė Halas, ar ne, nes 
šypsojosi vis taip pat giedrai kaip saulė ir pasakojo: 

— Užupyje yra tokia patarlė: „Jei vyras nepasiekia savo 
tikslo, išėjęs iš namų, nebegali grįžti atgal.“ Todėl aš di- 
džiuojuosi savo vyru. Ir savo sūnumi Gerdihalu. 

Halas be žodžių pritarė. 

Sekcijoje buvo saugoma ir daugiau įvairių daiktų: am- 
basadoriaus smokingas, batai, akiniai, parkeris, medalis 
ir kitkas. Pasak Jorgitos, visa tai šešuro palikimas. 

Vartant tuos daiktus, kažkas pabeldė į langą ir pa- 
šaukė: „Jorgita! Jorgita!“ Halas ir senutė Jorgita pasuko 
galvas lango pusėn. Už lango matėsi tik didelį juodą 
skėtį laikančio žmogaus figūra. Virš to juodo skėčio vis 
snigo. 

Senutė Jorgita priėjo prie lango. Halas irgi. Lauke sto- 
vėjo mažas senukas su juodu skėčiu ir, užvertęs galvą, žiū- 
rėjo į langą. Tas senukas tikriausiai bus iš vaikų išgirdęs, 
kad Jorgita verkia, ir atėjęs jos paguosti. 

— Mindaugai, tu tikrai nepakenčiamas pensininkas! 

Jorgita atidarė langą. Ir kažką sušuko už lango sto- 
vinčiam Mindaugui. Mažasis senukas su skėčiu nedrąsiai 
šypsodamasis bandė teisintis lietuviškai. Jorgita persime- 
tė keliais žodžiais su juodą skėtį laikančiu senuku ir už- 
darė langą, paliepusi Halui: 

— Truputį palaukite. Regis, man vis dėlto teks išei- 
ti. Jei neišeisiu ir tiesiai visko nepapasakosiu, šio kaimo 
žmonės mirs iš smalsumo. 

Senutė Jorgita išėjo į lauką. Kai ji atidarė duris, pa- 
sigirdo triukšmingas kregždžių čiauškėjimas. Jorgitai iš- 
ėjus, kambaryje vienui vienas likęs Halas toliau įdėmiai 
smalsiai kilnojo daiktus sekcijose. 

Senutei Jorgitai atidarius priebučio duris ir pasirodžius 
kieme, stoviniuojantys žmonės visi ėmė džiaugtis, ploti. 

Tikėdamiesi, kad ji galiausiai patenkins jų smalsumą, 
spraudėsi aplink. Ir be paliovos žėrė klausimus. Jorgita 
aiškino, kaimo gyventojai klausėsi ir linkčiojo galvas. Ir 
vėl klausė. Matyt, teiravosi, kas tas ponas užsienietis, ko 
atvykęs, kokia kalba jiedu šnekasi. 

Kol Jorgita ties priebučio durimis šnekučiavosi su kai- 
mo gyventojais, Halas žiūrinėjo seną gramofoną, plokš- 
teles, vasaros kurorte forografuotas nuotraukas, jaunos 
Jorgitos, maitinančios vaiką, kuris tikriausiai buvo Ger- 
dihalas, nuotrauką. Ir tuo metu akys užkliuvo už keisto 
leidinėlio. Tai buvo teatro bukletas. Nieko negalvodamas 
čiupo jį ir ėmė sklaidyti. 

Ten buvo daug ir smulkiai prispausdinta, tačiau ne 
angliškai ar rusiškai — ko gero, lietuviškai. Taigi Halas 
nesugebėjo perskaityti nė vienos eilutės. Tik pervertė bu- 
kletą ieškodamas nuotraukų. Išvydo juodus drabužius 
vilkinčio jaunuolio nuotrauką. Vyras nuotraukoje rim- 
tu veidu žvelgė į priekį. Halas vertė bukletą ieškodamas 
daugiau nuotraukų. Kitame puslapyje buvo garbingo, gal 
penkiasdešimties metų vyro, nutaisiusio iškilmingą šyp- 
seną, nuotrauka. Iš jo išdidžios laikysenos ir pakilios mi- 
mikos galėjai spręsti, kad jis buvo arba trupės režisierius, 
arba teatro direktorius. Paskui rado maždaug keturias- 
dešimties metų vyro nuotrauką. Veidas jo buvo išbalęs, 
plaukai susivėlę. Kietai sučiauptos lūpos, į kamerą įsmeig- 
tas žvilgsnis tvoskė laukinio žvėries įniršiu. Be jokios 
abejonės, jis turėjo atlikti pagrindinį vaidmenį. Halas, 
susirėmęs akimis su tuo laukiniu žvilgsniu, greit nuvertė 

tą lapą. Kitame puslapyje buvo maždaug trisdešimt pen- 
kerių metų aktorės nuotrauka. Moteris, viena ranka parė- 
musi smakrą, išvargusi, abejingai žiūrėjo į priekį... Toles- 
nė nuotrauka greičiausiai buvo viena iš spektaklio scenų: 
didžiulį kelioninį krepšį laikantis maždaug keturiasde- 
šimties metų vyras vienui vienas stovi prie ilgo kelio, 
besidriekiančio tuščiais laukais. Galbūt laukia autobuso. 
Žiūrint į tą nuotrauką kilo viena abejonė: kaip įmanoma 
įgyvendinti tą nuotraukoje matomą realų vaizdą teatro 
scenoje, ne kine? Paskutiniame lape buvo nespalvota vyro 
elegantiškais ūsais fotografija, jam turėjo būti gerokai per 
trisdešimt. Matyt, pjesės autoriaus nuotrauka. Vyras taip 
gundomai šypsojosi lūpų kampučiais, kad tikriausiai nė 
viena moteris negalėjo atsispirti, kol jis buvo gyvas. Bet 
tai buvo tik senos nuotraukos kopija, išilgai ėjo įbrėži- 
mas, ir kokybė buvo ne pati geriausia. 

Tai buvo visiškai toks pat, kaip šį rytą iš Alvydo gau- 
tas bukletas. Tačiau atrodė, kad Halas nepastebi to pana- 
šumo. Bukletą padėjo į vietą sekcijoje. 

Padėjęs bukletą į vietą, pamatė dar vieną įdomybę. 
Tai buvo vokas su užrašu „Rimui“. Jam pasidarė smalsu, 
kas tai per laiškas. 

Tuo metu į trobą grįžusi Jorgita jam paaiškino: 

— Ten laiškai, kuriuos mano vyras parašė savo draugui 
Rimui. 

Halas atsiklausė, ar jis gali perskaityti. Senutė Jorgita, 
paėmusi voką iš sekcijos, padavė Halui. Jis atsargiai iš jo 


ištraukė laišką. 

Ten buvo sudėti trys laiškai, parašyti angliškai. Vie- 
nas labai trumpas, o kiti du — ilgoki. Halas pirmiausia 
perskaitė trumpąjį. 


Mielas mano drauge Rimai, 
Jei šiandien vis dėlto neišvyktum į Kišiniovą važiuojančiu 
autobusu ir dar keletą dienų pasiliktum Vilniuje, būčiau be 
galo dėkingas, kad parašytum adresą, kur esi apsistojęs. Tik 
radęs laiko, užsuksiu į šį viešbutį patikrinti Tavo atsakymo. 
10 val. 2 min. 
Tavo draugas Halas 


P. S. Vilma tikrai be galo graži ir paslaptinga moteris. 


Šį laiškutį perskaitęs, Halas turbūt pamanė, kad neman- 
dagu šitaip kištis į kitų gyvenimą, todėl tuos du neskai- 
tytus sudėjo atgal į voką, tik paklausė: 

— Čia parašyta apie važiavimą į Kišiniovą, Rimas mol- 
davas? 

— Matyt, —- pasakė senutė Jorgita. Pamąsčiusi panei- 
gė: — Ne, ne, esu viena ausimi girdėjusi, kad Rimas, ro-- 
dos, buvo Estijos rašytojas, o nuo kažkokios ligos mirus 
broliui vedė brolienę, kad galėtų prižiūrėti brolio vaikus, 
ir dabar gyvena Moldovoje. 

Halas pritarė: 

— A, dabar ir aš pamenu. Buvo toks Užupio respub- 
likos paprotys vesti mirusio brolio žmoną, kad galėtum 
rūpintis jo vaikais. 

Senutė Jorgita, palingavusi galvą, pridūrė: 

— Užupiečiai turi plačią širdį. 

Sekcijoje Halas išvydo ir daugiau keistų daiktų, už- 
imančių visą lentyną. Tai buvo įrėmintas mirusiojo port- 
retas ir šalimais padėta į audeklą susukta dėžutė. Priešais 
portretinę nuotrauką padėtas medalis ir revolveris, o ant 
dėžutės, susuktos į audeklą, raudona rožė. 

— O kas tai? - paklausė Halas. 

Senutė Jorgita šypsodamasi giedrai kaip saulė pasakė: 

— Tai mano šešuro pelenai. Vyras atsivežė vykdyda- 
mas paskutinį velionio norą: išbarstyti pelenus Užupio 
respublikoje. Bet mirė taip ir neradęs Užupio respubli- 
kos, mirė net ir Gerdihalas, todėl šie pelenai ir liko čia, 
nesugebėję grįžti į tėvynę. Dabar telieka laukti, kad Ma- 
rijos sūnus įvykdytų velionio valią. 

Halui buvo sunku sulaikyti užplūdusius jausmus, jis 
rankomis uždengė akis. Ir paplūdo ašaromis. Nenorėda- 
mas jų rodyti, nuėjo prie lango. Ten matėsi tik platūs lau- 
kai ir nesibaigiantis sniegas. 

— Gal norėtumėte pasiklausyti muzikos? 

Halui už nugaros pasigirdo senutės Jorgitos balsas. 
Halas nieko neatsakė. Senutė ištraukė vieną plokštelę ir 
uždėjo ant patefono. Nors prietaisas atrodė neveikiantis, 
plokštelė ėmė suktis. Kartu su kažkokiu treškesiu pasi- 
girdo iškilmingos ir kartu liūdesį žadinančios muzikos 
preliudija. Halas iš nuostabos pakėlė galvą. 

Pasibaigus liūdnai preliudijai, didingas ir tuo pat 
metu rafinuotas tenoro balsas pradėjo giedoti Užupio 

respublikos himną. Halas sudrebėjo visu kūnu, paskui 
užmerkė akis ir klausėsi įsitempęs, nekrustelėdamas nė 
vienu raumeniu. Už lango ant plačių laukų be perstojo 


snigo. 


VILNELĖS PAKRANTĖJE 


Kai Halas, paėmęs kelioninį krepšį, išėjo pro Jorgitos 
namų duris, lauke bebuvo keletas vaikų: jie spardė vienas 
kitam iš kojinės pasidarytą mažą kamuoliuką. Suaugu- 
sieji tikriausiai dėl šalčio nebegalėjo tverti lauke ir buvo 
sulindę į trobas. 

Išvydę Halą tarpduryje, vaikai metė savo žaidimą ir. 
vienas po kito ėmė šūkauti: He//o! Hello! Halas, pasisu- 
kęs į vaikus, atsakė: He//o! Vaikai patenkinti be persto- 
jo šaukė bank you!, OK! Halas atsakė: Thank you! Kiti 
skubiai išlėkė pranešti kaimo gyventojams, kad Halas jau 
išvykstąs. 

— Kur dabar keliausite? — paklausė senutė Jorgita, išė- 
jusi pro duris. 

— Jei surasiu Užupio respubliką, pranešiu. Vėl galėsite 
nueiti prie prezidento rūmų, kur kadaise Žemaičiui įtei- 
kėte puokštę gėlių, - pasakė Halas. 

Senutė šypsojosi giedrai it saulė. Ji palydėjo Halą iki 
kaimelio pakraščio. 

Kol Halas ėjo tuo pačiu keliu per kaimą, lydimas 

Jorgitos, susirinko daugybė žmonių. Atėjo ne tik žąsimi 
nešinas ūkininkas, senukas Mindaugas su juodu skė- 
čiu, jaunuolis su ramentu, bet ir žmonių su akordeonu 
ar smuiku. Ner ir tie, kurie iš pradžių ėjo su kažkokiu 
piktdžiugišku smalsumu, supratę, kad užsienietis jau 
palieka kaimą, dabar šiek tiek apgailestavo dėl to. Du 
muzikantai, sliūkinę paskui Halą ir Jorgitą, užgrojo 
liūdną atsisveikinimo melodiją. Halą ir Jorgitą lydin- 
tys kaimo gyventojai, paveikti muzikos, atrodė labai 
susikaupę. Visiškai nederėdami prie tokios nuotaikos, 
šunys bėgiojo šen bei ten po snieguotus laukus, vizgin- 
dami uodegas. 

Kaimelio pakraštyje Halas išsiskyrė su senute Jorgita. 
Atsisveikino ir su kiekvienu iš paskos atlydėjusiu kaimo 
žmogumi. Ne tik žąsį laikančiam ūkininkui, senukui 
Mindaugui su juodu skėčiu, jaunuoliui su ramentais, 
bet ir kiekvienam vaikui paspaudė ranką. Pabaigoje — ir 
atsisveikinimo melodiją grojantiems muzikantams. Vie- 
nas ūkininkas Halui padovanojo porą sniegbačių, kurių 
tikrai reikėjo einant apsnigtais laukais. Halas, juos pa- 
ėmęs, iškeliavo. Be perstojo snigo. 

Prie koplytėlės stabtelėjęs pažvelgė atgal. Tolumoje 
boluojantys kaimo kontūrai atrodė lyg pakilę į orą. Ha- 
las padėjo krepšį ant žemės ir apsiavė sniegbačius. Nu- 
žvelgė kelią, kuriuo turės eiti. Ant kelio, sniege rikiavosi 
duobučių virtinė. Tai buvo jo paties pėdsakai, palikti at- 
klampojant čia. Tačiau tos duobutės buvo bebaigiančios 


užsnigti. 


) 209 ( 


Halas pradėjo eiti palei duobutes sniege, bet į jas 
statyti kojas vengė. Su sniegbačiais eiti buvo kur kas 
lengviau. 

Grįždamas pamatė, kad ant kalvos pastatytas sieni- 
nis laikrodis su atidarytu dangčiu vis dar stovėjo. Tačiau 
sieninį laikrodį nešusio vyriškio nesimatė. Halui parūpo, 
kur tas vyriškis. Gal palikęs sieninį laikrodį kur nors nu- 
ėjo, o gal beeidamas įgriuvo į sniego pusnį ir neišsikapa- 
nojęs sušalo. Bet Halas negalėjo per daug susivėlinti. Jau 
buvo pradėję temti. 

Kai išbrido iš apsnigto šalutinio kelio ir pasiekė pa- 
grindinį, kur buvo išlipęs iš Jono taksi automobilio, ap- 
linkui jau buvo prieblanda. Tuščiame kelyje nesimatė nė 
vieno pravažiuojančio automobilio. Kol apdujęs stovėjo 
šalikelėje ir beviltiškai žvalgėsi, tolumoje pasirodė ma-. 
žas geltonas autobusiukas su įjungtomis šviesomis. Tai 
buvo labai seno modelio mašina su atsikišusia priekine 
dalimi. 

Halas išbėgo į kelio vidurį ir ėmė mojuoti rankomis. 
Autobusas, atvažiavęs iš labai toli, burgzdamas linksmai 
atsiduso ir sustojo priešais Halą. Laimei, važiavo į Vilnių. 
Halas į jį įlipo. 

Atrėmė galvą į šaltą langą ir važiavo abejingai žvelg- 
damas pro jį. Slinko snieguoti laukai ir miškai. Kar- 
tais pasirodydavo ir kaimelių, bet jie tuoj pat išnykdavo 
tamsoje. 

Grįžus į Vilnių buvo septynios valandos. Nors laikrodis 
rodė tik septynias, jautėsi gili naktis. Apšalusiose gatvėse 
nesimatė nė gyvos dvasios. 

Išėjęs iš autobusų stoties, atsargiai dėliodamas pėdas 
ledu aptrauktu keliu Halas nukiūtino iki „Užupio“ vieš- 
bučio. Viešbučio pirmame aukšte šį vakarą jau skambėjo 
tranki muzika, žmonės linksmai šoko. Visiškai apsnigto 
Halo veidas viešbutyje pasirodė be galo pavargęs. 

Priėjęs prie registratūros, jis pasiteiravo, ar per tą lai- 
ką jo kas neieškojo, ar kas nepaliko jam kokių žinučių. 
Darbuotojas pasakė, kad niekas nei ieškojo Halo, nei 
paliko jam kokių žinučių. Halas išėjo iš „Užupio“ vieš- 
bučio. 

Tuo keliu greitai pasiekė Vilniaus miesto teatrą. Teat- 
ro vietą buvo gerai išstudijavęs rytą Alvydo duotame 
buklete, todėl nebuvo sunku jį rasti. Kai nuėjo, buvo sep- 
tynios valandos penkiasdešimt penkios minutės. Ateita 
kaip tik laiku. 

Prieš įeidamas į salę, apsidairė aplinkui tikėdamasis 
susitikti Alvydą. Tačiau jo niekur nesimatė. Alvydas da- 
bar turbūt labai užsiėmęs, ruošiasi spektakliui, tad Halas 
įžengė į salę. 

Teatro salė buvo gana erdvi. Žiūrovų vietos išdėstytos 
dviejuose aukštuose, tačiau susirinkusiųjų nebuvo daug, 
todėl antras aukštas buvo visiškai uždarytas. Apatiniame 
aukšte sėdėjo gal keturiasdešimt penkiasdešimt žiūrovų 
ir laukė, kol uždanga pakils. 

Halas apžvelgė žiūrovų vietas. Vis dar ieškojo Alvydo. 

Jo niekur nesimatė. Antro aukšto vietos buvo visiškai 
tuščios. Greitai šviesos užgeso, ėmė kilti uždanga. 

Pirmoji scena vyko kažkokio miesto geležinkelio 
stoties perone. Įvairiausios šeimos, nešinos didžiausiais 
daiktų ryšuliais, laukė traukinio. Nė vieno teksto žodžio 
nesuprantantis Halas nenutuokė, į kokią padėtį buvo pa- 
tekę šie veikėjai. Atrodė, kad jie buvo tremiami į kokį 
tolimą kraštą, galbūt Sibirą. 

Kažkoks girtuoklis ėmė kažką nurodinėti traukinio 
laukiantiems žmonėms, o stora ponia gana griežtai jį 
subarė. Scenoje buvę žmonės vienu balsu nusijuokė. At- 
stumtas girtuoklis pradėjo ilgą monologą. Pasigirdus mo- 
nologui, iš žiūrovų pusės atsklido juokas. Žinoma, Halas 
nesuprato, ko jie juokiasi. 

Tuomet pasirodė vyras, nešinas didžiuliu kelioniniu 
krepšiu. Jis labai susirūpinęs apžvelgė perone susibūru- 
sius žmones ir kaip kokį eilėraštį deklamuodamas ėmė 
sakyti monologą. Tikriausiai tai buvo pagrindinis šio 
spektaklio veikėjas. Sakant monologą visi prožektoriai 
apšvietė tik jį. 

Tikriausiai turėjo atvažiuoti traukinys, nes nuaidėjo 
švilpukas, pasigirdo pranešėjo balsas, žmonės kėlė savo 
ryšulius ir ruošėsi lipti į traukinį. Elegantiškai apsirengu- 
si, maždaug trisdešimties metų moteris, kuri tikriausiai 
atliko pagrindinį moters vaidmenį, paskubomis įbėgo į 
sceną, tarsi bijotų praleisti traukinį, o paskui ją įžengė 
ūkininkas, nešdamas tos moters daiktus. Scenos šviesos 
po truputį geso kartu su įvažiuojančio į stotį traukinio 

garsu ir triukšmu, kurį skleidė stabdomi ratai trindamiesi 
į bėgius. 

Scenoje užgesus šviesai, Halas apžvelgė žiūrovų vietas. 
Žmonių veidai buvo be galo rimti. Halas atsisuko pažiū- 
rėti į antrą aukštą. Visiškai tuščiame antrame aukšte sė- 
dėjo Alvydas. Matyt, sėdėdamas ten, vertino savo paties 
spektaklį. 

Kai vėl užsidegė šviesos, dekoracijos buvo pasikeitu- 
sios, dabar tai atrodė kaip traukinio vidus. Ankstesnėje 
scenoje stovėję žmonės jau sėdėjo traukinio viduje, užė- 
mę savo vietas. Visų veidai buvo liūdni. Vyras, kuris tik- 
riausiai buvo pagrindinis šio spektaklio veikėjas, dabar 
sėdėjo priekyje ir skaitė knygą. Girtuoklis stovėjo perėji- 
me ir, iš butelio kliūkindamas degtinę, sakė ilgą monolo- 
gą. Per jo monologą iš žiūrovų pusės kartais pasigirsdavo 
kikenimas. Halas, pasukęs galvą, pažiūrėjo į antrame 
aukšte sėdintį Alvydą. Šis, smakrą parėmęs ant turėklų, 
žvelgė scenos link. 

Tuo metu scenoje, perėjime, pasirodė moteris, turbūt 
pagrindinio moters vaidmens atlikėja, ir, išvydusi pa- 
grindinį spektaklio veikėją, labai nustebo. Apsidžiaugu- 
si kažką pasakė. Bet pagrindinis pjesės veikėjas, atrodė, 
nepažino tos moters. Jiedu apie kažką pasikalbėjo. Sce- 
nos gilumoje sėdintis vyras pakilo iš vietos ir ėmė groti 
tradiciniu lietuvišku muzikos instrumentu. Visi sceno- 
je buvę žmonės pakilo iš savo vietų ir, grodami muzi- 
kos intrumentais, žiūrėjo į tą vyrą. Kol grojo muzika, 
pagrindinė veikėja vis kažką kalbėjosi su pagrindiniu 

veikėju. Tarp žiūrovų sėdintį Halą staiga ėmė marinti 
miegas, jis ėmė knapsėti. Vis dar nebuvo pripratęs prie 
laiko skirtumo. Be to, tą rytą buvo nukakęs iki Adutiš- 
kio prie Baltarusijos sienos, ilgai klampojęs snieguotais 
keliais, todėl smarkiai pavargo. Halas kaipmat krito į 
miegą. 

Dangus buvo pilnas skraidančių paukščių, o kalvos 
viršūnėje prie didžiulio sieninio laikrodžio stovintis vyriš- 
kis žvelgė į juos. Danguje, kur skraidė paukščiai, plazdėjo 
Užupio respublikos vėliava. Halas iš nuostabos atmerkė 
akis. Tuo metu scenoje viena iš moterų šoko vagono per- 
ėjime. Visi scenoje sėdintys žmonės stebėjo jos šokį ir plojo 
delnais. Keletas žiūrovų irgi plojo pritardami aktoriams. 
Tuo metu iš dangaus leidosi angelas. Jis, palengva nusi- 
leidęs ant scenos, kažką ėmė kalbėti ten esantiems. Halas 
atsigręžė į antrą aukštą. Antrame aukšte sėdintis Alvydas 
stebėjo žiūrovus, laukdamas jų reakcijos. Halas nenorėjo, 
kad Alvydas jį pamatytų, ir greitai atsisuko į sceną. Pa- 
čiame scenos priekyje sėdintis pagrindinis veikėjas kažką 
rimtai rašė į užrašų knygutę. Gal tai buvo eilės. Tuo metu 
visos šviesos apšvietė tik jį, tad visai galėjo būti, kad ir tas 
šokis, ir angelo nusileidimas buvo eilėraščio vaizdai. Halą 
vėl numarino gilus miegas. 

Praėjo kiek laiko ir pagrindinis veikėjas, nešinas di- 
džiuliu kelioniniu krepšiu, jau stovėjo vienas prie kelio, 
besidriekiančio per tuščius, apsnigtus laukus. Atrodė, 
kad laukė autobuso. Buvo viena keista detalė — tas fo- 
nas, kuriame stovėjo vyras, atrodė labai realiai. Halas, 

norėdamas tiesiai paklausti Alvydo, kaip sugebėta su- 
kurti tokį realų vaizdą teatro scenoje, ne kine, staiga 
pasimuistė. Scenoje į banditus panašūs du vyrai šautu- 
vais grasino keleiviams. Nelauktai pastebėję pagrindinį 
veikėją, banditai atrodė labai nustebę. Atidavė pagarbą 
jam. Halas vėl užsnūdo. 

Šalimais sėdintys žiūrovai giliai atsiduso. Tas atodū- 
sis pažadino Halą, jis atsitokėjo. Scenoje didžiuliu kelio- 
niniu krepšiu nešinas pagrindinis veikėjas stovėjo tarsi 
laukdamas autobuso. Scenoje pavaizduotas kelias, be- 
sidriekiantis per tuščius laukus. Bet jau nei laukai, nei 
kelias neatrodė realūs, buvo kažkokie nenatūralūs. Halas 
vėl užmigo. 

Netrukus pasigirdo žiūrovų plojimai, o jų išgąsdintas 
Halas pabudo. Scenoje leidosi uždanga, žiūrovų pusėje 
žiebėsi šviesos. Halas vėl atsisuko į antrą aukštą. Alvydas 
ten tebesėdėjo vienas. Nusiraminęs ėmė ploti kartu su ki- 
tais. Uždanga vėl pakilo, išėję aktoriai lenkėsi žiūrovams. 
Šie ėmė dar garsiau ploti. Halas, pasiėmęs savo kelioninį 
krepšį, pakilo iš vietos ir nuėjo pas antrame aukšte sėdin- 
tį Alvydą. 

-- H;! Halai! — tiesdamas ranką sušuko Alvydas ir be 
galo apsidžiaugė jį pamatęs. 

Halas, priėjęs prie jo, spausdamas ranką tarė: 

— Žinai, tu tikras genijus! 

Alvydas, širdyje, aišku, džiaugdamasis, tačiau steng- 
damasis išlikti kuklus sumurmėjo: 

— Ką jau, ką jau. Ar supratai spektaklį? 

— Žinoma, ne visas detales. Juk tekstas visiškai man 
nepažįstamas. Tačiau bendrą vaizdą pavyko pagauti. 
Scenarijus parašytas idealiai. Aktoriai vaidino puikiai, be 
jokių priekaištų, su dramatišku patosu. Ypatingą įspūdį 
paliko pagrindinio aktoriaus vaidyba. 

Alvydas tam pritarė: 

— Aleksandras Sankt Peterburgo teatrų festivalyje yra 
gavęs apdovanojimą už geriausią vyro vaidmenį. 

— Bet net ir nuostabiausias aktorius negali atskleisti 
visų savo talentų, jei pjesė nekokia. 

Alvydas, pritaręs ir tam, paklausė: 

— Ar buvo kokių vietų, kurios nepatiko? 

Halas pamąstęs atsargiai pratarė: 

— Man atrodo, kūrinys tobulas. Gal nebent... 

Alvydas sukluso. Halas padvejojęs tęsė: 

— Norėjau iškelti tik vieną dalyką — šiuolaikiniame 
teatre ir kine nelabai naudojamą vidinį regėjimo lauką. 

— Ką turi omenyje? — Alvydas labai susidomėjo. 

Halas vis taip pat atsargiai dėstė: 

— Na, pavyzdžiui, ta scena, kai traukinio viduje žmo- 
nės šoko, iš dangaus nusileido angelas, o pagrindinis vei- 
kėjas ėmė rašyti eilėraštį. Visos šviesos susikoncentruoja 
ties pagrindiniu veikėju. Tai irgi galima pavadinti vidiniu 
regėjimo lauku. Šitokios scenos tiesiogiai atskleidžia, kas 
dedasi veikėjų viduje. Netgi tokios senos teatro išraiškos 
formos kaip monologai tam tikra prasme irgi yra vidinis 
regėjimo laukas. 

Alvydas linksmai atsiliepė, tarsi būtų viską supratęs: 

— O, tikrai įdomus požiūris! Niekad apie tai nebūčiau 
pagalvojęs! 

Halas kalbėjo toliau: 

— Nemanau, kad tai šios pjesės trūkumas. Vidinis 
regėjimo laukas dažniausiai pasitelkiamas ne parodant 
gyvenimą, o tiesiogiai atskleidžiant autoriaus idėją — 
ar tik šiuolaikiniame teatre jo nebus vengiama dėl šios 
funkcijos. 

Alvydas garsiai patvirtino: 

— Iš tiesų, iš tiesų! Tavo mintyse yra racijos. 

Halas dar pridūrė: 

— Na, žinoma, nėra lengva pastatyti spektaklį visiškai 
atsisakant vidinio regėjimo lauko, naudojant tik išorinį. 
Galbūt todėl šiuolaikiniame teatre istorijos visiškai su- 
griaunamos. 

Alvydas sutiko. Tuo metu žiūrovai, sėdėję apatiniame 
aukšte, pradėjo eiti iš salės. Į išeinančius žiūrovus žiūrė- 
damas Halas paklausė: 

— O kaip Vilma? 

— Nėra ko jaudintis. Greičiausiai rytoj paleis iš ligo- 
ninės. Žinoma, net ir išėjus iš ligoninės kurį laiką reikės 
ramybės. 

Halas, išgirdę Alvydo žodžius, ramiau atsiduso: 

— Ačiū Dievui. 

Alvydas norėjo nuraminti Halą: 

— Tu neatsakingas už tai, kas atsitiko Vilmai. Inga irgi 
sutinka su manimi. Ji sakė, kad buvo tave sutikusi vakar 


vakare. 

Halas pasvyravęs tarė: 

— Dėkui, kad supranti. Tačiau ar negalėčiau bent kar- 
tą susitikti su panele Vilma? 

Alvydas nesuprato: 

— Kodėl? 

Halas, nežinodamas, ką atsakyti, pasakė: 

— Nes... Žinoma, net jei tai, kas atsitiko panelei Vil- 
mai, ir nėra mano kaltė... Bet aš vis tiek jaučiu kažkokią 
moralinę atsakomybę už tai, kas atsitiko. 

— Moralinę atsakomybę? Aišku, iš idėjos mes visi nuo 
pat gimimo vien savo buvimu esame kažkaip morališ- 
kai atsakingi kitiems žmonėms, — pasakė Alvydas ir pats 
nusijuokė. Paskui puolė smarkiau: — Na, ir kaip ruošiesi 
prisiimti tą „moralinę atsakomybę? Manai, susitikęs ją ir 
bandydamas kaip nors banaliai paguosti, jau prisiimsi tą 
moralinę atsakomybę? 

Halas nuleido galvą: 

— Tu teisus. Net jei ir sutiksiu ją, niekaip negaliu padėti. 

Halui daugiau nieko nebeliko, tik atsisveikinti ir pa- 
spausti ranką. Aktoriai ir teatro darbuotojai jau buvo 
pradėję Alvydo ieškoti. Prieš nueidamas jis pasiūlė dar 
susitikti. Halas nusišypsojo bekraujėmis lūpomis ir pu- 
siau pažadėjo: 

— Jei tik bus įmanoma... 

Halui išėjus iš teatro, lauke siautė pūga. Taip drėbė, 
kad priekyje nieko nesimatė. Kai kurie žiūrovai gatvėje 
valė sniegą nuo savo mašinų, pastatytų priešais teatrą. 
Kiti stūmėsi neužsivedančias mašinas. 

Halas keistom akim nužvelgė pūgos pustomą kelią, 
tada pradėjo eiti. Žingsniavo turėdamas aiškų tikslą. 

Iš pradžių atrodė, kad pasiklydo. Iš tikro nė kiek ne- 
klaidžiodamas nuėjo tiesiai į „Mano kavinę“. 

Viduje priėjo prie aukšto šviesiaplaukio jaunuolio, dir- 
bančio prie baro, ir paklausė, ar Zoja jau baigusi darbą. 
Šviesiaplaukis atsakė, kad jau. Halas, užsisakęs stikliuką 
„Palangos“, paklausė, ar negalėtų gauti keleto lapų popie- 
riaus laiškams. Šviesiaplaukis jaunuolis iš po prekystalio 
ištraukė ir padavė gal penkiolika A4 formato lapų. Sakė 
naudoti kiek nori, o likusius grąžinti. Halas padėkojo 
ir nuėjo į tą vietą, kur prieš dvi dienas buvo sėdėjęs su 
Rimu. Pradėjo rašyti. 


Brangus mano drauge Rimai, 

Žiūriu, jau praėjo dvi dienos, o mano palikti laiškeliai guli 
vis ten pat, ir iš Tavęs nieko negirdėti, tad, be jokių abejo- 
nių, vakar sėdai į Kišiniovo autobusą ir dabar jau ten va- 
žiuoji. Tavo autobusas tikriausiai važiuoja kokiu apsnigtu 
keliu tarp miškų. Sakei, kad šiuo metų laiku, kai be perstojo 
sninga, kelionė iki Kišiniovo per Varšuvą truks kokias ketu- 
rias dienas. 

Dabar Vilniuje siaučia pūga. Žinoma, tegaliu savanau- 
diškai apgailestauti, kad jei šitokia pūga būtų prasidėjusi 
prieš dvi dienas, nebūtum palikęs Vilniaus, ir man dabar 
nereikėtų rašyti šio laiško. 

Jei neklystu spėdamas, kad dabar sėdi autobuse į Ki- 


šiniovą, tai greičiausiai niekada neperskaitysi šio mano 

laiško. Tačiau negaliu atmesti tos menkos galimybės, kad 
kitais metais, maždaug šiuo metu, vėl atvyksi į Vilnių 
ir kažkokiu stebuklingu būdų kas nors jį Tau perduos. 
Ir todėl, netgi manydamas, kad gali šito laiško niekada 
negauti, esu įsitikinęs, jog privalau jį parašyti dėl dviejų 
dalykų. 

Pirma, noriu pasakyti, kad nuoširdžiai linkiu Moldovo- 
je gyvenančiam Tavo broliui kuo greičiau pasveikti. 

Žinoma, sakei, kad liga rasta pavėluotai, tačiau juk ne- 
galima paskubomis spręsti. Tarp mano pažįstamų žmonių 
yra tokių, kuriems jau prieš dvidešimt metų buvo diagno- 
zuotas smegenų auglys, o jie iki šiol gyvena. Auglys per tuos 
dvidešimt metų nė kiek neišaugo. Tokių pavyzdžių begalės. 
Kažkokioje knygoje esu skaitęs, kad vėžio ląstelės kartais dėl 
visiškai nesuprantamų priežasčių nustoja augti ir daugin- 
tis. Todėl manau, kad jokiu būdu negalima prarasti vilties. 
Būsiu dėkingas, jei šiuos mano žodžius perduosi Donatai ir 
brolio vaikams. 

Antra, šiandien mane visą dieną slėgė pareiga Tau pra- 
nešti apie nelaimę, atsitikusią panelei Vilmai. Rytą apie 
tai išgirdau iš talentingo Lietuvos dramaturgo ir aktoriaus 
Alvydo. 

Pasak Alvydo, panelė Vilma vakar vakare bandė nusi- 
žudyti. (Maldauju, labai neišsigąsk. Alvydas ką tik pasakė, 
kad Vilma jaučiasi gerai ir tikriausiai rytoj bus paleista iš 
ligoninės.) 

Aš gerai nė nežinau, kodėl panelė Vilma taip beprotiškai 
pasielgė. Po to man taip ir neteko su ja susitikti. 

Dėl draugystės su Tavimi jaučiu pareigą susitikti su pa- 
nele Vilma. Tačiau Alvydas kuo griežčiausiai sulaikė mane 
nuo šio žingsnio, esą, aš jai ne tik nepadėsiu, bet, atvirkš- 
čiai, dar labiau pakenksiu. Manau, Alvydo žodžiuose yra 
tiesos. Dabar panelei Vilmai labiausiai reikia psichologinio 
stabilumo. Todėl ir negalėjau su ja pasimatyti. 

Iš pradžių buvo įvykęs šioks toks nesusipratimas, nes Al- 
vydas buvo tikras, kad tas panelės Vilmos poelgis susijęs su 
manimi. Atseit panelė Vilma taip žiauriai pasielgusi todėl, 
kad aš, nuėjęs į Užsienio reikalų ministeriją, pas atsakingą 
už užsieniečius darbuotoją, ir gavęs leidimą tuoktis su ja, 
vis dėlto jos nevedžiau. Bet ir Alvydas, ir Vilmos sesuo Inga 
pripažino, kad tai tebuvo nesusipratimas. Todėl norėčiau, 
kad tarp Tavęs ir manęs neliktų jokių nesusipratimų. 


Tiek parašius šviesiaplaukis vaikinas atnešė Halo užsisa- 
kytą stikliuką „Palangos“, ir Halas jį vienu mauku išlen- 
kė. Tada pasižiūrėjo pro langą. Už lango vis dar siautė 
pūga. Taip drėbė, kad nesimatė net už kelių metrų kitoje 
gatvės pusėje buvusios sienos su atšokusiu tinku ir pliko- 
mis plytomis. Halas pasilenkė toliau rašyti ilgo laiško. 
Tik praėjus valandai baigė, perskaitė viską, ką buvo pa- 
rašęs, apačioje prirašė datą, laiką ir pasirašė. Sulankstęs 
laišką, įsidėjo į kišenę ir pakilo iš vietos. 

Iš „Mano kavinės“ išėjęs Halas pasuko tiesiai į „Užu- 
pio“ viešbutį. 

Viešbučio registratūroje patikrino, ar per tą laiką nie- 
kas jo neieškojęs, ar niekas jam nepalikęs jokios žinutės. 

Darbuotojas atsakė, kad nieko nėra. Halas paprašė savo 
voko, kurį buvo palikęs ryte. Darbuotojas, tarstelėjęs „Ži- 
noma“, padavė voką su laiškais. 

Laiškai voke tebegulėjo taip, kaip juos ryte ten buvo 
sukišęs Halas. Prie jų dabar pridėjo ir „Mano kavinėje“ 
parašytą laišką. Vokas išsipūtė. Halas tą išsipūtusį voką 
užklijavo ir užrašė: „Mano draugui Rimui.“ Grąžino 
viešbučio darbuotojui, tardamas: 

— Ar galėtumėte perduoti, jei kas nors manęs ieškotų? 

— Žinoma, - atsakė darbuotojas paimdamas išsipūtusį 
voką. 

— Na, tada iki, - tarė Halas. 

— Sėkmės, - palinkėjo darbuotojas. 

Halui išėjus iš „Užupio“ viešbučio, taip siautė pūga, 
kad negalėjai įžiūrėti, kas dedasi priešais. Vis tiek jis ėmė 
irtis pirmyn. Tačiau bematant pasiklydo. Beklaidžioda- 
mas tamsiais, keistai susipynusiais skersgatviais, netikė- 
tai priėjo Vilnelę. Jau buvo gili naktis, visi žmonės seniai 
sulindę į namus. 

Halas, norėdamas susigaudyti, kurioje miesto vietoje 
esąs, sustojo Vilnelės pakrantėje ir apsidairė į visas pu- 
ses. Tačiau buvo tiek priversta sniego, kad negalėjai nieko 
matyti. 

O tada... Kažkas išniro iš tamsos. Halas ir apsidžiau- 
gė, ir baisiai išsigando. Greičiausiai todėl garsiu balsu, 
smarkiai kosėdamas sušuko: 

— Kas jūs? 

Iš tamsos ateinantis žmogus netgi nekosėjo. Tik aidu 

sugrįžo Halo ištarti žodžiai: „Kas jūs?“ Atrodė, kad visą 
miestą klojantis sniegas atmušė garsą. 

— Aš pasiklydau. Gal žinote, kur dabar esame? — dar 
kartą sušuko Halas. Ir šį kartą Halo žodžiai sugrįžo aidu, 
o tas žmogus nieko nepasakė. Halas uždėjo dešinės ran- 
kos smilių ant kišenėje buvusio revolverio gaiduko. 

Galiausiai jau buvo galima įžiūrėti tamsoje einančio 
žmogaus figūrą. Po blankiomis žibintų šviesomis pasima- 
tė, kad tai buvo maždaug dviejų metrų ūgio vidutinio 
amžiaus vyras. Laimei, neatrodė nusiteikęs priešiškai. 
Abu skruostai įdubę, pečiai sustingę. Atrodė panašus į 
seniai darbą praradusį ar okupacijos metais ilgą laiką Si- 
biro tremtyje praleidusį žmogų. 

Žiūrėdamas į pavargusią, išsekusią jo figūrą, Halas 
daugiau nė nemanė jo kalbinti. Tarsi jausdamas kažkokią 
baimę ir pagarbą vienu metu, pasitraukė iš kelio. Vyriškis 
praėjo priešais Halą ir tolo į tamsą. 

O tada... Iš tamsos atsklido kažkieno balsas: 

— Ar tu kartais ne Halas? Halas, tiesa? 

Išgirdus šį balsą, Halo kūnas nuėjo pagaugais. Tai ne- 
buvo „nei anglų, nei lietuvių kalba, o užupiečių. Be to, 
atrodė, kad į tamsą einantis vyriškis sustojo ir atsisuko. 
Halas sušuko jam: 

— Tai jūs kalbėjote? 

Bet Halo žodžiai nuskambėjo ne užupietiškai, o ang- 
liškai. Halas dar kartą pabandė kalbėti užupietiškai, tik 
negalėjo išlementi nė žodžio. Tuomet vėl iš tamsos tas 
pats balsas prabilo užupietiškai. 


) 223 ( 


— Halai! Tu? Tu grįžai? Ar ne? 

Toli tamsoje stovintis vyriškis žiūrėjo į šią gatvės pusę 
ir nė nekrustelėjo. Todėl visiškai nesitikėjo, kad ką tik 
kalbėjęs žmogus buvo tas pats vyriškis. Ir vis dėlto Halas 
dar kartą sušuko tam vyrui: 

— Iš kur jūs mane pažįstate? 

Ir šį kartą Halo žodžiai nuskambėjo angliškai. Regis, 
Halas galėjo suprasti užupiečių kalbą, bet buvo visiškai 
užmiršęs ja kalbėti. 

— Mano vardas Urbonas. Aš žinojau, kad grįši, — vėl 
prakalbo balsas iš tamsos. 

— Urbonai! — sušuko Halas, drebėdamas iš džiaugsmo 
ir nuostabos. 

O tada... Iš skersgatvio gilumos atvažiavo patrulinė 
policijos mašina, įsijungusi švyturėlius. Vyriškis greitai 
spruko į skersgarvį. Halas šaukė jam: 

— Palauk! Šiek tiek palauk! 

Bet sutiktasis jau buvo dingęs tamsoje. 

— Urbonai! Urbonai! 

Halas gal valandą dar klajojo po sniegus. Pagaliau 
surado kažkokį siaurą skersgatvį, kuriame blankiai degė 
žibintai. Stabtelėjęs po žibintais, išsitraukė vakar vakare 
žąsimi nešino ūkininko duotą Jorgitos raštelį ir pažiūrėjo 
į jį šviesoje. Paskaitinėjęs pradėjo eiti. Neilgtrukus rado 
Jorgitos namo kiemą. 

Per baltą prisnigtą kiemą skersai nuėjo tiesiai į laip- 
tinę. Laiptais, kur žybsėjo kaitrinės lemputės, užlipo iki 
ketvirto aukšto. 

Priešais Jorgitos buto duris Halas pirmiausiai nusiėmė 
kepurę ir nukratė sniegą. Tada nupurtė sniegą nuo palto. 
Patrepsėjo ant kilimėlio prie durų, nukrėsdamas sniegą 
nuo batų. Ir tik tada nuspaudė skambučio mygtuką. Nie- 
kas viduje nė nekrustelėjo. Po kiek laiko dar kartą nu- 
spaudė skambučio mygtuką. Niekas neatidarė. 

Halas ištraukė vieną plytą iš sienos, kaip tai buvo da- 
riusi Jorgita. Ir apgraibė vidų. Kažkur gilumoje užčiuopė 
šaltą raktą. 

Atidarė duris, įėjo į vidų. Tamsus Jorgitos butas atrodė 
vienišas. Halas pirmiausiai patrepsėjo ant kilimėlio, pa- 
tiesto viduje, ir nusipurtė sniegą nuo batų. Apgraibomis 
surado elektros jungiklį. Užsidegė elektros lemputė. 

Butas buvo visiškai tuščias. Gerai pažįstamoje tuščioje 
svetainėje stovėjo tik sena, apdriskusi sofa ir mažas staliu- 
kas. Ant sienos kabėjusios vėliavos ir ant židinio buvusių 
nuotraukų niekur nesimatė. 

Įėjo į miegamąjį, kur buvo praleidęs naktį su Jorgita. 
Ir ten visiškai nieko nebuvo, tik dulkės, storai nugulusios 
grindis. Atrodė kaip negyvenamas butas, iš kurio jau se- 
nokai visi išsikraustė. Peržvelgė tuščią miegamąjį, porą 
kartų linktelėjo galvą įsitikinęs, kad viskas yra taip, kaip 
ir turi būti. Vėl grįžęs į svetainę, nusiėmė kepurę, nu- 
sivilko paltą ir pdėjo juos ant sofos atlošo. Atsisėdo ant 
sofos. 

Valandėlę pamąstė. Galiausiai atsegė kelioninį krep- 
šį. Daiktai, kuriuos jis visą tą laiką nešiojosi kartu, buvo 
nepaliesti. Ištraukė į juodą audeklą suvyniotą dėžutę ir 

portretinę nuotrauką, pastatė ant staliuko. Išėmė ir už- 
vakar naktį iš Marijos pirktą raudoną rožę, padėjo ją ant 
dėžutės. 

Pasirausęs kišenėje, susirado revolverį. Iš kitos kišenės 
išsitraukė šovinių dėžutę. 

Iš šovinių dėžutės išėmęs saują šovinių, labai ramiais 
judesiais užtaisė revolverį šešiomis kulkomis. Kitus šo- 
vinius vėl subėrė į dėžutę. Lyg rusišką ruletę žaisdamas, 
pasukęs revolverio būgną, ginklą pridėjo prie smilkinio 
ir šovė. 

Halas nusirito ant grindų kartu su šaižiu šūvio gar- 
su. Mirė žiūrėdamas į erdvę pusiau pravertomis lūpomis. 
Tarsi prieš akis būtų prabėgę tėvynės, kurios taip ilgėjosi, 
vaizdai. 

Po dviejų dienų, rytą, kieme priešais Jorgitos namus 
ėmė snigti. Lietuvos policininkai nenustatytos asmeny- 
bės azijiečio kūną, sūvyniotą į baltą drobę, padėję ant 
neštuvų, įkišo į mašiną su mirksinčiomis signalinėmis 
šviesomis. 

Po šio įvykio prabėgo trumpas lietuviškas pavasaris, 
trumpa vasara, trumpas ruduo ir vėl prasidėjo ilga žiema. 
Jorgita iš Halo palikto kelioninio krepšio išėmė jo pali- 
kimą ir tvarkingai sudėjo į sekciją. Dėliojant pasigirdo iš 
miego pabudusio kūdikio verksmas. Jorgita nubėgo prie 
lopšio, iškėlė kūdikį, apkabino jį ir atsisėdo ant senos so- 
fos, kur Halas sėdėjo paskutinį kartą. Prasegusi marški- 
nius, ištraukė akinamai baltą, geidulingą krūtį ir davė ją 
kūdikiui. Jis ėmė godžiai žįsti. 

Tuo metu iš kažkur atsklido iškilmingas, bet kartu 
žadinantis liūdesį Užupio respublikos himnas, už lango 
snigo. Kūdikiui žindant, Jorgita sumurmėjo tarsi kalbė- 
dama sau: 

— Gerdihalai! Mano sūnau Gerdihalai! 


Jos didžiulės giedros akys paplūdo ašaromis. 

